| 
f 
l 


| 
f 
p 


martie 1965 


teatrul 


Nr. 3 (Anul X) martie 1965 
REVISTĂ LUNARĂ EDITATĂ DE 
COMITETUL DE STAT PENTRU CULTURĂ ŞI ARTĂ 
ŞI DE UNIUNEA SCRIITORILOR DIN R.P.R. 


SUMAR 

Pag. 
Dina Cocea 
ZIUA MONDIALA A TEATRULUI . . . . . a ] 
D. Esrig 
STILIZARE SAU ESENȚIALIZARE? .. . . . 4 
Lucian Giurchescu 
ASPECTE PRACIIOR o e e a a e e fa 7 
CULTURA TEATRULUI 
De vorbă cu prof. dr. Alexandru Balaci . . . . 12 
PREMIERE 


„Pădurea împietrită“ de R. Sherwood (Teatrul Mun- 
citoresc C.F.R.) ; „Clipe de viață“ de W. Saroyan 
(Teatrul „Lucia Sturdza Bulandra“); „Construc- 
torul Solness“ de H. Ibsen (Teatrul Naţional din 
Cluj); „Rața sălbatică“ de H. Ibsen (Televiziu- 
ne); Experimentul eva — Pirandello, Morti- 
mer, Schisgal (Teatrul „C. I. Nottara“); „Înşir-te 
mărgărite“ de Victor EG (Teatrul Naţional 
„|. L. Caragiale“); „Prietenii“ de Lucia Demetrius 
(Teatrul de Stat din Constanța); „Stăpinul ape- . 
lor“ de C. Pastor (Teatrul „Barbu Delavrancea“) 16 


ARICIUL DE LA „,DOPUL PERFECT“ 
comedie în şase tablouri şi un epilog 
de Jon Băeşu 49 


Ileana Popovici 
MOMENT ȘI PERSPECTIVE ÎN STAGIUNEA CRA- 
IOVEANA A e ea Ea Ip a al se 


78 
G. Banu 
LA ARLECHIN . . . 83 
„VICARUL“ de ROLF HOCHHUTH, prezentare i 
Florin Tornea . . . 86 
Gheorghe Miletineanu 
UN NOU SPECTACOL FUNSTONOGU „TREI 
SURORI“ DE CEHOV . e 98 
Tereza Kwiecinski 
STAGIUNEA TEATRALA VARȘŞOVIANA . . . . 106 
NOTE. 2 e a are u e e o a e 409 
COPERTA: Silvia Popovici (Hilde Wangel) şi Sep- 
timiu Sever (Halvard Solness) în „Constructorul 
Solness“ de Ibsen — Teatrul Naţional din Cluj 
Desene : SILVAN şi BENEDICT GANESCU Foto : |. NAUMESCU, A. HOFFER, N. SVYAICO 


REDACŢIA ŞI ADMINISTRAŢIA 
Str. Constantin Mille nr. 5-7-9 — București — Tel, 14.35.58 
Abonamentele se fac prin factorii poștali și oficiile poștale din întrezţa țară 
Freţul unul abonament : 21 lel fo trel luni, 42 lel pe șase luni, 84 lel pe n an 
WwWW.cimec.ro 


1 — Teatrul, 3 


U : 
ONDIALA 
ATRULUI 


M 
A 
| 


CONFRUNTĂRI CU PROBLEMELE EPOCII 


/ j Pa 1962, 27 martie a fiecărui an a devenit Ziua Mondială a 

Teatrului. 

Activitatea Institutului Internațional de Teatru (ILT.I.), cu 
cele cîteva zeci de centre naționale, cu dezbaterile din congrese 
şi articolele din publicațiile pe care le editează cum sînt „Le 
Théâtre dans le Monde“ (al cărui ultim număr e închinat teatru- 
lui din Romînia) şi „Premières mondiales“, joacă un rol tot mai 
viu în mişcarea teatrală a lumii. 

În aceste condiții e legitim interesul cu care au luat cunoş- 
tință slujitorii scenei de pe toate meridianele lumii de proiectul 
celei de-a patra aniversări a Zilei Mondiale a Teatrului, pusă acum 
sub semnul anului cooperării internaționale. Am în față paginile 
acestui proiect, trimise solie lumii întregi. 

Şi îmi este limpede, citindu-le cu emoție, că simbolul lui 
27 martie depăşeşte, an după an, caracterul strict festiv, crescînd 
în amploare, în semnificații şi mai ales în implicații sociale. Din- 
colo de paginile dactilografiate, răzbate ecoul unor conştiinţe ar- 
tistice, răzbate din acest proiect, ca o idee principală, că teatrul 
trebuie confruntat cu problemele specifice ale epocii noăstre, idee 
ce invită la declanşarea unor pasionante dezbateri. 

Vreau să subliniez că e pentru prima oară în activitatea 
I.T.]. cînd concluziile oamenilor de teatru vor fi confruntate cu 

marile mase de spectatori, invitați să părăsească o clipă fotoliile, 
stalurile sau balcoanele pentru a-și spune cuvintul, a-și manifesta 
aspiraţiile, pentru ca ei — de la tribună — şi noi actorii — din sală 
— să ne găsim căi comune. 

Anul acesta va prilejui şi o succintă trecere în revistă a 
funcției pe care a îndeplinit-o teatrul de la primele sale înce- 
puturi, din amfiteatrul elen, avind drept acoperiş cerul, pînă as- 
tăzi, în concretizarea ideii: ce rol trebuie să joace teatrul în 
societate? E întrebarea care include menirea noastră, existenţa, 
rațiunea noastră socială. întrebările se succed organic: vom ana- 
liza legătura autorului cu omul contemporan, poziția angajată a 
autorului față de acesta, măsura în care spectacolul trebuie să 
fie subordonat — prin elementele sale de formă, imagine artistică 
— conținutului tematic, ş.a. 

Şi în afară de toate acestea, una din problemele ardente ce 
vor intra în dezbaterea sesiunii I.T.]. din această primăvară este 
şi aceea a legăturii dintre stat şi public (şi în mod special prețul 
locurilor), considerindu-se că în unele ţări prețul locurilor devine 
un obstacol în calea dezvoltării normale a teatrului, împovărat de 
servituți comerciale. E firesc deci ca în dezbaterile mondiale din 
acest an să apară expresia: „teatrul — serviciu public“. 

Supunînd discuţiei internaționale necesitatea ca teatrul să 
devină un bun al maselor, membrii Comitetului Executiv al I.T. 
au ridicat totodată problema genurilor şi formelor care ar cores- 
punde cel mai bine nevoilor marelui public, ba chiar şi cea a 
formelor arhitecturale ale sălilor de teatru. Scopul tuturor aces- 
tor discuţii este, în primul rînd, stabilirea locului şi rolului teatrului 
în societatea modernă — nu numai de către critici, istorici de 
teatru, esteticieni, ci chiar de către noi, slujitorii scenei. 

În țara noastră, de mulți ani, aceste probleme stau cu acui- 
tate în centrul muncii noastre creatoare. E interesant de semnalat 
faptul că astăzi înseşi problemele teoretice ale teatrului îi preocupă 
nu numai pe specialişti, ci largi cercuri de oameni ai muncii. 

Simţim în fiecare seară de pe scenă, dincolo de rivaltă, în 
întunericul emoționant al sălii că teatrul nu mai este apanajul unui 
cerc îngust de rafinaţi, de snobi; principalii consumatori de artă 
au devenit producătorii bunurilor materiale şi spirituale — oamenii 
muncii, dornici să-şi satisfacă setea de cultură, să se bucure de cele 
mai înalte forme de reflectare artistică a realităţii, prin scris, muzică 
şi teatru. Teatrul, la noi, s-a întors spre cel care-i dă viață, publicul. 

Trăim din plin acest fenomen — născut şi amplificat sub ochii 
noştri: teatrul a devenit, în țara noastră, o parte integrantă a poli- 
ticii partidului şi statului, un important mijloc de cunoaştere şi 
de educare a oamenilor muncii, de formare şi dezvoltare a gustu- 
lui, a simțului estetic — care defineşte fiecare din realizările cu 
care ne mîndrim. 

Și aceasta pentru că marile mase de spectatori nu sînt numai 
consumatoare de teatru, ci izvor şi creator al acestei arte, impulsio- 
nîndu-i inspirația, dîndu-i aripi pentru zborul la înălțimea creaţiilor. 

Astfel, ne confruntăm munca noastră cu epoca. În acest fel, 
ne preocupă omul judecat în coordonatele luminoase ale contempo- 
raneității. Omul, el stă în centrul artei noastre, el constituie sinteza 
concretă a relaţiilor sociale, în forma lor vie, în unitatea contradic- 
țiilor şi raporturilor lor. În acest sens precis, arta — și odată cu ea 
teatrul — devine „știința despre om“, ideea majoră, călăuzitoare. 

Militanţi ai artei socialiste — acesta ne e și răspunsul la în- 
trebarea : „ce rol trebuie să joace teatrul în societatea de azi?“. 

Rolul artei, astăzi, în societate este un rol complex — gnoseo- 
logic-educativ. 

Recunoaşterea caracterului educativ al teatrului ne dă prile- 
jul să mai răspundem încă uneia dintre tezele ridicate de proiectul 
I.T.I.: autorul (dramatic) e un partizan, sau un spectator ? 

Fiecare dintre noi a jucat cu dragoste şi pasiune în nenumărate 
piese contemporane, dintre care foarte multe originale ; fiecare din- 
tre noi a fost alături de un autor sau altul — uneori de la munca 
de documentare pînă la scenă — în căutările adevărului epocii 
noastre. Răspunsul e numai unul: autorul este partizan al ideilor 
timpului său, pe care-l priveşte în perspectiva zilei de miine, par- 
tizan al educării ideologice prin arta scenică, militant pentru arta 
nouă, închinată ridicării morale şi spirituale a omului. 

În acest sens, apare în toată frumusețea şi importanța sa 
rolul teatrului şi al slujitorului său, astăzi. Rolul educativ al tea- 
trului e strîns împletit cu sarcina sa de mobilizator, de transfor- 
mator activ al societăţii... Drama sau rîsul propagat de pe scenă 
nu cade pe ogor sterp — strădania noastră se împleteşte cu activitatea 
de mîine a celui care ne este acum spectator. 

Teatrul a devenit o problemă a celor mulți; scena şi-a des- 
chis punți largi către public, îi iese în întîmpinare prin strădania 
unui spor calitativ. 

Viața, realitatea, şi-a pus o pecete de neclintit şi asupra artei 
teatrale, i-a pus întrebări la care ea nu poate să nu încerce a 
da răspunsuri. 

în raportul de activitate al C.C. al P.M.R., prezentat de tova- 
răşul Gh. Gheorghiu-Dej la cel de al III-lea Congres al Partidului, 
se spunea: „Dezvoltind rezultatele pozitive obținute în ultimii ani 
în lărgirea tematicii şi îmbogățirea fondului de idei al literaturii, 
artei, teatrului, cinematografiei, creatorii noştri au îndatorirea de 
a făuri opere la nivelul înaltelor exigențe artistice şi ideologice ale 
partidului şi poporului. Pentru aceasta se cere, în afară de talent, 
lichidarea a tot ce poate îndepărta pe artist de popor — spirit de 
castă, individualism, tendința de a făuri opere pentru uzul unui 
cerc îngust de «aleşi», se cere îndeosebi cunoaşterea aprofundată a 
realităților, studierea lor îndelungată, contactul viu, permanent al 
artistului cu oamenii muncii — viitori eroi ai operelor sale“. 

Acesta e prețiosul nostru îndrumar în creație. 

Întîmpinăm Ziua Mondială a Teatrului cu 365 de zile de muncă 
încordată, închinate întîlnirii cu epoca noastră. Acesta e „secretul“ 
veşnicei tinereți a teatrului, acesta e simțămiîntul care ne leagă și 
mai viu, în ziua de 27 martie, de toți cei care-și închină arta lor 
păcii şi fericirii umane. 

Citesc şi recitesc întrebarea pe care ne-o pune nouă — tutu- 
ror — Institutul Internaţional de Teatru: „Pot fi considerate schim- 
burile E internaționale drept un mijloc de înțelegere, un factor de 
pace: 

Răspunsul e astăzi numai unul: DA! 

Dina Cocea 

red că, înaintea oricărei discuţii despre arta scenică, trebuie să ne 

delimităm domeniul de referinţe. 

Cînd vorbim despre teatru, trebuie să deosebim mai întîi producția 
curentă, care, în cel mai bun caz, are de-a face cu abilitatea superficială a 
autorilor de reclame. O asemenea producţie poate să dea rezultate agreabile, 
poate să se îmbrace cu o spoială de idei — c-aşa se poartă acum —, dar 
rămîne periferică, nu numai artei, ci chiar sferei, mult mai largi, a culturii. 

Să nu ne înșelăm: azi, a fi vechi şi slugarnic cu gustul cel mai de 
jos nu înseamnă neapărat a scrie şi a monta melodrame sau piese polițiste. 
Azi, aceste vechituri, care au necăjit inteligența generaţiei trecute, sint relativ 
ieşite din uz. Locul lor a fost luat de manifestări mai „îndrăzneţe“ —care se 
prefac a urmări cazuri morale, trivializind noţiunea de etică — sau de imi- 
taţii de curaj, care înlocuiesc în mod grosolan atacul cu birfa, lovitura cu şicana. 

În al doilea rînd, cred că trebuie să distingem încercările care izbutesc 
să pătrundă în aria culturii vehiculind idei şi atitudini la ordinea zilei în 
planul sensibilităţii şi gîndirii contemporane, spectacole care se alătură uneia 
sau alteia dintre direcţiile culturale dominante, ilustrind faptul că autorii 
lor au un bagaj de informaţie mai bogat, ba chiar şi unele idei, că ei aparţin 
unor orientări şi miînuiesc un cod de valori spirituale pe care l-au învăţat 
cu grijă — într-un cuvint, sînt artişti cu o identitate culturală stabilită. 

în sfîrşit, în al treilea rînd, aş nota posibilitatea unor experiențe esen- 
țialmente artistice, care se întorc la izvoarele vitale ale artei scenice şi încearcă 
să-i determine devenirea dinlăuntru, din miezul incandescent al instinctului 
spectacolului, al necesității organice de reprezentare a lumii şi a raporturilor 
omului cu lumea. 

În planul acestor experienţe se nasc formele revoluţionare ale marilor epoci 
de teatru; aici apar forțele motrice ale dezvoltării întregului gen şi, fireşte, 
orice discuţie purtată cu simţ de răspundere despre teatrul contemporan 
— cred eu — nu se poate desfăşura decît în jurul unor asemenea încercări. 


în articolul său,* Liviu Ciulei porneşte de la o constatare-pivot: „În urmă 
cu mai puţin de zece ani, am fost printre cei care au pledat în teatrul romînesc 


* „„Teatrul'* nr. 1/1965. 

pentru teatralizarea artei spectacolului. Fascinaţia convenției ca atare poate 
să fie foarte puternică pentru un om de teatru; ea a jucat un rol pozitiv 
în teatrul rominesc, salvindu-l de naturalism, platitudine, realism prost înţeles, 
şi a constituit pentru mulţi dintre regizorii şi scenografii noştri un stimulent 
al fanteziei şi iniţiativei, un pămînt al experienţelor fertile, un excelent domeniu 
de exersare a capacităților noastre teatrale. Astăzi, însă, repet: jocul cu con- 
venția mi se pare că începe să devină un fenomen vechi pentru noi, el ne 
poate uşor împinge spre un teatral decorativ-amabil şi destul de sărac“. 

într-adevăr, acum zece ani, lupta pentru a ieşi dintre căpiţele de fin 
şi uzinele de butaforie a reprezentat o necesitate vitală, şi fuga spre culoare, 
spre comedia clasică, spre replica spirituală sau măcar subtil melancolică a 
fost expresia unei reacţii justificate în acţiunea ei de negare a unor precepte 
împovărătoare. 

Iată însă că astăzi sîntem siliți să examinăm ce a afirmat, ce a con- 
struit, ce a cîştigat orientarea — atit de îndreptăţită inițial — spre imagine 
ca o alternativă a reprezentării, spre stilizare ca un antidot al platitudinii şi 
grosolăniei. 

Liviu Ciulei — dacă l-am înţeles bine — făcînd acum un asemenea 
bilanţ, constată că rolul purificator al teatralizării s-a isprăvit şi ne îndeamnă 
să ne întoarcem — îiibogăţiți de exerciţiile abstracte, de gimnastica conven- 
ţională — spre un realism angajat, cuprinzător, fidel aspectelor contradic- 
torii şi în mişcare ale realităţii. 


++. 


Fac parte din generaţia care a început să lucreze la mijlocul deceniului 
la care se referă discuţia noastră, aşa încît articolele care chemau la reteatra- 
lizarea spectacolului (semnate de Liviu Ciulei sau de mult regretatul Tony 
Gheorghiu) m-au găsit în primul an de studiu al regiei, iar acest nou apel 
mă găseşte după cîțiva ani de muncă în teatru. Notez acest fapt numai pentru 
a explica mai bine optica oarecum diferită pe care o am față de aceleaşi 
nemulțumiri artistice. 

Da, ceva a fost fals și facil în jucăriile colorate care au populat sce- 
nele noastre în ultimii ani, şi fără îndoială că trăim acum un moment de 
reorientare, de reexaminare a premiselor şi a finalităţii eforturilor noastre. 

Aspectul pernicios şi periferic al spectacolelor din această categorie 
nu cred că se datoreşte însă convenţionalităţii lor, ci faptului că efortul de 
purificare, de înălțare la un nou limbaj metaforic nu a izbutit să obţină 
esențializarea expresiei scenice şi a eşuat în stilizare. 

Convenţia este implicită actului artistic, şi a o face responsabilă de 
fragilitatea unor moduri de a o folosi în artă este nedrept şi fără folos. 

Vahtangov relatează undeva că Stanislavski, la una din montările sale, 
a avut impresia că a atins perfecțiunea în reconstituirea realității. într-adevăr, 
pe scenă se vedea o casă admirabil imitată, cu reflexele unui apus de soare 
în geamuri şi cu apa picurînd monoton dintr-o streașină ruginită etc., etc., etc. 
încîntat de rezultat, regizorul a chemat un copil isteț cu care întreținea de 
multă vreme un dialog amuzant, l-a așezat în sală, a ordonat să se deschidă 
cortina şi l-a întrebat dacă e adevărat ce vede. După o clipă de gîndire, 
puştiul a început să ridă: „Nu, nu e adevărat. Cum se poate o casă într-o 
casă?“ l-a întrebat el pe Stanislavski, arătind sala teatrului. Se pare că 
observaţia copilului l-a afectat adinc pe marele regizor, care a renunțat la 
decorul de care fusese atît de mulţumit pînă atunci. Copilul a sesizat, de 
fapt, un adevăr pe care adesea îl uităm în lucru, şi anume că sala de teatru, 
scena, raportul interpret-spectator sint prima şi cea mai greu de înlăturat 
convenție, care le determină pe celelalte, în măsura capacităţii noastre de a 
fi consecvenţi cu condiţia de artişti aflaţi într-o relație dată cu cei cărora 
ne adresăm. 

Convenţia e singura care ne permite să investim plăsmuirile fanteziei 
cu o forță de influențare obiectivă şi care ne permite să analizăm şi să recon- 
stituim realitatea într-un mod adevărat. 

Ceea ce mi se pare de revizuit în metoda şi în rezultatele muncii regi- 
zorale nu este convenţia, ca atare, ci procedeul stilizării, care îndulceşte 

tot, reduce detaliile — de interpretare, de costum şi decor — la nivelul unor 
glume mărunte, al unor şarade simple, măgulitoare pentru perspicacitatea spec- 
tatorului, pus mereu în fața unor ghicitori uşor de descifrat. Stilizarea abate 
atenţia de la liniile de forță ale spectacolului, fereşte publicul de şocuri, îm- 
achetează în vată imaginile scenice, rotunjind contururile pînă la dulceag. 
Dar ceea ce mi se pare cel mai grav e că acest sistem de metafore creează 
o dramaturgie proprie, de semnificaţii derizorii şi de forme-decorative, con- 
tribuind la educarea spectatorului în spiritul unui teatru agreabil şi distractiv. 

Costumele de piele din Regele Lear, în regia lui Peter Brook, sînt con- 
venţionale, dar într-un sens care concentrează atenţia privitorului asupra semni- 
ficației importante a lumii în care se petrece drama; ele nu stilizează ima- 
ginea personajelor, ci o esenţializează cu vigoare şi cu adresă. Iar aspectul 
cel mai interesant al convenției — pe care s-a clădit exprimarea plastică 
a spectacolului amintit — e faptul că ea se întoarce spre lumea concretului, 
a materialelor și obiectelor reale, cărora scena şi modul cum sint folosite 
aici le conferă funcții poetic-dramatice neaşteptate. 

Şi, pentru că se vorbeşte mult de realism, cred că spectacolul englez 
ne dă o măsură a realismului zilelor noastre, într-adevăr cuprinzător şi 
sintetic, în stare să dea o imagine în acelaşi timp concretă şi generală 
asupra lumii. 

Nu cred că teatrul actual şi cel al viitorului sînt mult slujite de 
dramaturgia psihologică americană, de pildă, care este căutată azi la noi cu 

mare ardoare. Operă a unor autori plini de îndemînare, ea a literaturizat 
în asemenea măsură actul scenic, încît arta spectacolului este solicitată numai 
pe o linie lipsită de interes şi de poezie a invenţiei scenice. Ideile textelor 
lor prezintă o importanță extrateatrală ; acestea nu trăiesc prin transpunere 
în spectacol, ci au o existență independentă şi în afara actorului şi a scenei. 
„Regele Lear, printr-o utilizare de structuri formale extraordinar de complexe, 
este o schemă scrisă,în care sensul conţinut nu se descoperă cu adevărat 
decît atunci cind piesa e jucată“, scrie Peter Brook. 

Dacă, după seriile de triluri risipite în eter, e vorba să ne întoarcem spre 
un teatru viguros, aspru şi pregnant, m-aş înscrie printre cei care evită acea 
dramaturgie orientată spre un realism plat şi grosolan din punct de vedere 
teatral, oricît de valoroasă ar fi ea din punctul de vedere literar, filozofic, 
etic, social etc. etc. 

Noi sîntem încă mandatarii unui punct de vedere minimalizator în ce 
priveşte rostul şi posibilităţile teatrului. $ 

Pe vremuri, cînd cultura era un bun al unui cerc redus de privilegiați, 
străduințele înaintaşilor noştri — cu intenții frumoase şi vederi largi — de 
a transforma teatrul într-un mijloc de difuzare a valorilor literare erau jus- 
tificate istoric. Matei Millo sau Mihail Pascaly, ba chiar Tony Bulandra sau 
Ion Manolescu, considerau, pe bună dreptate, că slujesc interesele superioare 
ale culturii naționale dacă izbuteau să pună scena în slujba unor scriitori 
de valoare, chiar atunci cînd opera acestora nu avea virtuți dramatice deosebite. 

Astăzi, cînd literatura şi arta națională şi universală ajung pe atîtea 
canale la marele public, atras cu atita perseverență şi eficacitate în cercul 
preocupărilor culturale, teatrul nu mai trebuie să rămînă la nivelul unui simplu 
vehicul între scriitor şi spectator; el trebuie să-și afirme cu putere resursele 
artistice proprii, egale în drepturi şi în valoare cu cele ale literaturii sau ale 
oricăruia dintre genurile majore ale artei. 

, Cu alte cuvinte, cred că trebuie să ne îndreptăm spre dramaturgia care 
ajută teatrul să-și regăsească demnitatea, forța şi independenţa, :şi nu, în 
numele unei întoarceri la realism, să renunțăm la teatralitatea teatrului, trans- 
formîndu-l într-un echivalent al filmului literaturizat. 

Nu cred că întoarcerea la realism va da acele spectacole adevărate, 
tulburătoare și mobilizatoare, pe care le doreşte Liviu Ciulei, dacă nu ne vom 
clarifica accepțiunea actuală a noţiunii de realism — care astăzi înseamnă 
responsabilitate, semnificaţie, violență a expresiei artistice. 

David Esrig 

Aspecte 


practice... 


n realism prost înţeles se 

confunda într-o vreme cu na- 

turalismul. De-atunci, au tre- 
cut ani — și nu puţini —, şi astăzi 
se poate afirma că, prin noţiunea de 
realism, înțelegem o opţiune pentru 
rezolvarea clară a ideilor, în care cla- 
ritatea nu se confundă cu didacticis- 
mul, ci, îmbrăcînd forme — să le 
zicem — metaforice (și, desigur, nu 
numai metaforice), deschide un cîmp 
larg fanteziei şi inteligenţei, gustului 
personal, preferinţei pentru o anumită 
modalitate de exprimare, opunîndu-se 
schematismului dogmatic, încercării de 
limitare a cîmpului de creație. 

Fără doar şi poate, un estetician 
sau un critic de artă, un cercetător al 
literaturii, într-un cuvint, un teoreti- 
cian, ar putea defini de mii de ori 
mai bine noțiunea de realism, ar pu- 
tea găsi în rîndurile mele multe go- 
luri etc., etc. Nu sînt un teoretician 
şi, probabil, nu am obişnuința unor 
formulări sintetice atotcuprinzătoare. 
Mai mult încă, luînd parte la discu- 
ţiile din coloanele revistei „Teatrul“, 
nici nu-mi propun așa ceva. 

Nesistematic, și poate adeseori pe 
riferic față de temă, voi încerca să-mi 
expun unele păreri legate de aspectele 
practice ale realismului, raportat la 
arta teatrului ; şi, deoarece însuşi rea- 
lismul pretinde o ancorare în „real“, 


la unele „realități“ ale muncii noastre 
de creaţie. 


**+* 


Acum cîtva timp, am citit într-un 
ziar declarația regizorului sau scena- 
ristului (nu-mi amintesc exact) care 
pregăteşte ecranizarea romanului Răs- 
coala de Liviu Rebreanu, Ca un plus 
pe drumul originalității, se marca 
acolo eliminarea personajului Titu 
Herdelea din viitorul film. Ei şi? — 
veți exclama dv. Într-adevăr, e drep- 
tul lor. Numai că părea puțin curioasă 
această dorință de a transpune opera 
unui scriitor renunțîind la cel care 
aduce în fața noastră, just sau 
greşit, tocmai unul din punctele 
de vedere ale autorului (am spus 
intenționat : unul din punctele de 
vedere, şi nu : punctul de vedere, 
deoarece eroul nu poate fi complet 
confundat cu scriitorul). În acest caz, 
se naşte legitima întrebare: oare do- 
rim un 1907 în general, sau prin pris- 
ma lui Rebreanu? E oare realist să 
luăm trama, renunțînd la idei de 
mare importanță ce caracterizează o 
operă ? 

Dar să lăsăm ecranul şi să ne în- 
toarcem la scîndura scenei. Mai ales 
că un film, ca şi o piesă, nu se judecă 
după interviuri, ci în stare finită. Pro- 

blema ce se ridică în fața noastră 
este de fapt aceasta : un interpret rea- 
list va fi ţinut să respecte litera tex- 
tului, sau spiritul său ? 


Cind am montat, la Naţional, Cer- 
cul de cretă caucazian, cîțiva „brech- 
tieni“, recent convertiți întru epic, 
m-au acuzat de încălcare a precep- 
telor brechtologistice, de lipsă de ri- 
goare în aplicarea lor. (Rigoarea, iată 
o nouă marotă, o nouă sperietoare, pe 
care o folosim, docţi şi snobi, fie că 
e vorba de psihologie, fie de halviţă, 
şi cu care închidem ușor gura păcă- 
toșşilor, deoarece nici ei, nici noi nu 
ştim la ce ne referim, termenul deve- 
nind la fel de „universal valabil“, ca 
şi „chestie“ sau „problemă“). Spu- 
neam deci că m-au acuzat de fugă 
de rigoarea atit de dragă, ziceau ei, 
creatorilor de pe Schiffbauerdamm, 
deoarece am prezentat un Brecht co- 
lorat ! Realismul „sec şi cenușiu“ (212) 
al poetului german ar fi fost, chipu- 
rile, trădat. Dar oare, mă întreb eu, 
acum, cînd anii au creat efectul de 
distanțare între mine şi eveniment, 
oare Brecht e albastru şi numai al- 
bastru, gri și numai gri, oare nu- 
mai respectarea formei îți conferă ga- 
lonul priceperii ? Categoric, nu. Iată, 
Opera de trei parale. Două montări 
(George Teodorescu — Liviu Ciulei) ; 
două modalități complet diferite de 
a-l reda pe Brecht. într-o discuţie se- 
rioasă, judecarea lor nu s-ar putea 
face în funcție de fidelitate formală, 
ci doar de dezghiocarea sensurilor, a 
semnificațiilor Operei. Important nu 
e ritmul, mai modern sau mai „de- 
suet“, al muzicii lui Weill, ci, de exem- 
plu, înțelegerea de către toți specta- 
torii a cauzei care opune cu atîta 
violență pe Peachum lui Mackie. Rea- 
lizatorii au dreptul — era să spun 
datoria, și cred că nu greșeam — să 
vină cu un punct de vedere personal, 
să taie sau să adauge la text; ei n-au 
însă dreptul de a ocoli clarificarea 
cauzelor conflictului. 


Ideea și nu forma. Conţinutul, şi nu 
neapărat mijloacele indicate de un au- 
tor, fie el și genial — iată ce intere- 
sează pe regizorul realist. El nu este 
îngrădit decît de obligația de redare 
a fondului (e vorba, de altfel, de o 
„îngrădire“ acceptabilă şi acceptată, 
fără de care textul ar deveni un sim- 
plu pretext), şi — oricîte inovaţii for- 
male vor încerca să mascheze neînţe- 
legerea  piesei-idee, oricită fidelitate 
faţă de litera textului va machia ne- 


putinţa invenţiei — regizorul nu va 
fi salvat decît de claritatea transpu- 
nerii conținutului. 

Spectacolul de la T.E.S. cu Opera 
de trei parale (şi vreau să-l reamin- 
tesc nu de dragul unor comparații, 
care aici nu-și au locul, ci doar pen- 
tru că nu mai e atît de prezent, iar 
o operă de teatru nu trebuie dată ui- 
tării odată cu împuţinarea spectatori- 
lor) avea tocmai această calitate, iar 
gîndul regizorului, poziţia lui s-au vă- 
zut şi mai limpede, atunci cînd, după 
Brecht, a montat Opera de trei parale 
a zilelor noastre, Frank al V-lea de 
Dürrenmatt. 


++ x 


O altă întrebare ce se pune este și 
aceea : în ce măsură avem sau nu 
dreptul să trecem o piesă dintr-o 
epocă în alta, în ce măsură e nece- 
sară reci actualizarea, transpu- 


nerea ei. 

Cred că aici punctele de vedere pot 
fi foarte deosebite. în general, s 
practica ne demonstrează că operația 
de apropiere istorică pe perioade 
scurte e mult mai dificultuoasă decît 
cea de modernizare la distanță de se- 
cole, fiindcă, în acest ultim caz, o 
mulțime de referiri îşi pierd acuita- 
tea, rămînînd pentru spectatorul con- 
temporan liniile mari, generalul și nu 
particularul. 

De fapt, însă — şi aici voi da din 
nou exemplul lui Brecht — de ce nu 
am recurge, în asemenea caz, la adap- 
tare și nu la actualizare forțată, cum 
a procedat şi el, pe nevoile și cerin- 
tele epocii noastre? Personal, consi- 
der mult mai eficient un asemenea 
procedeu, pentru că „actualizarea“ 
fără adaptare creează paradoxuri ne- 
cumte de realizatori, se poate ase- 

cu un tun atomic ce trage cu 
IS bilă de pe vremea lui Ştefan 
cel Mare. 


* *>* 


Oare, totuși, o operă dramatică nu 
impune un stil de joc? 

O piesă bună îţi pretinde, fără doar 
și poate, înscrierea într-o arie de ex- 
presie scenică ce are ca punct co- 
mun nu capetele de rinocer, proiec- 
tate sau butaforice, la Ionescu, ci pre- 
zența puternică a pericolului, strînge- 
rea cercului în jurul oamenilor, at- 
mosfera de tensiune crescîndă, ce duce 
la clarificarea punctelor de vedere, a 
atitudinilor eroilor faţă de situaţia în 

care nu mai poate exista cale de mij- 
loc ; nu existența placatelor la Brecht, 
şi nici un „joc pe dinafară“ (cum se 
credea într-un timp), ci opoziţia gro- 
tescă și, în același timp, feroce din- 
tre Bullinger și Şvejk, risul lucid, ca- 
ricatura politică, îmbinarea conven- 
ției nedisimulate şi a amănuntului rea- 
lităţii cotidiene. 

Am avut norocul de a fi primul 
regizor bucureştean care a montat Io- 
nescu uz a Brecht. Citisem cîte ceva des- 
pre cum ar fi“ teatrul lor şi 
rai eee cu multă atenție pe „specia- 
liști“. 

Pot mărturisi astăzi că, din fericire, 
poveștile de groază 
distanțare și absurd, 
care doar Helene Weigel le-ar înţe- 
lege și cu avangardă pariziană, în care 
nu s-ar descurca decit un rafinat cu- 
noscător al artei moderne (poveşti ci- 
tite, probabil, în rubricile informa- 
tive ale revistelor), nu m-au impre- 
sionat şi, recurgînd la textele impri- 
cinaţilor, am constatat că, atît în teo- 
rie cît şi în practică, dracul nu e 
chiar atît de negru. 


Ştiu că s-au găsit vreo doi-trei 
„avangardişti“ dimboviţeni care nu au 
suzeta înţelege că Rinocerii e o piesă 

de profundă investigație a sufletului 
şi raţiunii şi şi-ar fi dorit un spec- 

l de 


den“, o desfăşurare de forţe, la pro- 

porțiile regimentelor. Regret că nu 
le-am putut oferi așa ceva. dar tare 
nu s-ar fi potrivit cu piesa. 

Cînd am renunțat complet la mu- 
zică în Puntila, am făcut-o dindu-mi 
seama de valoarea versurilor, de pro- 
pria lor muzicalitate, de faptul că în- 
corsetarea lor, în traducere, în tem- 
pii lui Dessau, răpea, pentru specta- 
torul nostru, tocmai forța de sinte- 
tizare, forţa de pătrundere, ascuțimea 
observației — cuprinse în intenţia şi 
realizarea autorului, redate cu măies- 
trie de traducător. 


Mi-am permis această  „debrechti- 
zare“ aparentă pentru a nu prezenta 
şarade, catrene ermetice, care n-ar fi 
avut altă calitate decît aceea de a se 
potrivi cu măsura muzicală. La Cercul 
de cretă caucazian, din lipsă de timp, 
am neglijat o mai atentă îmbinare 
a versului cu muzica songurilor, de 
unde a rezultat o psalmodiere lipsită 
de nerv şi, la urma urmei, plictisi- 
toare. O recitare pe fond muzical ar 
fi dat forţă şi precizie, o muzică nouă 


pe temele celei originale ar fi per- 
mis o subliniere a acestor recitative. 
Pentru că, orice s-ar spune, tot tex- 
tul primează chiar și la songuri, şi 
în acest caz, decît un vers siluit, lip- 
sit de forță şi claritate, prefer o mu- 
zică „tradusă“, nu modernizată, 
adaptată. 


++ 


Chiar cînd nu e vorba de somi- 
tăți mondiale, un autor, dacă are 
ceva de spus, te împinge spre o anu- 
mită modalitate de exprimare în ima- 


O piesă se pretează la nenumărate 
interpretări, sau chiar la nenumărate 
falsificări, şi nu arareori un joc gra- 
tuit, strălucitor şi alert, poate da spec- 
tatorilor o seară plăcută, actorilor, un 
succes de prestidigitaţie teatrală, iar 
textului, un rol de simplu pretext. 

Indiferent ce părere ar avea cineva 
despre piesa Sonet pentru o păpușă, 
ea era și este interesantă, atractivă și 
instructivă ca satiră; și cum o satiră 
nu e un joc lirico-amabil, în care te 
încîntă ochiadele, replicile neînţelese, 
dar frumos intonate, jocul „frumos“, 
dar gratuit, era normal jocul grotesc, 
direct şi violent, chiar dacă ar jena 
unele urechi delicate sau astupate, 
chiar dacă ar păcătui prin aceea că 
invită publicul la ris. 

N-am înțeles niciodată încăpăţina- 
rea unor regizori de a intitula co- 
medii, spectacole, de altfel valoroase, 
dar la care reacția sălii este poate 
rațională — pudică (de interiorizare 
a sentimentelor într-o atmosferă de 
tăcere reculeasă), dar în nici un caz 
nu are de-a face cu elementul „ris“, 
ris deschis, bucuros, necruţător. 

Nu e obligatoriu rîsul în sala de 
spectacole, ba în unele cazuri e de-a 
dreptul dramatic (mai cu seamă la 
drame !), dar comedia snobă şi us- 
cată e spectacol prestigios, dacă vreți, 
exercițiu de stil, încercarea nervilor 
spectatorului de rînd, baie intelectua- 
listă pentru snobi, dar de ce oare 
comedie ? 


+++ 


S-ar putea replica rindurilor de mai 
sus cu principiul personalităţii inter- 
preţilor (regizor, actor, scenograf etc.). 

Sînt ultimul care neg existența aces- 
tei personalităţi, fără a cădea însă în 
păcatul unor birocrați teatrali ce ta- 
xează pe creatorii de teatru, să zi- 
cem cam aşa (a se ierta aproximațţia și 
a nu-mi fi atribuite mie astfel de carac- 

terizări, pe care le fac doar pentru a 
demonstra ridicolul lor): Penciulescu 
— gust, dezbatere de idei, punct; Cer- 
nescu — spectacole cu fantezie egală 
şi debordantă, indiferent de text; Ho- 
rea Popescu — forță intuitivă, ima- 
ginaţie hiperbolizată ; Giurchescu — 
fantezie, dar prea multă, deci îngro- 
şare etc., etc. 

E un mod cel puţin simplist de a 
gîndi. Eu cred că stilul regizorilor 
e egal cu afinitatea lor la o anumită 
problematică, ce poate cuprinde — 
de la farsă la tragedie, de la teatrul 
de cameră la superproducţie — orice 
operă teatrală care duce spre un 
anume spațiu de preocupări de fond 
și, desigur, de găsire a noi forme. 

Şi iată-ne ajunși la punctul cînd 
sîntem obligaţi să trecem din biblio- 
tecă la bucătărie. 

Nu se poate tăgădui că lipsa posi- 
bilității de a-ți alege tu repertoriul 
de înscenat te poate schematiza, vo- 
lens-nolens. Poţi deveni astfel un spe- 
cialist al unei singure piese, pe care 
o multiplici la infinit, sau meseriaşul 
bun la toate, o leacă cizmar, o leacă 
croitor, tapiţer sau cofetar, corect, 
dar fără preferinţe, fără un univers 
propriu. 

La început (și prin început înțeleg 
ceva mai mult decît un deceniu), e 
în orice caz preferabilă cea de-a doua 
alternativă ; dar, de la un moment 
dat, e absolut obligatoriu să-ți defi- 
nești propriul tău univers artistic. Iată 
exemplul lui Liviu Ciulei. Regizorul, 
pus în situația de a fi stăpîn pe pro- 
priul său repertoriu, se defineşte, deo- 
sebit de interesant pentru cei care 
l-au urmărit cu atenţie, pe două linii 
directoare : cea a piesei de investiga- 
ţie, de sondare psihologică, de me- 
taforă „cotidiană“, plină de poezie, re- 
prezentată de Omul care aduce ploaie, 
Copiii soarelui, Clipe de viață; şi cea 
a unor spectacole spectaculoase, spec- 
tacole de regizor, spectacole de des- 
fășurare : Cum vă place, Opera de 
trei parale. Cele două tendinţe creează, 
de fapt, un complex de gindire sce- 
nică, în care anii vor înclina balanţa 
în favoarea uneia sau celeilalte dintre 
direcţiile mai sus arătate. 

Oare asta ar însemna „fiecare om 
de teatru cu teatrul lui“ ? Nu! Cred 
că nu. Colectivul — această realitate 


a muncii noastre — poate fi compus 
dintr-o multitudine de personalități. 
Ele se pot grupa pe afinități, dar e 
necesară existența unor contradicții 
creatoare, stimulatoare. Stilul unui 
teatru are nevoie de confruntări de 
păreri şi realizări opuse chiar în ca- 
drul său, altfel fiind pindit de anchi- 
loză, de funcţionarism. Nu puţine 
exemple ale unor teatre mari, deve- 
nite propria lor umbră, ni le dau 
acele ansambluri în care fidelitatea 
față de o singură idee scenică, de 
un singur cap, fie el şi genial, într-un 
cuvînt, epigonismul sterp, imitația ne- 
creatoare, servilismul artistic au dus 
la anchiloză, lipsă de curaj, înmormîn- 
tare clasa întîi. 

Cît mai multe discuţii în cadrul co- 
lectivelor, cît mai multe experiențe 
dau viață. A fi realist înseamnă a 
crede că pot şi trebuie să existe mai 
mulți oameni cu cap, mai mulți oa- 
meni valoroși, ce pot să se înfrunte, 
să nu fie de acord, să polemizeze dur 
şi chiar nedrept, ce pot temporar să 
se despartă, dar cărora valoarea și 
crezul într-un țel comun le dau acel 
dram de obiectivitate necesară pentru 
a înțelege complexitatea vieţii artis- 
tice — complexitate ce-i conferă fru- 
museţe și realism. (Pe un plan mai 
larg, desigur, însăși discuţia de față 
poate deveni o confruntare creatoare, 
dacă nu se va aluneca pe panta afir- 
maţiilor categorice, dar neargumentate, 
a unei infatuări ce ne poate face să 
credem că pînă la noi n-a fost mai 
nimica și că în 10—20 de fraze alerte 
putem face procesul a cel puţin de 
zece ori mai multe experiențe.) 

înțelegerea operei prin prisma epo- 
cii tale, credința în ideile ei, fante- 
zia în transpunerea directă şi fără 
ocolișuri a mesajului, iată cîteva de- 
ziderate ale celui ce crede în realism. 

Propria definire a universului tău 
de creație, confruntarea zilnică a mo- 
dalităților tale cu cele ale altor crea- 
tori, credința în complexitatea feno- 
menului teatral și respingerea preju- 
decăţii de infailibilitate, refuzul clasa- 
mentelor sportive, schimbate de la 
lună la lună, iată alte cîteva dezide- 
rate ale regizorului zilelor noastre. 


Lucian Giurehescu 

Teatrul „lon Creangă“ 


„UN VIS VESEL" de S. Mihalkov 


Gh. Vrinceanu (Ministrul cu portofoliu — 
Pantalone) și Gh. Gimă (Regele Silvio — 
Riga de cupă) 


Teatrul „Barbu Delavrancea“ 


„SCOALA NEVESTELOR“ de Molière 


A Scenă din spectacol 


Victoria Dinu (Agnes) și Dumitru Dunca (Ar- p 
noulf) 


c www.cimec.rd 


| Cultura 
Teatrulyi 


DE VORBĂ" CU prof. dr. ALEXANDRU BALACI 


preşedintele Comitetului pentru cultură şi artă al oraşului Bucureşti 


— Una din problemele de maximă importanță, astăzi, pentru 
dezvoltarea teatrului nostru este ridicarea nivelului profesional-cul- 
tural al colectivelor. Care credeți că sînt modalitățile prin care se 
poate realiza acest deziderat şi se poate crea climatul teatral 
favorabil ? 


— Climatul de înaltă ţinută intelectuală nu poate fi obținut după legi 
fixe. Iniţiativa dramaturgului Horia Lovinescu, directorul Teatrului „C. I. Not- 
tara“, de a înființa studioul experimental, în cadrul căruia sînt invitaţi să 
lucreze regizori de diverse stiluri profesionale, personalităţi diferite, actori 
și studenți ai LA.TC., urmînd să prezinte publicului aspecte generale ale 
dramaturgiei universale şi să experimenteze metode noi sau mai puţin folo- 
site în ultima vreme (recitări, lecturi dramatizate, monoloage etc.), constituie 
nu numai un fapt de interes major pentru publicul spectator, dar şi un bun 
laborator, o şcoală eficientă pentru colectivul artistic angrenat în această muncă 
plăcută, utilă şi variată. Succesul spectacolului 3.3.3. este o confirmare a acestei 
activităţi. Noul Teatru Mic, sub conducerea regizorului Radu Penciulescu, şi-a 
propus seri de poezie și o largă transmitere a experienței și măiestriei pro- 
tesionale, prin invitarea de actori şi regizori din alte teatre. lată o altă mo- 
dalitate eficientă de lărgire a orizontului profesional. 

Cred, de asemenea, că ar fi cit se poate de nimerită o mai strînsă şi 
mai consecventă colaborare decit cea care există în prezent între colectivele 
teatrale și cadrele universitare, specialişti dinafara universităţii în proble- 
mele dramaturgiei sau în probleme de cultură indisolubil legate de opera 
teatrală. Nu cred că există colectiv teatral care nu ar fi interesat să cunoască 

opinia academicianului George Călinescu, în diverse probleme care-l preocupă. 
îndrumările pe care academicianul le-a dat colectivului artistic care-i 
montează piesa Ludovic al XIX-lea sînt puse sub semnul unei înalte ţinute 
intelectuale. Poate ar fi interesant să se cunoască părerea sa în privința 
teatrului absurdului, despre care se discută atit de mult, dar se ştie atit 
de puţin. Cu multă plăcere ar fi audiat profesorul Jean Livescu făcînd exe- 
geza lui Diirrenmatt sau Brecht. Apelul colectivului teatral la specialişti cali- 
ficaţi ar contribui la îmbunătățirea documentării. Consider normal ca un 
excelent traducător, critici literari şi dramatici sau membri ai corpului didactic 
superior să sporească numărul membrilor consiliilor artistice teatrale, care 
uneori au existat numai fictiv, fiind aproape excluse, de către directori, din 
funcţia lor minimală, consultativă. 


— Care este, după părerea dumneavoastră, rolul secretaria- 
tului literar ? 


— Activitatea secretarilor literari trebuie să se desfășoare continuu, per- 
manent, nu legată numai de documentarea la cutare sau cutare piesă. Munca 
lor nu are voie să sufere întreruperi, să aibă pauze. Prin calităţile profesionale, 
secretariatul trebuie să constituie o autoritate în teatre. în cadrul acestei acti- 
vităţi, este nevoie de o cunoaştere temeinică a dramaturgiei romineşti şi 
străine, avînd în acest scop la îndemină și instrumente de informare. Nu 
ne putem imagina un colectiv teatral fără abonamente la principalele publi- 
caţii de specialitate din lume. Și nu mi se pare utopic ca fiecare teatru să-şi 
aibă biblioteca sa. După părerea mea, un interes pe deplin justificat îl mani- 
festă în această direcţie Teatrul de Comedie, Teatrul „Lucia Sturdza Bulandra“ 
şi Teatrul „C. I. Nottara“. 

în cele spuse pînă acum sînt şi lucruri cunoscute în principiu. Nu fac 
decît să insist, ţinînd seama de importanța pe care o au şi o vor avea în 
contextul dezvoltării culturii teatrale şi culturii noastre în general. Cred că 
munca în cadrul secretariatului literar poate fi pe deplin asimilată celei a 
unui redactor de editură, sau, mai exact, datorită ritmului, celei a unui 
redactor de revistă. El este primul cititor atent şi binevoitor al manuscri- 
sului unei lucrări teatrale. El emite primele judecăţi de valoare. Această 
muncă de mare răspundere cere o pregătire serioasă și un orizont vast. Tot 
secretariatului literar îi revine sarcina de a cunoaşte șantierul de creaţie 
şi de a fi gazda amabilă, dar exigentă, a dramaturgului. Autorul dramatic 
păşind într-un teatru trebuie să simtă căldura de care este înconjurat în 
acest laborator de creaţie. De asemenea, nu-mi pot imagina, cu toate surisu- 
rile care pot întîmpina acest deziderat, atit de frecvent afirmat, o asemenea 
activitate fără o legătură permanentă între secretarii literari şi Secţia de 
dramă a Uniunii Scriitorilor. 


i — Raportat la cele discutate mai sus, cum vedeți pregătirea 
tinerelor cadre de actori ? 


— Ca universitar, îmi exprim o nedumerire: studenții tuturor facultă- 
ților şi institutelor de învățămînt superior din țară au obligația, în cadrul 
programului, să facă practică în diverse instituții și întreprinderi, după spe- 
cificul profesiunii pentru care se pregătesc. Există o excepţie: studenţii de 
la LA.T.C. Ei fac practică pentru şi între ei, în cadrul Studioului experimental. 
O veche idee, care ar trebui reluată, este practica în teatre a tuturor studen- 
ților, nu accidental, nu sporadic, ci organizat — cu un control riguros ştiin- 
tific, fără a se crea „vedete“, ci păstrînd obligaţiile şi normele de învățămînt. 
Contactul nemijlocit cu scena și cu marii lor colegi, actori de renume, este 
mai folositor decit, aşa cum am mai spus, spectacolul de „casă“, jucat între 
studenţi. Iar în cadrul studioului, cînd este vorba de spectacole, selecționarea 
pieselor trebuie făcută cu grijă, pentru a nu oferi, în loc de spectacol, un 
exerciţiu. 

Şi, în sfîrşit, pentru a încheia, dacă putem spune astfel, discuţia în jurul 
acestei vaste probleme, veşnic deschise, a ridicării nivelului profesional-cultural, 
factor dominant în crearea climatului teatral, trebuie să spun că socotesc că 
elementul motor cel mai important în rezolvarea acestei probleme este însuşi 
conducătorul instituţiei. Numai datorită lui, toate dezideratele colectivului pot 
fi puse în practică, se pot traduce în fapte concrete. Noile conduceri de care 
se bucură unele din teatrele bucureştene vor face ca, în curînd, climatul mult 
discutat să devină o realitate. 


— O preocupare deosebită, în actuala stagiune, s-a dovedit 
întocmirea în fiecare teatru a unui repertoriu care să ţină seama 
de păstrarea echilibrului între piesele romineşti şi operele drama- 
turgiei universale. Uneori se manifestă în această privință tendinţa 
de a umbla pe drumuri bătute sau de a ceda modei de repertoriu. 


— În stagiunea care se desfăşoară, teatrele au avut posibilitatea să-şi 
alcătuiască un repertoriu bogat în conţinut, de o varietate tematică şi de o 
calitate artistică sporită, oferind spectatorilor prilejul de a cunoaşte un peisaj 
larg al literaturii dramatice rominești şi universale. Citind, la întîmplare, 
nume ca: W. Shakespeare, O'Neill, B. Brecht, Fr. Dürrenmatt, M. Frisch, 
W. Saroyan, G. B. Shaw, E. Ionescu, E. Şvarţ, K. Finn, A. P. Cehov, H. Ibsen, 
J. Kilty, confirmăm ce am afirmat mai sus. De asemenea, prezența pe sce- 
nele noastre a unor autori ca Al. Kirițescu, Camil Petrescu, M. Sebastian, 
V. I. Popa, pe lingă dramaturgii nostri contemporani, este meritorie. Dar în 
acest sector ar mai fi unele lucruri de împlinit. Este bine ca, la un anumit 
răstimp, unele piese să revină în circuitul spectacolelor, dar în acelaşi timp 
este necesar ca teatrele să nu se mulțumească doar cu drumuri bătute. 
Exemplificatoare mi se pare creaţia vastă a lui G. B. Shaw, din care publicul 
nostru cunoaşte numai citeva lucrări. Spectatorul contemporan este foarte 
receptiv la nou, dovadă fiind, de pildă, succesul pe care-l repurtează montarea 
lui Liviu Ciulei cu Opera de trei parale de Brecht, sau spectacolul, atît de 
reușit, cu Luna dezmoșteniţilor, al Teatrului „C. I. Nottara“. Sînt convins 
că există zone neexplorate și în dramaturgia ţărilor socialiste. Atenta inves- 
tigare este necesară pentru a valorifica şi opere ale dramaturgiei romînești 
încă neprezentate sau mai puţin cunoscute, din trecut, care ar merita să 
vadă lumina rampei. Desigur că și aici exigența artistică nu trebuie să lip- 
sească. Afirm toate acestea pentru că uneori se observă, în alegerea reper- 
toriului, tendința de a merge la „succes“ sigur; evident, este bine să nu se 
facă abstracţie de succes, dar nici nu e îngăduit ca această preocupare să 
faciliteze compromisurile. 


— În afara îmbogățirii repertoriului, se mai constată, în 
această stagiune, şi un schimb interteatral de forțe artistice şi 
regizorale. 


— Schimburile interteatre de regizori, scenografi şi actori sînt un mij- 
loc eficace pentru sporirea experienţei profesionale a colectivelor şi pentru 
asigurarea unei înalte calităţi artistice a spectacolelor. Acest schimb este 
necesar şi foarte util în desfășurarea lui atît timp cît nu devine o modă 
şi nu duce la folosirea nejudicioasă a unor cadre valoroase din cadrul colec- 
tivelor respective. Exemple de atenţie faţă de creșterea artistică a colecti- 
velor, prin modul cum se folosesc forţele artistice în roluri variate, dîndu-li-se 
posibilitatea de a se manifesta multiplu, sînt Teatrul de Comedie şi Teatrul 
„Lucia Sturdza Bulandra“. Teatrele noi înființate — Teatrul „Ion Creangă“ 
şi Teatrul Mic — dovedesc aceleaşi preocupări interesante. Ca o sugestie: poate 
că ar fi bine, pentru a urmări evoluţia colectivelor, ca, la anumite răstim- 
puri, teatrele să-și analizeze activitatea. Această analiză în cadrul instituţiei 
să se, bucure de participarea unor invitați din alte teatre, a cronicarilor dra- 
matici, a oamenilor de cultură şi a unor cadre din învățămîntul superior. 

Sugestia am făcut-o văzind că atenţia colectivelor teatrale este îndreptată 
spre spectacole de un nivel artistic superior, sub semnul „fiecare reprezen- 
tație o premieră“. După cum se vede, publicul răspunde acestei străduinţe, 
umplînd sălile teatrelor noastre pînă la ultimul loc, seară de seară. 

— În contextul teatral actual, după părerea mea, un rol de seamă revine 
cronicarului dramatic, nu numai simplu consemnator al spectacolelor prezen- 
tate, ci un comentator exigent al operei dramatice, devenite reprezentaţie 
teatrală. în nici un caz, o cronică nu poate epuiza un spectacol, cu toate 
problemele pe care le ridică. 

— Începînd cu revista care găzduieşte această discuţie şi care caută să 
atingă, pe cît îi este posibil, toate obiectivele propuse, revistele noastre săp- 
tămînale de cultură, ca şi presa cotidiană, au, dacă putem spune, obli- 
gaţia de a reflecta pe larg problemele dezvoltării teatrului nostru. Reflec- 
tarea nu trebuie să se mărginească numai la cronicile dramatice, ci poate 
fi obiectul unor articole şi studii de sinteză privind modalităţile de creaţie 
ale dramaturgului, locul lui în dramaturgia ţării pe care o reprezintă, rolul 
diverselor curente teatrale, modul cum evoluează un colectiv teatral sau o 
personalitate artistică (actor, regizor, sau — pe nedrept omisul adesea — 
scenograf), analiza paralelismelor care se pot naşte între diferite realizări 
scenice. De asemenea, este binevenită inițiativa revistei „Teatrul“ de a publica 
impresii de la spectacole „oarecare“ (nr. 1 a.c.). De unde, dacă nu din aceste 
publicaţii poate afla răspuns spectatorul (devenit cititor), la o serie de pro- 
bleme care-l interesează ? De multe ori, cronicarii dramatici (am făcut şi 
eu parte dintre ei, pe vremuri) nu aduc în suficientă măsură lumină asupra 
piesei şi a valorificării (sau nonvalorificării) ei in spectacol. Nu se izbuteşte 
totdeauna o analiză ştiinţifică, uneori datorită subiectivismului, alteori sub 
presiunea dorinței de a menaja unele susceptibilități sau, în ultimă instanță, 
datorită hazardării pe un teren superficial cunoscut, dar discutat emfatic. 
Cronicarul dramatic nu trebuie să fie rigid, dar nici copleşit de un entuziasm 
exagerat, ci este obligat la obiectivitate. Obiectivitatea ştiinţifică este rezultanta 
spiritului de analiză şi a puterii de sinteză necesară acestei activități. Să 
nu considerăm că a fi cronicar dramatic este o îndeletnicire secundară, de 
amuzament, pentru orice condei literar. Cronica dramatică presupune o temei- 
nică pregătire de cultură generală şi de specialitate. Improvizaţia este nocivă 
şi în acest domeniu, pentru dezvoltarea mișcării teatrale în general, dar 
şi pentru cel care o practică, în special (să se gîndească numai la ziua cînd 
va fi descoperit), în această lume încărcată de sensibilități a creatorilor şi 
interpreţilor. Să ţinem seama de faptul că, de-a lungul timpului, cronica dra- 
matică a atras atenţia unor figuri reprezentative ale culturii. Asemenea per- 
sonalităţi, chiar dacă se ocupau şi de cronică dramatică pe lingă celelalte 
îndeletniciri, nu făceau improvizații, ci îşi spuneau părerea, cu deplina com- 
petență a unei acumulări culturale îndelungi. Marele teoretician Antonio 
Gramsci, pentru a nu-l aminti decît pe el, a fost cronicar dramatic vreme 
îndelungată. Să nu uităm, să nu trecem cu vederea existența unei asemenea 
tradiţii şi în ţara noastră. Eminescu era un activ cronicar dramatic, Tudor 
Arghezi a scris, de-a lungul multor ani, însemnări teatrale cu totul deo- 
sebite ; să ne amintim de judecata atît de lucidă şi senină a lui Tudor Vianu. 


f Andriana Fianu 

PĂDUREA ÎMPIETRITĂ de R. Sherwood 


la Teatrul Muncitoresc C.F.R. * 


CLIPE DE VIAŢĂ de W. Saroyan 


la Teatrul „Lucia Sturdza Bulandra“ ** 


Mi se pare firesc că — în dorința de a-şi îmbogăți repertoriul cu lucrări 
aparținînd dramaturgiei progresiste universale — teatrele noastre nu se îndreaptă 
numai spre creaţia ultimilor ani, ci explorează cu sirg materialul dramatic 
al unei epoci ceva mai îndepărtate, mai precis, cea dintre cele două războaie 
mondiale. Lucrul e demn de luat în seamă mai ales cînd e vorba de drama- 
turgia americană, în care divorţul dintre cele două epoci este evident, în bună 
măsură în favoarea celei precedente. 

într-un interviu acordat revistei „Le Théâtre dans le Monde“ acum 
doi ani, cunoscutul dramaturg Arthur Miller definea epoca de după ultimul 
război mondial a dramaturgiei americane, în contrast cu epoca precedentă, 
în care poziţia generală de critică socială a dramaturgilor era limpede şi 
precisă, drept „epoca indefinisabilului“, caracterizind astfel lumea de idei a 
noii perioade: „E lumea crudă a unui romantism nevrozat, în care viața 
cotidiană este un război al fiecăruia cu sine însuşi. Toate conflictele tind 
să se transforme în conflicte sexuale. Şi, din această pricină, decorul devine 
din ce în ce mai puţin realist...“. 

Bineînţeles, în acest „teatru al negurilor“, operele lui Miller reprezintă 
paşi hotăriți spre lumina zilei, pentru care însuşi autorul Morţii comis-voia- 
jorului pena în interviul amintit. Şi asemenea puncte luminoase mai 
există, chiar dacă ele sînt adesea umbrite sau învăluite în cețurile sexualității 
(Tennessee Williams), sau ale unui sentimentalism dulceag (William Gibson). 

Din punct de vedere al investigației psihologice, al explorării adîncurilor 
tulburi ale sufletului omenesc, al impulsurilor şi reacțiilor sale cele mai 
subtile, această dramaturgie are merite incontestabile. Dar lipsa legăturii 
fertilizante cu solul bogat al realității sociale amenință să o ducă spre im- 
pasul sterilității, în măsura în care ea nu-şi va regăsi drumul spre viață, spre 
conştiinţa omului contemporan. 

în schimb, dramaturgia americană dintre cele două războaie mondiale 
se caracterizează, în liniile ei generale, tocmai prin legătura ei solidă și sub- 


* Regia : Geta Vlad. Scenografia: Sanda Mușatescu. Distribuţia: S. Mihăilescu-Brăila 
(Bunicul Maple), Silviu Stănculescu (Boze Hertzlinger), Simion Negrilă (Primul instalator 
de telegraf), Stelian Mihăilescu (Al doilea instalator de telegraf), Titu Vedea (Jason Maple), 
Mariana Mihuţ (Gaby Maple), Ioana Oancea (Paula), Iulian Necşulescu (Alan Squire), 
Gh. Dumbrăveanu (Herb), Ion Pascu (Domnul Chisholm), Dina Mihalcea şi Graţiela Albini 
(Doamna Edith Chisholm), Mircea Dumitru (Josef), Traian Stănescu (Jackie), Colea Răutu 
(Duke Mantee), Sebastian Radovici (Ruby), Al. Azoiţei (Pyles), Petre Laurenţiu (Un co- 
mandant din Legiunea americană), Eugen Ionescu (Un membru al Legiunii americane), 
Sabin Făgărăşanu (Şeritul). 


__** Regia: Liviu Ciulei. Decoruri: Giulio Tincu. Costume: Ioana Gărdescu. Distribuţia : 
Liviu Ciulei (Joe), Sandu Sticlaru și Dan Damian (Tom), Gina Patrichi (Kitty Duval), Petre 
Gheorghiu (Nick), Dumitru Onofrei (Arabul), Dorin Dron (Harry), Dumitru Furdui (Dudley 
R. Bostwick), Dumitru Dumitru (Willie), Gh. Novac (Un beţiv), Corina Constantinescu şi 
Geta Mărutză (Mary), Ana Negreanu (Lorene), Aurelia Sorescu (Elsie), Gh. Oprina (Krupp), 
Fory Etterle (Kit Carson), Mircea Albulescu (Mc. Carthy), Nicolae Mavrodin (Blick), Beatrice 
Biega (O fată), Mihaela Juvara (Altă fată), Mimi Enăceanu (O doamnă), Vasile Florescu şi 
Mircea Başta (Un domn), Niculiţă Teodoru (Wesley), Ioana Cocea (Mama), Vasile Boghită 
(Un marinar), Petre Popescu (Alt marinar), Traian Petruț (Un agent), Traian Marinescu 
(Alt agent), Petre Caracaleanu (Un vinzător de ziare), Marius Bușulescu (Sam). 

stanţială cu realitatea, ceea ce-i dă valoarea unei expresii pregnante, chiar 
dacă nu totdeauna limpezi, a conştiinţei sociale a epocii. Faptul se evidenţiază 
îndeosebi dacă urmărim evoluţia dramaturgiei de la primul la cel de-al doilea 
deceniu al acestei epoci, cuprinsă între două cataclisme mondiale şi ruptă 
în două de cutremurul crizei economice din 1929—1933. i 2 
Dominată de excepționala personalitate a lui O'Neill, „titan al haosulu'“ 
şi în același timp „adevărat seismograf al ideilor, punctelor de vedere şi 
impulsurilor epocii noi“ ( John Gassner), dramaturgia Americii e departe 
de a-și epuiza prin el potenţialul creator. Comerţul de idei cu Europa, inten- 
sificat îndeosebi după primul război mondial, a înlesnit contactul cu ideile 
i modalităţile artistice ale dramaturgiei lui Ibsen, Cehov, Bernard Shaw, 
Tolstoi, Strindberg, Werfel — autori de tendinţe şi tonalități diverse, pe care 
creatorii încă tinărului teatru american le-au asimilat şi le-au încorporat 
propriilor lor concepţii şi necesități spirituale. Epoca însăşi — cu contradicţiile 
ei ascuţite de dezastrul crizei economice, cu milioanele de șomeri înfometați 
şi cu goana anarhică după profituri, cu ecourile forței destructive crescînde 
a fascismului, cu amenințarea surdă a unui nou război mondial — le-a oferit 
substanța vie a dramelor şi comediilor lor. Era firesc ca, în aceste condiţii, 
intelectualii — şi în primul rînd dramaturgii, cei mai nemijlocit legaţi 
de realitatea imediată, prin publicul larg şi divers al sălilor de teatru — 
să caute explicaţii şi soluţii. Era firesc ca mulţi dintre ei să se apropie de 
„ideologia marxistă, să caute să descifreze sensul adinc al haosului aparent 
care-i înconjura şi să găsească r ie în lupta unită a maselor de asupriţi 
împotriva deţinătorilor de capital, după exemplul viu al revoluţiei socialiste 
din Rusia, ale cărei ecouri se propagau cu putere de convingere. Grupările 
de teatru necomercial, care au luat naştere tocmai în această perioadă, ca 
un reflex al situației create de criza economică — The proletarian Theatre 
Union, The Group Theatre şi asociația denumită The Federal Theatre —, 
favorizau tocmai această orientare progresistă a dramaturgiei, în care au 
existat desigur şi multe exagerări sociologiste, mult schematism şi didacti- 
cism, dar care a dat la iveală opere de o incontestabilă valoare, ale unor 
dramaturgi ca Robert Sherwood, Maxwell Anderson, Elmer Rice, S. N. Behrman, 
Lillian Helman, Clifford Odets, William Saroyan şi mulți alții. Fără îndoială 
însă că gr îi spiritual al epocii era mult mai complex, curentul de idei 
enerat de filozofia marxistă întretăindu-se cu nenumărate curente ale ideo- 
ogiei burgheze, în care Spengler, Freud şi Nietzsche deţineau primatul, lăsînd 
o amprentă vizibilă asupra operei multor dramaturgi. De aici, limitele şi 
confuziile întilnite în multe piese ale acelor ani. 


Roade ale acestei epoci de contradicții, de fermenţi spirituali comuni şi 
contrarii, Pădurea împietrită de Robert Sherwood şi Clipe de viață de William 
Saroyan dezvăluie afinități şi trăsături specifice demne de interes. 

Robert Emmet Sherwood (1896—1955) este, incontestabil, fiul epocii 
sale. înclinația sa spre temele istorice, manifestată într-un şir de piese — 
The Road to Rome (Drumul spre Roma), The queen's Husband (Soţul Reginei), 
Reunion in Vienna (întrunire la Viena), Abe Lincoln in Illinois şi altele —, 
nu e decît un mijloc artistic de exprimare a atitudinii dramaturgului faţă 
de probleme majore ale timpului său. Poziţia antirăzboinică reprezintă o 
axă a întregii sale activităţi şi fermentul creator al multora din piesele sale, 
ca un ecou al propriei experiențe dureroase pe frontul din Franţa, în timpul 

rimului război mondial. în opera sa se reflectă o bună parte din ideo- 
ogia progresistă a epocii, dar nu lipsesc nici influențele unor curente opuse 
ca orientare, amestecate într-o țesătură complexă şi încîlcită. Caracteristică 
pentru aceste contradicții, ca şi pentru tendința sa dominant umanistă, pro- 
gresistă, este Pădurea împietrită, prima din seria de piese cuprinse sub titlul 
generic de „Declinul Occidentului“ (The Decline of the West), a cărei idee 
filozofică o regăsim în Acropolis şi în Idiot's Delight (Bucuria prostului). 

Construită după rigorile unităţilor clasice, piesa face uz, totodată, de mij- 
loace teatrale de mare atractivitate pentru un public amestecat, amator de 
pitoresc şi de senzaţional. Definindu-şi piesa drept „prima mea încercare ade- 
vărată de a scrie o dramă despre ţara mea și despre vremea mea, de a vorbi 
deschis“, Sherwood a ales calea aceasta, a senzaţionalului şi a melodramei, 

pentru a găsi o audiență largă ideilor pe care le are de comunicat. E lim- 
pede că mijloacele teatrului de aventuri, corespunzător „western'-ului din 
cinematografie, în mare vogă în vremea aceea, sint modalităţi auxiliare, ief- 
tine, dar abile, pentru vehicularea unui fond de idei scump autorului. 

Simbolistica piesei e destul de simplă, Sherwood avînd grijă să-şi expli- 
citeze sensurile şi intenţiile. E limpede că hanul „B. Q. Mesa Neagră“, aflat 
la răscrucea unor drumuri pustii, în partea de răsărit a deșertului Arizonei, 
în care se întilnesc personajele puţine, dar atit de diverse şi semnificative 
ale piesei, e o imagine convenţională a Americii anilor 1934—35, aflată la 
răscrucea tuturor contradicţiilor, în plin marasm şi faliment al vechilor 
idealuri şi mituri, bîntuită de neliniști și întrebări cu privire la viitor. 
întrebările acestea îl chinuiesc pe Alan Squire, intelectualul dezorientat, dez- 
amăgit de o viață fără sens („Căutam ceva în care să pot crede. Speram 
să găsesc ceva pentru care să trăieşti sau să mori“), şi care reprezintă de 
fapt o întreagă categorie, denumită chiar de el, cu ironie, „homo semiame- 
ricanus — un specimen al unui veac de răspiîntie (spre deosebire de acel „Homo 
Americanus, din perioada eroică de ascensiune a civilizației americane)“. 
întîlnirea lui Alan Squire cu Gaby — adolescenta de 17 ani, proaspătă şi 
pură, mai puţin chinuită de întrebări, dar plină de așteptări, de visuri şi 
iluzii, dublate de un foarte solid simţ al realităţii și al proporţiilor — are 
semnificația unei confruntări revelatoare. Pentru Alan, „ea e viitorul. Este 
renașterea vitalităţii, curajului şi aspirațiilor. E toată puterea care a plecat 
din dumneata“ — îi spune el Bunicului, reprezentant al generaţiei de pionieri, 

Scenă din spectacol 

care au luptat pentru consolidarea şi prosperitatea societăţii americane şi 
care, rămas credincios acelei epoci romantice, îi caută urmele în poveştile 
senzaţionale, cu bandiți şi „desperados“ De aceea, moartea voluntară a lui 
Alan Squire este mai puţin un sacrificiu — sacrifici ceva la care ţii, care 
are o valoare, un sens, nu o viață fără rost, fără stimulente şi satisfacţii, 
— şi mai mult un act de salvare, un gest de credinţă în posibilitatea regenerării. 
„Eşti singura mea şansă de supravieţuire“ îi spune el Gabrielei, exprimind 
astfel convingerea optimistă a autorului, destul de imprecisă şi abstractă 
de altfel, credința lui în posibilitatea de revivificare a societăţii prin încredere 
în om, în tinăra generaţie şi în capacitatea creatoare a acesteia. 

în această Americă a intelectualilor dezabuzaţi şi a bătrinilor ot ați 
de trecutul eroic, omul de acțiune, „ultimul apostol al individualismului neîn- 
duplecat“, care e Duke Mantee, e destinat pieirii, doarece societatea stăpînită 
de bogătaşi indiferenți ca Chisholm şi apărată de obtuzitatea gătită în haine pom- 
poase a membrilor „Legiunii americane“ şi a poliţiştilor nu poate tolera încăl- 
carea legilor ei de fier. Şi e caracteristic pentru concepţia lui Sherwood faptul 
că tocmai pe Duke Mantee, omul scos în afara legii şi a societăţii, îl înzestrează 
cu trăsăturile unei adinci şi cuceritoare omenii, de la dragostea nețărmurită 
pentru iubita lui, căreia îi sacrifică libertatea şi viaţa, pînă la respectul pentru 
omul bătrin, manifestat în grija lui tandră pentru Bunic. 

în liniile sale mari, simbolistica piesei rămîne viabilă şi, chiar după 
treizeci de ani, îi transmite spectatorului imaginea unei umanităţi în căutarea 
unui drum spre lumină — temă care îşi păstrează actualitatea. în această 


imagine, Alan Squire nu ne apare deloc ca un pute de cuvint al auto- 
rului, aşa cum le-a apărut unor critici (vezi Jo Gassner, în „Masters of 
the Drama“), şi în nici un caz ca un nou Faust, miîntuit prin sacrificiul 
făcut din dragoste pentru tinăra Gabriela, cu ajutorul mefistofelicului Duke 
Mantee, aşa cum a încercat să interpreteze sensurile acestor personaje Petre 
Comarnescu, într-un vechi articol publicat în Revista Fundațiilor Regale, la 
cîțiva ani după apariţia piesei. E adevărat că, în numele autorului, Alan 
Squire explică simbolul pădurii împietrite („E cimitirul civilizaţiei ce ne-a 
fugit de sub picioare. E lumea ideilor demodate : platonism — patriotism 
— creştinism — romantism — economia lui Adam Smith — toate, nişte idei 
moarte în deşert“), în care el însuşi va fi înmormîntat, ca ultim reprezentant 
al acestei civilizaţii. El încearcă să dea şi o explicaţie a răului din lume, 
crezind că a găsit-o în atotputernicia naturii asupra omului, a instinctului 
asupra intelectului, ajungînd să explice chiar şi crima prin „o chestiune 
de glande“. Dacă la acestea adăugăm fatalismul, care pare să-i ghideze paşii 
spre împlinirea unui destin implacabil („stelele au avut dreptate...“), nu e greu 
să detectăm, în filozofia profesată de Alan Squire, influența unor concepții 
filozofice în plină circulaţie în epoca lui Sherwood, al căror principal promotor 
era Spengler, concepții ce contrazic nu numai filozofia marxistă în general, 
cunoscută lui Sherwood, ci chiar ideile revoluționare comunicate de dramaturg 
la începutul piesei. O interpretare contemporană, realistă a Pădurii împietrite nu 
poate confunda mesajul umanist, de bună-credinţă, al piesei în ansamblu 
cu fondul de gîndire — desuet şi eronat — al personajului Alan Squire, 
care justifică şi caracterul confuz şi resemnat, și destinul de „condamnat“ 
al acestuia. După cum nu poate neglija necesitatea de a crea atmosfera 
specifică pe care piesa o indică, şi care trebuie să participe şi la realizarea 
acelei imagini chintesenţiale de care vorbeam la început, oferind cadrul organic, 
funcţional, al desfăşurării unei acțiuni atît de neobişnuite. 

Or, mi se pare că tocmai aici se află două din defectele spectacolului 
de la Teatrul Muncitoresc C.F.R., pus în scenă de Geta Vlad. 

Spectacolul se desfăşoară în decorul conceput de Sanda Muşatescu, 
înfățişînd o sală de restaurant modern, cu pereți de un roşu închis şi mobilier 
strălucitor din metal şi mase plastice, care cu greu ar putea sugera atmosfera 
unui loc pierdut undeva, acum treizeci de ani, la răscrucea unor drumuri 
în deşertul Arizonei. Un fundal negru, translucid, închide drumul privirii, 
împiedicînd imaginaţia să-și ia zborul spre întinderile pitorești şi sălbatice 
ale ținutului. Rostul acestui fundal este de a aduce în scenă, în două momente- 
cheie ale spectacolului, imaginea concretă a pădurii împietrite, ai cărei copaci 
fantomatici se profilează prin perdeaua neagră de tul, devenită transparentă 
printr-un abil joc de lumini (altfel, frumos mînuită, dar ce folos!), fără ca 
această materializare să contribuie însă la limpezirea sensurilor metaforei 
prin care Sherwood semnifică decăderea lumii capitaliste, cimitir al valorilor 
spirituale ale omenirii. Concretizat astfel, simbolul acționează în sens invers, 
limitîndu-şi semnificația la conturul concret al unor copaci încremeniţi. La 
aceasta se adaugă prezența în scenă a unei scări metalice, în spirală, al 
cărei capăt se pierde în podul scenei, şi care îi supune pe interpreţi în mod 
inutil la exerciţii de acrobație. 

În acest decor „frumos“ în sine, atmosfera se încheagă greu, iar spec- 
tacolul își caută şovăielnic o axă, pe care nu i-o poate oferi, din păcate, 
interpretarea defectuoasă — atit în concepţie, cît şi în realizare — a rolului 
lui Alan Squire. Tonul declamator, de un patetism desuet, păstrat de la 
început pînă la sfîrşit de Iulian Necşulescu, expresia lui de superioritate încre- 
menită, de erou pe soclu, indică intenţia de a înţelege personajul drept un 
mesager al autorului, un purtător al unor semnificaţii atit de grele încît 
actorul s-a lăsat copleşit de povara lor, nemaifiind în stare să se manifeste 
liber, firesc. Aerul de „condamnat“ pe care dramaturgul i-l atribuie perso- 
najului nu poate anula viața interioară bogată a acestuia şi nu poate fi 
exprimat prin fixitate nefirească. 

Din fericire, echilibrul de valori şi sensul real al relaţiilor dintre perso- 
naje se restabilesc în bună măsură în spectacol datorită interpretării altor 
personaje. S. Mihăilescu-Brăila, de pildă, a adăugat sincerităţii şi autenti- 
cităţii, care în general îi caracterizează jocul, dînd personajelor sale veridi- 

citate şi forță de convingere, o tușă umoristică cu totul specială, în inter- 
pretarea Bunicului. Prin jocul nuanţat şi prezența permanent activă a acto- 
rului, Bunicul nu apare numai ca un reprezentant al unei trecute epoci de 
eroism, uşor ridicol în evocările sale obsesive și în admiraţia sa copilărească 
pentru faptele senzaţionale, ci şi ca un comentator lucid şi hitru al epocii 
prezente, de stagnare şi mizerie. între Bunic şi Duke Mantee (Colea Răutu) 
se stabileşte, ușor şi firesc, legătura de simpatie şi înţelegere, căci Bătrînul 
simte, în banditul din faţa lui, nu un gangster oarecare, ci unul din acei 
„desperados“ ai timpurilor de odinioară, un om care „şi-a luat lumea în 
cap“ din pricina nedreptăţilor și mizeriei. Această legătură se creează prin 
comunicarea spirituală a celor doi actori, înlesnită de interpretarea lui Colea 
Răutu, simplă, sobră, corespunzătoare scînteii de caldă umanitate cu care 
autorul şi-a înzestrat personajul. Păcat numai că dicţiunea, neglijată de actor, 
se răzbună pe alocuri, împiedicînd înţelegerea unor replici. h 

Un rol dificil prin complexitatea și prin ponderea sa în sistemul de 
imagini şi idei al piesei este acela al Gabrielei, pe care tînăra actriță Mariana 
Mihuţ, debutantă, l-a interpretat într-un mod care anunţă un talent pro- 
miţător. Un aspect fizic plăcut, o mare mobilitate a expresiei, capacitatea de 
a se mişca dezinvolt în scenă, rezerve mari de sensibilitate, controlate de 
inteligența mereu prezentă, sînt calități care au ajutat-o pe tînăra actriță 
să-i dea Gabrielei viabilitate, în ciuda unor excese de alintare, salvind-o de 
echivoc şi justificînd oscilaţiile acesteia între spiritualitatea rafinată a lui 
Alan Squire şi senzualitatea frustă a lui Booze. ; 

în interpretarea lui Booze, pe care Sherwood l-a conceput ca pe o antiteză 
a lui Alan Squire, Silviu Stănculescu a căutat să se debaraseze de unele reziduuri 
ale interpretărilor sale de pînă acum, în majoritate, eroi pozitivi, adoptind 
gesturi şi atitudini potrivite unui tînăr cam blazat, cam infatuat, fără prea 
mari virtuţi intelectuale şi pentru care dragostea e o simplă satisfacere a 
instinctului sexual. În parte, eforturile actorului au dat roade. Ceea ce i-a 
lipsit personajului a fost energia naturală, vitală; el a dat impresia că 
Booze suferă teribil de pe urma ratării sale, purtind în el o tristă oboseală, 
impresie pe care textul o contrazice. 

În peisajul uman şi social al piesei, soţii Chisholm au găsit o inter- 
pretare corectă în Ion Pascu şi Dina Mihalcea (mi se pare mai izbutită cu 
nuanţa uşor comic-ridicolă care i-a dat-o d-nei Chisholm şi Graţiela Albini) ; 
vajnicul luptător Jason aple şi-a: concretizat ridicolul onorabil în inter- 
retarea lui Titu Vedea; tînărul tovarăș de luptă al lui Duke Mantee a fost 
jucat de Traian Stănescu, alt debutant în Bucureşti, după o carieră promi- 
țătoare la Piatra-Neamţ. Alţi interpreţi au adus o contribuţie merituoasă la 
realizarea unui spectacol condus cu mină fermă în ceea ce priveşte desfă- 
şurarea acţiunii exterioare, de către regizoarea Geta Vlad, dar cu mai puţină 
fermitate în ceea ce priveşte limpezirea sensurilor, după cum se vede şi 
din amputarea — nejustificată — a începutului piesei, în care dialogul celor 
doi muncitori de la telegraf preciza într-un mod revelator ambianța socială, 
politică, istorică a dramei. 

... 


„Dacă micul han al familiei Maple din Pădurea împietrită încerca să creeze 
o imagine sintetică a Americii anilor '30, barul lui Nick de pe malul Ocea- 
nului, din San Francisco, în care Saroyan își adună eroii din Clipe de viață, 
pare să fie, dimpotrivă, un loc izolat de zbuciumul vieţii, o oază de linişte şi 
omenie în deşertul sălbatic şi ameninţător de dincolo de zidurile lui. Aşa 
să fie oare ? 
A Pe William Saroyan, spectatorii l-au cunoscut ca dramaturg de pujin 
timp, mai întîi prin fugara trecere pe scenele noastre a scurtei drame Hei 
oameni buni!, prezentată în cadrul concursului tinerilor actori de către 
teatrele din Constanța şi Tîrgu Mureş, iar apoi prin luminosul poem dramatic 
Inima mea e pe înălțimi, prezentat de Teatrul „Lucia Sturdza Bulandra“. De 
curînd, proza lui Saroyan şi-a dezvăluit cititorilor noştri comorile adinci de 
poezie şi sensibilitate, odată cu apariția în limba romînă a culegerii de povestiri, 
Unu, doi, trageţi uşa după voi. 
Cînd l-a descoperit The Group Theatre, în 1939, Saroyan era un prozator 
cunoscut, şi de atunci activitatea sa de dramaturg a continuat bogata sa 

activitate creatoare din domeniul prozei. S-ar părea chiar că piesele lui Saro 
nu reprezintă decît un alt m de manifestare a stilului profund original 
al povestitorului, dînd impresia aceleiaşi neglijenţe în ceea ce priveşte regu- 
lile clasice ale compoziţiei, apărind adesea ca nişte improvizații, nişte varia- 
ţiuni pe aceeaşi temă. 

Dincolo de particularitățile de construcţie dramatică ale teatrului lui 
Saroyan, pe care numai o gindire închistată în prejudecăţi îl poate consi- 
dera nescenic — aşa cum teatrul lui Cehov a fost considerat la început 
nescenic de către amatorii de intrigă bine ticluită şi de lovituri tari —, 
afinitățile acestuia cu proza scriitorului sînt evidente, îndeosebi în ceea ce 
riveşte conţinutul, tendința generală, aria tematică. Lumea pieselor lui 
Senen. ca şi aceea a povestirilor sale, este lumea oamenilor simpli, în care 
scriitorul a găsit întotdeauna zăcăminte bogate de frumuseţe şi bunătate, 
de încredere şi optimism. Trista experienţă de viață a copilului de emigranţi 
armeni săraci, nevoit să-şi cîştige viața de mic, ca vînzător de ziare, liftier, 
hamal sau lucrător în tot felul de alte meserii, i-a adus scriitorului un ine- 
puizabil bagaj de impresii şi cunoştinţe, pe care-l regăsim transfigurat, în 
opera lui, în mii de fateţe. Notaţia aparent banală a faptului cotidian ascunde 
de cele mai multe ori profunde şi neaşteptate sensuri poetice. Fără a avea 
un sistem de gîndire teoretic închegat şi fără a încerca tablouri larg gene- 
ralizatoare, Saroyan încheagă în opera sa imaginea unei societăţi clădite pe 
inegalitate socială, generatoare de mizerie şi suferinţă, dar în care frumuseţea 
şi noblețea sufletească a omului constituie o veşnică sursă de bucurie rege- 
neratoare. în prefața la piesa Don't Go Away Mad, scrisă în 1949, scriitorul 
însuși și-a expus crezul, care ar putea sluji drept motto întregului său teatru: 
„Deasupra ignoranței şi disperării, deasupra sărăciei şi durerii... înfloresc tot- 
deauna inteligenţa şi graţia, spiritul şi resemnarea, puritatea și integritatea 
morală“. Aceasta este, de altfel, şi ideea piesei Clipe de viață, distinsă în 
anul 1939 cu premiul Pulitzer, pe care scriitorul l-a refuzat din demnitate, 
şi cu premiul Asociaţiei criticilor dramatici. Merită a fi menţionat şi faptul 
că, dintre dramaturgii care şi-au început cariera între cele două războaie 
mondiale, sub semnul mişcării teatrului realist, de critică socială, Saroyan 
n-a abdicat de la poziţiile lui nici mai tîrziu. Mărturie stau piesele sale scrise 
după război, dintre care The Cave Dwellers (1957) se înscrie pe aceeași linie 
realistă, de dragoste pentru oameni şi optimism încrezător. 

Caracteristică pentru creația dramatică a lui Saroyan, Clipe de viață 
aduce în scenă o umanitate pestriță, de proveniență naţională și socială ete- 
roclită, prin mijlocirea căreia se recompune treptat, aparent spontan, tabloul 
unei societăți în mișcare. 

Localul lui Nick, italianul cu inima fierbinte, atrage prin atmosfera 
sa de înţelegere şi încredere, tot felul de oameni, mînați aici de dorința de 
a găsi un liman, un adăpost, un rost. Îl găsim aici Arabul „sărman şi ars 
de dor“ plecat de mulţi, mulți ani din „țara veche“, pentru a-şi găsi un 
rost în „ţara nouă“, unde constată însă că nu e „nici o temelie, pe toată 
linia“, pentru că așa cum spune Saroyan într-o povestire, „sărăcia e aceeaşi, 
în orice ţară şi în orice limbă“, pe viînzătorul de ziare venit din Grecia, pe tînărul 
sirian tenace, căruia victoria asupra îndărătnicei maşini de bile îi întăreşte 
încrederea în steaua lui norocoasă, în „ţara tuturor posibilităților“; pe Dudley 
R. Bostwick, micul funcţionar ridicol şi înduioşător în dragostea sa pentru 
candida infirmieră Elsie Mandelspiegel. Îl găsim pe Harry, artistul autodidact, 
cu capul plin de idei grozave, care ar putea ajuta omenirii să fie mai fericită, 
pe negrul Wesley, artist autentic, muritor de foame, căruia inima generoasă 
a lui Nick îi ghiceşte drama sub pojghița subţiată a rezistenţei demne. O 
găsim pe Kitty Duval, femeia obligată de mizerie să se vîndă, dar care a 
păstrat în adiîncurile ei un fond de puritate neîntinată și o disponibilitate 
spre visare, care o ajută să străbată fără să se murdărească mocirla 
realităţii; pe Tom, găliganul cu suflet de copil, înzestrat cu mari resurse 
de devotament. Şi îl găsim pe Joe, omul cu venituri materiale inepuizabile, 
dobiîndite pe căi destul de obscure, după propria lui mărturisire, dar capabil, 
după o viață de eforturi, să trăiască urmînd o concepţie proprie, corespun- 
zătoare de altfel gîndirii lui Saroyan, după care idealul ar fi „să nu prici- 
nuiești nimănui nici un rău“, Joe e un martor pasionat şi, uneori, un parti- 


cipant activ la viața din localul lui Nick, un observator atent şi, ceea ce 
iarăşi e specific lui Saroyan, un căutător de frumos. „Îmi place să învăţ, 
să studiez tot felul de lucruri... Și cînd învăţind, descopăr frumuseţe într-o 
ființă sau un lucru care ar trebui, după toate regulile, să exprime doar urîțenie 
sau moarte, atunci îmi dau seama cît de plină de frumusețe e viaţa. Şi 
asta e bine de ştiut“. Constatare care nu se limitează la o simplă enunțare, 
ci care devine un resort de acţiune. Căci Joe, pentru a-i da frumuseţii un cîmp 
prielnic de manifestare, intervine în viața lui Kitty Duval şi a lui Tom, aju- 
tîndu-i să-și întemeieze un rost; şi tot în numele frumuseţii și al demnităţii 
umane încearcă — cît de ridicol şi tragic totodată, în zădărnicia acestui gest, 
ecou întîrziat al unchiului Vania — să-l ucidă pe Blick. 

Liviu Ciulei (Joe) 


Prea realist şi cinstit față de sine însuși și de spectatori pentru a 
ignora realitatea sau a-i escamota asperităţile, Saroyan nu se putea limita 
la prezentarea idilică a atmosferei de pace din circiuma lui Nick. Realitatea 
năvăleşte cu brutalitate în această oază a armoniei, aducînd ecourile grevei 
docherilor, ştirile din presă despre Hitler şi pericolul războiului, imaginea 
unei Americi sfişiate de contradicții, pe care naivul polițist „Krupp o priveşte 
cu nedumerire şi deznădejde: „De nimic nu mai sîntem buni. Peste tot numai 
corupţie. Copii amăriţi care se vind, şi dac-au terminat clasele primare de 
cîțiva ani. Toată lumea se omoară să facă bani mulți şi cît mai iute. Toată 
lumea joacă la curse şi nimeni nu se duce să se plimbe în liniște pe malul 
Oceanului. Nimeni nu ia lucrurile pe îndelete şi nu există unul care, într-un 
fel sau altul, să nu vrea să-l suprime pe celălalt“. Şi cînd, în ambianța de: 
frumuseţe creată prin „prezența omului şi-a spiritului omenesc“ în localul 
lui Nick, intervine Blick, reprezentantul puterii, plin de dispreţ faţă de om, 
Saroyan nu ezită să indice, ca o soluţie pentru salvarea demnităţii umane, gestul 
violent, înlăturarea radicală a celuia care şi-a umilit semenii. 3 L 

Regizor şi interpret principal în spectacolul Teatrului „Lucia Sturdza. 
Bulandra“, Liviu Ciulei a desfăşurat o muncă complexă, de profunzime și 
subtilitate, orientată spre limpezirea sensurilor textului şi exprimarea acestora 
într-un limbaj artistic corespunzător stilului lui Saroyan. S-a realizat astfel, 
cu colaborarea disciplinată a tuturor interpreţilor, un spectacol omogen și 
expresiv, în care dinamica ideilor și a sentimentelor, a vieţii interioare a. 
personajelor prelungeşte în profunzime şi intensitate desenul sumar al acţiunii 
exterioare, dîndu-i acesteia ritmul viu al unor „clipe de viaţă“. 

în decorul construit în planuri masive şi de o exactitate extremă, pînă. 
în cele mai mici detalii — mobilierul, cartea de telefon, pianul autentic, eti- 
chetele sticlelor de băuturi sau patefonul automat —, creat de Giulio Tincu, 
şi luminat cald şi îmbietor, viața din localul lui Nick se înfiripă treptat, 
din vorbe, gesturi, mişcări, într-o cadență firească. în conducerea colectivului. 
de interpreţi, Liviu Ciulei a dovedit capacităţi dirijorale remarcabile, o ştiinţă. 
a mi ii semnificative, a distribuirii accentelor ideologice şi psihologice, 
care l-a ajutat să capteze şi să menţină atenţia spectatorilor concentrată. 
pe filonul central, esenţial al acţiunii, fără devieri pe liniile laterale. Lucru: 
extrem de dificil, dată fiind compoziţia aparent anarhică a piesei. Prezente: 
în scenă, personajele nu intră în focarul de atenţie al spectatorilor decît 
atunci cînd au de îndeplinit o funcţie activă şi dispar cînd şi-au îndeplinit 
misiunea, deşi continuă să existe şi să se miște organic. Din trăirea cu con- 
vingere a rolurilor, din comunicarea scenică, din gesturi şi priviri expresive 
se realizează atmosfera caldă, firească, specifică piesei lui Saroyan, care exer- 
cită asupra spectatorilor o atracţie irezistibilă. 

În această atmosferă generală, de o perfectă autenticitate, cîteva momente: 
nodale rețin atenția în mod deosebit, prin intensitatea lor gradată, ca trepte 
spre deznodămîntul revelator. Stăruie încă în amintire momentul de intensă 
comuniune sufletească a personajelor, împăcate parcă cu soarta, în sunetele- 
pianului lui Wesley și dansul ușor al lui Harry, moment întrerupt brutal de: 
intrarea lui Blick, a cărui simplă apariţie provoacă stinghereală, tăcere şi 
teamă. Scena mărturisirilor între Joe şi Mary, care-ar putea să pară absurdă, 
prin insolitul ei, capătă autenticitate şi veridicitate datorită sincerităţii şi: 
extremei concentrări a jocului celor doi actori (Liviu Ciulei şi Corina Con-- 
stantinescu, mai puţin Geta Mărutză), în tăcerea reculeasă a celorlalți. Con- 
venţional adusă în scenă, în cadrul umbrit al cîrciumii lui Nick, camera lui 
Kitty devine reală prin emoția concentrată a celor trei interpreţi. Darul lui 
Ciulei de a stăpini ansamblul şi de a crea atmosferă atinge un punct cul- 
minant în finalul actului IV, în care muzicuţa Arabului picură trist „lacrimile: 
amare“ ale „cîntecului „de la ţara veche“, acompaniată de acordurile sensibile- 
ale pianului la care cîntă negrul Wesley (excelentă contribuţie la realismul 
spectacolului, adusă de prezența autentică și muzicală a lui Niculiţă Teodoru, 
evitindu-se astfel convenţionalul, nedorit aici, al pianului din culise), în 
timp ce Harry schiţează vagi piruete — moment amintind, prin intensitate, 
de corul necăjiților pensionari ai Azilului de noapte. 

Piesă „de atmosferă“ şi „de ansamblu“, Clipe de viață oferă totodată. 
remarcabile partituri actoricești, fiecare personaj al lui Saroyan avind o indi- 
vidualitate aparte. 

„Clipe de viață” 


Fory  Etterle 
Carson) şi 
Dron (Harry) 


Gina Patrichi (Kitty 
Duval) și Petre 
Gheorghiu (Nick) 


Prezent permanent în scenă, fără a monopoliza atenţia spectatorilor şi 
folosind-o numai atît cît funcţia dramatică şi ideologică a personajului o cerea, 
Liviu Ciulei a realizat un Joe lucid şi sensibil, un ginditor profund şi un obser- 
vator pătrunzător al oamenilor, plin de dragoste pentru frumuseţea pe care 
o descoperă în ei, gata să le sară în ajutor, greoi şi stîngaci în acţiunile 
sale și chiar cu unele trăsături mai puţin limpezi. Ciulei a izbutit, printr-o 
trăire şi gîndire intensă, să salveze personajul de la monotonie — trei sfer- 
turi din spectacol, acesta stă pe un scaun la masă — exprimîndu-i dinamica 
interioară, beţia lucidă (fără exagerări exterioare), ritmul interior ascendent. 
De o expresivitate şi o putere de emoţionare rar întilnite, Gina Patrichi reali- 
zează o Kitty Duval complexă, în care puritatea fetiţei de odinioară luminează 
învelișul aspru al femeii de stradă, în care graţia inefabilă se îmbină cu gro- 
solănia împrumutată, candoarea, cu experiența. De la uimirea pe care i-o 
provoacă întîlnirea cu Joe şi Tom, care o ajută să-şi redescopere resursele de 
puritate şi de poezie, Kitty parcurge un drum sinuos, pe care Gina Patrichi 
îl exprimă cu o mare putere de sugestie şi cu o mare mobilitate sufletească. 
O privire pe sub gene, un gest, un zimbet timid marchează sensibil modi- 
ficări ale stării lăuntrice a eroinei, care trece, sub ochii noștri, printr-o 
adevărată metamorfoză, în clipa cînd, în camera în care își plingea visurile 
de fetiță, i se anunţă clientul zgomotos. Iar în scena dansului, în care, sub 
privirea necruțătoare a lui Blick, Kitty încearcă să schițeze, stingaci şi greoi, 
nişte paşi de dans, mișcările chinuite, rupte, zîmbetul înlăcrimat, crispat şi 
gesturile frînte ale actriţei sînt de o elocvență sfişietoare. 

Accentuînd infantilismul personajului prin elemente exterioare, Sandu 
Sticlaru a izbutit numai pe jumătate încercarea de a crea un Tom autentic. 
Mai aproape de personaj prin datele fizice, Dan Damian n-a pătruns încă 
pînă la lumea interioară, de inocență și devotament pasionat, a acestuia. 
F Însuşindu-şi organic limbajul italienizat al lui Nick (poate cam exagerat 
în acest sens), Petre Gheorghiu n-a cedat decit într-o mică măsură ispitei 
pitorescului, obţinînd deplin succes în compoziţia caracterului şi temperamen- 
tului acestuia, impetuos şi de o generozitate cuceritoate, contribuind prin pre- 
zenţa sa la realizarea atmosferei scenice generale. 

Fermecător în dezinvoltura cu care povesteşte cele mai neverosimile 
bazaconii, Kit Carson a găsit un interpret inteligent, spiritual în Fory Etterle, 
a cărui alură de încercat cavaler din Vestul sălbatic a dat o aură romantică 
unicului gest autentic eroic al personajului însărcinat de Saroyan cu mi- 
siunea justițiară. - 

Sprinten şi surprinzător în executarea numerelor de dans ale lui Harry, 
Dorin Dron s-a oprit, cred, la jumătatea drumului în realizarea acestui per- 
sonaj interesant, văduvind pantomimele şi unele numere coregrafice de sensul 
tragic pe care textul îl sugerează. Desigur, Harry e un diletant, dar ideile de 
extremă actualitate pe care el vrea să le exprime artistic, precum şi pasiunea 
care-l animă, ating uneori o intensitate care impresionează şi care a lipsit 
din jocul actorului. 

Peisajul uman şi social al piesei a fost completat în spectacol de o 
echipă valoroasă de interpreți, care au conturat pregnant individualitățile 
diverse ale lui Saroyan: Mircea Albulescu a realizat robust şi convingător 
figura docherului Mc Carthy, Dumitru Furdui a stîrnit amuzament în inter- 
pretarea colorată, dar măsurată, a lui Dudley Bostwick, Dumitru Onofrei, 
deşi n-a ajuns la profunzimea necesară, a schițat corect chipul Arabului, Aurelia 
Sorescu, în micul portret-bijuterie al Elsiei, Ana Negreanu, Mimi Enăceanu, 
Ioana Cocea aducînd prezențe scenice active, ca şi Gh. Oprina, convingător 
în rolul naivului polițist dezorientat Krupp. Cam descoperit în aspectul său 
odios, Nicolae Mavrodin în rolul lui Blick. 

Spectacol de o înaltă ţinută artistică, Clipe de viață dovedeşte vitali- 
tatea realismului, cucerind adeziunea spectatorilor prin puterea sa de comunicare 
a unui crez umanist. În ciuda unui sentimentalism cam dulceag, care stră- 
bate uneori prin text, şi a unor pasaje mai puțin limpezi în semnificațiile lor, 
piesa lui Saroyan răsună de pe scena Teatrului „Lucia Sturdza Bulandra“ 
ca mesajul poetic al unei lumi copleşite de tristețe, prin care răzbate încre- 
derea optimistă în frumusețea şi demnitatea omului. 


Margareta Bărbuţă 

CONSTRUCTORUL SOLNESS de H. Ibsen 


la Teatrul Naţional din Cluj* 


RAŢA SĂLBATICĂ 


la Televiziune ** 7 


Avem senzația redescoperirii lui Ibsen, acest gigant al Nordului, şi încercăm 
un sentiment major de satisfacţie artistică. Pătrundem în universul marilor 
sale drame, în lumea acelor personaje care aveau să-i aducă autorului faima 
europeană şi, nu după multă vreme, universală. Vedem ridicate pe verticala scenei 
cîteva din piesele sale de maturitate și, cu acest prilej, Ibsen ni se recomandă nu 
numai ca un scriitor de o inegalabilă ştiinţă a tehnicii şi construcţiei dramatice, 
dar şi ca un autor foarte modern, precursor al unor spaţii vaste din dramaturgia 
contemporană. Uitasem, parcă. Sau — mai exact spus — eram siguri, dar lipseau 
verificările scenice care să ne susțină convingerile. S-a jucat, s-a reluat, s-a bucu- 
rat de bune primiri în rîndul spectatorilor de azi Casa de păpuşi, piesă extrem 
de teatrală, și rolul Norei a prilejuit creaţii realmente valoroase. Dar piesa nu 
rămîne printre capocouenee lui Ibsen, în ciuda marelui ei efect ; forța talentului 
ibsenian nu o poate diferenția radical de melodramele epocii. Ne-a interesat şi 
experimentul scenic cu Peer Gynt, una din piesele cele mai populare din creația 
ibseniană. Dar am simțit puternic ezitările „de tinerețe” ale dramaturgului, reflec- 
tate îndeosebi în caracterul eterogen al lucrării. Aşteptam altceva pe scena noastră 
contemporană. Şi iată, prilejul s-a ivit, bogat în semnificative revelații. 

Conştiință devastată de întrebări, contradicții, îndoieli şi regrete, Ibsen își 
propune, în piesele sale de maturitate, să surprindă efectele relațiilor vicioase ale 
vieții burgheze, „strigoii” cu nume ilustre : imoralitatea, ipocrizia, convențiile, pre- 
judecăţile... Pornind la dărîmarea idolilor unei societăți bazate pe minciună, dra- 
maturgul încearcă o vastă operă de purificare morală. Duşmanul poporului Stock- 
man-Ibsen își denunță ritos intențiile: „Toată societatea trebuie curățită, dezin- 
fectată... Toate sursele vieții noastre intelectuale sînt otrăvite și întreaga noastră 
societate este clădită pe terenul corupt al minciunii. Ceea ce corupe sînt sforțările 
ce se fac spre a abrutiza poporul, e sărăcia, sînt mizeriile vieţii... îmi iubesc atît 
de mult orașul natal, încît aş prefera să-l ruinez decit să-l văd prosperind pe tere- 
nul mocirlos al minciunii şi vicleniei”. O profesiune de credință care nu mai nece- 
sită comentarii. Tocmai ancorarea în realitățile vremii îl determină pe Ibsen să 
renunţe definitiv la forma teatrului în versuri (care i se părea, acum, artificioasă) 
şi, descins în tumultul vieţii sociale, dramaturgul operează o vivisecţie lucidă a 
societăţii nordice, mic şi mijlociu burgheză, nu numai atunci cînd își propune o 
critică directă a instituţiilor ei, dar şi atunci cînd urmăreşte consecințele nefaste 
în traiectoria personalităţilor umane. 

Condiţiile istorice ale dezvoltării Scandinaviei conferă dramaturgiei ibse- 
niene o structură specifică. Binecunoscutele remarci ale lui Engels sînt edifica- 
toare în privinţa particularităţilor teatrului nordic: „Micul burghez norvegian 
este fiu de ţăran liber, și în aceste împrejurări el este un om, în comparaţie cu 
filistinul german, degenerat... Şi indiferent care ar putea fi, de exemplu, greşelile 
dramelor ibseniene, ele oglindesc într-adevăr o lume de burghezi, mici şi mijlocii, 
însă o lume complet diferită de lumea germană, o lume în care oamenii mai au 
caracter și inițiativă, şi care acţionează în mod independent, chiar dacă adeseori 
într-un mod ciudat pentru concepţiile străine“. Prefaţînd, în 1895, drama Micul 
Eyolf, Titu Maiorescu își avertiza cititorii că se vor „atmosferiza“ greu cu teatrul 


* Regia: Vlad Mugur. Scenografia : Mircea Matcaboji. Distribuţia : Septimiu Sever (Hal- 
vard Solness), Maia Țipan (Doamna Solness), Miluţă Lâpteș (Doctorul Herdal), Melania Ursu 
(aia ip viva Popovici (Hilde Wangel), Ştefan Braborescu (Knut Brovik), George Mottoi 
(Ragnar Bro > 


** Regia : Petre Sava Băleanu ; Decor: Virgil Miloia ; Montaj: Marga Niţă; Imaginea: 
Emil MHenţiu, George Dulgheru, George Grigorescu, Constantin Moţiu. Distribuţia: Fory 
Etterle (Werle), Ion Marinescu (Gregers), Octavian Cotescu (Hjalmar). Costel Constantinescu 
(Ekdal), Gina Patrichi (Gina), Valeria Seciu (Hedwiga), George Constantin (Relling), Graţiela 
Albini (Ana Soerby), Dumitru Dunea (Molwig), Florin Scărlătescu (Boole), Nicolae Gărdescu 
(Kasliersen), Lucian Botez (Flor), Dorin Dron (Petersen), Costin Prișcoveanu (Iensen). 

ibsenian, care le va părea străin şi în unele locuri straniu. Referirea nu avea, desi- 
gur, în vedere doar specificul nordic sau unele influenţe filozofice ale lui Nietzsche 
sau Kirkegaard în dramaturgia ibseniană. Realităţile social-politice din Norvegia 
epocii erau definitorii pentru conflictele — să le zicem şi noi stranii, deşi ele par 
doar stranii — din piesele lui Ibsen. 

Pe de altă parte, natura măreaţă, dar posomorită a Nordului, cu pereţi de 
stîncă la picioarele cărora se frămintă oceanul, ca şi dimensiunile neobişnuite 
care îi obligă pe oameni — după cum scria Ibsen — „să se aplece asupra lor 
înșiși“ în singurătatea şi izolarea lor, contribuie la crearea atmosferei de mare 
tensiune dramatică din piesele de maturitate ale dramaturgului. s 

Cît despre filonul protestatar al teatrului ibsenian, este de semnalat perma- 
nența lui de-a lungul tuturor etapelor de creație parcurse de dramaturg. Încă la 
20 de ani, în prima sa dramă, Catilina, Ibsen îşi manifesta afinitatea de aspirații cu 
eroul său, pe care Îl considera o victimă a societății romane corupte, profund revol- 
tat de spectacolul nedreptăților şi abuzurilor de la Roma. Odată cu trecerea anilor 
şi cu consumarea unor dureroase experiențe de viață, mărturisindu-şi interesul 
pentru marile evenimente contemporane, Ibsen întăreşte tonul criticii sale sociale. 
După cum spunea el, firimiturile căzute de la masa revoluției secolului trecut au 
fost de mult mestecate și răsmestecate, gîndirea are nevoie de alimente noi, liber- 
tatea, egalitatea, fraternitatea nu mai sînt ceea ce erau „în timpul defunctei ghilo- 
tine“. Aceste frămîntări şi căutări află cu timpul din ce în ce mai mult loc în dra- 
mele sale, chiar atunci cînd unele concluzii ajung să fie defetiste. 

Din toate aceste motive, şi din multe altele, ținînd de natura construcției 
dramatice, jinduiam după marele repertoriu ibsenian, un repertoriu al apogeului, 
pe care teatrele au întîrziat sau întîrzie încă să-l reprezinte scenic așa cum s-ar 
cuveni. De ce? 5 


O notație nervoasă pe un exemplar din Constructorul Solness, pe care l-am 
avut în mînă, acum mai bine de zece ani, la Biblioteca Centrală Universitară, com- 
pleta lista personajelor cu cîteva sugestii de distribuție, nume binecunoscute tea- 
trului nostru. Tentațiile montării, deci, au continuat să existe, deși piesa (cu excep- 
ţia unui fragment insuficient de edificator, montat la televiziune) n-a fost nicio- 
dată reprezentată, în ultimii mulţi ani. Meritul reluării — care, în condiţiile date, 
însumează şi virtuțile pionieratului — revine Teatrului Naţional clujean şi primu- 
lui său regizor, Vlad Mugur. 

Unii critici au menţionat, cu tonul unui sever reproş, faptul că ultimele piese 
ale dramaturgului — şi implicit Constructorul Solness — au aerul unor confesiuni 
„foarte personale“. Observaţia este reală, dar reproșul ni se pare arbitrar. Toc- 
mai aceste experiențe proprii, încorporate în observaţia realistă a lumii înconju- 
rătoare (pentru că toate piesele ultimilor ani de creaţie au valori simbolice gene- 
ralizatoare), dau textelor un coeficient înalt de viabilitate : studiul psihologic al 
personajelor este aprofundat şi dezbaterea de idei capătă vigoarea pe care, întot- 
deauna, trecerea situaţiilor dramatice prin filtrul grav al experienţei proprii o: 
conferă unor mari opere artistice. 

Drama lui Solness, arhitectul ambițios care aspiră spre înălțimile creaţiei, 
este bogată în sensuri simbolice generalizatoare. Geniul constructorului evoluează 
semnificativ : la început ridica biserici ca un omagiu adus Creatorului ; a început 
să construiască, apoi, căminuri pentru oameni ; pentru ca, odată ajuns celebru, 
să proiecteze acele case cu turnuri foarte înalte, avintate spre înălțimi, reprezen- 
tind — într-un fel — o sinteză a idealului cu realul. El, Solness, constructorul 
îndrăzneţ ce ţinteşte culmile, trece, însă, printr-o stare de dezechilibru, printr-o 
spaimă existenţială generată de ezitare. Cum spunea Lunacearski, într-un studiu 
închinat lui Ibsen, „constructorul aparent impasibil, încrezător în sine, tăinuiește 
o inimă crispată de îngrijorare.“ îi este frică de tineretul vremii, care l-ar putea 

răbuși din turnul aspirațiilor sale. îi este frică de oameni, de moarte, este 
incătușat de limitele propriei sale capacităţi creatoare. 

Solness a fost adesea asemuit cu însuşi Ibsen. Apropierile sînt totuşi hazar- 
date, mai ales în ceea ce priveşte evoluţia personajului. Ibsen se poate regăsi, e 
drept, și în Solness, după cum îl aflăm în Brand („Brand sînt eu, în cele mai bune 
momente ale mele“ — scria Ibsen), în Peer Gynt („analiza mea a dat multe trăsă- 
turi şi lui Peer Gynt“), sau, desigur, în Stockman. De altfel, Ibsen generaliza filo- 
zofic aceste apropieri : „Nimeni nu poate reprezenta artistic ceva pentru care n-a 

găsit, într-un anumit grad şi în anumite ceasuri, 
modelul în sine însuși“, Poatecă și în prăbuşirea 
lui Solness transpare inflexiunea elegiacă a dra- 
maturgului care meditează, la capătul unui drum 
lung, asupra realizării propriilor idealuri. Dar 
dincolo de aceste apropieri (sau de altele, even- 
tuale, emise cu mai mult sau mai puţin temei), 
în figura lui Solness, Ibsen şi-a propus neîndoios 
să dezvolte o problematică largă privind zbuciu- 
mul spiritului creator. Cu ample disponibilităţi 
creatoare şi umane, Solness se constituie, prin 
afirmaţiile şi negaţiile sale, ca un personaj com- 
plex şi contradictoriu. Solness este, în același timp, 
un învingător şi un învins. Un învingător — pen- 
tru că a atins culmi de nimeni cercetate, între- 
prinzînd o operă pozitivă, de edificare a unor con- 
cepte anticonservatoare. Şi un învins — pentru că, 
din turnul său simbolic, se prăbușește iremediabil. 
în prăbuşirea lui Solness — care cade, pur şi 
simplu, pentru că „suferă de amețeli“ — intuim 
o critică neiertătoare la adresa micii burghezii a 
vremii, incapabilă să-şi realizeze idealurile, tocmai 
pentru că şi le-a trădat prin inconsecvenţă, ezitări 
şi — din nou asemenea lui Solness — prin teamă, 
o teamă disperată faţă de spiritul progresist 
al vremii. 

Deşi în Constructorul Solness există o reală 
influenţă a filozofiei lui Nietzsche (să nu uităm 
şi acel „je disparais en Annonciateur“), după cum 
in disperarea eroului se reflectă înriurirea lui 
Kirkegaard, apare evident faptul că gîndirea lui 
Ibsen se deosebeşte fundamental de doctrinele 
acestor filozoti, mai ales sub raportul concluziilor 
etice. La Ibsen, iubirea se înfrățeşte adesea cu 
geniul şi, dacă în Brand prilejuia „zboruri“ fan- 
tastice, în Constructorul Solness ea aduce în 
scenă, pregnant, poezia romantismului. Personajul 
— puţin ciudat, dar fermecător — al Hildei re- 
prezintă răsăritul unei vieţi noi, o rază de lumină, 
în lumea siluetelor apăsătoare, destinate, parcă, 
să sporească spaima genialului constructor. Ea va 
provoca, implorindu-l să repete gestul simbolic 
al suirii pe culmi, dramaticul sfîrşit. Viaţa cea 
adevărată duce, deci, la sfirşitul acestui Solness 
minat de contradicții ; critica socială a lui Ibsen 
funcţionează lucid și în acest caz, lăsîndu-ne să 
întrevedem semnificații ce depăşesc cu mult 
aparențele. 

Incendiul casei vechi (simbol al trecutului) i-a grăbit lui Solness împlinirea 
vocației de arhitect. „Focului acestuia — spune constructorul — îi datorez că am 
putut să dau altora căminuri, să le construiesc locașuri luminoase, unde tată, 
mamă și copii vor putea trăi fericiţi. Dar ca să ajung a da altora căminuri a tre- 
buit să renunţ eu însumi pe vecie de a-mi înfiripa vreunul“. Poate că, prin aceste 
cuvinte ale constructorului, Ibsen are în vedere cea mai dureroasă și mai drama- 
tică amintire a sa: exilul, lunga emigrație, cei 27 de ani de pribegie petrecuți 
departe de ţară, în Italia, Austria, Germania. 

Recitind şi văzînd pe scenă Constructorul Solness ni se confirmă din nou 
legătura dintre teatrul ibsenian şi dezvoltarea ulterioară a scrisului mondial. 
Așternem pe hirtie doar citeva nume de mari dramaturgi pe care-i socotim — 
într-o măsură mai mare sau mai mică — „debitori“ teatrului ibsenian: Cehov, 
Bernard Shaw, Pirandello, Gerhardt Hauptmann, Wedekind, Maeterlinck, Tennessee 


RD cimee.ră 


Scenă din spectacol („Constructorul Solness") 


Williams... te o dovadă de forţă şi vitalitate a unei dramaturgii pe care anii, 
mulţi, n-au reuşit s-o îndepărteze de noi. Dimpotrivă. 

În ctacolul său, pe scena Naţionalului clujean, Vlad Mugur s-a întîlnit 
pentru prima oară cu Ibsen: „Am început prin a uita tot ce am pus în scenă 
pînă acum, pentru a-l descoperi numai pe el“, spune regizorul, definindu-și, totodată, 
un crez artistic A pune în scenă pe Eschil, Shakespeare, Gorki, Ibsen, Maia 
kovski înseamnă a descoperi legi pentru fiecare în par Limbajul regizoral al 
lui Vlad Mugur, cunoscut din mai multe spectacole anterioare, nu se anunța toc- 

apropiat de tradiţia montării „nordic De fapt, spectacolul clujean nici nu 
această tradiţie şi, totuși, se constituie ca o montare foarte ibseniană, 
pentru că gindirea regizorală a aflat căi eficiente — şi, intr-o măsură, originale 
de comunicare între ideile textului şi spectatorul contemporan (am vrea s 
niem o nuanță : spectatorul nostru contemporan). 

Spiritul operei ibseniene a fost sensibil asimilat de regizor: drama se situ- 
ează, evident, mai mult pe planul conștiinței decit în linia acţiunii exterioare. 
Intensitatea „dramei de idei“ se transpune pe scenă într-o gradare judicioasă. 
Explicaţiile retrospective, revelația progresivă a trecutului personajelor contri- 
buie la închegarea unei ridicate tensiuni scenice — foarte potrivită pentru dezlăn- 
țţuirea conilictului, pregătind şi anunţind, parcă, imanenţa deznodămîntuiui tragic. 
încordarea atinge adesea valori maxime, relaţiile dintre personaje sînt stabilite 
cu clarviziune artistică. Regizorul a urmărit cu multă fineţe psihologică evoluţia 
sinuoasă a lui Solness în universul moral înconjurător, claustrarea sa, apoi refu- 
giul odihnitor în „regatul de portocali“ al Hildei, ezitările sale privind drumul pe 
care trebuie să-l urmeze în viitor. Vlad Mugur reuşeşte să definească foarte veridic 
şi viu raporturile eroului cu fiecare dintre celelalte personaje. 

Sensurile de critică socială ale textului sînt de asemenea evidenţiate fără 
ostentaţie, cu vigoare expresivă. Prin cuvintele lui Ibsen, spectacolul clujean 
denunţă relaţiile dure de la patron la salariat, dintre Solness şi bătrinul meşter 
Knut Brovik, exponent al unor depăşite concepții artistice. Aceleaşi relaţii, aproape 
neomenoase, se stabilesc între Solness și tînărul Regmar Brovik, persecutat toc- 
mai pentru că reprezintă, pentru genialul constructor, „pericolul“ generaţiei care 
vine, schimbul de mîine. Critica familiei bazate pe minciuna căsătoriei de conve- 
nienţă (care l-a preocupat adesea pe Ibsen) este, de asemenea, subliniată în spec- 
tacol ; soţia lui Solness, Alina, e un automat fără suflet, o ființă copleșită de 
amintiri fără scăpare. Toate acestea contribuie la profilarea unui univers moral 
în care prezența Hildei contrastează flagrant. 

Mai bine decit orice altă liniea conflictului, regizorul desenează evoluţia 
scenică a Hildei. Concentriîndu-şi atenţia în acest sens, Vlad Mugur dovedeşte 
preocuparea de a lumina toți mugurii (să ni se ierte jocul, neintenţionat, de 
cuvinte) de speranţă şi încredere, răsăriţi pe trunchiul dramei ibseniene. El a 
descoperit cu abilitate, printre rînduri, acele elanuri luminoase, care prezic viito- 
rul, ce străbat ca un leit-motiv textul ibsenian. Elanuri pe care, de altfel, şi-a pro- 
pus în mod deliberat să le descopere, văzînd în Hilde „viitorul, cîntecul cu care 
trebuie să plece în inimă spectatorul“. Semnificaţia accentuat metaforică dată 
Hildei conferă montării poezie. în această reușită, îndeosebi, recunoaștem o parti- 
cularitate a stilului regizoral propriu şi altor montări, mai vechi, ale lui 
Vlad Mugur. 

Distribuţia omogenă a spectacolului este o garanţie de ţinută. Pentru princi- 
palul rol al dramei, regizorul a invitat în spectacol un actor bucureştean, pe Sep- 
limiu Sever, alegerea lui dovedindu-se cît se poate de întemeiată. Actorul a studiat 
în profunzime caracterul contradictoriu al constructorului Solness. Reacţiile sale 
sint nuanţat diferenţiate în raport cu un personaj sau altul, pe o gamă destul de 
întinsă : el este, alternativ, abil şi distant, rece şi pasionat, indiferent şi calculat. 
În scenele cu Hilde, variat concepute, Solness se dovedește combinativ şi avîntat, 
lăsîndu-ne să-i întrezărim, disimulate, disponibilităţi spre poezie. O bună doză de 
sinceritate, de simplitate, caracterizează Jocul lui Septimiu Sever; doar intonaţia 
romantică — pe alocuri —, sau gestica uneori exagerată ştirbesc, încă, unitatea 
personajului, fără a-i pune sub semnul îndoielii viabilitatea. Silvia Popovici, în 
rolul frumos şi dificil al Hildei, parcurge o experienţă actoricească inedită pentru 
ea, jucînd cu aceeași mare sensibilitate care-i caracterizează, dintotdeauna, crea- 
tiile. De la entuziasmul și umorul şugubăţ al primelor apariţii, pînă la efuziunile 
pocio Şi, apoi, la patetismul tragic al momentelor din final, actrița desenează, cu 
impezimi de cristal, un personaj memorabil, a cărui puritate morală şi tinerețe 
spirituală sînt, într-adevăr, cuceritoare. 

Celelalte personaje se integrează armonios în spiritul montării. Maia Țipan 
schițează profilul doamnei Solness într-o tonalitate destul de potrivită pentru a 
evidenția infirmitatea sufletească a acestui personaj mutilat de convențiile socie- 
tății, care-şi trăieşte viața sub semnul unei fatalități aproape mistice. în rolul doc- 
torului Herdal (confident tipic în dramaturgia ibseniană), Miluţă Lapteş este un 
partener bun de joc pentru toţi ceilalți interpreţi, încercînd să stabilească „punți 
de legătură“ între firile diametral opuse ale conflictului (Solness-Alina ; Hilde- 
Alina), cu o remarcabilă putere de adaptare la jocul interlocutorului. Melania 
Ursu creează o foarte ibseniană Kaia Fosli (cum s-a mai remarcat, cu o ușoară 
umbră cehoviană), dînd printr-o ținută gravă și tonuri joase, profunde, multă dis- 
creţie sentimentelor. Tînărul Ragnar Brovik este interpretat cu o vigoare tinerească, 
adesea reţinută, care răbufneşte spre final, de George Mottoi, la primul său rol pe 

scena clujeană. Impresionează în mod cu totul şi cu totul deosebit apariţia patetică 
a artistului poporului Ștefan Braborescu, în rolul bătrînului meșter Knut Brovik: 
prezenţa sa în spectacol depăşeşte semnificaţiile unui simplu rol, actorul evocînd, 
în cîteva replici, o viață de om. 

Avîntate pe verticală, cele trei decoruri ale lui Mircea Matcaboji dau forţă 
expresivă aspirațiilor spre culmi ale constructorului Solness. Frumos stilizat și 
esentializat, cadrul scenografic, conceput în spiritul montării (şi, deci, refuzînd 


ientaţia copleşitoarei naturi nordice), dimensionează drama pe coordonatele ei 
primordiale. 


*** 


Ne-a bucurat, neîndoios, întîlnirea cu personajele din Rața sălbatică, pe care 
ne-a înlesnit-o televiziunea, deși regretul de a nu fi văzut încă, pe scena unui teatru, 
această piesă de rezistenţă a teatrului ibsenian rămîne mai departe „în picioare“. 
Convingătoare, montarea Studioului de televiziune a pus textul într-o lumină 
edificatoare. 

Drama omului mediocru, care se complace într-o existență bazată pe min- 
ciună tocmai pentru că n-are curajul să înfrunte adevărul, stă în centrul acţiunii 
piesei şi determină evoluţia conflictului. 

Rața sălbatică este, în mult mai mare măsură decît Constructorul Solness, 
spre exemplu, o piesă de acţiune, cu o vie dinamică exterioară. Intenţiile autoru- 
lui sînt materializate, îndeosebi, în două personaje. Unul e tînărul Gregers Werle, 
un însetat de absolut, exaltat primejdios prin idealismul său; trecînd printr-o 
„febră acută de onestitate“, Gregers este acela care caută să-l desprindă pe Hjal- 
mar din mrejele existenţei sale mincinoase, fără a-şi da seama că numai oamenii 
moralmente puternici şi sănătoşi pot suporta asprimea adevărului şi a acţiunii. 
„Ia-i unui om mediocru minciuna vieţii ; să ştii că-n clipa aceea îi iei şi fericirea“ 
— îi spune doctorul Relling. Acesta ilustrează al doilea pol al problemei etice, ca 
partizan al „narcotizării“ morale, care a învăţat, dintr-o îndelungată experienţă, 
să ia viaţa aşa cum este ea. 

a cum lui Hjalmar numai minciuna poate să-i asigure liniştea căminului, 
bătrînului Ekdal trebui să i se lase „podul casei“, lumea de vechituri a iluziei, 
loc de refugiu din vaja activă. Printre brazii de crăciun adunați în fiecare an şi 
printre iepurii de casă, în podul de vechituri al iluziilor se află și rața sălbatică 
— simbolul liric al dramei. Atinsă de plumbul unui glonte, salvată de un ciine de 
vînătoare, rața sălbatică din podul casei lui Ekdal nu-şi mai poate relua existența 
dinainte, ci, cu plumbul în aripă, continuă să trăiască fără a mai spera să revadă 
cerul sau marea. De obicei, rațele sălbatice rănite caută să se scufunde spre a-și 
găsi sfîrşitul: „Aşa e cu rațele sălbatice : se lasă atît de afund cît pot, se încurcă 
prin ierburi ori se zbat în nămolul de la fund, şi pe urmă nici că se mai ridică 
vreodată“. Membrii familiei Edkal sînt, cu toţii, asemenea raţei sălbatice din podul 
casei, poartă în aripi plumbul ratării în minciună. Pe ei, Gregers, aidoma cîinelui 
de vinătoare, vrea să-i „salveze“, să-i aducă, inutil, la suprafaţă... 

Rața sălbatică are, poate, o concluzie uşor defetistă. Dar revolta împotriva 
traiului meschin, ionan ez din lumea lui Ibsen capătă amploare și revelatorii 
«dimensiuni. în casa Ekdal, personajele trăiesc parcă în „adîncul mării“, în jurul 
lor — nemişcarea. Un dulap vechi cu sertare şi cu un fel de oblon, un ceasornic 
mare, cu chipuri, care ar putea să umble ; dar ceasornicul nu umblă, tocmai per- 
tru că vremea stă în loc. 

Spectacolul realizat de Petre Sava Băleanu redă pregnant, încă din genericul 
filmat, această atmosferă de mlaştină stătută. Apoi, pe parcursul montării, regia 
a dovedit capacitate reală de a crea o atmosferă dramatică, corespunzătoare situa- 
ţiilor-limită în care sînt aduse personajele. Posibilităţile de introspecţie specifice 
televiziunii au permis regizorului expresive confruntări de prim-planuri între 
pilonii conflictului, astfel încît tendinţele directoare ale piesei capătă relief. Mai 
puţin ingenioase au fost rezolvările unor momente de factură simbolică. În acest 
sens, podul cu vechituri al casei Ekdal a fost conceput scenografic pe linia unei 
minime rezistențe. Aşa cum în Strigoii ploaia deprimantă însoţeşte permanent 
drama apăsătoare a mamei și fiului, aşa cum în Brand cadrul de o austeritate 
sălbatică corespunde direct caracterului fanatic al pastorului, în Rața sălbatică, 
atmosfera din „podul casei“ lui Ekdal trebuia să învăluie întreaga evoluţie a con- 

flictului, sugerind viu trimiterile simbolice din text. Posibilităţile ample ale spec- 
tacolului de televiziune ar fi putut înlesni soluții mai atractive, mai îndrăzneţe. 

Cu o îndrumare regizorală adesea ireproşabilă, spectacolul televiziunii a 
trăit în primul rînd datorită excelentei echipe actoricești. Primul merit ni se pare 
a fi alcătuirea distribuţiei: actori de frunte de la diferite teatre bucureştene 
(exclusiv actori buni!) au jucat roluri foarte apropiate de sensibilitatea lor. Şi 
rezultatele au fost deosebit de convingătoare. Octavian Cotescu a desenat lașitatea 
lui Hjalmar în culori vii, punînd accentul pe resorturile morale (mai bine zis, fals 
morale) care îi determină fiecare acţiune. Excelent s-a dovedit George Constantin, 
un doctor Relling „de zile mari“, în care sarcasmul, ironia, umorul s-au împletit 
armonios, conturind un aparent cinic, în fond, un mare lucid. Ion Marinescu a fost 
un Gregers dinamic şi impetuos în acţiunea de „purificare“ întreprinsă, reușind să 
acuze absurditatea cruciadei moraliste a eroului. în rolul bătriînului Werle, Fory 
Etterle a pătruns profund speculaţiile interesatului om de afaceri, oferindu-ne 
imaginea neostentată a unui caracter urit, lipsit de scrupule. Și interpretele femi- 
nine au creat tipuri de reţinut: Gina Patrichi (doamna Ekdal) a „prins“ pînă la 
ultimul amănunt revelator condiția modestă a personajului, în timp ce Valeria 
Seciu a jucat cu exuberanță — la început — și apoi cu inflexiuni tragice tristul 
destin al Hedwigăi. Mai puţin a reuşit Costel Constantinescu să compună apariţia 
fantomatică, stranie, iremediabil condamnată, a bătrînului Ekdal, în timp ce unii 
interpreţi ai consilierilor din actul întîi şi-au cabotinizat, pe alocuri, personajele. 

Poate că spectacolul a demarat mai greu ; este cert, însă, că mai tîrziu, el a 
atins adesea valori maxime. În ansamblu, montarea reprezintă un meritoriu succes, 
şi este cazul să apreciem încă o dată iniţiativele televiziunii (din capodoperele lui 
Ibsen s-au mai reprezentat, cu alt prilej, alături de montările amintite, fragmente 
din Hedda Gabler) în promovarea unei dramaturgii de calitate. 


++ x 


„Demonstraţiile“ Ibsen realizate de Vlad Mugur la Cluj şi de Petre Sava 
Băleanu la televiziune ni se par concludente în multe, foarte multe privinţe şi sîn- 
tem convinși că ele vor reprezenta — în perspectiva evoluţiei spectacolului nostru 
contemporan — punctul de pornire al unor noi și semnificative „redescoperiri“. 


Călin Căliman 


TEATRUL „C. I. NOTTARA 


EXPERIMENTUL 3. 3. 3.— Pirandeilo, Mortimer, Schisgal 


„Un caz din oficiu“ de John Mortimer. Regia: George Teodorescu. Scenografia: 
C. Piliuţă. Distribuţia : Ludovic Antal (Morgenhall), Sandu Sticlaru (Fowle). 


„Omul cu floarea“ de Luigi Pirandello. Regia: Cornel Todea. Scenografia: Al. Ciucu- 
rencu. Distribuţia : Mihai Heroveanu (Clientul), Mircea Anghelescu (Omul cu floarea). 


„Tigrul“ de Murray Schisgal. Regia : Dinu Cernescu. Scenografia: Dan Nemţeanu. Dis- 
tribuţia : Ileana Predescu (Gloria), Ştefan Iordache (Ben). 


Nu este nimic misterios în formula 
grafică a afişului Teatrului „C. I. 
Nottara“. Este vorba de trei piese în- 
tr-un act, acţiunea fiecăreia fiind pur- 
tată de cite două personaje. Și cît 
univers de umanitate şi meditaţie cu- 
prind acestei trei lucrări din genul 
scurt al dramaturgiei ! Nimic nu este 
de prisos — dezbaterea se conturează 
prin idei şi situaţii, fără încărcătură 
de element spectacular (şi, totuşi, cît 
de spectaculoase sînt cîteșitrei !). în 


muzică, asemenea realizări s-ar chema 
sonate. Mă gîndesc — pe cale de 
asociație — că am putea ajunge la 
un spectacol alcătuit din trei mono- 
loage (cifra nu este însă fatidică), pri- 
lejuind tot atitea sinteze filozofice ex- 
primate prin arta scriitorului de tea- 
tru, încercare perfect realizabilă. 
Ceva mă îndeamnă să încep cu Pi- 
randello analiza (pretențios cuvînt) a 
spectacolului de la Teatrul „C. I. Not- 
tara“. Cu el, nu din cine ştie ce pre- 


judecată ori preferinţă, ci pentru bu- 
nul motiv că Omul cu floarea se re- 
feră la o perioadă şi o lume care 
astăzi — acolo unde există — trăieşte, 
în parte, şi urmările unei cecităţi şi 
ale exacerbării egoiste (la care se re- 
feră, între altele, Pirandello), perioadă 
pe care am putea-o numi foarte bine 
„nouvelle belle époque“, noţiune ce 
pare a caracteriza vremea dintre cele 
două războaie mondiale. 

Ce se ascunde în mica întîmplare 
dintr-o cafenea, între două trenuri ale 
unuia şi o plecare fără întoarcere 
a altuia? Două moduri de a gîndi 
despre existență — unul închis în pre- 
zentul urmărit în opulenţa şi satisfac- 
ţia mărunt-burgheză a celui pentru 
care întregul orizont înseamnă azi; 
celălalt — o intuiţie sumbră în pri- 
vinţa viitorului lovit de o morbiditate 
ale cărei rădăcini sînt în acel prezent 
(prin întreaga sa operă, Luigi Piran- 
dello a căutat să violenteze spre a 
încerca să deschidă oamenilor ochii şi 
să le forțeze conştiinţa către ceea ce 
am putea numi gravitatea inconştien- 
tei, către responsabilitatea actului de 
viaţă şi de civism). 

La prima privire, Omul cu floarea 
ar fi confruntarea a două moduri de 
a privi viața: unul — cum spuneam 
— axat pe azi; altul, condiţionat de 
o urgenţă exprimată metaforic de Pi- 
randello (între altele, pasionat disci- 
pol al lui Esculap) prin caracterul ul- 
timativ al maladiei necruțătoare. De- 
ajuns însă să luăm contact cu acea- 
stă mică întîmplare dramatică, ca să 
vedem că ea exprimă un moment şi o 
lume. Este exact perioada care a în- 
semnat un hiatus în conștiința gene- 
rală, terenul pe care se poate grefa 
maladia socială de astă dată. 

Cazul din oficiu al lui John Morti- 
mer (de altfel, toate cele trei piese ce 
alcătuiesc spectacolul coupe sînt, în- 
tr-un fel sau altul, cazuri) este o 
ironie cu direcţii precise şi multiple. 

Nu interesează omul şi adevărul, ci 
formula prin care se stabileşte vino- 
văţia sau nevinovăția lui. lată datele 
unei lumi. Totul în jurul „criminalu- 
lui ratat“ Fowle pare sclerozat, rigid, 
lipsit de vibraţie. Întregul aparat jus- 
tițiar — nevăzut în scenă, dar pre- 
zent prin „spiritul lui“ — pare pre- 


„UN CAZ DIN OFICIU“ de John Mortimer. 
Sandu Sticlaru (Fowle) şi Ludovic Antal (Mor- 
genball) 


ocupat de respectul pentru modalită- 
țile lui justiţiabile. Însuşi omul legii, 
un avocat ratat, de astă dată, nu este 
altceva decît expresia aceluiaşi forma- 
lism devitalizat şi inutil. Nu contează 
nici pentru el, nici pentru instituția 
legii pe care o reprezintă și O ser- 
veşte (cum poate el, mai bine sau 
mai prost), decît trimful acesteia asu- 
pra omului, și nu al omului prin 
adevăr. în așa fel încît justiţia (expre- 
sia balanței drepturilor şi obligaţiilor 
civice) devine — şi astfel o priveşte 
cu tot sarcasmul său și Mortimer — 
oarbă de-a binelea, dar nu în sensul 
echităţii ei, ci al sclerozării unui nerv 
vital. 

Tigrul, în sfîrşit, este alt caz, de 
violentă manifestare a nemulțumirii 
civice, a nonconformismului. Schisgal 
pare a pune în discuție — pe un 
ton alert, degajat şi spiritual, dar nu 
lipsit de seriozitatea concluziei — în- 
suşi conceptul de „tînăr furios“. (Aş 
fi tentat că cred că-l deranjează pe 
autor, şi încă foarte mult, însăşi 
moda exprimată în faimoasele „valuri“ 
care se tot succed şi nu lasă mai ni- 
mic în urma lor.) El pune față în 
față două personaje: unul, Gloria, 
expresia docilităţii inerte şi a confor- 
mismului inconștient, netulburat de 
nici o adiere, de nici o problemă 
de viaţă ; celălalt, Ben, un furios vio- 
lent (dacă nu este o echivalență de 
termeni), „fundamentat“ pe o teorie 
autoelaborată. Personajul vădeşte do- 
rința de a-şi cultiva spiritul, dar este 
ostil oricărei metode disciplinate, con- 
siderind-o — în confuzia lui — echi- 
valentă conformismului. Paralel cu a- 
ceasta, eroul nostru face ușor citibilă 
existența unui semidoctism preţios, 
ridicol fără să ştie, negînd totul în 
ordinea unor valori stabilite, fără prea 
multe scrupule, dar şi fără compe- 
tență uneori, animat de o dorință de 
autentic uman (una din puţinele trăsă- 
turi pozitive), care apare imediat vi- 
ciată de abuzul de protest şi de pu- 
țin consecventa luptă cu sine însuşi, 
pentru adevărul ridicat la rangul de 
precept. 

Schisgal confruntă două maniere de 
a exista, spre a pleda astfel ipso facto 
pentru autenticitatea trăirii, pentru 
ceea ce este real și comun oameni- 


„OMUL CU FLOAREA“ de Luigi Pirandello. 
Mihai Heroveanu (Clientul) și Mircea Anghelescu 
(Omul cu floarea) 


lor, dincolo de încorsetările pe care 
tendinţele şi valurile protestatare le 
atrag pînă la urmă. 

O piesă pe un ton de șarjă, pledind 
adevărul rizind, dar fără să stingă 
ceea ce este amar în dezvăluirea rea- 
lităţii. 

Trei piese în trei stiluri, întinzind 
pe cîteva decenii reflectarea societă- 
ţii, ne duc la constatarea unei trăsă- 
turi comune la autori atit de dite- 
riți totuşi. Era clar că o asemenea 
înmănunchiere nu putea decit să ri- 
dice probleme în realizarea unui spec- 
tacol coupé. Mai întîi, de ordinul re- 
giei. Teatrul „C. I. Nottara“ a optat 
pentru trei regizori, oferindu-ne prin 
aceasta o primă şi interesantă consta- 
tare: de formaţii, stiluri şi preferinţe 
diferite, cei trei directori de scenă 
au vădit o trăsătură comună — so- 
brietatea (asociind acesteia, imediat 
şi în mod necesar, pe aceea de matu- 
ritate a gîndirii lor artistice). 

Toate cele trei lucrări se bucură de 
o transpunere în care primează cău- 
tarea asiduă și neobosită a ideilor şi 
climatului lor. Se folosesc mijloace 
expresive şi adecvate de punere a lor 
în lumină și, cu unele excepţii, se 
practică o artă actoricească de comu- 
nicare sinceră şi neostentată, în care 
firescul este o rezultantă binevenită. 
Regizori şi actori se străduie să afle 
ce spun autorii, pentru a găsi apoi 
şi modul cum trebuie să realizeze ei 
acest lucru pe scenă, spre a fi, cum 
s-ar zice, în spiritul vremii (din punc- 
tul de vedere al unei arte teatrale 
contemporane). 

Tripticul regizoral George Teodo- 
rescu, Cornel Todea şi Dinu Cernescu 
şi-a demonstrat maturitatea. Lui Geor- 
ge Teodorescu i se poate reproşa faptul 
că n-a stăruit îndeajuns să acordeze 
interpretarea lui Ludovic Antal la sin- 
ceritatea absolut necesară şi atit de 
elocvent realizată de Sandu Sticlaru 
în piesa lui Mortimer. Cornel Todea 
are meritul de a fi aflat o gradaţie ce re- 
liefează dramatismul piesei lui Piran- 
dello, măsura şi discreţia lui au aju- 
tat Omului cu floarea să dobîndească 
atmosfera şi acea undă de neliniște 
ce se ascunde mereu, chiar și sub 
zimbete, în opera lui Pirandello. 

Dinu Cernescu a arătat multă mă- 
sură şi pondere în folosirea şarjei, pe 


„TIGRUL“ de Murray Schisgal. 
Jeana Predescu (Gloria) şi Ştefan Iordache (Ben) 


care n-a împins-o la expresii de vio- 
lență lipsite de artisticitate. Tigrul 
este o transpunere scenică în care ac- 
torii au fost pe deplin ajutaţi să rea- 
lizeze un recitativ pe o partitură deo- 
sebit de dificilă. 

Şi acum, despre actori. Aş vrea să 
vorbesc întîi despre realizarea Ilenei 
Predescu, din piesa lui Schisgal. Este 
de reținut, la această înzestrată ac- 
triță, talentul ei de a pune surdină 
«chiar violenţelor din text, spre a ob- 
ține un efect mai profund asupra 
spectatorului, care ar putea fi uneori 
tentat să se oprească la suprafața 
unei replici. Trăsăturile de caracter 
ale personajului ei dezvăluie date 
profunde, credibile şi dăltuite cu vi- 
goare. O acompaniază cu un talent 
deosebit tinărul debutant în teatru ca 
şi în film, Ştefan Iordache, căruia 
un singur element i-ar putea fi re- 
proşat : imperfecta dicțiune pe alocuri, 


TEATRUL NAȚIONAL „1. L. CARAGIALE“ 


care scapă atit actorului cît şi regi- 
zorului, dar nu şi spectatorului. 

Sandu Sticlaru, cu  virtuozitatea-i 
atît de cunoscută, din păcate n-a avut 
aici replicantul care să-i tempereze 
pornirea spre demonstraţia solistică. 
Dar înfăptuirea lui nu este mai pu- 
țin meritorie. Mircea Anghelescu ne 
surprinde prin firescul pe care îl arbo- 
rează, chiar dacă sub el se ascunde 
o timorare proprie celor ce sînt des- 
tul de rar aduși în contactul cu pu- 
blicul. Un actor discret şi foarte pre- 
zent, chiar cînd nu are o bogată re- 
plică, este M. Heroveanu. Așa ne-a 
apărut el şi în piesa lui Pirandello. 

Doi pictori şi un scenograf — Al. 
Ciucurencu, C. Piliuţă şi Dan Nem- 
teanu — au asigurat, prin talentul 
lor consacrat, cadrul plastic al acestui 
experiment de teatru. 


Mircea Alexandrescu 


„ÎNŞIR-TE MĂRGĂRITE“ de Victor Eftimiu 


egia : Miron Niculescu. Decor şi costume: Jules Perahim. Distribuţia: Nicu Dimitriu 


(Abia Tanţi Economu şi Maria Voluntaru (Impărăteasa) ; Alfred Demetriu şi Marin 
Negrea (Crainicul); Tina Ionescu și Viorica Petrescu (Maranda); Catiţa Ispas şi Elisabeta 
Preda (Milena); Adela Mărculescu (Sorina); Florin Piersic (Făt-Frumos); Ioana Bulcă 
(leana Cosinzeana); Mitzura Arghezi (Floarea Soarelui); Emil Liptac şi Liviu Crăciun 
(Zmeul Zmeilor); Gr. Nagacevschi (Buzdugan); Const. Rauțchi și Dida Calimachi (Vrăji- 
toarea) ; N. Enache şi Victoria Corciov (Kunda); Mircea Cojan şi Fifi Harand (Sura); 
Const. Stănescu și Cosma Braşoveanu (Păcală) ; I. Horațiu (Moş Toader) ; Costache Diamandi 
(Moş Dumitru); Ion Iliescu (Moș Marin) ; ; Petre Pătraşcu (Mitrea Geambaşul) ; ; Adriana 
Piteșteanu şi Zoe Gherasimat (Femeia) ; Didona Popescu şi Catiţa Ispas (Fata); Draga Olteanu 
şi Virginia Ciupagea (Băciţa) ; Mihai Fotino și Gh. Popovici-Poenaru (Neam de Vodă); Igor 
Bardu (Voie-Bună); Liviu Crăciun (Ţară-Bună); Nicolae Pereanu (Murgilă); C. Giura şi 
Costache Diamandi (Ion Voevod); Cosma Braşoveanu şi Const. Stănescu (Apă Dulce), Cosma 


Braşoveanu, Const. Stănescu și Cristian Babeș (Fluieră Vint); Gh. Popovici-Poenaru şi Victor 
Moldovan (Banul Scamă) ; Marian Hudac şi C. Giura (Banul Pungă); Gh. Cristescu (Zorilă); 
Remus Giurgiu (Gerilă) ; Nicolae Pantazi (Banul Spadă). 


Maeterlinck îşi făcuse prin Pasărea 
albastră o strălucită intrare în lu- 
mea plină de culori mirifice a copi- 
lăriei. 

Şi e limpede că el a înțeles mi- 
siunea înaltă a acestei literaturi cînd 
spunea : 

„Pentru copii există aceleaşi obiec- 
tive ca şi pentru cei mari, numai că 
ele trebuie să fie expuse potrivit în- 
țelegerii copiilor, fapt care formează 
una dintre cele mai importante la- 
turi ale acestei probleme. Literatura 
pentru copii, deci şi teatrul, trebuie 
să îmbogăţească copiii cu cunoştinţe, 
să lărgească cercul lor de a privi rea- 
litatea, purtind copiii prin lumea ei 
vastă. Dar pentru acest lucru e ne- 


eră ca lumea întreagă să fie însufle- 
țită.“ 

Cel mai bun scriitor pentru copii 
poate fi numai un poet cu suflet mare 
şi o bogată fantezie. în copilărie, cea 
mai însemnată capacitate intelectuală, 
cea mai activă forță spirituală este 
fantezia. De aceea, în literatura pentru 
copii tot universul trebuie să fie în- 
suflețit și luminat de jocul imagina- 
ției poetice. Literatura pentru copii 
trebuie să cuprindă o intensă viaţă ar- 
tistică, „viața imaginilor“, „nuvela 
vie“, „drama vieţii“ ; ea trebuie să se 
structureze pe un subiect bogat în 
dinamism. 

De fapt, sînt folosite aceleaşi mij- 
loace de reprezentare ca şi în lite- 
ratura pentru adulți, doar că în lite- 

INTERPREȚI DIN SPECTACOL 


văzuți de: 


Nicu Dumitriu (Alb-impărat) 


Tanţi Economu (Împărăteasa) 


C. Rauţchi (Vrăjitoarea) 
Dida Calimachi (Vrăjiloarea) 


Emil Liptac (Zmeul Zmeilor) 

ratura pentru copii ele trebuie să fie 
amplificate, concentrate ca într-un 
focar. 

Ocupîndu-se îndeaproape şi de pro- 
blemele artei destinate copiilor, Be- 
linski afirma: „Trebuie ca pînă şi 
piatra mută să vorbească cu glasul 
iubirii şi al vieţii, ca şi firicelul din 
cîmp, piriiaşul care şopteşte, vintul 
care adie încetişor şi fluturele care 
zboară din floare în floare“... 

Şi iată-l pe Victor Eftimiu, poe- 
tul deschizător de variate drumuri în 
dramaturgia noastră, pionier şi al 
teatrului pentru copii, anunţind, acum 
mai bine de 50 de ani, un titlu care 
avea să devină celebru: ?nşir-te măr- 
gărite. 

Sensurile piesei sînt iniţial adresate 
adulților; ea a fost însă văzută şi 
de generaţii întregi de copii, iar atunci 
cînd a fost jucată ca piesă pentru 
copii, acestora li s-au alăturat specta- 
torii maturi, fie pentru a-şi reîmpros- 
păta o amintire, fie pentru a saluta 
în partitura spectacolului o piesă care 
unește virstele. Era firesc. 

Copilului îi este caracteristică cu- 
riozitatea pentru lucrurile viu colo- 
rate, extraordinare — şi Victor Efti- 
miu a înţeles asta. Dar porțile minu- 
natei împărăţii a basmului nu se în- 
chid niciodată, pentru nimeni... Măr- 
turisită sau nu, atracţia spre o lume 
fantastică, spre personaje de legendă, 
transfigurate prin poezie, rămîne se- 
dimentată în memoria afectivă a fie- 
căruia dintre noi. Povestea a învins 
timpul şi, de la peripeţiile lui Ulise 
pînă la invențiile fantastice despre 
cosmonauţii care luptă cu balauri de 
pe planete ciudate, ea a afirmat tot- 
deauna atotputernicia forţelor binelui, 
cinstea, curajul, dreptatea. Eroii bas- 
mului sînt legaţi între ei, ca nişte ca- 
valeri ai unei mese rotunde, prin cre- 
dinţa într-un ideal drept. 

În poveste — în basm — oamenii 
şi-au circumscris totdeauna, într-un 
mod mai mult sau mai puţin meta- 
foric, propriile lor idealuri şi visuri, 
au îndrăznit să privească viitorul cu 
ocheanul fermecat, să gonească spre 
el cu cizmele de şapte poşte... 

lată de ce n-a surprins şi nu poate 
surprinde succesul basmului scenic. 
Compunind și recompunînd pe mar- 
ginea basmului popular, descifrînd 
din el adincul său umanism, sîmbu- 
rele luminos de realism în care se 
învăluie fabulosul, V. Eftimiu a creat 
o feerie care s-a asimilat aproape fol- 
clorului, aşa cum se întîmplă cu o 


bună romanţă veche prezentă şi azi 
pe buzele tuturor. 


Înşir-te mărgărite este basmul ri- 
dicat pe scenă — basmul cu legile 
sale scrise şi nescrise, amestec pano- 
ramic de comic şi tragic, melodra- 
matic şi liric. Pentru că autorul a 
fost şi este, în primul rînd, un poet, 
scenele piesei au devenit de-a lun- 
gul anilor balade de sine stătătoare 
(„măr de aur...“), monoloagele—poe- 
me. Este ceea ce poate spori farmecul 
lecturii şi reprezentaţiei pentru pu- 
blicul adult, care, dincolo de peripe- 
tiile dramatice, „ascultă“ poezia la 
porţile basmului din care poetul a 
preluat în primul rînd veşnica nă- 
zuinţă spre bine şi frumos. Revelator 
în această feerie e şi caracterul com- 
plex, contradictoriu al mai tuturor 
personajelor, care nu urmează strict 
linia prestabilită a schemelor basmu- 
lui — zmeul e neîmpăcat cu el în- 
suşi, febril, agitat, parcă ars de o 
patimă romantică, vrăjitoarea îmbină 
capacitatea imensă a răului cu o tan- 
dră afecțiune maternă etc. Basmul ca- 
pătă astfel şi suflul grandios şi gran- 
dilocvent al romantismului, mereu ge- 


neros. 


în piesă, biruitor al timpului a ră- 
mas şi limbajul dramatic, versul lui 
Victor Eftimiu, amplu în sonorități, 
cu inflexiuni de melodie, descriind cu 
virtuozitate arpegii şi variații pe a- 
ceeaşi temă, adevărat elogiu teatral 
adus limbii romîne: în acest sens, 
Inşir-te mărgărite, în afară de valoa- 
rea ei artistică, are şi una istorică. 

La Teatrul Național „I. L. Cara- 
giale“, dincolo de scenă, o anume 
emoție putea fi descifrată şi în sală, 
în care se aflau adunate laolaltă poate 
trei generaţii de spectatori, cei mai 
„vechi“ dintre ei, cine ştie, chiar mar- 
tori ai premierei de acum cincizeci 
şi trei de ani... E în această compo- 
ziţie a publicului o dovadă a viabili- 
tăţii coloratei, suavei şi sonorei piese 
Înşir-te mărgărite. 

Fără îndoială, e dificil a aduce o 
nouă contribuţie scenică după mai 
mult de opt sute de spectacole, în 
care s-au încercat atitea formule re- 
gizorale şi scenografice, stabilindu-se 
datele unei reprezentații tradiţionale. 
Regizorul Miron Niculescu a pornit 
de la premisele unui spectacol a că- 
rui componentă principală să fie ti- 
nerețea  interpreţilor, într-un cadru 
dominat de elemente coregrafice, or- 
ganic încorporate feeriei. 


PI, seio 


Există, în acest sens, numeroase 
momente izbutite, cu gradaţie dra- 
matică (ingenioasa luptă dintre Zmeu 
şi Făt-Frumos, toate „capitolele“ ei 
mereu imprevizibile, scena peţitorilor, 
tablourile din cimp etc. etc.); alte- 
ori, însă, abuzul de mişcare dansantă 
(nu ireproșabil interpretată) dă sen- 
zaţia de monotonie. (Pentru că, deși 
semnată de Stere Popescu, coregra- 
fia a deziluzionat, prin lipsă de ori- 
ginalitate și fantezie.) 

Se remarcă grija pentru rostirea 
versului în dinamica acţiunii. Mo- 
mentele de poezie dramatică (uneori 
neplăcut împinse spre un lirism dul- 
ceag, dincolo de tensiunea lor fi- 
rească) ar fi trebuit mai consecvent 
alternate cu cele comice. 

Miron Niculescu a ezitat de mai 
multe ori între a da spectacolului un 
larg caracter popular (poate de feerie 
naţională) şi de a-i conferi un stil 
modern, prin esenţializarea la maxi- 
mum a unor elemente de decor. În 
direcţia aceloraşi oscilaţii există încă 
un decalaj de „manieră“ interpreta- 
tivă între un actor şi altul; de aceea, 
cîteodată formula spectacolului nedu- 
merește. 


Ritmul reprezentaţiei este alert (aici 
feeria a cîştigat în coeziune, a deve- 
nit mai „strinsă“), dar, în evoluţia 
ansamblului, el ar fi putut fi totuşi 
variat mai mult, cu un plus de fanr 
tezie şi de farmec de inspiraţie popu- 
lară, element, cred, indispensabil pie- 
sei lui Victor Eftimiu. În acest sens, 
o contribuţie esenţială au adus-o cos- 
tumele lui Jules Perahim (de inspi- 
raţie populară), surprinzătoare prin 
comentariul umoristic, care însoțește 
un personaj sau altul. Defilarea peţi- 
torilor devine astfel o adevărată „pa- 
radă etnografică“, descrisă cu gust, 
luminînd momentul prin efecte poli- 
crome bine gîndite. De semnalat este 
grija acordată materialului din care 
sînt confecţionate costumele. 

Poate există un decalaj între ten- 
dința de esenţializare prezentă mai 
ales în decor, în schema de linii 
curbe ce încheagă pe scenă un fel de 
planetariu de vis, şi jocul uneori 
prea încărcat al interpreţilor, care nu 
s-au adaptat spaţiilor deschise de Pe- 
rahim. 

Dintre interpreţi, Nicu Dimitriu a 
fost un admirabil Alb-impărat, moş- 
neag autentic, compus cu fineţe şi haz, 
în ipostazele sale de bonomie şi senec- 
tute. Florin Piersic a adus în scenă 

tonica sa prezenţă, cu o siluetă 
demnă de un Făt-Frumos; actorului 
nu i s-ar putea recomanda nimic alt- 
ceva decît o şi mai precisă stăpinire a 
dicțiunii şi emisiei vocale. 

Zmeul a căpătat un profil roman- 
tic, în compoziţia nervoasă, marcînd 
căutări creatoare, a lui Emil Liptac 
Interpretarea acestuia a reuşit să su- 
gereze un personaj complex, în cău: 
tarea unei imposibile fericiri anti- 
umane, uneori prea contorsionat. 

C. Rauţchi a preluat tradiţia vrăji- 
toarelor în travesti, cu bune mo- 
mente compoziționale, dar cu un abuz 
de procedee vocale, înecîndu-şi eroina 
— chiar cînd nu trebuia — în ridicol. 
în același rol am reîntilnit-o, după o 
pauză scenică, pe artista Dida Cali- 
machi, mesager sobru, cu o dicţiune 
impresionantă, al şcolii clasice a Tea- 
trului Naţional. în sfirşit, dintre cei 
doi interpreţi ai lui Păcală (C. Stă- 
nescu şi Cosma Braşoveanu), ambii 
aducînd pe scenă reale personalităţi 
comice, Cosma Braşoveanu a inter- 
pretat cu o vervă deosebită scena în: 
care se povesteşte moartea Zmeului. 
Din păcate, unele roluri bărbăteşti 
importante nu au fost aduse la îm- 
plinire artistică — mai ales în ceea 
ce aveau ele ca farmec şi optimism 
(Buzdugan,  Voie-Bună, ară-Bună 
etc.) ; astfel, spectacolul a fost sără- 
cit de forța unor pioni cu rol prin- 
cipal în realizarea spiritului de auten- 
tic spectacol popular. 

Adela Mărculescu a căutat să atri- 
buie Sorinei o graţie uşor roman- 
țioasă,  livrescă, subliniată printr-o- 
permanentă mişcare coregrafică, în- 
zestrînd astfel cu date originale eroina 
şi investind versul cu o caldă muzi- 
calitate ; ea urmează doar a se feri 
de primejdia unor monotonii uşor 
dulcege. Tina Ionescu, Ioana Bulcă, 
Mitzura Arghezi s-au preocupat de 
eleganța versului şi a mişcării, înca- 
drîndu-se în atmosfera de feerie, în 
timp ce Didona Popescu şi Catiţa 
Ispas au compus, fiecare cu o altă 
personalitate, cite o şăgalnică și is- 
teaţă fată de ţară. 

Viaţa scenică lungă a acestei feerii 
dă posibilitatea unor retuşuri şi în- 
noiri permanente în spectacol. Ne 
place să credem că regizorul Miron 
Niculescu va mai reveni asupra lui, 
pentru ca textul lui Victor Eftimiu să 
capete în reprezentaţie întreaga stră- 
lucire a miraculoasei sale tinerețţi. 


Al. Popovici 


Teatrul din Sibiu (secţia germană) 


„COMEDIA ERORILOR“ 
de Shakespeare 


Dora Maurer (Adriana), Karin Deker (Luciana) 
şi Horst Strasser (Dromio) 


Teatrul Maghiar din Cluj 


„VEDERE DE PE POD“ de Arthur Miller 


Imredi Geza (Alfieri) şi Szenkalski Endre 
(Eddie) 


TEATRUL DIN CONSTANȚA 


„PRIETENII“ de Lucia Demetrius 


Regia : Coast. 


Dinischiotu. Scenografia : 


Aurel Florea. Distribuţia: Costel Rădulescu 


(Ion Varlam), Valentina Bucur Gănţoiu (Mariana), Aurora Simionică (Suzana), Sandu Simio- 


nică (Petru Ursu), 


Remus Mărgineanu (Simion), Cristian Miller (Petru-copil), Radu Şambra 


(Ilon-copil), Valentina Şambra (Stana), Gh. Enache (Pîrvu), G. Stancu (State), Ioana Florescu 


(Anastasia), Dimitrie Dumitru (Lisandru), 


Cu piesa Prietenii, Lucia Demetrius 
demonstrează o remarcabilă perseve- 
renţă tematică. Realităţile satului nos- 
tru de azi, profundele, înnoitoarele 
prefaceri prin care trece acesta, în 
toate domeniile de manifestare, atit 
pe plan colectiv cît şi pe cel indivi- 
dual, puternicele conflicte sociale ori 
dezbaterile intime, subtile, însoţind 
peste tot consolidarea unei etici su- 
perioare, unei conştiinţe socialiste, bo- 
găţia şi frumuseţea sufletească pro- 
prii țărănimii noastre, formarea în 
rîndurile ei a unor personalități deo- 
sebite, cu o mare forţă de iradiere 
spirituală, datorită condiţiilor istorice 
general prielnice desăvirşirii umane, 
au preocupat-o pe Lucia Demetrius 
de la primele lucrări dramatice şi, 
după cum vedem, o preocupă în con- 
tinuare. De la Vadul nou la Oameni 
de azi, de la Vlaicu şi feciorii lui la 
Prietenii, autoarea schițează (în opera 
sa teatrală, dar și în cuprinsul dra- 
maturgiei originale din ultimele două 
decenii) o adevărată istorie — so- 
cială şi morală — a satului romînesc 
în nestăvilită dezvoltare socialistă. 

în Prietenii, istoria ocupă un loc 
preponderent în relaţiile dramatice, 
este descifrată în înseși structurile şi 
calităţile sufletești, se decantează în 
mod deliberat din atitudini şi menta- 
lităţi; umanitatea eroilor este una 
stratificată de timp şi, de aceea, ne- 
cesită la unii o revitalizare, o fertili- 
zare a straturilor degradate. Autoarea 
intenționează să dea o imagine în 
secțiune transversală a proceselor lă- 
untrice ale celor două personaje cen- 
trale — Petru şi Ion —, să lămu- 
rească relaţiile dintre acestea plecînd 
de la antecedentele lor. înfățișate în- 
tr-o îndelungată evoluţie, în interac- 
țiunea cauzelor obiective şi subiective, 
relaţiile dintre Petru şi Ion dezvă» 
luie nu numai două caractere, dar şi 
două poziţii morale reprezentative în 
momentele istorice parcurse. Nu ni 
se înfăţişează o simplă prietenie, cu 
fluctuațiile ei, renăscînd după o vre- 
me de ruptură şi dovedindu-și sta- 
tornicia. Lucia Demetrius ţinteşte mult 


Emil Iencec (Dumitrache), 


Al. Mereuţă (Cosma). 
mai sus, la o povestire dramatică 
despre legăturile dintre oameni, des- 
pre ceea ce le întăreşte şi ceea ce le 
desface, despre viaţa nouă de azi, care 
apropie pe oameni, făcindu-i mai tari 
şi clarvăzători împreună. 

Totodată, piesa este o dezbatere a 
două atitudini esenţial divergente în 
situaţii cruciale, o dezbatere realizată 
cu participare afectivă, cu luminoasă 
încredere în puterea de regenerare şi 
recuperare a valorilor omeneşti. 
Există, la autoare, o evidentă grijă 
pentru capacitatea de generalizare a 
situațiilor dramatice, personajele sînt 
construite ca tipuri, cu semnificații 
nu strict circumscrise mediului ori- 
ginar, ci avînd o largă rezonanță în 
spațiul social, în epocă. 

Compoziția epică a piesei (chiar şi 
replicile au deseori un rost narativ) 
este strîns dependentă de concepția 
sa fundamentală. Cînd, după foarte 
multă vreme, după o lungă despăr- 
ţire cu pricini adinci, Petru vine la 
fostul prieten, Ion, cu gînd să-i pe- 
țească fata pentru fiul său, Simion, 
discuţia lor se înfiripă încet şi se 
înnoadă firesc din amintiri. 

Retrospectivele care fragmentează 
discuţia celor doi nu descoperă doar 
momentele unei prietenii, nu expun 
doar evoluția personajelor şi senti- 
mentelor, ci sugerează că greşelile 
lui Ion din prezent au corespondențe 
în greşelile lui din trecut. Dar, dacă 
pe cele de altădată le recunoaște, pe 
cele de acum le neagă, încăpăţinat. 
De aceea, Petru recurge la o scenă 
imaginată, anticipativă, care transpune 
prezentul în trecut, pentru a-i clari- 
fica toate consecințele. Pînă la urmă, 
victoria îi revine lui Petru, tinerilor 
Simion şi Suzana (care nu se vor su- 
pune pretențiilor despotice ale lui 
lon şi vor asculta numai chemarea 
dragostei lor). Dezbaterea etică nu este 
purtată în abstract şi, fiind vorba — 
cum se spune — „de omenia din om“, 
se aduc cele mai convingătoare do- 
vezi : faptele omului. 

Piesa nu este lipsită de neajunsuri. 
Ele au fost remarcate în cadrul unei 


„mese rotunde“, organizate de redac- 
ţia revistei „Teatrul“. Socotim unele 
obiecții aduse cu acest prilej ca dis- 
cutabile. La altele, însă, subscriem și 
noi, aşa cum a subscris, într-o mă- 
sură, şi autoarea. 

Ne-ar fi plăcut, de exemplu, ca unele 
personaje să se impună cu mai 
multă vigoare individuală, să afirme 
pregnant trăsături caracteristice, să 
nu fie doar schițate, cu replici pa- 
lide, ori „deja auzite“. Ne gîndim în- 
deosebi la Simion, Suzana sau la 
Cosma, care, deşi nu apare decît în- 
tr-un singur tablou, ar trebui să aibă 
o pondere spirituală, o strălucire spo- 
rită. Un alt personaj — Dumitrache 
vătaful — este redus la ticuri şi vorbe 
grosolane după tipic, încît aduce mai 
mult cu o caricatură. Monoton veni- 
noasă, de o agresivitate vădită, fără 
urmă de omenie și astfel tratată prea 
„în negativ“, ni s-a părut şi nouă Ma- 
rina, care nu justifică acţiunile şi cu- 
vintele lui Ion, mai curînd sentimen- 
tale: „i-a rămas şi ei o bucăţică de 
inimă, nu se prea vede, dar...“ Poate 
că aceste simplificări provin din do- 
rința autoarei de a trasa, în linii clare, 
imaginea relaţiilor intime şi sociale, 
de a da acesteia o forță precis gene- 
ralizatoare. Numai că, în acest chip, 
generalul se confundă ciîteodată cu 
comunul, diminuînd, în acelaşi timp, 
interesul artistic. 

Sînt situaţii care apar publicului 
prea limpezi în intenţii, sublinieri 
aproape didactice ale unor adevăruri 
evidente, lesne de înţeles. Cind și per- 
sonajele se repetă în manifestările lor 
psihologice, cînd Petru nu afirmă de- 
cît calităţi, iar Ion persistă în ace- 
leași greşeli, piesa poate părea mai 
lungă decit necesită demonstraţia. S-a 
mai observat că acţiunile retrospec- 
tive — deşi au un rost biografic, deşi 
lămuresc istoria unui caracter — nu 
ajută pe cît ar trebui la aprofunda- 
rea conflictului actual dintre Petru 
şi Ion... 


Cu toate acestea, lucrarea Luciei De- 
metrius îmbogățește cu o caracteris- 
tică forţă poetică dramaturgia origi- 
nală inspirată din viața satului nostru 
socialist. Spectacolul constănţean ne-a 
demonstrat, pe de altă parte, că și 
îndoiala unora cu privire la „teatrali- 
tatea“ textului nu este confirmată de 
realitatea scenică. Regizorul Const. Di- 
nischiotu a realizat un spectacol de 
atmosferă și dezbatere etică, izbutind 
de asemenea să dea vitalitate conflic- 


tului, să nuanţeze, să concretizeze mai 
precis, prin detalii de joc, unele per- 
sonaje sumar descrise în text. După 
cum declara regizorul, preocuparea sa 
principală a fost să prezinte oameni 
care spun şi trăiesc lucruri profund 
omeneşti. În adevăr, cele mai reuşite 
dintre tablouri se leagă între ele prin 
suflul de căldură şi puritate umană 
ce le străbate, prin evidenţierea filo- 
nului de moralitate care face teme- 
lia piesei. Conflictul dintre cei doi 
prieteni învie şi se afirmă scenic pe 
un ton de discuţie cotidiană, îşi face 
loc prin amintiri şi urcă apoi, treaptă 
cu treaptă, pînă la tonuri de mare ar- 
dere. (Vezi, de pildă, scena în care 
Ion, susținut de Marina, îl alungă din 
casă pe Petru.) 

Sandu Simionică a înfățișat sobru 
şi convingător caracterul echilibrat al 
lui Petru, fermitatea atitudinii sale, 
dar şi firea lui caldă, şi înclinarea 
lui spre visare, şi ceva din imaginea 
anilor de tinereţe. Ion, aşa cum l-a 
interpretat, cu înţelegere, Costel Ră- 
dulescu, este mai trufaş şi mai im- 
pulsiv, dar nu are vigoarea şi dirze- 
nia lui Petru. Costel Rădulescu s-a 
ferit să-și „înnegrească“ prea tare per- 
sonajul, preferind să-i dea o tentă 
comică, un anume fel de a trăi ne- 
gîndit. Totuşi, Ion este nemulțumit, 
în adîncul sufletului, de viața sa, 
ceva îl roade, cuvintele vechiului prie- 
ten îl răscolesc; posibilitatea recupe- 
rării sale morale devine limpede în 
spectacol. Prietenia dintre Petru și 
Ion este, în ansamblu, redată actori- 
ceşte cu simplitate și autenticitate 
bărbătească (unele tente dulcege se 
fac de aceea absolvite, dacă nu trec 
neobservate). Momentul cînd Ion își 
dovedește laşitatea ia proporţiile tră- 
dării unei nobile legături umane, şi 
în privirea încremenită, îndurerată, a 
lui Petru, ni se dezvăluie toată adin- 
cimea dramei trăite. Pentru a se ac- 
centua, pe cît ibil, conflictul ac- 
tual din piesă, lupta pentru trezirea 
conștiinței lui Ion, s-au intensificat, 
în tablourile „prezentului“, reacțiile 
şi participarea afectivă a lui Petru. 

Spectacolul mai impune, ca o evi- 
dentă concluzie, ideea că o prietenie 
adevărată, o legătură umană, nu poate 
dura fără exigențe etice, fără aspira- 
ţii comune, orientate pe direcția de 
dezvoltare a vieții sociale. Se între- 
zăresc apoi, în spectacol, unele noi 
asociații de idei și noi posibilități de 
aprofundate a temei dramatice (ne- 

exploatate îndeajuns de autoare), în 
relaţiile trainice dintre State și Li- 
sandru, în prietenia dintre Cosma şi 
Petru. 

în general, este de remarcat efor- 
tul artistic, depus de majoritatea in- 
terpreţilor, către un joc de sobrietate 
şi firesc. Valentina Bucur-Gănţoiu 
(Marina) realizează o compoziţie plină 
de viaţă, convingătoare, dă o expre- 
sie exactă tăcerilor ostile, privirilor 
veninoase, şi îşi impune personajul 
cu studiată măsură (în ciuda unui 
machiaj nepotrivit). Suzana și Simion, 
două roluri oarecum ingrate, au fost 
merituos individualizate de Aurora Si- 
mionică şi de Remus Mărgineanu, care 
au extras din partitura lor şi au ştiut 
să sublinieze — prima, gingăşia, sen- 
sibilitatea, dorința de fericire a fetei, 
celălalt, hotărîrea, tăria morală, gîn- 
direa matură a flăcăului. 

Prea puţin lucrat ni s-a părut, în 
schimb, rolul Stanei (Valentina Şam- 
bra) ; superficial, Dumitrache (Emil 
lencec). 

L-am lăsat anume la sfîrşit pe Gh. 
Enache (Pirvu) care, prin scurta lui 
evoluție de o expresivă autenticitate, 
conferă profunde semnificații momen- 
telor scenice în care apare. Foarte 
singur, în trecut, moş Pirvu nu ve- 
dea forța omului (după el, omul era 
ca furnica), nici vreo frumusețe pe 
pămînt; doar cerul şi stelele îl uluiau 
ca o minune eternă. Visele și între- 
bările sale nu erau însă de nici un 
folos nemulțumirilor şi revoltei unor 
tineri ca Petru şi Ion. Abia în vre- 
mea noastră, trăind într-o colectivi- 
tate unită, moşul exclamă cu încîn- 
tare : „Omul e grozav !“ 


Prietenii este o piesă care vorbeşte 
despre ceea ce-i apropie pe oameni 
şi le dă putere. Lucia Demetrius scria 
in caietul-program: „Zilele pe care 
le trăim aduc omul la viața cea cu 
adevărat vrednică de trăit, dau un 
preţ nou omeniei şi o fac temelia în- 
tregii noastre existențe“. Aceasta este 
şi concluzia cea mai înaltă a specta- 
colului constănţean. 


Ion Cazaban 


„STĂPÎNUL APELOR“ de Constantin Pastor 


Regia : Dinu Cernescu. Scenografia : arh. Vledimir Popov. Distribuţia : Toma Dimitriu 
(Artamon), Ana Dornescu (Maria), Dorina Lazăr (Ana), Alexandra Polizu (Sania), Dumitru 
Fedoreac (Elizei), Ion Niciu (Nazarie), Constantin Răşchitor (Lenţu), Cornel Gîrbea (Romega), 


Dominic Stanca 


(Salomeia), Vasile Ichim (Tudor), Mihai Marsellos (Izot), Costin Prişcoveanu 


(Florea), Gh. Mihalache (Ermolai), Cornel Nicolescu (Irimia), Aurel Tunsoiu (Demir), Costin 


Popescu (Radu), Valentin Grecea (Firică). 


A stîrni curiozitate şi atenţie din 
partea spectatorului nu este puţin lu- 
cru pentru un debutant în drama- 
turgie. E cu mult mai mult însă dacă 
un debutant se dezvăluie, de la prima 
piesă, ca un cunoscător al sufletului 
omenesc, înfățişînd publicului cîteva 
caractere puternice, care se înfruntă 
şi se modifică în condiţiile vieţii noas- 
tre de azi. Este ceea ce a reușit 
Constantin Pastor, autorul piesei Stă- 
pînul apelor *. 

Meritul indiscutabil al piesei este 
acela al autenticității : autenticitatea 
unui crîmpei din viaţa pescarilor do- 
brogeni, autenticitatea caracterelor 
simple, adinc omeneşti, autenticitatea 
sentimentelor, a conflictului. Intere- 
sant, şi numai în aparenţă contradic- 


* Publicată în „Teatrul“, nr. 9/1964. 


toriu cu afirmația de mai sus, este 
faptul că, deşi mediul pescăresc este 
zugrăvit în culorile adecvate, fără ar- 
tificii sau  literaturizare ieftină, oa- 
menii din această piesă se puteau con- 
frunta în același conflict, în orice alt 
mediu muncitoresc, fie că ar fi fost 
mineri, oțelari, constructori la o hi- 
drocentrală sau muncitori forestieri. 
Tocmai aici se află una dintre cali- 
tăţile scriitorului. Constantin Pastor 
nu s-a lăsat furat, cum s-ar fi putut 
întîmpla, de latura cvasiexotică a 
subiectului tratat. în piesa lui, ele- 
mentul local a rămas pe un plan se- 
cundar, ca fundal pe care se proiec- 
tează acțiunile personajelor. Pe pri- 
mul plan stau dezbaterile etice, trans- 
formările — petrecute anterior sau 
care se petrec sub ochii noştri — în 
mentalitatea oamenilor, determinate 

Toma Dimitriu (Artamon) 
şi Cornel Gîrbea (Romega) 


de noile condiţii de viaţă. Eroismul, 
sobrietatea în durere, mindria de a 
fi în fruntea tuturor în muncă, abne- 
gaţia, grija faţă de avutul obştesc, 
puterea biruitoare a exemplului, spi- 
ritul de sacrificiu, dragostea de om, 
iată tot atitea concepte, trăiri, con- 
duite, care se inlănțuie, se determină 
reciproc, se ciocnesc şi, în bună parte, 
se limpezesc în piesa lui Constantin 
Pastor. 

Nu toate personajele piesei sînt lu- 
minate cu aceeași intensitate. Pe lingă 
unele autorul a trecut mai grăbit, 
fără a izbuti să le portretizeze din- 
tr-o singură trăsătură de condei. Eroii 
lui însă (ne referim la cei realizaţi 


substanţial) — oameni vii, diferiți ca 
fire — sint priviţi mai aproape de 
natură, mai simpli şi mai sinceri, 
nestăpiniţi, cu izbucniri elementare 
şi patimi violente. În această lume 
nu încap compromisurile ; oamenii de 
aici nu cunosc jumătăţile de măsură, 
iar sentimentele nu sînt trăite pe ju- 
mătate. 

Iubirea este totală, cu puteri de- 
pline în viaţa lui Romega, acest „Co- 
din“ al mării, copil lepădat pe mai- 
dan, căruia de mic i s-a spus „vaga- 
bondul“. Suferințele, jignirile, hăitu- 
iala l-au înrăit. Cititorului şi specta- 
torului le apare limpede însă că este 
vorba doar de o înrăire aparentă, 

de o crustă de nepăsare, pe care Ro- 
mega şi-a creat-o voluntar, pentru a 
brava, sau mai bine-zis, pentru a de- 
veni mai puţin vulnerabil la ironiile 
celor din jur. Iubirea pentru Sania 
constituie mobilul iniţial al transfor- 
mării lui morale şi cetățenești. Inves- 
tit cu profunzime şi dăruire, acest 
sentiment declanșează virtuțile latente 
ale „vagabondului“ şi le canalizează 
către închegarea unui profil de om 
mâîndru, demn, onest, integru. Romega 
ajunge să-şi dovedească bărbăţia, pri- 
ceperea, devotamentul, deoarece între 
timp se convinge că oamenii îi sînt 
prieteni şi fraţi, că se poate bizui 
pe sprijinul şi încrederea lor, chiar 
și pe cele ale lui Nazarie, logodnicul 
Saniei. 

Nazarie este tipul tînărului matur 
în gîndire, chibzuit, care ştie să-şi 
cumpănească faptele şi să-şi stăpi- 
nească pornirile, hotărît, capabil să 
discearnă cu uşurinţă ceea ce este în 
folosul şi ceea ce este în detrimentul 
colectivităţii. Mesager al noului, el ac- 
ționează continuu, cu răbdare şi per- 
severență, pentru transformarea mo- 
rală a semenilor săi. Dragostea lui 
pentru Sania, serioasă și adincă, nu 
se manifestă prin avînturi necontro- 
late sau porniri pătimaşe, ca acelea 
care îl făcuseră pe Romega să nu- 
trească la un moment dat ginduri 
ucigaşe în legătură cu rivalul său. 
Convins că apără hotăriri drepte şi 
sănătoase, luate tocmai din grija față 
de om, Nazarie preferă să fie soco- 
tit pentru o clipă laş, de către Sania, 
și nu se alătură tatălui ei, cînd acesta 
porneşte cu pescarii pe mare în toiul 
uraganului. Cînd însă greşeala bătri- 
nului devine evidentă, primul care or- 
ganizează prompt şi rapid salvarea 
vieților celor în luptă cu valurile este 
Nazarie. 


Ginerele lui Artamon, Elizei, figură 
ştearsă atita timp cît se află în scenă, 
devine interesant abia după dispari- 
ţia lui. Partea cea mai impresionantă 
a acestui personaj se dezvăluie atunci 
cînd el a trecut în neființă, lăsînd 
în urmă amintirea unui înalt sacrifi- 
ciu, cu atit mai verosimil şi mai 
emoţionant cu cît a fost săvirşit cu 
modestie, cu patetică tăcere. Sufletul 
lui mare ni se descoperă indirect, 
din povestirea lui Romega, din vor- 
bele Anei. Elizei a fost cel care l-a 
scos pe Romega din toropeala începu- 
tului de înec, încurajindu-l. O vreme 
au plutit prinşi unul de altul, dar, 


dîndu-şi seama că plutele nu-i pot 
purta pe amindoi şi că vor pieri, 
Elizei s-a desprins cu forța de Ro- 
mega, salvindu-l pe acesta şi sacrifi- 
cîndu-se pe sine. 

Măreţ, cu toate contradicţiile şi slă- 
biciunile lui, este bătrinul Artamon. 
în el se întilnesc două lumi, se cioc- 
nesc sentimente, atitudini şi concepții 
aparținînd unor mentalități total opuse. 
De pe cînd robea înhămat la edec, la pa- 
tronii cherhanalelor, Artamon a de- 
prins ifosele acestora, lăcomia de 
averi, mentalitatea despotică, înfumu- 
rarea. Ajuns pescar priceput, vestit pe 
tot litoralul, neînfricat, Artamon şi-a 
impus în mod firesc capacitateta pro- 
fesională, s-a obişnuit să fie ascultat. 
Deprins să poruncească, el a devenit 
un fel de stăpîn absolut, mai întîi în 
propria lui familie, în care o soţie 
supusă i-a făcut toate voile, şi apoi 
şi în brigada de pescari pe care o 
conduce. În fond, Artamon este un 
om cinstit, muncitor, plin de calităţi 
reale, care justifică respectul şi admi- 
raţia unanim acordate. Persistenţa, în 
conștiința sa, a unor trăsături morale 
vechi — individualismul, încrederea 
prea mare în sine — îl duc la acte 
de o gravitate ireparabilă. Abia după 
ce are pe conștiință viața lui Elizei, 
bătrînul îşi măsoară, deznădăjduit, 
adîncimea greşelilor. 


Interesantă este oglindirea diferită 
a acestui caracter complex în con- 
ştiinţa celor două fiice. Pentru cea 
mai mică, Sania, tatăl ei este un idol 
atotputernic, respectat şi iubit de 
toţi; fata nu suportă să-şi vadă pă- 
rintele contrazis, înfruntat, umilit. Ana 
în schimb, mai matură şi mai pă-.! 
trunzătoare, este tot timpul un +ju-= 
decător — cînd blind, cînd aspru, dar 
totdeauna obiectiv — sahcţionînd fie 
aerele de despot familial, fie flecă- 
reala, îndărătnicia, dar mai ales fălo- 
şenia lui Artamon, care-l împing la 
acţiuni necugetate. 

Regizorul Dinu Cernescu a lucrat 
cu bune rezultate, îndrumind colecti- 
vul de actori spre rezolvarea cîtorva 
probleme fundamentale:  detaşarea 
sensurilor morale şi a mesajului civic 
al piesei, crearea unei tensiuni dra- 
matice gradate, compunerea şi locali- 
zarea atmosferei. O contribuţie deo- 
sebită a avut, în acest efort comun, 
autorul decorurilor, Vladimir Popov, 
un tînăr arhitect al cărui talent sce- 
nografic s-a relevat şi în spectacolul 
Somnoroasa aventură. Partizan al 

unui stil modern de teatru, decora- 
torul a servit ideile dramatice şi regi- 
zorale cu un remarcabil simţ al func- 
ţiei scenografiei, purificînd scena de 
accesorii inutile şi cultivind elemen- 
tul de sugestie. O bancă de piatră, 
silueta unui pom, o pinză de sac ce 
îmbracă scena şi o lumină albă, egală, 
ne-au sugerat imediat peisajul de 
cretă al Dobrogei şi acea linişte vastă, 
premergătoare furtunii. K 

Prezența actorului Toma Dimitriu 
în distribuție a fost de natură să sti- 
muleze spiritul de întrecere al inter- 
preților. În rolul lui Artamon, artistul 
emerit Toma Dimitriu aduce nu nu- 
mai însemnele talentului său cunoscut 
şi prețuit, dar şi ceva din prestanța 
şcolii artistice a Teatrului Naţional. 
Ideea de a invita pe acest artist 
într-un colectiv mai tînăr, mai puțin 
experimentat, ni se pare fericită nu 
numai prin ea însăși, dar şi prin 
emulaţia colectivă pe care o produce. 
Interpretarea lui Toma Dimitriu se 
caracterizează prin monumentalitate 
şi forță dramatică ; el alternează mo- 
mente de căldură părintească şi du- 
ioşie cu altele, în care temperamentul, 
vocea sa tunătoare au accentele grave 
cerute de rol. 

Foarte aproape de nivelul la care a 
fost compus scenic rolul lui Artamon 
se află crearea personajului Romega 
de către Cornel Gîrbea. Uriașul acesta 
cu suflet de copil, căutînd în ochii tu- 
turor încrederea, a întilnit în interpret 
un frate de sînge, într-atit de mare 
ni s-a părut contopirea actorului cu 
personajul. C. Gîrbea a găsit cores- 
pondenţe cu eroul său nu numai din 
punct de vedere al forţei tempera- 
mentale, cît şi pe planul delicateţei 
sufletești. Tumultul lăuntric şi zbu- 
ciumul lui Romega, întruchipat de 
C. Gîrbea, ne-au amintit pe alocuri 
de Vulpaşin, cu care de altminteri 
eroul lui Pastor se înrudeşte. Urmă- 
rindu-l în ultimele sale roluri (Leon- 
tes din Poveste de iarnă de Shakes- 
peare, mecanicul Sava din Grădina cu 
trandafiri de A. Andrieş, Ţifan din 
Punctul culminant de Gh. Vlad), con- 
statăm că actorul urcă trepte spre 
şlefuirea mijloacelor de exprimare, 
spre zonele superioare ale profesiei, 
acolo unde talentul, sîrguinţa, studiul 
consfințesc actul de interpretare. 


Dorina Lazăr (Ana) trăieşte cu sim- 
plitate emoţionantă durerea eroinei, 
exprimind discret şi decent drama 
profundă a femeii care-şi pierde so- 
țul. Accentele sale reținute, dar şi pa- 
tetismul vocii, în anumite momente 
de încordare, conferă personajului au- 
tenticitate. 


La începutul actului II, pe care re- 
gizorul l-a organizat cu o remarca- 
bilă artă a firescului, am reţinut pre- 
zenţa lui D. Fedoreac (Elizei), uşor 
disimulat, tăcut, timid. Meritul acto- 
rului este că, în aceste cîteva scene, 
şi-a creat rolul aproape fără text, din 
tăceri, ascultări elocvente şi reacţii 
reţinute. 

în interpretarea Alexandrei Polizu, 
Sania a apărut ca o fire explozivă, 
sinceră în izbucnirile ei (chiar nejus- 
tificate), arțăgoasă, năzuroasă. Actriţa 
a exprimat cu talent incertitudinea, 
zbuciumul juvenil şi contradicţiile 
acestei naturi neliniştite. 

într-un rol luminos cum este cel 
al lui Nazarie, actorul Ion Niciu a 
apărut crispat, întunecat, sumbru, ope- 
rind astfel o nedorită modificare a 
personajului. Actorul — vorbind cu 
o voce neinspirat compusă şi adop- 
tind un aer mohoriît — nu s-a întîlnit 
cu personajul, care este de o largă 
deschidere sufletească, întreaga lui 
fiinţă iradiind căldură, înţelepciune şi 
dragoste de oameni. 

Cu măsură şi sfiiciune (poate prea 
mari uneori) s-au integrat ansamblu- 
lui actorii Ana Dornescu (Maria), C. 
Răşchitor (Lenţu), Dominic Stanca 
(Salomeia) şi ceilalți, izbutind lao- 
laltă să creeze acel fundal viu pe 
care s-a putut proiecta evoluţia per- 
sonajelor principale. 

Prezenţa piesei Stăpinul apelor în 
repertoriul actualei stagiuni răspunde 
unei legitime dorințe de lărgire a 
orizontului tematic al dramaturgiei 
noastre, aducînd în luminile rampei 
pitorescul existenței şi dramatismul 
problemelor vitale ale unor oameni 
care-şi trăiesc o bună parte dir 
viaţă pe talazurile mării; spectacolul 
Teatrului „Barbu Delavrancea“ satis 
face, prin ţinuta sa artistică, cerinţele 
publicului nostru. 


Mihai Florea 

Guzgănici Portarul 
responsabilul unității Controlorul de calitate 
nr. 2 a Cooperativei Corespondentul voluntar 
„Dopul perfect“. Plătică de la Ambalaj 

Mama ti de echipă 

Unchiul din partea mamei olfini 

Unchiul din partea tatei re i 

Nepotul I Paznicul II 

Nepotul II Grovarul 

Secretara lui Guzgănici Autorul 

Inspectorul de la Centrală Alţii 


T A B L O 


Scena reprezintă un birou obişnuit 
de lucru. Pe peretele din spate se 
află un panou de reclamă pe care e 
desenat un dop uriaş, sub care scrie: 
„Folosiţi cu încredere produsele Coo- 
perativei «Dopul perfect» !“ La ridica- 
rea cortinei, Guzgănici, responsabi- 
lul unității nr.2a Cooperativei „Dopul 
perfect“, discută cu Controlorul de 
calitate. 


CONTROLORUL DE CALITATE (con- 
tinuînd o idee): ...Situaţia asta, de 
altfel, eu am mai sesizat-o 
cîteva... 

GUZGANICI (neatent, cu aerul unui 
om foarte stăpîn pe situație): în 
cîteva ce ? 

CONTROLORUL DE CALITATE: în 
cîteva şedinţe. 

GUZGANICI : Aha! Şedinţe... (Oftează 
obosit.) Tovarăşu'... că ţi-am uitat 
numele... tovarăşu' controlor de ca- 
litate, dumneata ai în exprimare un 
defect capital. Nu ești concis. Care-i 
esența ? 

CONTROLORUL DE CALITATE: 
Esența e că dopurile produse în 
cooperativa noastră nu sînt aşa 
cum scrie pe firmă. 

GUZGANICI : Care firm: 

CONTROLORUL DE CALITATE : Fir- 
ma noastră, pe care scrie: Coopera- 
tiva „Dopul pe rfect“. 

GUZGANICI : Põe vrei să insinuezi ? 

CONTROLORUL DE CALITATE: Că 
dopurile noastre nu sînt perfecte, 

GUZGANICI (cu o gravitate amenin- 
țătoare) : Dumneata te-ai pătruns 
puţin, înainte de a spune aceste 
cuvinte ? 


L 1 


RARU, DE CALITATE: Da, 


E reS 
GUZG CI: Şi susţii în continuare 
că dopurile noastre nu sînt per- 


fecte ? 
CONTROLORUL DE CALITATE : Sus- 


țin. 

GUZGAĂNICI : Pe ce te bazezi ? 

CONTROLORUL DE CALITATE: Pe 
faptul că se sfărimă. 

GUZGANICI: Interesant... Şi de ce 
se sfărimă ? 

CONTROLORUL DE CALITATE : Pen- 
tru că nu au suficient clei. 

GUZGANICI : Şi de ce nu li se pune 
suficient clei ? 

CONTROLORUL DE CALITATE: 
N-avem. 

GUZGANICI : De ce? 

CONTROLORUL DE CALITATE: Ați 
dat ordin la magazie să nu ni se 
mai livreze, deşi acest material e 

prevăzut în procesul tehnologic. 

GUZGANICI : Eu 

CONTROLORUL DE CALITATE : Da, 
dumneavoastră. 

GUZGANICI (amenințător) : Eşti si- 


gur ? 

CONTROLORUL DE CALITATE: Da. 
Eram de faţă. 

GUZGĂNICI (moale): într-adevăr, 
ideea a fost a mea. Nu ştiu dacă 
cunoşti, dar avem pierderi mari 
din cauza dopurilor nevîndute. 
(Confidențial.) Pe piață se petrece 
un fenomen foarte ciudat: dopurile 
noastre nu se mai caută. Aşa că 
o să facem economie la clei și le 
ieftinim brusc. Ce zici de ideea 
mea ? 


20 
www. timec.ro 


CONTROLORUL DE CALITATE: Le 
ieftinim, dar de sfărîmat se sfărîmă 
în continuare. Asta e problema. 

GUZGĂNICI : Sînt multe ? 

CONTROLORUL DE CALITATE : Des- 
tul de multe. 

GUZGANICI : Se observă de la prima 
vedere ? 

CONTROLORUL DE CALITATE: Se 
observă. 

GUZGANICI : Atunci să facem în aşa 
fel încît să nu se observe. înţelegi ? 
Neobservîndu-le, nu vei mai avea 
nici rit "sentimentul că ele 
există. înţelegi ? 

CONTROLORUL DE CALITATE: Nu 


înțele 
GUZGANICI : Mă mir. Doar sînt des- 
tul de clar. Să-ţi explic încă o dată. 
E foarte simplu. Puneţi dopurile 
perfecte într-o parte, iar pe cele 
imperfecte în cealaltă parte. în așa 
fel încît între ele să existe o dife- 
renţă : cele perfecte să se vadă, iar 
cele imperfecte să nu se vadă. (fi 
surîde prietenos; perfid şi complice.) 
Văd că ai înţeles. Bravo! (Controlo- 
rul de calitate îl priveşte perplex, 
apoi pleacă. Guzgănici strigă după 
el.) Spor la muncă, tovarăşe con- 
at Ai de calitate ! 


(Intră Corespondentul voluntar, un 
tînăr de vreo 25 de ani.) 


CORESPONDENTUL VOLUNTAR : 
Bună ziua. 

GUZGANICI : Bună ziua, drăguță. Cu 
ce ocazie ? 

CORESPONDENTUL VOLUNTAR : 
Dumneavoastră m-aţi chemat. 

GUZGANICI: Eu?! 

CORESPONDENTUL VOLUNTAR : 
Da, dumneavoastră. 

GUZGANICI : Eşti sigur ? 

CORESPONDENTUL VOLUNTAR : 
Absolut sigur. Personal mi-aţi dat 
telefon acum cincisprezece minute. 

GUZGANICI : într-adevăr, ai dreptate, 
eu te-am chemat. Am vrut să stăm 

uțin de vorbă amîndoi. Aşa, ca de 
a om la om. 

CORESPONDENTUL VOLUNTAR 
Cu plăcere. 

GUZGANICI: Am auzit că dumneata 
eşti înzestrat cu Satu! condeiului, 
ştii să compui frum 

CORESPONDENTUL - “VOLUNTAR 
(modest) : Da, scriu şi eu cîte ceva... 
Nu mă pricep. prea bine, dar... 

GUZGANICI : Lasă că te pricepi, te 
pricepi... Chestia aia care ai făcut-o 
cu brigada artistică de agitaţie... aia 


cu... ştii dumneata cu ce... era des- 
tul de reuşită. Rima era bine aleasă. 
Dumneata eşti talentat. Păcat că 
nu-ţi foloseşti. talentul doar în in- 
cinta unităţii noastre... Am auzit că 
scrii şi la presă. 
CORESPONDENTUL VOLUNTAR : 
Aşa, cîte o scurtă ştire... diferite as- 


pecte... ' 

GUZGANICI : Tocmai despre aspec- 
tele astea e vorba. E adevărat că 
ai scris despre dopurile noastre că 
sînt de o calitate slabă ? 


CORESPONDENTUL VOLUNTAR : 
E adevărat. 


GUZGANICI: E bine că recunoști. 
înseamnă că eşti un om cinstit. Şi 
de ce n-ai venit să-mi arăţi şi mie 
aceste articole, să le văd și eu, even- 
tual să le pun și o ștampilă, ca să 
fie legale din toate punctele de ve- 
dere? De ce, nu procedezi corect 

înă la capăt ? 

RESPONDENTUL VOLUNTAR : 
CARI cred că am procedat corect. 
N-am spus decit adevărul. 

GUZGANICI: Pe dumneata, ca sala- 
riat, nu te leagă nimic, nici un pic 
de sentiment patriotic faţă de uni- 
tatea în care lucrezi ? Cum ai putut 
s-o biîrfeşti, s-o murdăreşti cu noroi 
şi s-o dezonorezi ? 


CORESPONDENTUL VOLUNTAR : 
(calm) : Tovarăşul Guzgănici... 

GUZGANICI (îi sare deodată muşta- 
rul): Ce  „tovarășu' Guzgănici re 
Ce vrei să insinuezi cu asta ? 

CORESPONDENTUL VOLUNTAR : 
Nu insinuez nimic. 

GUZGANICI : Atunci de ce-ai spus 
(imitîndu-l) „tovarăşu' Guzgănici“ ? 
Ce semnificaţie are această intona- 
ție specială ? 

CORESPONDENTUL VOLUNTAR : 
Semnificaţia e următoarea : eu am 
scris un articol în care criticam 
calitatea slabă a dopurilor coopera- 
tivei noastre, iar dumneavoastră, 
după cîte văd, nu vă convine această 
critică. 

GUZGĂNICI (se ridică în picioare, 
pălind) : Ştii ce? Piîn-aici! Să nu 
rostești cuvîntul critică în fața mea, 
care îl cunosc de pe vremea cînd 
dumneata sugeai ţiţă! Să-ţi fie 
ruşine ! 

CORESPONDENTUL VOLUNTAR : 
De ce să-mi fie ruşine ? 

GUZGANICI : Pentru că, după ce ne 
calomniezi dopurile şi vulgarizezi 
într-un chip scandalos critica, ai 


STĂ ARERR 


neruşinarea să pretinzi că ai spus 


adevărul. 

CORESPONDENTUL VOLUNTAR : 
Da, am spus adevărul. 

GUZGAĂNICI: Bine. Mulţumesc! Poţi 
să pleci ! 

CORESPONDENTUL VOLUNTAR 
(îndreptîndu-se spre ieşire): Bună 


ziua. 

GUZGANICI  (uluit de calmul aces- 
tuia) : Ascultă ! Stai puţin. 

CORESPONDENTUL VOLUNTAR : 


Stau. ... . A, 
GUZGANICI : Vrei să te uiţi puțin în 
ochii mei ? 
e a ONUENTUL VOLUNTAR : 


Cu plăcere. 

GUZGANICI : Uite-te lung şi sincer. 
Aşa. (Se privesc lung în ochi. Apoi 
Guzgănici îi zimbeşte duios.) Ce 
zici, n-ar fi mai bine să proce 
omeneşte şi să ne împăcăm? Nu 
crezi că ar fi normal şi firesc — ca 
colegi de muncă ce sîntem şi care 
trebuie să ne respectăm reciproc 
— să-mi ceri iertare şi să-ţi iei un 
angajament pe viitor ? (Se apropie 
de el, îl ia pe după umeri şi-l pri- 
veşte duios.) Hai, fii sincer! Nu-i 
aşa că pe viitor n-ai să mai vul- 
garizezi critica? Nu-i păcat de 
dumneata, fruntaş în producţie, bă- 
iat tînăr ce eşti ? Ai în faţă o viaţă 
întreagă. Poţi să-ţi petreci timpul 
liber cu folos: să mergi la filme, 
la teatru, să citeşti o carte, să scrii 
nişte versuri de dragoste pentru o 
fată... De ce să-ţi pierzi vremea cu 
chestii de-astea. (Tăcere). Bine, văd 
că regreți în adîncul sufletului. 
Du-te la locul de producție. Spor la 
muncă ! 

(Îl bate pe umăr tovărăşeşte. Cores- 
pondentul voluntar pleacă. Imediat 
după el intră Controlorul de calitate. 
Acesta rămîne lingă uşă şi priveşte 
lung, abătut.) 

GUZGĂNICI : Ce s-a întîmplat, tova- 
răşe dragă ? 

CONTROLORUL DE CALITATE: To- 
varăşu' responsabil, am încercat să 
punem dopurile proaste de-o parte 
şi uite-aşa o grămadă a ieşit. Te- 
apucă pur și simplu fiorii cînd te 
uiţi la ea. 

GUZGAĂNICI: Dar de ce trebuie să 
te uiţi? De ce? De ce nu te uiţi 
în altă parte? De ce observi dum- 
neata numai dopurile proaste ? Do- 
puri bune nu sînt ? 

CEN SOMARI, DE CALITATE : 

înt. 


GUZGANICI : Atunci de ce nu te legi 
de alea bune şi-ţi sar în ochi toc- 
mai alea proaste ? Ce-ar fi dacă şi 
eu aş face la fel cînd se dau pri- 
male: ? Că mi se pare c-ai luat pri- 

pe ultimul trimestru 

CONTROLORUL DE "CALITATE $ 
Am luat. 

GUZGANICI (prietenos): Bine, o să 
iei şi pe trimestrul ăsta. 

CONTROLORUL DE CALITATE : 
Iau, nu iau, vorba e că dopurile se 


sfărimă. 

GUZGANICI : Și ce dacă se sfărimă ? 
Trebuie să urli dumneata pe toate 
drumurile că se sfărîmă ? Dumneata 
cunoşti regulamentul de ordine in- 
terioară — baza activității noastre 
în producţie ? Ce scrie acolo ? Scrie 
că trebuie să pălăvrăgeşti despre 
dopurile care se sfărîmă ? Răspunde 
concret. 


CONTROLORUL DE CALITATE : 
Nu, nu scrie. 

GUZGĂNICI : Atunci, de ce nu-ţi ţii 
gura ? De ce nu respecţi regulamen- 
tul de ordine interioară? De ce-l 
încalci ? Ştii că pot să te pedepsesc 
pentru asta în mod exemplar? Ei, 
află c-o să te pedepsesc. O să-ţi bag 
eu dumitale un dop, uite aşa de 
mare (îi arată pumnul), în gură, ca 
să vedem cum o să mai urli eră 
urmă. La revedere ! Spor la muncă! 

CONTROLORUL DE CALITATE 
(amenințător): Mulţumesc. (Iese). 

GUZGANICI (priveşte în urma lui 
mînios): „Mulţumesc“ ?! Bine! Vă 
învăţ eu minte! (Sună şi întră Se- 
cretara.) Fă imediat o adresă la 
Centrală, prin care să cerem scoa- 
terea din muncă a individului ăsta, 
aşa-zis controlor de calitate. Alături 
de el îl puişip-ăla care scriepela 
ziare, corespondentul voluntar. Să 
li se facă formele de lichidare, în- 
trucît au încălcat regulamentul de 
ordine” interioară. Fă adresa imediat ! 
(Secretara dă să iasă. Guzgănici îi 
face semn să se oprească.) Stai pu- 
țin... Să ne mai gîndim. Ce zici? 

SECRETARA (îi cunoaște năravul) : 
Poate c-ar trebui să-i mai ajutăm. 

GUZGAĂNICI: Ai dreptate. Ce-ar fi 
să le dăm cîte o primă excepţio- 
nală ? O primă care să-i stimuleze, 
să le ridice moralul, să-i apropie 
mai mult de întreprinderea noastră. 
Nimic pe lume nu e mai construc- 
tiv decit o primă dată la timp. 
(Expeditiv.) Fă nişte forme în acest 
sens şi adu-le să le semnez. (Secre- 


ui curte 


tara iese. Sună telefonul.) Alo, da! 
Da, la telefon Guzgănici, responsa- 
bilul unităţii numărul doi a Coope- 
rativei „Dopul perfect“, Bulevardul 
Buna Înţelegere nr. 111, cont 
B.R.P.R. 1.000.001, telefon 51.00.70... 
Cine doreşte? Vă salut, vă salut... 
Ce mai fa...? (Pauză. încremeneşte 
cu gura căscată.) N-am înţeles bine! 
Un... da... da. Mulţumesc, tovarășu.... 
Vă salut.. Asemenea... Spor la 
muncă ! (Închide telefonul şi începe 
să alerge prin scenă agitat, apoi 
apasă pe butonul soneriei. Intră Se- 
cretara.) Cheamă de urgență pe... 
(Îi face un semn anume cu degetul.) 
Urgent ! (Secretara dispare şi, ime- 
diat, de afară se aud zgomotele 
unei agitații generale. Peste cîteva 
clipe întră Mama, o femeie corpo- 
lentă, încă în putere, cu o înfăţi- 
şare demnă, pe care Guzgănici o 
salută cu supunere.) Sărut mîinile, 
mamă. (Mama îl sărută duioasă pe 
frunte şi ia loc la masa de şedinţe. 
Apoi intră Unchiul din partea ma- 
mei, un bărbat corpolent, de 50 de 
ani, cu  miînecuțe negre.) Bună 
ziua, unchiule. (Urmează Unchiul 
din partea tatei, Nepotul I, Nepotul 
II şi Nepotul III, care sînt fraţi ge- 
meni şi vor semăna, dacă se poate, 
pînă la confuzie. Eventual, vor fi 
numerotați pe spate. Guzgănici ia 
loc în capul mesei). V-am chemat 
să vă anunţ o veste cu caracter 
neplăcut. Mi s-a relatat confiden- 
țial de către vărul Costică de la 
Centrală că trebuie să ne sosească 
dintr-o clipă în alta un inspector. 
în asemenea momente grele e bine 
să fim mai uniţi ca oricînd, să nu ne 
pierdem firea şi demnitatea. V-am 
chemat, deci, în calitate de membri 
ai familiei şi de funcţionari ai uni- 
tăţii în care muncim şi trăim la- 
olaltă. Trebuie luate de urgenţă ci- 
teva măsuri preventive, începînd de 
jos şi pînă sus. Unu: portarul să 
se îmbrace într-o uniformă cît se 
poate de respectabilă şi să nu mi- 
roasă cumva a ţuică sau a usturoi. 
UNCHIUL DIN PARTEA TATEI: 
Am să-l verific eu personal. 
GUZGAĂNICI : Să-l aduci apoi aici ca 
să-i controlez şi eu ţinuta. Doi: 
aleea principală va fi măturată și 
de ultimul fir de praf. (Către Ma- 
ma). Scoţi nişte bani din fondul 
pentru ocrotirea mamei şi copilului 
şi cumperi flori albe şi roşii, care 
să fie presărate pe aleea principală. 


NEPOTUL I: Şi dacă florile nu sînt 
suficient de mirositoare ? 

GUZGANICI: Cumpăraţi cîteva kilo- 
grame de apă de colonie şi le stro- 
piţi. 

UNCHIUL DIN PARTEA MAMEI: Ar 
trebui să ai în vedere şi acea gră- 
madă de dopuri sfărimate care se 
află prea în ochii tuturor. 

GUZGĂNICI : Să fie acoperită cu pă- 
mînt ! 

MAMA: Iar în acest pămînt să fie 
răsădite nişte flori. 

GUZGANICI : Exact. Să dea impresia 
că e vorba de un rond. Apoi, încă 
o măsură foarte importantă: toți 
palavragiii, toţi gură-spartă, toţi cri- 
ticaştrii, în general toţi cei neco- 
respunzători din acest punct de ve- 
dere... (confidențial), mă refer la 
acei inconștienţi care ar putea să 
strice atmosfera sărbătorească din 
timpul vizitei tovarăşului inspector... 

UNCHIUL DIN PARTEA TATEI 
(îngrijorat) : într-adevăr, ce facem 
cu ei? 

UNCHIUL DIN PARTEA MAMEI: 
Ăștia abia așteaptă o inspecţie. 

GUZGANICI: Trebuie făcuţi inofen- 
sivi. Să-i trimitem în deplasare. 

MAMA : Sint prea mulţi, n-avem fon- 
duri suficiente. 

GUZGANICI (gînditor) : Altceva. 

UNCHIUL DIN PARTEA TATEI: 
Dacă i-am învoi acasă ? 

GUZGANICI: Bate la ochi. Altceva. 

NEPOTUL I (după ce s-a consultat 
în prealabil cu ceilalți doi): Am o 
idee. 

NEPOTUL II (corectîndu-l): Adică 


avem... 

NEPOTUL III: De fapt, a fost ideea 
mea... 

NEPOTUL I: Exagerezi, dragul meu. 
(În aceeași clipă îl loveşte peste 
gură. Apoi toți trei se încaieră.) 

GUZGANICI (urlînd la ei): Termi- 
nați odată, idioţilor! Ce idee aveţi ? 

NEPOTUL 1 (radios, cu o mutră de 
idiot) : Să înființăm un cor! 

GUZGĂNICI : Un cor?! 

NEPOTUL II: Da, un cor. 

NEPOTUL III: Da, de exemplu, un 
cor... Adică toţi aceştia... criticaş- 
trii despre care e vorba... vor fi an- 
trenaţi să cînte în cor... În timpul 
vizitei, cu alte cuvinte, ei vor în- 
văța nişte cîntece... (Guzgănici şi 
ceilalți se privesc uimiţi.) 

GUZGĂNICI : Excelentă idee! (fi să- 
rută pe frunte pe cei trei nepoți.) 


sin eee 


Mamă, cunoşti pe cineva din uni- 
tatea noastră. care ar putea înde- 
plini funcţia de dirijor? 

MAMA: E unul la Ambalaj care a 
fost dascăl de biserică pe vremuri. 

GUZGANICI : Trimite-l de urgenţă la 

mine. Gata, la treabă! (Toţi cei de 
pe scenă, în afară de Guzgănici, ies. 
Se aud tropote, voci repezite, agi- 
tație. Guzgănici se urcă pe birou 
şi de acolo priveşte pe fereastră 
pregătirile, dînd ordine.) Aşa, băieţi, 
măturaţi cu atenţie şi cu grijă! Nu 
aruncaţi florile la întîmplare. Ru- 
peţi cotoarele, presăraţi numai pe- 
talele. întîi petalele albe, apoi pe- 
talele roşii. 

(Uşa se deschide uşor, cu precau- 
ție, şi intră un unchiaş cu mustăţi, 
îmbrăcat în costum național; pe cap 
poartă o caschetă de portar. Ia po- 
ziție de drepți şi salută milităreşte.) 
PORTARUL: Să trăiţi! 

GUZGANICI (tresare îngrozit): Ci- 


ne-i ? 

PORTARUL: Eu sînt. Portarul de la 
poarta nr. 1. Mi s-a spus să mă 
prerut pentru controlul echipamen- 
tului. 

GUZGANICI (îl studiază fără să co- 
boare de pe birou): Cine a fost 
idiotul care te-a pus să te îmbraci 
în costum național ? 

PORTARUL : Nu ştiu dacă vi s-a ex- 
plicat... Uniforma mea s-a deterio- 
rat pe la coate şi atunci am luat 
un costum de la echipa de dansuri. 

GUZGANICI: Bine că nu te-ai îm- 
brăcat în uniformă de popă. Apro- 
pie-te şi suflă tare. (Portarul suflă. 
Guzgănici se strimbă.) Izmă ? 

PORTARUL: Izmă. 

GUZGANICI : Cît? Dar sincer. 

PORTARUL : O litră. 

a că Fii sincer pînă la ca- 

t 

PORTARUL: De fapt... Două. 

GUZGANICI: Bine. Miine te dau 
afară. Du-te și ia-ți postul în pri- 
mire pînă la lichidare. (Portarul dă 
să plece, apoi se întoarce, aducîn- 
du-şi parcă aminte de ceva.) 

PORTARUL.. Adică de ce să mă dați 
afară, tovarăşu’ Guzgănici ? 

GUZGANICI : Îmi place de dumneata. 
Vii beat mort la serviciu şi mă în- 
erai Ci naivitate pentru ce te sanc- 
tion 

PORTARUL (stă puțin pe gînduri): 
Păi... nu vă spuse nimic unchiul 
dumneavoastră ? 

GUZGANICI : Care unchi ? 


PORTARUL: Unchiul dumneavoastră 
din partea mamei... Care e şeful 
rac Şi care e de fel din 


cUzGĂNicr: Ce-i cu asta? Nu-nţe- 


PORTARUL (victorios, surîde): Păi 
şi eu sînt din Găeşti! 

GUZGANICI : Să fii sănătos! 

PORTARUL (care face pe prostul, dar 
nu e): Şi mama dumneavoastră e 
tot din Găești... 

GUZGANICI : Da, şi ? 

PORTARUL (insinuant): Şi unchiul 
dumneavoastră din partea tatei, şi 
nepoţii dumneavoastră... toți sînt 
din Găești. Dumneavoastră nu sîn- 
teți tot din Găești ? 

GUZGAĂNICI : Da, şi ce-i cu asta? 

PORTARUL : Păi asta zic şi eu: ce-i 
cu asta ? 

GUZGANICI (năucit) : Care asta ? 

PORTARUL : Asta cu... mama, cu un- 
chii, cu Găeșştii, cu nepoții... Ce-i 
cu asta ? 

GUZGANICI (se îndreaptă spre el, 
amenințător, dar în ultima clipă se 
stăpinește) : Ascultă, dragă... Dum- 
neata ești idiot sau eşti beat? De 
ce te joci cu cuvintele? Du-te şi 
vezi-ţi de treabă. Vorbeşte mai pu- 
țin şi fă-ți serviciul conştiincios. 
(Binevoitor.) Aşa cum de altfel ţi-l 
faci dumneata întotdeauna. Pentru 
că dumneata eşti un portar capa- 
bil şi noi o să avem grijă să te 
apreciem la vreme. Du-te la treabă. 
Cînd vine tovarășul inspector, îl sa- 
luţi frumos şi disciplinat, dar nu-i 
vorbeşti în față, ca să nu duhneşti 
a izmă, doamne fereşte! Spor la 
muncă! (Portarul iese. Guzgănici 
dă mai departe indicaţii.) Aşa, bă- 
ieţi, mai cu energie ! 

(Îşi freacă palmele  nerăbdător, 
bucuros. Între timp pe ușă intră un 
individ spălăcit şi umil. Rămine lingă 
uşă; aşteaptă să fie băgat în seamă, 
dar, văzînd că Guzgănici nu sesizează 
prezența lui, strigă încet şi răgușit.) 
PLATICĂ: Tovarăşu' responsabil! 

(Pauză.) Tovarăşu' responsabil ! 


(Pauză. Plătică se apropie încet de 
responsabil şi-l trage de pantaloni. 
Acesta tresare speriat şi se întoarce 
brusc. Cîteva clipe rămîne uluit şi 
nedumerit, înfiorat de bănuiala că 
acesta ar putea fi Inspectorul.) 


GUZGANICI  (bilbîindu-se) : Tova- 


răşu'...? (Plătică încearcă să vor- 
bească, dar nu mai are glas.) Dum- 


uiti iecio 


neavoastră sînteţi tovarăşu' ?... (Face 
un semn cu degetul în sus. Plătică 
se uită idiotizat la deget și dă din 
cap că da.) Atunci, dumneavoastră 

/ FS tovarășul inspector de la... ? 

í PLATICA ( tuşeşte şi-i revine glasul) : 
De la Ambalaj. 

GUZGĂNICI : De unde ? 

PLATICA (îi întinde mina cu res- 
pect) : Plătică... de la Ambalaj. Aţi 
binevoit să mă chemaţi. 

GUZGANICI (răsuflind ușurat) : Păi 
-de ce nu vorbeşti așa, măi Plătică, 
de la început ? 

PLĂTICĂ: Mă iertaţi, sînt răguşit, 
nu am glas. 

GUZGANICI (insinuant): Aha! Dar 
în trecut aveai ? 

PLATICĂ (uimit): în trecut? 

GUZGAĂNICI: Da, în trecut, în ve- 
chiul regim... (Insinuant.) Pe vre- 
mea cînd erai dascăl de biserică... 
Atunci aveai glas, dar acum nu 
mai ai, eşti răguşit? 

PLATICA  (bilbîindu-se) :  Tovarăşu' 
responsabil... eu... într-adevăr... Dar 
n-am fost solist, cîntam în cor. 

GUZGANICI: Asta spun şi eu, că 
atunci cîntai în cor, dar acum pe 
noi nu vrei să ne servești.. - 

PLATICA (dregîndu-şi glasul) : Vai de 
mine, cu plăcere. 

GUZGANICI : Foarte bine. Spune-mi, 
poţi să înfiinţezi rapid un cor? 
PLĂTICĂ : Desigur, dar sint răguşit. 
GUZGAĂNICI: N-are importanţă. Uite 

(îi întinde o hîrtie), aduni imediat 
pe toţi ăştia și faci cu ei un cor. 
Peste zece minute să vă aud cin- 

tind. Hai, du-te. Spor la muncă. 


(îl împinge spre uşă. Plătică iese, 
tirşiindu-şi paşii. Peste cîteva clipe se 
întoarce.) 


PLĂTICĂ : Nu vă supăraţi, ce reper- 
toriu să abordăm ? 

GUZGANICI : Indiferent. Numai să vă 
aud cîntind.  (Plătică iese, apoi 
apare iar.) 

PLATICA : Şi dacă elementele pe care 
mi le-aţi dat pe listă nu au voce? 

GUZGĂANICI : Totul depinde de dum- 
neata. Omul cînd are bunăvoință 
face şi pe dracu’. (Il împinge pe 
uşă afară, apoi se urcă pe fereastră 
şi strigă.) Daţi-i zor, tovarăși, daţi-i 
zor | 


(Se aude un glas de departe care 
strigă slab: „Vinee!“ Apoi cuvîntul 
zboară din gură în gură, auzindu-se 
tot mai aproape. Guzgănici ciuleşte 
urechile, apoi, cînd se convinge că a 


auzit bine, sare de pe birou. Mem- 


brii familiei — mama, unchii şi ne- 
poții — intră val-virtej.) 
GUZGAĂNICI: Repede, repede! Ali- 


niaţi-vă pe două rînduri! (Tofi se 
aliniază pe două rînduri, Guzgănici 
trecînd în față. Citeva clipe de aş- 
teptare încordată şi Inspectorul 
apare. Guzgănici iese înainte şi-i 
stringe mîna cu afecţiune.) Bine aţi 
venit în mijlocul nostru, tovarăşe 
inspector. Vă rog să-mi permiteţi 
să vă prezint un grup de lucrători 
fruntaşi în muncă din unitatea 
noastră. 


(Toţi cei prezenţi îi string mîna 
Inspectorului cu respect şi considera- 
ție, spunîndu-şi numele, dar în aşa fel 
încît spectatorul să nu audă acest 
nume. Inspectorul, auzindu-le numele, 
rămîne cîteva clipe surprins.) 


INSPECTORUL: Mi s-a părut mie, 
sau toţi aveți același nume ? 

BUZGĂNICI (amabil): Da, noi sîn- 
tem toți o familie... Mama mea... 
unchiul meu... nepoţii... (Mama îi dă 
un ghiont, îşi dă seama de gafă şi 
se grăbeşte să o repare.) Adică... 
voiam să spun că noi... întregul 
nostru colectiv... sintem ca o fami- 
lie unită... adică ai noştri... (Inspec- 
torul dă din cap într-un anumit fel, 
închipuind un gest nedesluşit, şi se 
așază la masa de şedinţe. Toţi 
ceilalți se aşază şi ei. Guzgănici 
caută să-şi menţină jovialitatea.) 
Cu ce aţi călătorit? 

INSPECTORUL (sec): Cu tramvaiul. 
(Tăcere stînjenitoare.) 

GUZGĂNICI: Ce aţi dori să inspec- 
taţi la noi, tovarăşe inspector? Ce 
probleme vă interesează? Calita- 


tea ? 

INSPECTORUL : Da, şi calitatea... 

GUZGANICI (aruncîndu-le celorlalți 
priviri îngrijorate) : Aceasta e o 
chestiune care pe noi ne frămiîntă 
zi de zi şi căreia îi acordăm cea 
mai mare atenţie. Chiar astăzi, un 
controlor de calitate mi-a sesizat 
niște mici, foarte mici defecţiuni 
de fabricaţie şi eu am luat pe loc 
măsuri tehnice hotărite. Noi luptăm 
ca firma noastră — „Dopul perfect“ 
— să corespundă întru totul cu 
produsele pe care le dăm pe piaţă. 
Dar probabil că doriţi să vă convin- 
geţi personal de calitatea dopurilor 


noastre. 

(Guzgănici bate din palme; în 
aceeaşi clipă, uşa se deschide şi 
ec.ro 


apar două fete, cu grijă selecţio- 
nate, care aduc pe o tavă acoperită 
cu catifea roşie un dop. Guzgănici îi 
înmînează Inspectorului dopul. Inspec- 
torul îl cercetează cîteva clipe atent, 
vreme în care se păstrează o liniște 
mormiîntală. ) 


INSPECTORUL: Daţi-mi, vă rog, o 
lupă. 
(Guzgănici cere o lupă, care aleargă 
fulgerător din mînă în mînă. Inspec- 
torul cercetează preocupat dopul.) 


GUZGANICI (precizează): Este un 
dop luat absolut la întîmplare. 

INSPECTORUL (enigmatic): Mda... 
Aduceţi, vă rog, o sticlă. (I se aduce 
o sticlă). Să încercăm să-l introdu- 
cem. (Încearcă, se chinuie, dar nu 
reuşeşte. Asistența manifestă îngri- 
jorare.) 

GUZGAĂNICI : Permiteţi să încerc eu. 
(amet) Pe mine mă cunoaște mai 

ine. 


(Încearcă, dar nu reuşeşte. Incearcă 
şi ceilalți pe rînd. Do nu întră. 
Consternare generală. Guzgănici iese 
şi se întoarce peste o clipă cu un 
baros. Pune sticla jos, dopul deasu- 
pra, apoi dă o lovitură din răsputeri. 
Se aude un bubuit ca de tun. Toţi se 
aruncă pe sub mese, inclusiv Inspec- 
torul. Guzgănici, radios, ridică sticla 
şi o arată tuturor.) 


GUZGAĂNICI : A intrat! j 

INSPECTORUL (cercetînd cu atenție 
sticla) : Mda... Acum v-aş ruga un 
tirbuşon. 


(I se dă un tirbuşon. Inspectorul 
înşurubează tirbuşonul în dop şi trage. 
Trage mai tare. Nimic. Propteşte sti- 
cla între picioare şi trage. Nimic. Guz- 
gănici încearcă şi el. încearcă toţi pe 
rînd.) 


GUZGĂNICI: Propun să facem un 
efort colectiv. 


(Guzgănici ţine sticla şi toți ceilalți 
se agaţă unul de altul, ca-n povestea 
cu ridichea, şi trag. La un moment 
dat, dopul iese şi ei toți cad grămadă. 
Guzgănici priveşte îngrozit spre In- 
spector. Acesta zimbeşte la un mo- 
ment dat şi, ca la o comandă, toți 
ceilalți încep să rîdă în hohote, cu 
plăcere adîncă. Deodată, însă, Inspec- 
torul ridică dopul la vederea tuturor. 
Asistenţa înmărmureşte.) 


INSPECTORUL (arătîndu-i-l lui Guz- 
gănici) : S-a sfărîmat. 


GUZGANICI  (dezolat) : Probabil a 
fost un dop prea pedatpit încă ne- 
dospit suficient. „. (Se opreşte 
încurcat, nu ştie ce să mai spună. 
Tăcere prelungită.) i 

PLĂTICĂ (strecurîndu-se pe furiș) : 
Tovarăşe responsabil, mă scuzați... 
o întrebare. Putem să cîntăm „Som- 
noroase păsărele“ ? Nu are un con- 
ținut politic, dar... 

GUZGANICI (care ar vrea să-i dea 
cu ceva în cap, dar se reţine, făcîn- 
du-i semn să iasă) : Orientează-te ! 

INSPECTORUL: Propun să mergem 
puţin prin unitate. 

GUZGANICI : Poftiţi, tov inspec- 
tor. Vă conduc personal. Voi fi fe- 
ricit să vă... 


(Toți ies, în afară de Mama, care 
rămîne pe scaun, îngîndurată. Oftează 
adînc, apoi îngenunchează şi începe 
să se roage. După cîteva clipe, intră 
Secretara. Văzind-o, tresare, neplăcut 
surprinsă.) 


SECRETARA : Ah! M-am speriat. Aici 
erai, coană-mare ? 

: Mă rugam pentru binele coo- 
perativei noastre. Să n-o vătămeze 
inspecția, să nu se abată cumva 
asupra noastră vreo urgie. Fă-ţi și 
tu cîteva cruci, drăguţo. 

SECRETARA: Nu pot, sînt ateistă. 

MAMA: Asta ce dracu-o mai fi? 

SECRETARA (țifnoasă) : E o convin- 

` gere intimă de-a mea. 

(continuînd să-şi facă cruci) : 
Intimă văd că eşti matale şi cu bă- 
iatul meu, ditamai responsabil de 
unitate, deşi nu prea ţi-ar merita 
nasul. Ştiai, cînd te-ai prins de gitul 
lui, că are doi copii ? 

SECRETARA (aprinzîndu-şi o ţigară, 
cu nepăsare) : Nu ştiam, că nu i-a 
făcut cu mine. 

MAMA : Bine, bine... Cînd te-o prinde 
noră-mea, o să-ți tragă ea o pă- 
ruială, de-o să te știe tot tîrgul. 
Măcar îl iubeşti sincer? Fă-ţi şi tu 
o cruce pentru el, ca să iasă bine 
la inspecţie. 

SECRETARA: Nu pot, coană-mare, 
ţi-am spus că sînt ateistă. (Iese.) 

(clătinînd din cap, indienată) : 
Doamne, Dumnezeule, ce femei şi-n 
ziua de azi! Pe vremea mea... cind 
eram eu amantă... (Se bate peste 
gură.) Să mă ierte Sfînta Maria... 
că şi ea a fost nelegitimă... 


(Își continuă rugăciunea, cu cruci 
şi mătănii. Peste o clipă, uşa se des- 


cai terro 


chide şi intră Inspectorul, Guzgănici 
şi asr în Guzgănici, văzind-o pe Ma- 
ma rugîndu-se, se repede s-o ridice.) 


GUZGAĂNICI (alarmat): Mamă, ce-i 
cu tine ? Draga mea, ţi-e rău? (Că- 
tre Inspector.) lertaţi-mă, suferă de 
inimă, dar cu toate astea, cu un 
devotament rar întîlnit, continuă să 
muncească zi de zi. (Către Mama.) 
Draga mea, te doare ? 

MAMĂ (cu mîna la inimă): Nu-i ni- 
mic, nu vă ocupați de mine. Eu 

t să mor, cooperativa să meargă 
ine. (O aşază pe scaun. Se așază 

şi ceilalți. O tăcere prelungită, stin- 
gheritoare. Guzgănici încearcă să-i 
smulgă Inspectorului cîteva mărtu- 


risiri.) 

GUZGANICI: Ce impresie v-a făcut 
această succintă inspecţie prin uni- 
tatea noastră ? Ă 

INSPECTORUL (după o tăcere semni- 
ficativă, misterioasă): O impresie 
corespunzătoare. 

GUZGAĂNICI (supus): Da, desigur, co- 
respunzătoare... Totuşi, poate aţi 
dori să faceţi unele constatări. 

INSPECTORUL (uitîndu-se către cei- 
lalți) : Dinşii sînt oameni de încre- 


dere ? 
GUZGAĂNICI: Absolut. Oameni de 


ază. 

INSPECTORUL : Foarte bine. Atunci 
să aştepte afară. (Puțin perplecşi, 
aceştia se îndreaptă spre ieşire.) 

GUZGANICI:  Tovarăşu' inspector, 

te că ar avea şi dinșii de învă- 
ţat cîte ceva din indicaţiile dumnea- 
voastră, care pentru noi... (Le face 
semn cu ochiul, acestora, să ră- 


mînă.) 

INSPECTORUL (după ce tace o vre- 
me, misterios) : După cîte constat 
eu, la dumneavoastră în unitate 
mai sînt unele lipsuri... 

GUZGANICI: E adevărat, mai sînt 
unele... 

INSPECTORUL: Destul de grave... 

GUZGANICI (automat): Da, destul 


de... 

INSPECTORUL: Şi atmosfera... aşa... 
(Zîmbind sarcastic şi enigmatic.) Se 
vede că n-aveţi un arici... 

GUZGAĂNICI (privind mai întîi către 
ceilalți, nedumerit): N-am înțeles 
bine ce-aţi spus. 

INSPECTORUL: Am zis că e foarte 
grav faptul că la dumneavoastră nu 
există un arici. De ce? 

GUZGANICI (uluit, privind idiotizat 
către ceilalți, care sînt nu mai puțin 
năuciți) : Un arici ? 


INSPECTORUL (firesc, calm): Da, 


un arici. 

GUZGANICI (parcă delirînd) : Arici... 
MAMA (uluită) : Arici... 

UNCHIUL DIN PARTEA MAMEI: 


Arici... 

i sa DIN PARTEA TATEI: 

ici... 

NEPOTUL I: Arici... 

NEPOTUL II (către Nepotul III): 
Cum a zis ? Arici?! 

NEPOTUL III: Arici... 

GUZGAĂNICI (făcînd eforturi pentru a 
prinde firul problemei): Tovarăşe 
inspector, după cîte am înţeles eu, 
dumneavoastră vă refereaţi la un 
arici, da ? 

INSPECTORUL : Exact. 

GUZGANICI  (simulînd edificarea) : 
Aha, un arici?! Am înţeles. Vă re- 
feriţi la un arici, deci! (Către cei- 
lalți, lămurindu-i). E vorba despre 
un arici. (Aceştia, deşi n-au price- 
put nimic, dau din cap a înţelegere. 
Către Inspector, dezvinovățindu-se 
sincer şi solemn.) Tovarăşe inspec- 
tor, noi nu avem un arici! 

INSPECTORUL : Asta am văzut şi eu. 
Vă întreb însă: dece? 

GUZGĂNICI (neştiind cum s-o în- 
toarcă, vorbeşte mai mult cu miîi- 
nile) : Tovarăşu' inspector... cum să 

vă spun eu ca să mă înţelegeţi mai 
bine... Vedeţi... noi, ca să zic aşa, 
ur şi simplu... un arici... nu avem... 

I SPECTORUL : De ce? 

GUZGANICI (îngrozit, cerînd ajutor 
cu privirea celorlalți): Nu ştiu. 
Nu-mi dau bine seama... Cred că 
n-am ştiut să... 

INSPECTORUL: Ce n-ai ştiut, şi de 


GUEGANICI (frîngîndu-şi mîinile) : 
Nu ştiu cum să-mi explic această 
scăpare... Ştiu eu... (Încearcă dife- 
rite cauze, să vadă care „se prinde“.) 
Poate am suferit unele influenţe ne- 
gative... Poate şi nivelul meu de cul- 
tură generală este insuficient... Ci- 
tesc puţină beletristică, merg prea 
rar la teatru... Îmi dau seama că... 
(Începe să plingă, pling şi ceilalți.) 

INSPECTORUL (cugetind) : Ceea ce 
spui s-ar putea să fie o rădăcină. 
Totuşi, e insuficient. De ce nu aveţi 
un arici? De ce? Care e cauza? 

NEPOTUL I (după ce s-a consultat în 
prealabil cu ceilalți doi) : Tovarăşe 
inspector, dar de ce ne trebuie 

nouă un... ? 

GUZGANICI  (cîrpindu-l fulgerător 
peste gură, îi şopteşte printre 
dinți): Taci, idiotule! (Nepotul I 
începe să plingă. Unchiul din partea 
mamei îl ia de-o ureche și-l dă 
afară. Guzgănici se apropie de In- 
spector şi-i mărturiseşte confiden- 
țial.) Tovarăşe inspector, observaţia 
dumneavoastră în privinţa Ariciului 
este clară. Vă promit că în cel mai 
scurt timp vom avea un arici. Un 
arici, ca să mă exprim așa, ne va... 


(Se opreşte şi continuă cu mîinile.) 


INSPECTORUL : Bine. Rămîne de vă- 
zut cum vei proceda pe viitor. 


(Se ridică să plece. Guzgănici face 
un semn către uşă. În aceeaşi clipă 
intră două femei, aducînd pe tavă un 
dop imens, legat cu o fundiță roşie. 
Guzgănici i-l înmînează ceremonios 
Inspectorului.) 


GUZGANICI: Ca amintire din partea 
harnicului nostru colectiv şi din 
partea mea personal, cu urări de 
fericire şi sănătate personală. Spor 
la muncă, tovarăşe inspector ! 


(Inspectorul înclină din cap în 
semn de mulțumire, ia dopul în braţe 
și iese.) 


UNCHIUL DIN PARTEA MAMEI 
(oftînd a ușurare): Slavă Domnu- 


lui, se pare că am ieşit cu toţii 


bine. 

GUZGANICI : Numai dumneata, mamă 
— să mă ierți că-ţi fac această mică 
critică, pentru că mie-mi place să 
critic omul pe faţă —, ţi-ai dat dru- 
mul unor porniri mistice chiar aici, 
în biroul meu, porniri care ne 
puteau fi fatale. 

(demnă): Mă rugam pentru 
binele vostru ! 

GUZGANICI: Nu te supăra. Ştiu cît 
ne iubeşti. (Ji sărută mîna, iar ea 
îl sărută pe frunte.) Vă rog 'să luaţi 
loc. Sint de discutat probleme 
foarte serioase. Ca, de pildă, această 
chestiune a  Ariciului, pentru care 
inspectorul ne-a făcut o critică atît 


de aspră. 

UNCHIUL DIN PARTEA TATEI: 
într-adevăr, va trebui să facem 
rost de urgență de un arici. 

UNCHIUL DIN PARTEA MAMEI: 
Deşi s-ar putea să par deplasat, eu 
socotesc totuşi puţin cam ciudată 
ideea cu Ariciul. Există în acest 
sens vreo circulară de la Centrală ? 

GUZGANICI : în acest sens, nu. 

UNCHIUL DIN PARTEA MAMEI: 
Atunci ar fi poate mai bine să nu 
ne legăm la cap. 

MAMA: Eu nu mă bag, dar ştiu cu 
mintea mea proastă şi bătrină o 
vorbă sfintă : fă ce zice Inspectorul, 
că altfel dai de dracu’. Ce mai tura- 
vura ?! Dăm cît om da și luăm un 
arici, să fim şi noi în rîndul lumii. 

GUZGANICI : în sensul ăsta, mama 
are perfectă dreptate. (Hotărit.) 
Vom proceda la cumpărarea unui 
arici. Problema e de unde facem 
rost de el. Mamă, tu care faci cum- 
părături în fiecare zi: se vind arici 
la piaţă ? 

MAMA: La piaţa „Dorobanţi“, unde 
merg eu de obicei, n-am văzut. 
Poate la „Matache“, că e mai 
aproape de gară. 

GUZGANICI : Te rog să te interesezi 
îndeaproape de această chestiune. 
De preferat e să-l cumpărăm pe 
virament. Avem încă bani rămași pe 
trimestrul I la fondul pentru ocro- 
tirea mamei şi copilului. 

UNCHIUL DIN PARTEA MAMEI: 
Apropo de copii. După cîte ştiu eu, 
şcolarii au nişte colţurii vii în care 
cresc diverse animale. Poate ar tre- 
bui încercat şi pe-acolo. 

GUZGAĂNICI : Ideea este interesantă. 
Am să vizitez citeva şcoli. Pentru 
orice eventualitate, unchiule, te-aş 

ruga să dai de urgenţă, chiar în 
seara asta, în „Informaţia Bucureş- 
tiului“, următorul anunț: „Unitatea 
numărul 2 a Cooperativei „Dopul 
perfect“ cumpără de urgenţă, prin 
virament sau bani lichizi, un arici 
în stare de funcţionare. Doritorii se 


vor prezenta...“ şi dai adresa 
noastră. 
UNCHIUL DIN PARTEA MAMEI: 


Aşa am să fac. 
GUZGĂNICI : Atunci totul e-n regulă. 
Puteţi pleca. 


(Toți, minus Guzgănici, se îndreaptă 
spre ieşire, dar fără convingere. La 
uşă se opresc, stau puţin pe gînduri, 
apoi se întorc şi privesc în tăcere 
spre Guzgănici. Acesta îi priveşte şi 
el ginditor.) 


UNCHIUL DIN PARTEA MAMEI: 
Aş avea de pus o întrebare. 

UNCHIUL DIN PARTEA TATEI: 
Şi eu aş avea de pus o întrebare. 

NEPOTUL I (după ce se consultă cu 
ceilalți) : Şi noi avem. 

GUZGĂNICI : într-adevăr, şi pe mine 


T A B L O 


Sala de şedinţe a unității nr. 2 a 
Cooperativei „Dopul perfect“. La ridi- 
carea cortinei, Guzgănici se îndreaptă 
către o masă lungă de prezidiu împo- 
dobită cu flori. în sală se află, stind 
pe scaune, Mama, Unchiul din partea 
mamei, Unchiul din partea tatei, Ne- 
potul I, Nepotul II, Nepotul III şi 
Corespondentul voluntar. Undeva, în- 
tr-un colț, se află un piedestal aco- 
perit cu o pînză albă, ca o statuie 
înainte de dezvelire. 


GUZGANICI (solemn): înainte de a 
începe scurta noastră festivitate, 
cred că ar fi bine să alegem un 
prezidiu format din mai multe per- 
soane. Sinteţi de acord cu numărul 
de persoane propus? (Toată asis- 
tenja murmură aprobativ, în afară 
de Corespondentul voluntar, care 
tace.) Mulţumesc. Socotesc că mu- 
sai să facă parte din prezidiul nos- 
tru cea mai harnică și mai cin- 
stită, cea mai... 


(Asistența înțelege despre cine e 
vorba şi aplaudă frenetic. Mama se 
ridică în picioare emoționată.) 


mă frămiîntă ceva. Pe dumneata, 
mamă, la fel ? 

MAMA : La fel. (Se aşază cu toții jos, 
aliniindu-se în fața rampei. O vre- 
fes A şi se gindesc cu mîinile 
a ) 

UNCHIUL DIN PARTEA MAMEI: 
Stau şi mă întreb totuşi: de ce 
ne-o fi trebuind nouă un arici ?! 

UNCHIUL DIN PARTEA TATEI: 
într-adevăr, de ce ? 

GUZGĂNICI : Asta mă întreb și eu. 
Un arici... Un arici, la profilul coo- 
perativei “noastre, care fabrică do- 
puri perfecte?! De ce un arici? 

NEPOTUL I: Chiar, zău, de ce un 
arici ? 

NEPOTUL II: De ce nu un papagal?! 

NEPOTUL III: Sau un guzgan ?! 

MAMA (făcîndu-și cruce): Doamne, 
Dumnezeule ! Un arici ? De ce? 


(Pauză. Meditează toţi). 


TOȚI (în cor, lamentuoşi, către spec- 
tatori) : Tovarăşi, de ce ne trebuie 
nouă un arici?! 


CORTINA 


L. 2 


MAMA: Sînt de acord să primesc 
această cinste, cu condiția să vină 
lingă mine, în prezidiu, şi cinstitul 
nostru magaziner... 


(Asistenţa aplaudă, Unchiul din par- 
tea mamei se ridică emoţionat.) 


UNCHIUL DIN PARTEA MAMEI: 
Accept propunerea, cu condiţia ca 
din prezidiu să facă parte și aceşti 
patru colegi ai mei, oameni pe care, 
cred, nu mai e nevoie să-i laud. 


(Unchiul din partea mamei arată 
spre Unchiul din partea tatei şi cei 
trei nepoți. Aceștia se ridică în pi- 
cioare şi aplaudă.) 


GUZGAĂNICI : Persoanele alese să pof- 
tească sus. (Persoanele alese iau 
loc la prezidiu. Guzgănici e la mij- 
loc. Acesta dă să se ridice pentru 
a lua cuvîntul, dar tocmai atunci 
observă că mai e cineva în sală: 
Corespondentul voluntar. Guzgănici 
se uită interogativ către ceilalți, 
șușotesc ceva între ei, apoi Guzgă- 
nici întreabă.) Ascultă, drăguță, 
dumneata ai vreo treabă aici ? Te-a 
chemat cineva ? 


PARE E 


CORESPONDENTUL VOLUNTAR : 
Pe cine, pe mine? Nu, dar am au- 
zit că e vorba de o festivitate şi eu, 
în calitate de corespondent volun- 
tar, m-am gîndit să vin A să scriu 
o scurtă corespondenţă în care să... 


(Guzgănici le face semn celorlalți 
membri ai prezidiului, în sensul 
cele presupuse de el se adeveresc.) 
GUZGANICI: Cred că dumneata ai 

avut o idee bună şi interesantă. De- 

sigur, e în interesul nostru, al tu- 
turor, ca presa să fie informată 
despre acest moment solemn care 
se desfăşoară în cooperativa noas- 
tră, care fabrică dopuri perfecte. 

Un singur lucru aş vrea să te rog: 

nu vrei să duci dumneata aceste 

ordonanțe la serviciul Livrării? 

Sînt niște hirtii urgente, şi cum 

ești mai tînăr ca noi... (Corespon- 

dentul voluntar întîrzie să plece, 
dar Guzgănici coboară, îi pune hîr- 
tiile în mînă şi îl împinge spre uşă.) 

Hai, tinere, repejor! Pe urmă poți 

să pleci acasă sau să te duci la club 

să te distrezi... 


(Corespondentul. voluntar iese. Guz- 
gănici ia loc la masa prezidiului.) 
GUZGĂNICI : Dragii mei, ne-am adu- 

nat astăzi cu toţii pentru a sărbă- 

tori un moment deosebit de festiv 
din istoria cooperativei noastre pro- 
ducătoare de dopuri perfecte. Am 
bucuria de a vă anunţa, deci, că 
am fost dotați cu un arici! (Asis- 
tența, adică membrii prezidiului, se 
ridică în picioare şi aplaudă.) Cu 
toții ne-am dat seama, din propria 
noastră activitate practică, cît de 
necesar era pentru noi un arici. 
Cred că în această privință nu tre- 
buie să insist, lucrurile sînt cît se 
poate de clare. (Toţi cei de față dau 
din cap, în sens pozitiv.) Cu acest 
prilej, aș vrea să prezint asistenţei, 
în cîteva cuvinte, pe noul nostru 
coleg. Trecutul său a fost dintre 
cele mai triste. în vechiul regim de 
exploatare şi împilare, el a suferit 
din plin jugul oprimării. Lipsit de 
adăpost, mereu pe drumuri, neavînd 
adesea cu ce se hrăni, umilit, bătut, 
supus intemperiilor, el ducea, cu 
alte cuvinte, o viață grea. Abia cînd 
soarele izbăvitor... (Pe ușă apare 

Corespondentul voluntar.) 
CORESPONDENTUL VOLUNTAR : 

Am dus hirtiile. 

GUZGAĂNICI (enervat): Uite cee, 
dragă ! Dumneata n-ai nici un pic 


de respect faţă de adunarea noas- 
tră ? Vii, pleci cînd pofteşti... Dacă 
n-ai venit de la început, acum te 
rog să nu ne deranjezi... Pe viitor 
obişnuieşte-te să fii disciplinat. 
(Corespondentul voluntar iese. Guz- 
gănici încearcă să continue dis- 
cursul.) ...Cum spuneam, dragii mei... 
Dar unde ajunsesem ? (Toţi cei pre- 
zenţi fac eforturi disperate de me- 
morie, dar nu-și amintesc nimic.) 
în orice caz, în esenţă... cu alte cu- 
vinte... noul nostru coleg are o bio- 
grafie sănătoasă şi corespunde în 
linii mari profilului cooperativei 
noastre, producătoare de dopuri per- 
fecte. Permiteți-mi acum să-l feli- 
cit din inimă şi să-i urez bun sosit, 
asigurîndu-l totodată de concursul 
nostru în orice împrejurare a acti- 
vităţii şi vieţii sale. (fn aplauzele 
celor prezenți, Guzgănici dezveleşte 
Ariciul. Apoi, fiecare vine şi se 
pleacă cu multă consideraţie în sja 
acestuia şi iese. Pe scenă rămîn 

Guzgănici şi Ariciul.) Cred că ești 
mulțumit, dragul meu, de primirea 
ce ți s-a făcut. Eventual, dacă te 
întreabă cumva tovarășul inspector” 
ceva în această privință, comunică-i 
că eşti cit se poate de mulțumit 
și fericit în mijlocul nostru. Păcat 
că ai fost acoperit şi nu ai putut 
vedea bucuria generală care a dom- 
nit pe chipurile noastre. Acum aş 
vrea să-ţi fac cîteva recomandări 
personale şi sincere. în primul rînd, 
e bine şi e necesar să dai tuturor 
un exemplu demn de urmat în ce 
priveşte respectarea strictă a regu- 
lamentului de ordine interioară. De- 
asemenea, este necesar să nu faci 
familiarisme în timpul serviciului, 
să nu contractezi amoruri cu sala- 
riatele şi, mai ales — îţi spun asta 
din prietenie —, nu e bine să pă- 
răseşti acest piedestal. Nu e bine: 
şi nu e nici sănătos. Cine ştie ce 
se poate întîmpla. Dacă dorești, 
totuși, să. te plimbi puţin, din cînd 
în cînd, anunță-mă în prealabil și 
eu, personal, te voi însoţi. La reve- 
dere, dragul meu, spor la muncă! 


(În clipa aceea, pe uşă năvălesc,. 


alarmați, mama, unchii şi nepoții). 
UNCHIUL DIN PARTEA MAMEI: 


Ne-am găsit beleaua! Au auzit oa- 
menii c-am adus Ariciul și dau bu- 
luc să-l vadă. S-au adunat la uşă. 


(De afară se aud vociferări.) 


cin Meci 


GUZGANICI (speriat) : Nu trebuie să 
permitem aşa ceva ! Acest Arici, adus 
aici cu mari sacrificii, nu este un 
obiect de circ, ca să-l vadă toţi 
gură-cască, Încuiați uşa imediat! 
(Cineva închide uşa. Se aud vocife- 
rări. Uşa e împinsă puternic de 
afară. Guzgănici strigă enervat.) Nu 
insistați, e în zadar! Ariciul nu este 
încă pregătit! (Uşa aproape că ce- 
dează ; Guzgănici şi ceilalți ţin con- 
tra cu umerii.) ...Nu avem încă re- 
partiţia oficială de la Centrală pen- 
tru el, tovarăși! Aveţi răbdare! 


(Uşa cedează tot mai mult, cei 
dinăuntru nu mai Sortare Apă ține piept. Guz- 
gănici ia subsoară şi fuge 
speriat pe uşa bete rea În ctir cînd 
iese el, uşa se pribusegte şi cei de 
afară dau năvală strig pe a veseli şi 
exuberanți : „Ariciul? Ari- 
ciul !“ Se trage o me a par set 
în fața căreia apare Guzgănici aler- 
gind, gifîind, cu Ariciul în brațe. După 
el aleargă ceilalți membri ai familiei. 
Ies din scenă, lumina se stinge cîteva 
clipe, după care cortina interioară se 
ridică p apare decorul de la începutul 
tabloului. Scena e goală. Apoi, pe uşă 
viră capul unul din nepoți.) 


NEPOTUL I: Au plecat. 


(Intră Guzgănici, mama, unchii şi 
nepoții, urmaţi de Portarul care a 
-apărut în tabloul 1. Acesta trage du pe 
el un tun vechi şi ruginit de la 18 
Guzgănici aşază Ariciul pe postament.) 


“GUZGANICI (către Portar): Aici în- 
cremeneşti ! Nu lași nici vrabia să 
se apropie fără aprobarea mea ! To- 


varăşul inspector a precizat ca acest - 


Arici să nu fie dat spre folosință 
oricui. Trebuie, de aceea, să avem 
grijă să nu fie cumva furat sau, 
doamne fereşte, deteriorat. Cine în- 
cearcă să se apropie de el, tragi 
fără milă ! Ai înţeles ? 

PORTARUL : înţeles ! 

'GUZGAĂNICI : Repetă. 


PORTARUL: în caz că încearcă ci- 
neva... 
"GUZGANICI: Fără aprobarea mea... 


PORTARUL : Să ia contact... 
'GUZGANICI : Aşa... 
PORTARUL: Cu Ariciul... 
iuleaua în cap! 
'GUZGANICI : Foarte bine! Vii şi-mi 
raportezi din oră-n oră care e si- 
tuaţia. 


(Pleacă împreună cu ceilalți. În sce- 
ună rămîne numai paznicul, care se 


îi dau cu 


plimbă în jurul tunului, privind in- 
trigat spre Arici). 


PORTARUL (către spectatori): Ce 
dracu' le-o fi venit cu Ariciu' ăsta, 
nu ştiu. (Scoate din țeava tunului 
o sticlă de ţuică şi trage un git). 
Ţuică de prună de la noi, de la 
Găești, antiseptică, antirabică, vin- 
decă şi ulcerul şi cancerul. (Pune 
sticla la loc în tun.) Ce le-o fi ve- 
nit cu Ariciu' ăsta, nu ştiu. Arici 
ne trebuia la profilul nostru de coo- 
perativă producătoare de dopuri 
perfecte ? 


(Pe uşă intră Corespondentul vo- 
luntar). 


PORTARUL (aleargă la tun, se aruncă 
pe burtă şi urlă): Staaaaiii ! 

SEREEN ENTUL VOLUNTAR : 

tau 

PORTARUL : Ce vrei? 

CORESPONDENTUL VOLUNTAR : 
Eu ? Nu vreau nimic. 

PORTARUL : Foarte bine. Vezi să nu 
te apropii de Arici, că trag. 

CORESPONDENTUL VOLUNTAR : 
De ce să nu mă apropii ? 

PORTARUL : Aşa a zis tovarășul Guz- 
gănici : să am grijă să nu-l vătămeze 


cineva. 

CORESPONDENTUL VOLUNTAR : 
Curios ! 

PORTARUL: Şi mie mi se pare cu- 
rios. Atunci de ce dracu' l-or mai 
fi adus, dacă-l ţin ca la expoziţie ? 
Ariciul, dacă-i arici, trebuie să-l 
vadă toată lumea. Nu? 

CORESPONDENTUL VOLUNTAR : 
Păi, sigur că da. De altfel, eu îl cu- 
nosc pe Ariciul ăsta. 

PORTARUL : Nu, zău? (Părăsește tu- 
peha şi vine lîngă Corespondentul vo- 
untar). 

CORESPONDENTUL VOLUNTAR : 
Da, îl ştiu de cînd era atitica. E 
un arici foarte cumsecade. 

PORTARUL : Se vede. Stă la locul lui, 
nu se mișcă, nu vorbeşte... 

CORESPONDENTUL VOLUNTAR : 
Vorbeşte. 

PORTARUL : Fii serios! 

CORESPONDENTUL VOLUNTAR : 
Vrei să-ți dovedesc? (Se apropie 
de Arici, simulind că vorbesc amîn- 
doi). Să trăieşti, bătrîne! Ce mai 
faci ? 

PORTARUL : Ce zice? 

CORESPONDENTUL VOLUNTAR : 
Ce să zică ? Zice că e bine. 

PORTARUL : Ia uite, domnule, ce mi- 
nune! Arici să vorbească! (Către 


Corespondentul voluntar,  confiden- 
țial.) Ascultă, vreau să te-ntreb ceva. 
Nu cumva e un turnător ? 
CORESPONDENTUL VOLUNTAR : 
Cine, ăsta ? Da' de unde! E un bă- 
iat de zahăr. De ce mă-ntrebi? 
PORTARUL: Nu cumva să mă spună 
lui Guzgănici că ţi-am dat voie să 
vorbeşti cu el. Nu știu de ce, dar 
îl ţine în secret mare. (Pauză.) Vrei 
să guşti ceva? Am aici o ţuică de 
Găești, mamă-mamă!  Antiseptică, 
antirabică... (Ji întinde sticla pe care 
o ţine ascunsă pe țeava tunului, dar 
Corespondentul voluntar refuză.) Ia 
intreabă-l pe el, nu vrea să tragă 


un git ? 

CORESPONDENTUL VOLUNTAR : 
(către Arici) : Bei o ţuică, bătriîne ? 
Zice că nu bea în timpul serviciului. 
Ţi-am spus doar că e un om foarte 
corect. 

PORTARUL: Da, sigur. (Mai trage 
un gît zdravăn din sticlă şi se cher- 
cheleşte). Auzi, dragul meu, vreau 
să te-ntreb ceva, că tu eşti băiat 
mai tînăr şi mai deștept, scrii şi 
pe la ziare. De ce-o fi venit Ariciu' 
ăsta în unitatea noastră ? Care-i mi- 
siunea lui ? Ia-ntreabă-l ! 

CORESPONDENTUL VOLUNTAR 
(confidenţial) : El nu spune nimic, 


T A B L O 


Biroul lui Guzgănici. La ridicarea 
cortinei, pe scenă nu e nimeni. Apoi, 
acesta intră val-vîrtej. Se dezbracă de 
pardesiu, îşi aruncă servieta pe birou, 
şi o sună pe Secretară, care apare 
imediat. 


GUZGANICI : M-a căutat cineva ? 

SECRETARA: Nu. Adică da. Tova- 
răşul inspector de la Centrală. 

GUZGANICI: Şi? Ce-a spus? 


dar eu ştiu că are o misiune im- 
portantă. 

PORTARUL (ascunzînd instinctiv sti- 
cla de ţuică în tun): Aoleu! 

CORESPONDENTUL VOLUNTAR : 
Ai să vezi. (li face cu ochiul.) O să 
iasă o istorie mare. 

PORTARUL (îngrozit) : Ma-mă ! 

CORESPONDENTUL VOLUNTAR : 
Păi dumneata știi ce arici e ăsta? 

PORTARUL : Nu, zău ? 

CORESPONDENTUL VOLUNTAR : 
E formidabil! Dacă n-o face ăsta 
o mişcare la noi, să nu-mi spui mie 
pe nume. Mă duc să discut ceva cu 
el și, dacă aflu ceva, îți spun. 
(Corespondentul voluntar se duce 
lîngă arici). 

PORTARUL: Numai să nu te vadă 
Guzgănici, doamne fereşte! 


(În clipa aceea, de afară se aud 
pași care se apropie. Alarmat, Portarul 
se repede la tun, gata de luptă. Pe 
ușă intră Guzgănici. Fără să se mai 
uite cine e, Portarul urlă: „Stai!“, şi 
trage o ghiulea. Guzgănici cade gră- 
madă, acoperit de fum, apoi o ia la 
fugă, îngrozit.) 


CORTINA 


L 3 


SECRETARA : N-a spus nimic. A-ntre- 
bat unde sînteţi şi-atit... 

GUZGAĂNICI:  Gîndeşte-te bine. Ştii 
doar că eşti superficială şi că uiţi 
repede. 

SECRETARA (gîndindu-se) : A, da! 
A întrebat dacă avem un arici. 

GUZGAĂNICI : Şi? 

SECRETARA : I-am spus că da, iar 
el n-a mai zis nimic. 

GUZGANICI : Foarte bine. Dar pen- 
tru că veni vorba: ce-a făcut Ari- 
ciul în lipsa mea? Cum s-a com- 
portat ? Pe dobitocu' ăla de paznic 
am să-l dau afară. A tras cu tunul 
în mine. Doamne fereşte, putea să 
mă lichideze... Spune, ce-a făcut Ari- 
ciul în lipsa mea ? 

SECRETARA : N-a făcut nimic. A stat 
la locul lui. 

GUZGANICI:  Gîndeşte-te bine. Ştii 
doar că eşti superficială și că uiţi 
totul. N-a vorbit cu nimeni, n-a 
ieşit nicăieri ? 

SECRETARA (gîndindu-se) : A, ba da! 
A ieşit puţin, cîteva minute. 

GUZGĂANICI : Unde ? 

SECRETARA (jenată) : Nu ştiu. 

GUZGANICI : De ce nu l-ai urmărit? 

SECRETARA: Mi-a fost ruşine să 
mă ţin după el. Ce impresie îi fă- 
ceam ? 

GUZGAĂNICI (furios): Ah, Dumne- 
zeule, ce neglijență! Nu ţi-am spus 
ca-n lipsa mea să-l urmăreşti pas 
cu pas? Nu ţi-am spus că Ariciul 
ăsta trebuie păzit ca ochii din cap, 
că dacă dispare sau se defectează, 
doamne fereşte, ne-am dus pe copcă, 
dăm de dracu' cu Inspectorul? 
(Disperat.) Ah, în nimeni nu mai 
pot avea încredere în unitatea asta ! 
(Secretara se retrage într-un colț 
şi începe să plîngă.) Plingi ? E bine 
că plingi. Meriţi. Hai, cară-te! (Se- 
cretara se în reaptă spre uşă cu 
fața în pumni. Cînd să iasă, Guz- 
gănici o apucă de mînă şi o trage 
spre el, zîmbindu-i cu  blindețe.) 
Hai, nu mai plinge! Ți-am făcut 
o mică critică şi, gata, începi să 
plingi. Ai greșit şi o meritai. Vino 
să te sărut. (O îmbrățișează şi o 
sărută, îi şterge lacrimile.) Ştii doar 
că te iubesc şi că te-am angajat 
din dragoste. Sărută-mă. (Secretara 
îl sărută şi începe să rîdă.) 

SECRETARA : Ce rău eşti cîteodată... 

GUZGANICI : Superficialo ! Totdeauna 
ai fost aşa ? 

SECRETARA : Nu. într-o vreme eram 

profundă. 

GUZGĂNICI : Nu, zău ? 

SECRETARA : Da, acum un an eram 
profundă rău. Cînd iubeam, mai 
ales, eram în stare de orice sacri- 
ficiu. Odată l-am iubit pe unul la 
nebunie. Într-o seară m-a prins ne- 
vastă-sa cu el în pat, m-a legat şi 
m-a tuns la piele, cu foarfeca. N-am 
plins, am mers așa cheală pe stradă, 
spre uimirea trecătorilor, care le- 


şinau unul după altul. Nu-mi păsa. 
Eram profundă şi sufeream în 
mine, în ăsta... cum îi spune ? 

GUZGANICI : în suflet. 

SECRETARA : Exact. Pe urmă mi-am 
dat seama că e mai bine să fii 
superficială. O femeie profundă nu-i 
interesează pe bărbaţi. 

GUZGANICI : Eşti tare nostimă! De 
cînd te-am văzut prima oară pe 
stradă şi mi-ai zimbit, am ştiut că 
eşti simpatică şi mi-am zis: „P-asta 
o angajez“. Şi te-am angajat ime- 
diat. Este? 

SECRETARA : Este. 

GUZGĂNICI: Hai, vino să te sărut. 
Salariato ! 

SECRETARA : Vai, în timpul servi- 
ciului ? (Guzgănici o ia în brațe și 
o sărută. Ea dă să se sprijine cu 
o mînă de birou, dar în aceeaşi 
clipă sare ca arsă şi ţipă.) M-a în- 
tepat ceva! Acolo! (Guzgănici se 
uită pe birou şi descoperă stupefiat 
Ariciul.) 


GUZGANICI (către Arici): Dragul 


meu, te rog să mă ierți... pe mine 
şi inclusiv pe tovarăşa secretară... 
dar nu înţeleg prin ce împrejurare 
ai ajuns aici. Era parcă limpede că 
nu vei părăsi piedestalul pe care ai 
fost instalat. Ți-am spus doar că 
părăsind locul stabilit, fără a mă 
anunţa în prealabil, poţi da naştere 
la diferite accidente. Ca de pildă 
acum, cînd ai rănit-o grav pe tova- 
rășa secretară, tovarăşă cu care toc- 
mai discutam unele probleme de 
producție privind cooperativa noas- 
tră. Te .rog să iei de îndată loc pe 
piedestalul dumitale, pe care îţi in- 
terzic cu respect să-l mai părăsești. 
(Guzgănici îl ia pe Arici de un fep 
şi iese. După plecarea lui iese şi Se- 
cretara, scîncind. Apoi, Guzgănici se 
întoarce, urmat de Mama.) 


MAMA : Ce-i, dragă, de ce eşti așa 


de supărat ? 


GUZGAĂNICI : Nimic, mamă scumpă, 


probleme de producţie. 

: Doamne, mult suflet mai pui 
şi tu în toate. Numai de-ar vedea 
ăi de sus. (Priveşte în sus şi-şi face 
cruce.) 

GUZGAĂNICI : în ce problemă ai ve- 
nit, mamă ? 

MAMA (subtilă) : Uite, mă gindeam 
adineaori că a venit toamna şi eu 
încă n-am pus gogoşarii, n-am fă- 
cut bulion... (Direct.) Ce dracu’ faci 
cu primele alea, le lași acolo să 
putrezească ? 

GUZGANICI : Da, e adevărat, uitasem. 

MAMA : Uite, aşteaptă și Costică, şi 
Marinică, şi Ionel, și... 

GUZGANICI : Bine, 'cheamă-i încoace. 

MAMA (deschide uşa) : Poftiţi, pof- 
tiți! (Către Secretară.) Să nu ne 
deranjeze nimeni, drăguţo, sintem 
în şedinţă, (Intră Unchiul din par- 
tea mamei, Unchiul din partea tatei 
şi cei trei nepoți. Toţi iau loc la 
masa de şedinţe.) 

GUZGĂNICI (scoțînd pe birou un do- 
sar): Aşadar, dragii mei, a sosit 
clipa plăcută pentru noi toţi, cînd 
trebuie să răsplătim pentru merite 
deosebite pe cei mai harnici şi mai 
destoinici. Cu alte cuvinte, ce mai 
tura-vura, să dăm nişte prime. Cred 
că sînt în asentimentul dumnea- 
voastră spunînd că prima primă se 
cuvine să o acordăm în unanimi- 
tatea inimii și sufletelor noastre ce- 
lei mai harnice, celei mai cinstite şi 
mai distinse salariate a... (Asistenţa 
aplaudă. Mama se ridică şi face, 
emoționată, o plecăciune.) Să o tre- 
cem deci pe dinsa pe listă cu suma 
de două sute de lei. 

MAMA (cu reproș) : Fie şi două sute 
de lei. Să vedem însă la iarnă, cînd 
o să vii la mine să ceri castraveciori 
din ăia mici cît degetul... 

GUZGĂNICI : Fie patru sute de lei 
atunci... 

MAMA : Şi o să-mi ceri şi varză acră, 

și varză roşie, și conopidă... 

GUZGANICI : Propun atunci ca, pen- 
tru merite deosebite, s-o trecem pe 
dînsa cu cinci sute de lei. A doua 

propunere eşti dumneata, unchiule... 

UNCHIUL DIN PARTEA MAMEI: Eu 

n-aş avea nimic împotrivă, dacă nu 

l-aţi scăpa din vedere şi pe un 
băiat pe care l-am luat la magazie 
ca ajutor, un nepoţel de-al meu de 
la Găeşti. 

GUZGANICI (ezitînd) : Mă gîndesc 
numai la faptul că e angajat doar 
de două săptămîni şi că mi s-a 
sesizat că băiatul lipsește adesea, 
iar cînd vine, vine și cu damigeana 
de molan la subțioară. Dar dacă 
dumneata socotești că are perspec- 
tive, să-l încurajăm pe băiat cu o 
sută de lei. Atunci, tovarăşi, ca să 
scurtăm şedinţa şi să fim operativi, 
propun să-i trecem pe listă pe toți 
de față. Cine este „pentru“ ? 


(Toți cei de față votează „pentru“. 
Guzgănici ia stiloul ca să semneze 
lista. În clipa aceea intră Secretara 
cu o figură alarmată.) 


SECRETARA : Regret că vă deranjez, 
dar a dispărut Ariciul. O clipă n-am 
fost atentă şi... 

GUZGANICI : Dumnezeule, într-o bună 
zi o să mă obligi să te sancționez 
exemplar | Eşti o superficială cum 
rar mi-a fost dat să întilnesc. Unde 
a putut să dispară ? 


SECRETARA : Nu ştiu. 

GUZGANICI : Va trebui să-l căutăm 
de urgenţă. (În clipa aceea Guzgă- 
nici constată uluit că Ariciul se află 
printre ei, în capătul celălalt al me- 
sei de şedinţe. Guzgănici se încruntă, 
scrîşneşte, vrea să arunce cu tam- 
ponul în el, dar îşi revine şi începe 
să zimbească dulce.) Tovarăşi, noi 
ne făceam probleme, îngrijorîndu-ne 
sincer, şi cînd colo, dragul nostru 
Arici e aici, printre noi. Harnic şi 
devotat ca totdeauna, el a ținut 
ca şi de astă-dată, cînd se discută 
probleme însemnate de muncă pri- 
vind cooperativa noastră producă- 
toare de dopuri perfecte, să fie ală- 
turi de noi. Cred că sînt în asen- 
timentul dumneavoastră dacă pro- 
pun ca tovarășul nostru Arici, deşi 
nou în muncă, să fie trecut pe listă 
Er 2 primă excepțională de o mie 

e lei. 


MAMA: Merită, drăguțul de el. 

UNCHIUL DIN PARTEA MAMEI: De 
acord. (Toţi ceilalți votează „pen- 
tru“.) 

GUZGANICI: Mă gîndesc nu numai 
la activitatea sa eminentă, dar şi 
la faptul că poate are unele greu- 
tăți familiale şi personale. (Asis- 
tența aplaudă. ) Şi, cu aceasta, de- 
clar şedinţa închisă. (Ceilalți ies, 
rămîne doar Guzgănici cu Ariciul. 
Guzgănici se uită într-o parte şi-n 
alta să vadă dacă nu-l observă ci- 
neva, apoi îi trage citeva şuturi cu 
piciorul, aruncîndu-l pe uşă afară. Se 
îndreaptă apoi spre birou, înjurînd 
printre dinți. In clipa aceea sună 
telefonul. Guzgănici ridică recepto- 
rul.) Alo, da. Da, responsabilul uni- 
tății nr. 2 a Cooperativei „Dopul 
perfect“, bulevardul Buna înţelegere 
nr. 111, cont B.R.P.R... Cine? Tova- 
rășul inspector ? Vă salut, tovarăşu' 
inspector. Fericire şi sănătate per- 
sonală! Da, treburile merg bine. Mai 
ales în urma vizitei dumneavoastră. 
Ţin să menţionez că am procurat 
chiar a doua zi un arici, că acest 
arici se află acum în mijlocul nos- 
tru, că s-a acomodat bine şi mun- 
ceşte ca orice salariat. Sîntem foarte 

mulțumiți de dinsul... Aţi... aţi vrea 
să vorbiţi cu el personal ? Da.... da... 
un moment! (Sună şi intră Secre- 
tara.) Adu Ariciul! Repede! 

SECRETARA (furioasă):  Să-l ia 
dracu’! Iar a plecat. A plecat pur 
şi simplu. Am vrut să-l opresc, dar 
m-a înțepat înfiorător. (Își suge un 
deget rănit.) într-o zi îi înfig o an- 
drea în ceafă ! 


(Iese supărată.) 


GUZGANICI (la telefon): Tovarăşu' 
inspector, momentan Ariciul nu e 
în birou. Probabil e prin incintă. 
Cînd vine, să vă dea un telefon, da? 
Bun, vă salut. Fericire şi sănătate 
personală! Spor la muncă! (/n- 
chide receptorul. Apoi singur.) Va- 
săzică, stimatul nostru îşi face de 
cap. Buun. (Formează nervos un 
număr de telefon.) Alo! Băieți, ve- 
niţi toţi trei repede pînă la mine. 
(Peste cîteva clipe dau buzna pe 
uşă cei trei nepoți.) Am nevoie 
de ajutorul vostru. Javra de Arici a 
dispărut şi mi-e teamă să nu ne 
facă vreo figură. Căutaţi-l de ur- 
genţă şi veniţi să raportați. 


(Cei trei pleacă, se aud nişte tro- 
pote zgomotoase şi, peste cîteva clipe, 
se întorc toți trei, gîfiind.) 


NEPOTUL I: Am aflat. E într-o şe- 


dință. 
GUZGANICI (uluit) : într-o şedinţă ! 
Ce fel de ședință şi cine mai e 


acolo ? 
NEPOTUL III: Nu l-am văzut decit 


pe ăla... 

GUZGANICI : Pe care ? 

NEPOTUL III: Care scrie articole la 
presă. 

GUZGANICI : Aha, stimatul nostru co- 
respondent voluntar ! De fapt, aşa-mi 
trebuie ! în loc să-l dau afară ime- 
diat cum l-am prins că scrie arti- 
cole la presă, eu l-am ţinut în braţe. 
Aşa-mi trebuie! (Către nepoți.) 
Dragii mei nepoți, faceţi pe dracu-n 
zece, urcaţi-vă pe ziduri, ascultați 
pe la uşi şi pe la ferestre şi să-mi 
aflaţi ce anume se vorbeşte acolo! 
(Cei trei dispar.) Nu m-aş mira 
dacă ar pune la cale o acţiune îm- 
potriva mea. Pur și simplu am să-l 
dau pe mîna Miliției. (Formează un 
număr de telefon.) Alo, Miliția ! No- 
roc, tovarăşi! La telefon tovarășul 
Guzgănici, responsabilul unităţii nr. 
2 a Cooperativei „Dopul perfect“, 
Bulevardul Buna înţelegere nr, 111, 

cont B.R.P.R. 510.070. Tovarăşi, în in- 
stituția noastră există... (în clipa 
aceea rămine pe ginduri şi se răz- 
gîndeşte.) Adică, cu alte cuvinte, 
voiam să vă întreb următorul lu- 
cru: mie mi se apropie expirarea 
buletinului. Ce acte trebuie să-mi 
pregătesc 2... Aha... da... Mulţumesc, 
mulțumesc. Spor la muncă... (În- 
chide telefonul.) Cred că nu era, 
totuși, bine să amestecăm aici şi 
Miliția. Avem noi resurse ca să în- 
vingem singuri. (Intră nepoții, ra- 
dioşi.) 

NEPOTUL I: Am aflat. 

NEPOTUL II: O aiureală. 

NEPOTUL III: Au făcut o gazetă de 


perete. 

GUZGANICI (uimit): O gazetă de pe- 
rete ?! 

NEPOTUL I: Ariciul conducea şe- 


inţa... 
NEPOTUL II: Iar Corespondentul vo- 
luntar era lingă el. 
NEPOTUL III: Pe urmă au pus Ari- 
ciul la gazeta de perete. 
GUZGANICI (indignat): Ariciul !? 
Bine, dar cum e posibil?! 


(Pleacă cu pumnii strînşi, trîntind 
ușa cu zgomot. Luminile se sting. În 
timp ce se schimbă decorurile sau se 
roteşte scena, se aud paşii grei, ame- 
nințători, ai lui Guzgănici, care se în- 
dreaptă spre locul unde se află gazeta 
de perete. Cînd se aprind lumi- 
nile, scena reprezintă un hol oare- 
care, în care există un panou de o- 
noare, diferite anunţuri, afişe şi noua 
gazetă de perete. Un grup de salariați 
privesc gazeta, discută, rîd. Pe fron- 
tispiciul gazetei se află aşezat Ariciul. 
Într-un colț al holului, cu o mînă la 
inimă şi cu alta rezemată de un pe- 
rete, stă Mama, vizibil zdrobită mo- 
ralmente, Guzgănici intră hotărit şi 
energic, dar, cind o vede pe Mama 
îndurerată, se repede spre ea alar- 
mat.) 


GUZGAĂNICI : Mamă! Draga mea! Te 
rog să-ţi revii. Ştii ce prost stai 
cu inima. Vrei, doamne fereşte, 
să mă laşi singur pe lume? 

MAMA (se ridică demnă şi-şi şterge 
lacrimile): Priveşte infamia aia! 
Mi-au făcut o caricatură. (Abia ți- 
nîndu-şi plinsul.) Şi sub ea au scris 
un vers din marele poet: „O, mamă, 
dulce mamă...“ (Începe să plingă în 
hohote.) 

GUZGANICI (smulgîndu-și părul din 
cap): Ah, mirşăvia omenească este 

fără de capăt! Au îndrăznit să se 
lege pînă şi de o mamă, care este 
cel mai sfint lucru de pe pămînt. 
Nu-i nimic, mamă, meritele tale față 
de cooperativa noastră sint cunos- 
cute. Fii demnă şi nu pune la inimă. 
Lasă-mă pe mine să te apăr. _ 
MAMA ( seiizvertad demnă şi strigind 
tare, ca s-o audă şi ceilalți): Nu 
pentru mine sufăr, ci pentru coope- 
rativa asta, de care mi-am legat bă- 
trîneţile. (Face un gest de renun- 
jare şi pleacă. Guzgănici se în- 
dreaptă spre grupul de salariaţi.) 
GUZGĂNICI: Ce se întîmplă aici? 
Pentru ce ați părăsit procesul de 


producţie ? 

CONTROLORUL DE CALITATE (cu 
un avînt aproape naiv): A apărut, 
în sfîrşit, gazeta de perete, tovarăşe 
Guzgănici. 

GUZGĂNICI (vexat de atitudinea a- 
cestuia) : Da, văd că a apărut. Vă 
întreb însă cu a cui aprobare aţi 
folosit în acest scop Ariciul ? Oare 
nu mai cunoaşteţi ce prevede regu- 
lamentul de ordine interioară ? 

CORESPONDENTUL VOLUNTAR : Nu 
trebuie să vă alarmaţi, Ariciul a 
venit singur la noi şi împreună am 
ajuns la ideea să scoatem o gazetă 
de perete, la care oamenii să-şi 
spună diferite păreri. 

GUZGANICI : Tovarăşe, pe dumneata 
te cunosc bine şi ştiu cît de mult 
îţi place să încalci regulamentul 
de ordine interioară. De ce n-ai 
venit dumneata să-mi ceri mie 
aprobarea mai înainte ? Cu ce drept 
ai cocoțat dumneata Ariciul acolo, 
ca pe un obiect oarecare? 


CORESPONDENTUL VOLUNTAR (a- 
gresiv) : Tovarăşe Guzgănici, dum- 
neata ai mai încercat să... 

GUZGANICI (sever) : Dumneata să nu 
vorbeşti, pentru că nu e prima oară 
cînd vulgarizezi critica ! (Devine mai 
blind.) Ştii, uneori spui aşa nişte 
vorbe pe care apoi sînt sigur că 
le regreţi. Hai să mergem să ne 
vedem fiecare de treburi. Eu am 
vrut doar să vă atrag atenția că 
nu trebuie folosit Ariciul nostru, al 
tuturor, în asemenea scopuri mă- 
runte. Aşa că... (Încearcă să ia Ari- 
ciul, dar îşi trage repede mîna, spe- 
riat; cei de față rîd.) Nu rîdeți, că 
nu e nimic de ris. Tovarășul ins- 
pector de la Centrală a dat dispo- 
ziţie să... (Sare iar ca ars, înțepat 
de Arici; oamenii rid; Guzgănici se 
enervează.) Tovarăși, vă repet că re- 

gulamentul de ordine interioară in- 
terzice ca Ariciul să stea aici! Eu 
răspund de viaţa lui şi nu pot să-l 
las expus la întîmplare. (Hotărit, 
îşi înfăşoară mîna într-o batistă şi 
se repede spre Arici să-l înşface, 
dar şi de data asta este înțepat. 
Guzgănici se îndreaptă spre ieşirea 
din dreapta, nervos.) Bine! Voi o 
să daţi socoteală ! 


(Iese. Oamenii rîd, apoi pleacă, vor- 
bind, pe uşa din stînga. Citeva clipe 
scena rămîne goală. Guzgănici, tra- 
vestit în femeie de serviciu, intră pe 
furiş, uitîndu-se în dreapta şi-n stînga. 
Într-o mînă are o mătură, iar în alta 
o găleată. Se apropie tiptil de gazeta 
de perete, îl pocneşte pe Arici cu mă- 
tura, doborindu-l, apoi îl aruncă în 
găleată şi dispare pe o uşă laterală. 
Luminile se sting. Se aud paşii lui 
Guzgănici, de astă-dată puţin tîrşîiți, 
nesiguri. Cînd se aprinde lumina, Guz- 
gănici intră pe uşa biroului său. Pune 
mîna pe telefon, formează un număr, 
apoi începe să strige.) 


GUZGAĂNICI : Alo, tovarășul şef al 
pazei ? Dumneata ce păzeşti, cu ce 
te ocupi în timpul serviciului ? Lasă, 
lasă, cunosc eu poveştile astea. 
Dumneata ştii că o mină criminală 
ne-a răpit Ariciul? Nu ştii? De ce 
nu ştii? Dă alarma şi pune să fie 
căutat de urgență Ariciul! Perche- 
ziţionează toţi salariaţii, dezbrăcîn- 
du-i pină la piele. Da, inclusiv fe- 
meile şi inclusiv fetele. între timp, 
dai un telefon şi la Miliție... (Se răz- 
gîndeşte.) Adică nu, nu mai anunța 
Miliția. Caută dumneata cît cauţi şi 
pe urmă o laşi baltă. Şi nu mai 
percheziționa nici femeile, nici fe- 
tele. Controlează vreo doi-trei băr- 
baţi, aşa, ca să se cheme, şi pe 
urmă încheie un proces-verbal pre- 
cum că a dispărut fără urme. Aşa, 
băiatule, fii harnic ! Spor la muncă! 
(O bătaie uşoară în uşă. Apoi intră 

Mama, Unchiul din partea mamei, 

Unchiul din partea tatei şi cei trei ne- 

poți.) 

MAMA : Dragul meu, nu înţeleg ce se 
mai întîmplă aici la noi. De cînd 
ai adus scirba asta de Arici — că 
altfel nu pot să-i zic — a intrat 
zizania în toți. 

GUZGANICI (calm):  Linişteşte-te, 
mamă. Mă ştii doar că nu-mi pierd 
niciodată firea şi că mă descurc. 
(În şoaptă.) Ariciul a fost li- 
chidat. 

TOŢI: Cum ? 

GUZGANICI (confidențial) : L-am a- 
runcat în canal. (Toți rîd de se 
prăpădesc.) 

UNCHIUL DIN PARTEA MAMEI: 
Hai, c-ai fost tare aici! Mi-ai plă- 
cut de tot! 

UNCHIUL DIN PARTEA TATEI: Fru- 
moasă imaginaţie ai avut. (Îl să- 
rută.) Tu scriitor trebuia să te faci. 

GUZGANICI (emoționat, îi strînge în 
brațe pe toţi): îmi pare bine că 
aţi venit. La necaz şi bucurie, nu- 
mai pe voi mă pot bizui. 


(Îşi şterge o lacrimă. Observindu-i 
emoționantul gest, încep şi ceilalți să 
plingă, îl îmbrățișează.) 


UNCHIUL DIN PARTEA MAMEI (re- 
venindu-şi) : Ei, bine că s-a ter- 
minat. Un băiat atit de capabil ca 
tine nu putea să suporte mult timp 
în jurul lui o asemenea jigodie ţe- 
poasă. 


(În clipa aceea se aude un ciocănit 
timid în uşă.) 


GUZGĂNICI : Cine-i ? 


(Uşa se deschide încet, cu precau- 
ție, apoi apar două capete cu cas- 
chete de paznic pe ele.) 


PAZNICUL I: Se poate? Nu vă de- 
ranjăm ? 

GUZGANICI (vădit deranjat) : Poftiţi. 
Care-i problema ? 

PAZNICUL I (uitîndu-se către Paz- 
nicul II, ca să-şi facă curaj) : Ne-a 
trimis la dumneavoastră tovarășul 
nostru şef al pazei. 

GUZGĂNICI : în ce problemă ? 

PAZNICUL II (uitîndu-se către Paz- 
nicul I, ca să-și facă curaj): De 
fapt, nu e nici o problemă Vrem 
numai să vă întrebăm dacă e ade- 
vărat că aţi dat dumneavoastră dis- 
poziţie să fie căutat un arici. 

GUZGĂANICI : E adevărat. 

PAZNICUL I (uitîndu-se către Pazni- 
cul II, cu înțelegere): Atunci, în- 
seamnă că n-a glumit cu noi. (Că- 
tre Guzgănici.) Că nouă tot nu ne 
venea să credem. Ce nevoie să aibă 
tovarășul Guzgănici de un arici? 
Dar văd că... 

GUZGANICI (cam enervat): Totuşi, 
nu înțeleg care-i problema. Ce 
vreţi ? 

PAZNICUL II: Noi nu vrem nimic. 
Am vrut doar... 

GUZGĂNICI (plictisit) : Atunci la re- 
vedere şi spor la muncă. 


(Cei doi dau să plece, dar se în- 
torc.) 


PAZNICUL I: Şi cu Ariciul cum ră- 
mîne ? 


GUZGAĂNICI : Duceţi-vă şi căutaţi-l. 
Căutaţi-l zi şi noapte, pînă ame- 
țiți. 

PAZNICUL II: Păi, ce să-l mai cău- 
tăm, că-l găsirăm. (Guzgănici tre- 
sare, îngrozit. Paznicul II scoate 
Ariciul de sub haină şi-l arată.) 
Tocmai treceam prin curte cu co- 
legul meu de serviciu, cînd auzim 
de undeva, de sub pămînt, un chiţ- 
căit. Eu, cum sînt milos, zic: aici 
trebuie să fie o vietate ajunsă la 
necaz. Ridic capacul de la canal, 
bag mina şi scot un arici aproape 
mort. îi dau imediat primul ajutor 
conform instrucţiunilor Crucii Roșii 
— respiraţie artificială, două palme 
peste bot — şi-şi revine. Zic atunci 
către coleg: i-l duc băiatului meu, 
că tot mă bate el la cap că le-a 

apiu ariciul de la colțul viu al 

şcolii. Cînd să plec, mă vede tova- 
răşul şef al pazei şi-mi zice să-l 
aduc la dumneavoastră. 

GUZGAĂNICI (solemn): Tovarăşi paz- 
nici, vă felicit. Aţi săvirşit o mi- 
nunată faptă de vitejie. Acest Arici 
a dispărut în condiţii misterioase, 
în urma unei acţiuni criminale. Voi, 
prin fapta voastră fără seamăn, aţi 
readus în mijlocul nostru o ființă 
care — cred că sint în asentimen- 
tul celor aici prezenţi — ne este 
tuturor deosebit de utilă şi dragă. 
în concluzie, am să vă dau cite o 
primă. (Către Mama.) Ne-a mai ră- 
mas ceva din fondul pentru ocro- 
tirea mamei şi copilului? (Mama 
dă din cap că nu.) Cum am zis, 
pentru fapta voastră meritaţi cu 
prisosinţă cite o primă. Uite, luaţi 
cinci lei ca să beţi şi voi o ţuică. 

PAZNICUL I (uitîndu-se lung la bani, 
fără să-i ia): Lăsaţi, nu vă deran- 
jaţi. Bani avem şi noi, că doar 
sintem salariaţi. 

GUZGANICI : Bine. Atunci încă o dată 
vă felicit din inimă pentru fapta 
voastră şi... (Le face semn să iasă.) 
Spor la muncă! 


(Cei doi paznici ies. Guzgănici ră- 
miîne cu Ariciul în mînă. Toţi se uită 
spre el cu priviri vineții.) 


UNCHIUL DIN PARTEA MAMEI: Ce 
idioţi! ` 

GUZGANICI (gînditor) : într-adevăr. 
(Oftează.) Unchiule, cînd ieşi, pune 
dumneata această ființă atit de 
dragă, care cred că-mi va mînca 
sufletul, pe piedestalul din hol. 


(Ceilalţi ies. Guzgănici rămîne sin- 
gur. Deodată, printr-un salt acrobatic 
şi surprinzător, pe una din ferestre 
sare Tolfini, un individ înalt şi suplu, 
îmbrăcat în costum de dresor de circ, 
cu o cravaşă în mină şi cu diferite 
instrumente de scalpat, la centură. 
Guzgănici tresare speriat. Peste o 
clipă, pe cealaltă fereastră, sare Ra- 
fistolina, de asemenea în costum de 
dresoare.) 


TOLFINI (volubil şi impertinent) : 
Am onoarea să salut pe responsa- 
bilul celor mai perfecte dopuri din 
sud-estul Europei ! 

GUZGANICI (uluit) : Mă rog... cu cine 
am de-a face ? 

TOLFINI (la fel de volubil) : Este ex- 
clus să nu fi auzit de numele meu. 
Vă rog să-mi permiteţi. (fi întinde 
mîna.) Tolfini, dresor principal şi 
achizitor special de animale săl- 
batice al celebrului circ de renume 
mondial... 

RAFISTOLINA : „Arena cu groază“! 

TOLFINI: Pentru prima şi ultima 
oară în turneu în localitatea dum- 
neavoastră. 

GUZGANICI: Dacă nu sînt prea in- 
discret, de unde vine circul dum- 
neavoastră ? 

RAFISTOLINA: Din străinătate. A 
fost în turneu în Africa, unde a dat 
spectacole în mijlocul junglei. Spec- 
tacole unice și fenomenale. Leii, ti- 
grii şi panterele noastre dansau pe 
sirmă, în fața colegilor lor aflaţi 
încă în sălbăticie. Presa mondială 
a descris totul pe larg. Apoi am 
plecat la Polul Sud, am dat specta- 
cole pe scene de gheață la minus 
șaptezeci de grade, am dresat pin- 
guini în proporţie de masă, prin 
telepatie, şi urşi albi, care dansau 
twist cu focile. 

GUZGANICI (uluit): Foarte intere- 
sant. Vă rog să luaţi loc şi să mă 
informaţi despre scopurile vizitei 
dumneavoastră. 


(Rafistolina se aşază aproape de el, 
provocator. Tolfini rămîne în picioare, 
pentru a-şi continua demonstraţia.) 
TOLFINI: Dragă tovarăşe Guzgănici. 

Circul nostru este, ca să zic aşa, 

cu toată modestia, unic în lume. 

Unic, pentru că numai la noi se 


face dresură de animale mici, încă 
nesupuse de către om: muşte, pu- 


rici... 

RAFISTOLINA : ...arici... vrăbii... 

TOLFINI : ..guzgani, ploşnițe... 

RAFISTOLINA : ...țînțari, broaște... 

TOLFINI : ...şi altele. Sistemul nos- 
tru de dresură este uimitor de sim- 
plu şi original. El se bazează pe o 
ştiinţă aflată într-o fază incipientă. 
Este vorba de telebioscalpiologie. 

GUZGANICI : într-adevăr, trebuie să 
fie o ştiinţă nouă, pentru că altfel 
aş fi luat cunoştinţă de ea cu si- 
guranţă. Continuaţi. 

TOLFINI: Dragul meu Guzgănici, 
cum spuneam, la baza sistemului 
nostru de lucru stă telebioscalpiolo- 
gia. Animalele de care ne ocupăm 
noi în mod deosebit sint aricii şi 
guzganii. Eminentul savant Vespa- 
sian Blindu — conducătorul ştiinţi- 
fic al circului nostru, specialist în 
aricicultură şi guzgăneală — a ajuns 
la concluzia, după îndelungi cerce- 
tări, că poate prezenta lumii întregi 
un număr uluitor de magie şi sen- 
zaţie, înfrățind aricii cu guzganii. 

GUZGAĂNICI (care între timp începe 
să se simtă bine lingă Rafistolina) : 
Vă rog să-mi explicaţi cu toate amă- 
nuntele. Nu mă grăbesc. 

TOLFINI: Cum spuneam, maestrul 
Vespasian Blindu a făcut o desco- 
perire  senzaţională într-un docu- 
ment aparent neînsemnat. Este 
vorba de o carte de citire pentru 
clasa a III-a primară, apărută pe 
vremuri, în care exista o fabulă. 
Rafistolina, recită-i-o domnului. 

RAFISTOLINA: Am uitat cum în- 
cepe. 

TOLFINI : „Într-o iarnă fioroasă...“ 

RAFISTOLINA: „Groaznică şi vifo- 

roasă 
Zice lumea c-ar fi fost 
Un arici fără-adăpost. 
Nu avea o altă casă 
Decit blana lui ţepoasă. 
Zgribulit şi nemîncat 
Tremura ca apucat. 
într-o zi pe cind mergea 
Prin zăpadă şi plingea..“ 
(Către Tolfini.) Am uitat. 

TOLFINI (către Rafistolina) : Idioato ! 
(Către Guzgănici.) în continuare se 
explica faptul că ariciul cere adă- 
post unui guzgan, acesta îl primeşte 
ospitalier şi omenos în vizuina lui, 
pentru ca apoi ariciul să înceapă 
să-l înţepe sistematic pe guzgan, să-i 
facă viața imposibilă şi să-l scoată, 

în cele din urmă, afară din propria 
lui vizuină. Deşi tristă, întimplarea 
n-ar avea de ce să ne îngrijoreze, 
dacă asemenea lucruri nu s-ar pe- 
trece şi în viaţă. Dar se petrec. 
GUZGANICI (oftînd) : într-adevăr. 
TOLFINI : Maestrul Vespasian Blindu 
a pus la baza cercetărilor sale po- 
runca creştinească... (Confidenţial.) 
Sper că nu sînteți ateu ? 
GUZGANICI: Nu, fost ortodox. 
TOLFINI: Cum spuneam, el a luat 
ca bază porunca creştținească, ge- 
neral-umană, care spune că omul 
trebuie să se aibă bine cu aproapele 
său, să se poarte cu el ca un frate, 
să se apropie de el cu plăcere. El 
vedea — pentru că este şi un mare 
vizionar — o lume în care toți 
oamenii să fie îmbrăcaţi numai în 
catifea moale şi fină, ca haina 
aceasta a colegei mele. Vă rog s-o 
pipăiţi. (Ceea ce Guzgănici face cu 
mare plăcere.) Cum spuneam, emi- 
nentul nostru maestru Vespasian 
s-a întrebat: de ce nu s-ar înfrăți 
pentru totdeauna aricii cu guzganii, 
ca să trăiască în bună înţelegere? 
matea (meditînd) : într-adevăr, 
e ce? 


TOLFINI : Din păcate, pe lume există 
încă foarte mulți arici. E o rea- 
litate crudă, dar obiectivă. Maestrul 
Vespasian şi noi, colaboratorii săi 
apropiaţi, am hotărît să facem o 
experiență prin care să demonstrăm 
oamenilor că e mai bine să se 
comporte ca nişte guzgani, decît ca 
nişte arici. Adică să nu mai fie 
țepoşi, ci moi, molcuţi, linoși, plă- 
cuți la pipăit, catifelaţi ! Noi vrem, 
cu alte cuvinte, să transformăm toţi 
aricii în guzgani. 

GUZGAĂNICI (încîntat) : Faceţi un lu- 
cru de o importanţă filozofică capi- 
tală pentru omenire. 

TOLFINI : La noi, tovarăşe dragă, ari- 
cii sînt supuşi unor tratamente 
foarte interesante. 

RAFISTOLINA : Pe unii îi radem la 
piele cu briciul... 

TOLFINI: Pe alţii îi obligăm să-și 
resoarbă ţepii în propria lor piele. 
Altora li se pun dopuri de plută în 
virful ţepilor. Din păcate, dopurile 
sînt de calitate foarte slabă, se sfă- 
rimă, ţepii aricilor le  perforează 
foarte uşor. 

GUZGANICI (tuşind jenat): În acea- 
stă privinţă, într-adevăr, mai sînt 
unele lipsuri. 

TOLFINI : Asta am bănuit și noi. Cele 
mai bune rezultate le-am obţinut 
cu aricii raşi la piele sau cu blana 
întoarsă pe dos. (Către Rafistolina.) 
Colega, arată-i, te rog, cîteva mostre. 

RAFISTOLINA (scoate din buzunar 
doi arici — unul ras şi altul cu 
blana întoarsă pe dos. Către Guz- 
gănici,  amabilă):  Pipăiţi-i fără 
teamă. 

(Guzgănici îi studiază cu cea mai 
mare atenţie, după care Rafistolina îi 
pune la loc.) 

TOLFINI: Şi ca să nu mai lungim 
vorba, dragă tovarăşe responsabil al 
dopurilor perfecte, noi am fost in- 
formaţi că în cooperativa dumnea- 
voastră există un arici care vă face 
probleme. 

GUZGANICI (oftează): Şi încă ce 
probleme, dragă tovarășe Tolfini. 
Nu ştiu dacă cunoaşteţi profilul 
unității noastre. Ea produce dopuri 
perfecte şi are, ca să zic așa, un 
caracter democratic şi progresist. 
Din acest caracter a derivat şi nece- 
sitatea de a avea un arici. De fapt, 
asta nu a fost obligatoriu, nu ne-a 
cerut nimeni, eu personal am luat 
această inițiativă. Nu mă cunoaş- 
teţi îndeaproape : eu sînt în gene- 
ral un om energic, cu temperament 
viguros. 

RAFISTOLINA 
vede. 


(curtenitoare) : Se 


GUZGANICI : Uneori, pe cei care au 


lipsuri, îi iau puţin cam forte. Din 
această pricină, unii se sfiau să mă 
critice. Ce mi-am zis atunci? Hai 
să ne procurăm un arici, care să-i 
stimuleze. Din păcate, dragă tova- 
răşe Tolfini şi dragă tovarăşă Ra- 
fistolina, acest Arici pe care l-am 
cumpărat cu bani grei din fondul 
pentru ocrotirea mamei şi copilului, 
are atitudini cu totul nepermise. 
încalcă regulamentul de ordine in- 
terioară şi-mi face numai zile fripte 

TOLFINI:  Cunoaştem toate acestea 
şi de aceea am venit. Daţi-l pe mina 
noastră! O să vi-l dresăm în așa 
fel, încît o să se facă un arici 
foarte cumsecade. Îl văduvim noi 
de toţi ţepii şi vi-l transformăm 
într-un guzgan pașnic şi cumsecade. 

GUZGĂNICI : Ar fi minunat. (Sună şt 
vine Secretara.) Adu, te rog, Ari- 
ciul. (Către Tolfini.) V-aş rămîne 
veşnic recunoscător. 

TOLFINI : Desigur, recunoştinţa dum- 
neavoastră ar fi fost foarte măguli- 

toare pentru noi, dar trebuie să vă 
anunțţăm totuşi că operaţiunea des- 
pre care vorbeam vă costă modesta 
sumă de două mii de lei. 

RAFISTOLINA (îngăduitoare) : O mie 
nouă sute. 

GUZGANICI: Nu cumva e o sumă 

rea exagerată ? 

TOLFINI: Chiar dumneavoastră re- 
cunoşteaţi adineaori că e un arici 
foarte dificil. (Intră Secretara, adu- 
cînd Ariciul. Tolfini încearcă să-l 
ia, dar se înțeapă şi-l aruncă jos.) 
Poftim, din prima clipă m-a şi în- 
tepat. Trebuie să înţelegeţi că munca 
noastră este plină de riscuri. 

GUZGANICI (către Secretară) : Fă, te 
rog forme pentru suma de o mie 
nouă sute de lei pe numele tova- 
rășului Tolfini. Din fondul pentru 
ocrotirea mamei şi copilului. (Către 
Tolfini.) Atunci, dragii mei, pe cînd 
voi putea să intru în posesia Ari- 
ciului dresat ? 

TOLFINI : Chiar mîine. 

GUZGANICI: Excelent. Mergeţi cu 
dinsa să încasaţi banii. (/olfini şi 
Rafistolina ies cu Secretara, Guzgă- 
nici răsuflă ușurat.) Slavă 'Domnu- 
lui, dresorii ăştia sînt o adevărată 
mană cerească. Dacă i-ar rade ţepii, 
ar fi excelent. I-aş raporta tovară- 
şului inspector că a năpirlit din 
cauza bătrineţii, aşa cum se întîm- 
plă tuturor animalelor sălbatice sau 
domestice. 


(Intră Tolfini şi Rafistolina, numă- 
rînd banii.) 

TOLFINI : Cu bine, prietene. 

(Sare pe aceeași fereastră pe care 

a intrat.) 

RAFISTOLINA (trimițîndu-i un sărut 
pe virful degetelor) : Pa, simpati- 
cule ! 

(Sare pe aceeași fereastră pe care 

a intrat.) 

GUZGANICI (după ce le face semn 
cu mîna la fereastră): Straşnică 
afacere ! (Îngrijorat.) Ar fi fost to- 
tuşi bine să fi făcut un contract 

Biroul lui Guzgănici. La ridicarea 
cortinei, acesta intră furios, urmat de 
Unchiul din partea mamei şi de cei 
trei nepoți. Vorbesc toți deodată, agi- 
taţi. 


scris cu ei... Şi nici adresa nu le-am 
luat-o. ( Ín clipa aceea se aude o 
bubuitură de tun asurzitoare. Guz- 
gănici aleargă la fereastră şi strigă.) 
Ce s-a-ntimplat acolo ? 


(Nu-i răspunde nimeni. Se aude gă- 
lăgie şi agitație, paşi care aleargă. 
Peste cîteva clipe, dă năvală înăuntru 
Portarul, trăgînd tunul după el.) 


PORTARUL  (gîfiind) : Tovarăşe Guz- 
gănici, permiteți-mi să raportez : la 
poarta numărul doi s-a petrecut un 
eveniment. 

GUZGANICI : Spune repede! 

PORTARUL: Un individ și o individă 
în haine de piele au încercat să 


iasă pe rtă „Cu Ariciul. 
GUZGANICI : Şi? 
PORTARUL: Åm strigat: „Stai!“ şi 
am tras. 


GUZGANICI (îngrozit): Şi? 

PORTARUL (dezamăgit) : S-au arun- 
cat pe burtă şi-au scăpat cu viaţă. 
Individa aia a avut chiar curajul 
să mă insulte. Mi-a zis: „Pa, idio- 
tule! Rafistolina mă cheamă!“ 

GUZGANICI : Şi ? Spune mai departe. 

PORTARUL : Şi s-au dus. I-am scăpat. 

GUZGANICI (se ia cu mîinile de 
cap): Nenorocitule, cetăţenii aceia 
erau clienții mei, de ce-ai tras? 

PORTARUL: Eu n-am ştiut nimic, 
n-am fost anunţat în prealabil. 

GUZGANICI (cu speranţă) : Nu cumva 
ai omorit Ariciul ? 

PORTARUL: Nu se există! Am avut 
eu grijă să reglez tirul cum tre- 
buie. Ariciul a scăpat nevătămat. 
(Viră o mînă pe țeava tunului şi 
rară Ariel, ) Uitaţi, e curat ca 


GUZGANĪCI (luîndu-se cu mîinile de 
cap): Bravo! Bravo! Bravo şi... 
ieşi afară ! 


(Portarul iese pe uşă contrariat. 
Guzgănici rămîne cu Ariciul, pe care-l 
priveşte meditativ, cu o mînă la 
falcă.) 

GUZGANICI : Nu înțeleg nimic. Vor- 


biți pe rînd. 

UNCHIUL DIN PARTEA MAMEI: 
Aveai cunoștință de faptul că în 
curte se află o grămadă mare de 


dopuri sfărimate, refuzate de către 
clienți, grămadă care creşte din 
lună în lună ? 

GUZGĂNICI: Da, şi pe care v-am 
spus s-o acoperiţi cu pămînt, trans- 
formînd-o într-un rond de flori. 

UNCHIUL DIN PARTEA MAMEI: 
Aşa am şi făcut. Am acoperit dopu- 
rile cu pămînt şi am răsădit peste 
ele panseluțe. Dar azi dimineaţă 
ne-am trezit că pămîntul a fost răs- 
colit, florile aruncate şi dopurile lă- 
sate la vedere. 

GUZGAĂNICI (luîndu-se cu mîinile de 
cap) : Doamne, Dumnezeule ! 

NEPOTUL I: Dar asta nu-i nimic. 

NEPOTUL II: Pentru că a venit pe 
la noi un fotoreporter... 


NEPOTUL III : Care le-a fotografiat... 


GUZGAĂNICI (urlînd): Dar cine a dat 
pămîntul și florile la o parte? 

NEPOTUL I (timid): Ariciul... 

GUZGANICI (perplex, rămîne pe gîn- 
duri) : Asta e cu totul nemaipome- 
nit şi intolerabil! Personal, am spe- 
rat că micile incidente și neplăceri 
provocate de acest individ cu înfăţi- 
şare de arici nu au un caracter pre- 
meditat. Din această clipă însă îmi 
dau seama cu luciditate că vrea să 
mă distrugă. Conştiinţa mă obligă 
să nu las lucrurile să continue în 
felul acesta. Doresc să rămîn sin- 
gur. (Ceilalţi pleacă. Guzgănici for- 
mează un număr de telefon.) Alo! 
Duduiţă, spune-mi te rog dacă cir- 
cul „Arena cu groază“ mai este în 
localitate. Poftim? A plecat? Mul- 
țumesc. (Închide telefonul. Singur.) 
Bravo, tovarăşe Tolfini, bravo to- 
varășă Rafistolina ! Mi-aţi luat băni- 
şorii, v-aţi cărat, iar eu am rămas 
cu Ariciul ! (Se plimbă agitat, răvă- 
şit de gînduri.) Dumnezeule, ce pa- 
coste pe capul meu! Asta mă duce 
la sinucidere. Oare nu mai există 
pe lume arme cu care să se poată 
lupta împotriva aricilor? (Se gin- 
deşte îndelung, apoi tresare şi sună 
Secretara, care intră peste o clipă.) 
Draga mea, așa superficială cum 
eşti, poţi să-mi faci rost de o sfoară 
trainică şi de un săpun? 

SECRETARA : Ce fel de săpun? De 
față sau de rufe ? 

GUZGĂNICI : Indiferent. 

SECRETARA (dă să iasă, dar îşi 
aduce aminte) : Dragul meu, te si- 
nucizi ? 


GUZGANICI: Nu e necesar să cu- 
noşti prea multe amănunte despre 
viața mea personală. 

SECRETARA (extaziată) : Ah, ce in- 
teresant trebuie să fie cînd te si- 
nucizi ! (Cu regret.) Dar pentru asta 
trebuie să fii un om profund, cu 
complexe. Or, eu sint superficială. 
Abia cînd împlinesc 21 de ani am 
de gînd să devin profundă. Atunci 
poate mă sinucid şi eu...(Îi vine o 
idee.) Ştii ce? N-ai vrea să murim 
amindoi ? (Romantică.) Să ne spîn- 
zurăm cu aceeaşi sfoară! (Din ce 
în ce mai romantică.) Şi cu acelaşi 
săpun... 


GUZGANICI (revoltat): Hai, du-te. 
Devii pur și simplu vulgară. Cum 
o să mă sinucid împreună cu tine ? 
Ce-o să zică lumea despre mine? 
Du-te! Du-te şi adu ce ţi-am ce- 
rut. (Secretara iese. Guzgănici a- 
prinde o ţigară, ia o coală de hirtie 
şi începe să scrie, vorbind singur.) 
În noaptea aceasta neagră, jude- 
cîndu-mă nemilos şi sever... (Secre- 
tara intră cu sfoara şi săpunul și 
ascultă înmărmurită ) . „cuprins de 
profunde remuşcări şi avin pe con- 
ştiinţă pete de neşters, am hotărît 
de bună-voie să-mi pun capăt zile- 
lor... (Dă cu ochii de Secretară.) Ai 
adus ce te-am rugat ? 

SECRETARA : Da. 


GUZGANICI : Mulţumesc. (Continuă să 
scrie, dar fără să citească. După ce 
termină, pune hirtia într-un plic pe 
care-l închide și-l sigilează. Apoi ia 
sfoara și săpunul din mina Secre- 
tarei, se îndreaptă către casa de 
bani şi o deschide.) Cine întreabă 
de mine spui că nu ştii nimic. (In- 
tră în casa de bani şi trage uşa 
după el. Secretara priveşte totul 
perplexă, dă să plece, dar se răz- 
gîndeşte, se apropie de casa de bani 
şi bate în uşă discret. Guzgănici 
deschide şi întreabă dinăuntru.) Ce 
vrei ? 

SECRETARA : Nici măcar nu mă să- 
ruţi înainte de a mă părăsi defi- 
nitiv. 

GUZGANICI : Bagă capul înăuntru. 
(Secretara viră capul înăuntru şi 
Guzgănici o sărută, apoi închide 
ușa.) 

SECRETARA (privind spre uşa care 
s-a închis, cu gingăşie) : Pa, respon- 
sabilule ! 


CORTINA 


RER | ecito 

Un colț de cimitir. Citeva clipe 
scena e goală. O muzică funebră a- 
nunță însă apropierea unui cortegiu, 
ceea ce se şi întîmplă. Un băiat duce 
pe umăr un catafalc în miniatură. Pe 
catafalc se află Ariciul, înconjurat de 
flori. în urma catafalcului merg Guz- 
gănici, gaşca lui şi două babe boci- 
toare. Cortegiul face un mic ocol, apoi 
se opreşte în fața unei gropi, lîngă 
care stă un gropar cu fringhiile pre- 
gătite pentru coborîrea coşciugului. 
Mama, îndoliată, pare a fi cea mai 
îndurerată şi neconsolată. Guzgănici 
se urcă pe un podium, priveşte grav 
asistența, apoi începe să vorbească. 


GUZGANICI: Iubiți salariați! Cu 
adîncă mîhnire în suflet, am du- 
rerea de a vă anunța că astă-noapte, 
aproximativ în jurul orei unu, după 
o lungă şi grea suferință sufle- 
tească, scumpul și neprețuitul nos- 
tru Arici şi-a pus capăt zilelor, de- 
cedînd. El a fost găsit spînzurat. 
La locul sinuciderii s-a descoperit 
această scrisoare, pe care o desfac 
în fața dumneavoastră. (Scoate din 
buzunar o scrisoare pe care o des- 
face.) Iată ultimele cuvinte ale ră- 
posatului : „În noaptea aceasta nea- 
gră, judecîndu-mă nemilos şi sever, 
cuprins de profunde remuşcări şi 
avind pe conștiință pete de neșters, 
am hotărît de bună-voie să-mi pun 
capăt zilelor. Hotărirea aceasta nu 
este întîmplătoare. Am săvirșit de-a 
lungul vieţii mele fapte care nu 
puteau rămîne nepedepsite. Cu ani 
în urmă, am dat afară din propria-i 
casă un biet guzgan cumsecade. 
Venind în această unitate coopera- 
tistă producătoare de dopuri şi fiind 
o fire slabă, uşor influențabilă, 
m-am lăsat atras de către unele 
elemente în acțiuni care au dus la 
încălcarea regulamentului de ordine 
interioară, aducînd astfel prejudicii 
morale tovarăşului Guzgănici, pe 
care-l stimez şi îl apreciez din adîn- 
cul sufletului (Guzgănici îşi şterge 
o lacrimă cu mîneca ) şi pe care, 
înainte de a-mi trăi ultima clipă a 
vieţii, îl rog să mă ierte și să-mi 
poarte o amintire plăcută. Adio!“ 
Semnat propriu: Arici. lată, deci, 
dragi salariați, ce întîmplare tra- 
gică şi ce final îngrozitor. Vărsînd 
lacrima ce se-cuvine pe cadavrul 
său, noi nu putem să nu-i atragem 

însă atenția decedatului Arici şi 
asupra altor apucături urîte pe care 
le avea, mai ales apucătura de a se 
băga acolo unde nu-i fierbea oala. 
Dar în asemenea momente de tristă 
încercare nu e bine să cercetăm 
lipsurile şi să ne criticăm. Mult mai 
folositor este să dăm dovadă că 
sîntem oameni şi că ne înţelegem 
între noi omenește. Acum, s-ar pu- 
tea ca unii dintre dumneavoastră, 
avînd un nivel de cultură generală 
mai scăzut, să-şi închipuie că noi 
vom rămîne fără un arici. Nu. Nu 
se va întîmpla aşa ceva. Eu propun 
să-l îngropăm pe scumpul nostru 
Arici numai cu o parte a trupului, 
adică să reținem blana, s-o împă- 
iem şi s-o aşezăm în incintă, pe 
piedestalul pe care a stat răposa- 
tul. în felul acesta, Ariciul va trăi 
mai departe printre noi, ca un 
simbol şi stimulent eficace. Şi cu 
aceasta, adunarea noastră îndure- 
rată a luat sfîrşit. Adio, dragul 
nostru Arici! (Guzgănici face un 
semn către bocitoare şi acestea în- 
cep să bocească în cor. Peste cîteva 
clipe le face însă semn să se 


oprească.) Ajunge! Cîntaţi îngrozi- 
tor de fals. Ne-aţi luat banii de po- 
mană. (Către toţi cei prezenți, fă- 
cîndu-le semn să plece.) Gata, mer- 

geţi şi vedeţi-vă de treabă. Lăsa- 
ți-mă singur. 


(Cei prezenţi pleacă. Guzgănici ră- 
mine numai cu Groparul, care are un 
cuțit imens în mînă.) 

GROPARUL: Pot să încep? 
GUZGANICI : Da, şi lucrează cît mai 
rapid. Ce adincime are groapa ? 

GROPARUL : Doi metri. 
GUZGANICI: Cam superficială. Pu- 
tea să fie mai profundă. 


(Groparul caută ceva, năucit, în 
dreapta şi în stînga, se scarpină după 
ceafă, apoi vine spre Guzgănici, ne- 
dumerit.) 


GROPARUL : Nu te supăra dumneata, 
unde e... ? 

GUZGANICI : Ce să fie? 

GROPARUL : Animalul ăla care tre- 


buie jupuit şi înhumat. 
GUZGANICI (uluit, intrînd în pa- 
nică) : Cum unde e? Nu e pe ca- 


tafalc ? (Aleargă într-acolo şi vede 
că nu e; se ia cu miinile de cap.) 
Nenorocitule, ce-ai făcut cu Ari- 
ciul ? Unde e, că te dau pe mîna 
pl Escrocule, furi cadavre! 
nde e şeful dumitale, responsabi- 
lul groparilor ? 
GROTA (calm): E plecat în con- 


GÜZGANICI : în concediu? Nu-i ni- 
mic, te reclam cînd se întoarce. 
(Înnebunit.) Nenorocitule! De ce 
n-ai păzit cadavrul ? 

GROPARUL : Păi, dacă a fugit, 
seamnă că nu era cadavru... 

GUZGANICI : Atunci ce era? 

GROPARUL : Înseamnă că era viu. 

GUZGANICI (uimit de perspicacitatea 
acestuia) : Ai dreptate. Dacă a fu- 
git, trebuie să fie pe undeva pe-a- 
proape. Aleargă şi caută-l! Dacă-l 
găseşti, ai de la mine un bacşiş 
gras. 


(Groparul fuge să-l caute. Guzgănici 
caută și el, mergind în patru labe, 
printre boschete. Peste citeva clipe, 
Groparul vine cu Ariciul înfăşurat în 
haină.) 

GROPARUL (aruncîndu-l jos, la pi- 
cioarele lui) : Poftim, l-am găsit. 
GUZGANICI (fericit) : Bravo ! Ia cinci 
lei şi du-te şi bea o ţuică. Lasă că 
rezolv eu restul. (Groparul pleacă. 
Guzgănici se învirteşte în jurul Ari- 
ciului, agitat.) Drăguţul de tine. Faci 
ce faci şi iar încerci să fugi de 
mine. Fir-ai tu să fii de potaie! 
Eşti mai al dracului decît credeam. 


în- 


De bătut, te-am bătut, de sinucis, 
te-am sinucis, și, cu toate astea, 
continui să exişti. Cu mintea ta ne- 
evoluată giîndeşti că ai să scapi to- 
tuşi de mine. Ei, află că n-o să 
scapi ! (Se apropie de el şi încearcă 
să-l mîngiie.) Uşurel... uşurel... Mîn- 
ca-l-ar nenea pe el să-l mănince... 
(Deodată sare în sus ca înțepat.) 
Ah, formidabil! Genială idee mi-a 
venit ! (Gînditor.) Da, în sfîrşit, am 
găsit soluţia capitală. (Solemn, că- 
tre Arici.) Iubitul meu duşman de 
moarte, îți declar în mod oficial că 
am să te mănînc! Da, ce te uiţi 
aşa năuc la mine? Nu-ţi vine să 
crezi ? Află că nu glumesc. Am să 
te mănînc pur şi simplu. (Sadic.) 
Da, am să te mănînc! Am să te 
mănînc. (Înhață Ariciul, simulează 
că-l înghite, apoi răsuflă ușurat.) 
în sfirşit, slavă ţie, Doamne! Sint 
salvat. Am scăpat de-o pacoste. 


(Dinspre stinga apar Mama, cei doi 
unchi şi cei trei nepoți.) 


MAMA : Hai, dragă, ce faci, nu vii? 

GUZGAĂNICI : Sînt gata. 

MAMA (își face cruce): Dumnezeu 
să-l ierte şi să-i fie țărîna uşoară. 

GUZGANICI : N-are care ţărină să-i 
fie ușoară, pentru că nu l-am mai 


îngropat. 

UNCHIUL DIN PARTEA MAMEI: Nu 
cumva a fugit iar? 

GUZGAĂNICI (voios): A fugit, dar 
l-am prins. L-am prins şi pe urmă 
l-am mîncat. 

MAMA (îşi face cruce): 
zeşte ! Cum adică ? 

GUZGANICI : Pur şi simplu l-am mîn- 
cat. Ca să terminăm odată pro- 
blema. 


Doamne pă- 


(Toţi se privesc uimiţi şi îngrijo- 
raţi.) 


UNCHIUL DIN PARTEA TATEI: Să 
nu-ți facă rău, dragă. E periculos, 
mai ales dacă e crud, nepregătit. 

MAMA : Nu simți nimic? (fi pune 
mîna pe frunte.) N-ai temperatură ? 

GUZGANICI (îngrijorat deodată): 
Parcă... Da... într-adevăr... Cred că 
am nişte frisoane... (Se gîndeşte 
puțin.) Simt că se petrece ceva 
foarte ciudat cu mine... Aşa.. nişte 
transformări complexe... Parcă n-aş 
mai fi eu... E ceva din punct de ve- 
dere al conștiinței... Pe cuvintul 


meu ! 
NEPOTUL 1I (înțelept) : 
periculos. 


Asta e foarte 


NEPOTUL II: Cind se transformă 
conştiinţa înseamnă că... 

NEPOTUL III: ...s-a petrecut o mare 
transformare. f 

GUZGANICI (transfigurat, trăind O 
revelație) : Da, cred că m-am trans- 
format radical. Mă simt alt om! 
Pe cuvîntul meu! (Toți îl privesc 
consternați.) Parcă totul în j 
meu e altfel, culorile pe care le 
ştiam s-au schimbat. Privirile mi 
s-au limpezit... Uite, în clipa asta 
îmi dau seama perfect de bine că 
sînteți nişte lichele jalnice! Pe cu- 
vîntul meu! Matale, mamă, să-ți 
fie ruşine, tragi chiulul toată ziua 
şi umbli cu aranjamente şi bîrfe... 
Dînşii, unchii mei, fac nişte afaceri 
foarte urite... Scot materiale afară 
pe sub mînă... Introduc altele... com- 
binații murdare! Aştia (arată spre 
nepoți), nişte dobitoci care iau leafa 
de pomană, nişte lepre şi nişte es- 
croci mai mici... Da, e ceva formi- 
dabil! îmi dau perfect de bine sea- 
ma cine sînteți! Chiar azi am să 
vă zbor afară! Pe unii dintre voi 
vă dau chiar pe mîna justiției ! 

MAMA (îngrozită): Dragul meu, tu 
eşti bolnav! Ce-i cu tine? 

GUZGANICI : N-am nimic, mamă, sînt 
sănătos. Mi s-a trezit conștiința! 


(Toți ceilalți se privesc semnifica- 
tiv.) 


MAMA (către unchi): E limpede, a 
mîncat Ariciul şi din cauza asta... 


T A B L O 


Biroul lui Guzgănici. La ridicarea 
cortinei, în scenă se află un grup nu- 
meros de salariaţi din întreprindere : 
Corespondentul voluntar — căruia oa: 
menii îi spun acum „tovarăşe respon: 
sabil“ —, Controlorul de calitate, Şeful 
de echipă şi alții. Aceştia discută 
aprins, aplecați cu toţii asupra unei 
hirtii desfăşurate larg pe masă. 


RESPONSABILUL (același cu Cores- 
pondentul voluntar, către Controlo- 
rul de calitate) : Da, ideea dumitale 
e foarte bună. Așa să facem! Sîn- 
teţi de acord ? 

ȘEFUL DE ECHIPA (preocupat) : Dar 
dacă am muta şi malaxorul ăsta 
şi i-am anexa bazinul de la ma- 
laxorul cel vechi, care stă nefo- 
losit ? 

(Către Guzgănici.) Dragul meu, nu 

vrei să iei un purgativ ? 

GUZGAĂNICI (hotărît) : Nu, nu iau ni- 
mic. Mă simt foarte bine. 

UNCHIUL DIN PARTEA MAMEI (că- 
tre Mamă): S-a smintit! Asta e 
în stare să ne nenorocească pe toţi. 
(Către Guzgănici, apucîndu-l ener- 
gic de piept.) Ce-i cu tine, tre- 
zeşte-te din nebunie ! 

GUZGANICI (îl respinge cu indig- 
nare): la mîna de pe mine, escro- 
cule! Am să dau la iveală toate 
potlogăriile tale! Nici unul n-o să 
scăpaţi ! 

(Mama, unchii şi nepoţii se adună 
repede într-un colț, discută ceva ra- 
pid şi iau o hotărire. Apoi se întorc 
amenințători spre Guzgănici. Acesta 
încearcă să fugă, dar urmăritorii îl 
înconjoară, îl prind de miini şi de 
picioare şi, fulgerător, îl aruncă în 
groapa pregătită pentru Arici şi pun 
o lespede grea deasupra.) 

MAMA  (făcîndu-şi cruce): Dumne- 
zeu să ne ierte, am făcut un păcat, 
dar n-aveam încotro. Era bolnav şi 
trebuia să-l sacrificăm. 

UNCHIUL DIN PARTEA MAMEI: Să 
plecăm de-aici cît mai repede ! 

(Se uită în dreapta şi-n stînga pru- 
denţi, apoi pleacă unul cîte unul. În 
urma lor, Guzgănici urlă din groapă: 


„Asasinilor ! scrocilor !“  înfiorați, 
asasinii grăbesc pasul.) 

(Toţi se gîndesc. Intră Guzgănici ; 
444 aha în jur năuc, ca venit de pe 
altă lume, apoi rămîne încremenit în- 
tr-un colț. Oamenii din jur îi re- 
marcă îr. treacăt prezența, dar nu-i 
dau nici o atenție, îşi văd mai de- 
parte de treburi. Guzgănici încearcă 
să spună ceva, dar Controlorul de 
calitate îi ia vorba din gură.) 


CONTROLORUL DE CALITATE: în- 
tr-adevăr, şi eu m-am gîndit odată 
să facem așa. Cunosc bazinul şi 
cred că e păcat să nu-l folosim. Am 
mări producția cu cel puţin zece 
la sută. 

RESPONSABILUL : Asta-i foarte im- 
portant. (Se gîndeşte puțin, apoi ho- 
tărăște.) Hai să mergem la faţa lo- 
cului. Hotărim acolo. 


WWW .Cclmec.ro 


ŞEFUL DE ECHIPA (către noul res- 
ponsabil) : Tovarășe responsabil, eu 
mai am o idee în legătură cu... 

RESPONSABILUL: Să lămurim mai 
întîi treaba asta şi pe urmă dis- 
cutăm şi cealaltă problemă. 


(Se ridică şi pleacă toţi. Guzgănici 
încearcă să spună ceva, dar aceştia 
trec pe lingă el şi se duc, fără să-l 
observe. Guzgănici rămîne singur, cu- 
prins de o mare nedumerire. Peste 
cîteva clipe intră Secretara, care de- 
retică pe birou. Văzindu-l, tresare.) 


SECRETARA: Ia te uită! Ce-i cu 
dumneata ? 
GUZGANICI (încă năucit) : Eu... 


SECRETARA: Unde ai fost pînă 
acum ? 

GUZGANICI : în mormînt... 

SECRETARA  (înfiorată): în mor- 
mînt ? 

GUZGANICI: Da... Am fost înmor- 


miîntat de viu... în chip samavolnic. 

SECRETARA (își face reg Doamne 
Dumnezeule! încep să devin mis- 
tică. Dar cum ai ajuns în mormiînt, 
iubitule ? 

GUZGAĂNICI (cu aceeași figură de om 
căzut din lună) : Ştii... atunci la ci- 
mitir.. eu am mincat Ariciul... pe 
urmă m-am transformat... iar el. 
m-au îngropat... 

SECRETARA (se strîimbă, în semn că 
nu priceng Leu dar e totuşi cu- 
rioasă) : 


GUZGANICI : da un moment dat am 
adormit... Pe urmă, cînd m-am tre- 
zit... Ariciul fugise ! Aşa că iar m-am 
transformat. 

SECRETARA (strimbîndu-se nedume- 
rită şi  neconvinsă): Mda... se 
poate... Ariciul, într-adevăr, s-a în- 
tors înapoi. 

GUZGANICI : Şi ce face ? 

SECRETARA : Ce să facă? Bine, îşi 
vede de treabă. (Amintindu-și.) Ştii, 
a fost şi el la şedinţa aia. 

GUZGANICI : Care şedinţă ? 

SECRETARA: A, nu ştii? A fost o 
şedinţă tare de tot. P-ăia ai du- 
mitale... neamurile... i-au făcut oa- 
menii piftie... S-a spus tot, să ştii. 
Și s-au luat şi măsuri, Miliția... 
chestii... Mai bine că n-ai fost aici.. 
Cînd s-a propus să fii scos, s-a 
votat în unanimitate. Acum avem 
un responsabil mult mai tînăr şi 
mai drăguţ... Am şi avut cu el o 
discuție. 


GUZGANICI : Ce fel de discuție ? 

SECRETARA : Aşa... (Cu înțeles.) Am 
încercat să fiu puțin superficială. 

GUZGANICI : Şi ? 

SECRETARA (dezamăgită) : Nu m-a 
înțeles. A zis că de miine să in- 
tru în producţie, să învăţ o mese- 
rie. Încerc şi asta. Să vedem ce iese. 
(Iese. Pe uşă îşi viră capul Inspec- 


torul.) 

INSPECTORUL : Tovarășul responsa- 
bil nu-i aici ? 

SECRETARA (de afară): E prin 


secţii. 
GUZGAĂNICI (către Inspector, care 
vrea să plece) : Tovarăşe Inspector ! 
INSPECTORUL (intră în birou) : Da 
GUZGANICI (intimidat) : Mă mai cu- 
noaşteţi ? Eu sînt... 
ORL (sever) : Da, ştiu cine 


GUZGÂNICI: 
acuma ? 
INSPECTORUL : Ce faci? Munceşti! 
GUZGAĂNICI (năucit) : Sigur că da... 
Evident.. Aş vrea să vă întreb însă 
ceva... Eu nu sint lămurit nici acum 
prea bine... Odată, cînd aţi fost pe 
la noi în inspecţie, mi-aţi spus ceva 
de un arici.. (Aducîndu-şi cu greu 
aminte.) Adică, cum că noi nu avem 
un arici şi că ar fi bine să avem... 
INSPECTORUL : Da, şi ce-i cu asta? 
GUZGANICI : Păi de-aia vă întreb şi 
eu. Ce-a fost cu Ariciul ăsta ? Pen- 
tru că totul... ca să zic aşa... de-aici 

porneşte... Ariciul ăsta m-a... 

INSPECTORUL (nedumerit) : Nu ştiu 
ce vrei să spui. Te simţi rău, ai 
astenie ? 

GUZGANICI: Da... Mă simt oare- 
cum slăbit fiziceşte... Ştiţi, cred că 
din cauza mormintului... Lipsă de 
aer, întuneric... 

INSPECTORUL (privindu-l  îngrijo- 
rat): Ar trebui să te îngrijești... 
(Plecînd.) Du-te la un doctor şi în- 
grijeşte-te. Arăţi foarte rău şi 
schimbat. 

GUZGANICI (singur, 
sigur... Totuşi... 
e cu Ariciul... 
totuşi... 


Vorba e... ce fac eu 


buimac) : Da, 
Nu mi se explică ce 
Cum vine... De ce, 


(Secretara intră să caute ceva pe 
birou şi-l priveşte perplexă. Guzgănici 
iese mormăind ceva incoerent. Secre- 
tara face către spectatori semn că 
s-a scrîntit.) 


CORTINA 


E P l L 


O sală de aşteptare, mobilată co- 
respunzător. Pe uşa din față scrie cu 
litere mari : AUTOR DRAMATIC. ZILE 
PENTRU AUDIENȚE ŞI PRIMIRI: 
LUNI, MARȚI şi MIERCURI — PER- 
SONAJELE POZITIVE. JOI, VINERI 
şi SIMBATA — PERSONAJELE NE- 
GATIVE. DUMINICĂ — ADMIRATO- 
RII ŞI ADMIRATOARELE. NU IN- 
SISTAȚI ÎN AFARA ACESTOR ZILE 
SAU DACĂ NU V-AȚI ÎNSCRIS DIN 
TIMP PE LISTĂ. La ridicarea corti- 
nei, în sala de aşteptare se află cîteva 
personaje cu înfăţişare negativă, prin- 
tre care şi Guzgănici. Ştefan, un zdra- 


hon uriaş în livrea cu fireturi, cerce- * 


tează o listă. De alături se aude de- 
odată un zgomot de farfurii sparte. 
Ştefan tresare şi mormăie supărat. 


ȘTEFAN: Numai belele îmi fac ne- 
norociţii ăştia de negativi. Nici va- 
sele nu sînt în stare să le spele 
ca lumea. 

AUTORUL (ieșind din cabinet în ha- 
lat de casă şi papuci, cu o mutră 
infatuată ) : Ştefan ! 

ŞTEFAN (supus): Da, maestre ! 

AUTORUL: Am auzit un zgomot sus- 


pect. 

ȘTEFAN (bilbiindu-se) : Da... cred că 
s-a spart ceva la bucătărie. 

AUTORUL (privindu-l sever): Jar 
mi-ai pus personajele la corvoadă ? 
Ţi-am interzis asta o dată pentru 
totdeauna ! 

ȘTEFAN (supus) : Numai pe cele ne- 
gative, maestre. Cu cele pozitive mă 
port corespunzător. 

AUTORUL: Te rog să te porţi co- 
respunzător şi cu cele negative. Nu 
trebuie să le umilești. Altă dată n-or 
să mai vină la noi. Or să se ducă 
la alţi autori, care ştiu să se poarte 
atent cu ele. 

ȘTEFAN: Bine, maestre, am înţeles. 

AUTORUL: Ciţi sînt pe listă? 

ȘTEFAN: Zece. Trei sînt aici, unul 
la bucătărie, unul... 

(Se opreşte, privindu-l speriat pe 
autor.) 

AUTORUL : Spune. 

ȘTEFAN : Unul lustruieşte parchetul 
în dormitor, altul udă florile în 
grădină, iar restul încă n-au venit. 

AUTORUL (gîndindu-se) : Ştefan ! Ştii 
ce? Astă-seară nu mai primesc pe 
nimeni. Îi amii pe toţi pentru mîine 
seară. Sint obosit şi indispus. Vreau 
să mă culc mai devreme. 


O G 


ȘTEFAN: Cum credeţi. Dar... 

AUTORUL: Ai încercat să stai de 
vorbă cu ei? Sint interesanţi? 

ȘTEFAN : Nu prea. Cred că i-au mai 
folosit și alţii. Unul singur pare mai 
proaspăt. 

AUTORUL : Care ? 

ŞTEFAN (arată spre Guzgănici) : Ala 
de colo. Zice ceva cu un arici, o 
chestie încurcată, nu prea am înţe- 
les despre ce e vorba. S-ar putea 
să fie un personaj de-astea mo- 
derne... Dracu’ ştie... 

AUTORUL (către personajele nega- 
tive): Mergeţi acasă, dragii mei. 
Astă-seară nu vă pot primi. Veniți 
altă dată. (Cele trei personaje se 
ridică şi pleacă, Guzgănici fiind ul- 
timul. Autorul îl strigă.) Dumneata 
rămîi cîteva clipe. (Guzgănici se în- 
toarce.) Ia spune-mi pe scurt des- 
pre ce e vorba. 

GUZGANICI (umil, cu o mutră spă- 
şită) : Nu ştiu dacă mă cunoaşteţi... 

AUTORUL : Nu te cunosc. 

GUZGANICI: Eu sînt personajul 
principal din comedia  dumnea- 
voastră Ariciul de la „Dopul per- 
fect“. 

AUTORUL (nedumerit) : Ştefan, am 
scris eu o asemenea comedie ? 
ȘTEFAN : Da, maestre, aţi scris. Ştiţi, 
aia care v-a fost respinsă de zece 
ori pe motiv că e proastă, dar 
dumneavoastră ați făcut ce-aţi fă- 
cut, ați mai cîrpit-o pe ici, pe colo, 
încît a mers pină la urmă. Critica 

v-a cam înjurat, ce e drept. 

AUTORUL: Tot nu-mi amintesc. 

ŞTEFAN : E vorba de chestia aia cu 
Ariciul... 

AUTORUL: Aha, parcă... (Către Guz- 
gănici.) Spune dragă, care-i pro- 
blema ? 

GUZGANICI ; Dacă nu vă deranjez, aş 
vrea o lămurire. Dumneavoastră aţi 
pus acolo, în piesă, un arici.. Și eu 
nu ştiu care e rostul lui... 

AUTORUL : Rostul lui ? Parcă eu mai 
ştiu ?! Poate era un simbol. 


GUZGANICI: Mă rog, eu înţeleg, e 
posibil — nu-i aşa ? — şi simbolul, 
nimic de zis, dar acest Arici m-a 
chinuit îngrozitor şase tablouri. Am 
încercat să mă lupt cu el, l-am şi- 
canat, l-am bătut, l-am ucis, l-am 
mîncat, mă rog, ce-am putut şi eu, 
dar mi-a fost imposibil să-l în- 


PIE. + scio 


ving. Pînă la urmă tot el m-a dat 
gata. 

AUTORUL: Cum, adică, te-a dat 
gata ? Explică-mi mai amănunțit, eu 
nu-mi mai amintesc piesa decit 
foarte vag 

GUZGANICI (cu deznădejde): Adică 
m-a scos din schemă! Mi-am pier- 
dut pîinea ! 

AUTORUL: Păi sigur, aşa şi trebuia 
să se întimple! El reprezenta pro- 
babil noul şi la mine noul învinge 
întotdeauna, indiferent de mijloace. 

GUZGĂNICI : Bine, bine, dar eu ce 


fac ? 

AUTORUL : Ce să faci ? N-ai ce face! 
Eşti un personaj negativ, şi a tre- 
buit să fii înfrînt, în mod obiectiv. 

GUZGANICI (cu lacrimi în ochi) : 
Totuşi... să mă scoată din piine, 
Aveam un serviciu destul de bun... 

AUTORUL: Nu-i nimic. O să te pui 
din nou pe treabă, o să munceșşti, 
o să te reeduci, îți speli păcatele... 
(Către lacheu.) Ştefan, notează. Asta 
cu reabilitarea e o idee pentru o 
nouă piesă. 

GUZGAĂNICI (îndirjit): Şi dacă eu 
nu vreau să mă reeduc?! Nu-mi 
convine... 

AUTORUL: A, dumneata ești un in- 
adaptabil, un înrăit! Foarte bine, 
atunci te lichidez complet. 

GUZGANICI : Adică cum ? 

AUTORUL: Foarte simplu. Te omor 
şi te arunc în stradă. 

GUZGANICI.: Și ce se întîmplă pe 
urmă ? 

AUTORUL : Se întîmplă că dispari de- 
finitiv. Sau, eventual, vine un alt 

autor, îţi ia cadavrul şi face din 

dumneata un personaj nou. S-ar 
putea să ai şi şansa asta. 
GUZGĂNICI (mulțumit) : Da, asta 
cred că ar fi cel mai bine. Știţi, eu 
aş dori să rămin negativ. Vă rog 
să mă lichidaţi. 
AUTORUL: Ştefan! Dă-mi pistolul! 


(Ştefan dispare şi vine cu un pis- 
tol. Autorul trage un foc în timpla 
lui Guzgănici, care se  prăbuşeşte 
mort.) 


TEFAN : Îl iau ? 
UTORUL (după ce se gîndeşte pu- 
țin) : Da, ia-l, dar nu-l arunca în 
stradă. Mă gindesc totuși să-l reiau 
într-o altă piesă, puţin modificat. 
Nu stau chiar atit de bine cu tipu- 
rile, încît să-mi permit luxul de a 
le arunca pe stradă. 
tii într-adevăr, în ultima vre- 
Apropo, maestre, miine aveţi 
procesul acela cu plagiatul. Să nu 


taţi. 

AUTORUL (amărit) : Nu, n-am să 
uit. (Privind lung cadavrul.) la-l şi 
îngroapă-l în grădină. (Ştefan iese, 
trăgînd cadavrul după el.) Şi în- 
groapă-l, te rog, cît mai adînc, nu 
cumva să-l simtă criticii. Pe urmă 
pretind că sînt facil, că-mi lichidez 
personajele negative ca să scap de 
ele, să nu trebuiască să le mai în- 
drept. Şi pune un semn deasupra 
gropii, să ştim de unde să-l luăm 
mai tirziu. 

ȘTEFAN (de afară): Da, 
am înțeles, 
obosit. 

AUTORUL (căscînd) : Într-adevăr, sînt 
obosit. (Către spectatori.) Dacă aţi 
şti ce greu se scrie o piesă! 


maestre, 
Culcați-vă, că sînteți 

in stagiunea craioveană 


n teatru este un organism viu: el cunoaşte perioade de perfect acord 

cu sine însuși şi perioade de inconsecvenţă, suportă uneori „căderi de 

tensiune“. Existenţa sa — sensibilă la o pluralitate de influențe şi 
depinzînd de o sumedenie de factori — este un teren bogat în surprize. 

Cu aproape doi ani în urmă, cu prilejul unui turneu de oarecare am- 
ploare, am cunoscut mai îndeaproape, la o discuţie în redacţia noastră, în 
jurul obișnuitei „mese rotunde“, viața Teatrului Naţional din Craiova. Era 
un moment dificil în evoluţia colectivului: repertoriul se arăta deficitar în 
dramaturgie originală contemporană; spectacole izbutite alternau cu mon- 
tări sărace în idei, insuficient de clare, lipsite de o concepţie regizorală fermă ; 
o trupă bogată în talente nu izbutea să descopere stilul în care, „cîntind la 
unison“, s-ar putea afirma ca echipă omogenă. 

O destul de lungă perioadă, teatrul a simţit lipsa unor forțe regizorale 
corespunzătoare şi mai cu seamă a unui animator capabil să concentreze şi să 
valorifice întregul potenţial de talent şi energie al colectivului. Această grea 
misiune artistică i-a revenit regizorului Călin Florian, care a preluat condu- 
cerea teatrului spre sfîrşitul stagiunii 1962—1963. La începutul acestui an tea- 
tral, secretariatul literar s-a ridicat şi el la un nivel mai înalt, tinzind să 
devină, pentru colectivul instituţiei, centru de cultură şi informaţie, for de 
schimb de idei. 

Urmărind în ce măsură acel moment a fost depășit şi care este 
„pulsul“ teatrului în actuala stagiune, am văzut la Craiova trei dintre pre- 
mierele acestui an: Şeful sectorului suflete de Al. Mirodan, Omul cu mir- 
țoaga de Gh. Ciprian şi Esop de Guilhermo Figueiredo; am încercat, tot- 
odată, să cunoaștem viața şi preocupările colectivului, atmosfera de creaţie 
din teatru. 


++. 


Judecînd după repertoriu, stagiunea trecută pare să fi fost un timp 
de studiu şi acomodare: s-au jucat un număr de piese menite a fi succese 


de casă sigure (Bucătăreasa se mărită de Sofronov — jucată sub titlul Mă- 
ritate —, Adam şi Eva de Aurel Baranga, Zizi şi formula ei de viață de 
Sidonia Drăguşanu), care să îngăduie montarea unor spectacole mai difi- 


cile — unele privite ca experiențe, ca „material de sondaj“. Printre acestea, 
o reală reuşită s-a obținut cu Hagi Tudose; Troienele şi Domnul Biedermann 

şi incendiatorii (într-o măsură, cu toate deficiențele semnalate, şi Valetul de 
cupă de Balzac), chiar dacă n-au reprezentat realizări integrale, ocupă un loc 
însemnat în strădania teatrului de a se elibera de tirania spectacolului facil, 
amuzant cu orice preţ. în același timp, stagiunea a înscris o perioadă de 
intens efort de cunoaştere a publicului, de înțelegere a criteriilor şi prefe- 
rinţelor sale. ) 
Rezultatele acestui studiu, concretizate în cifre, nu sînt, la prima vedere, 
prea încurajatoare. Dar activitatea unei instituţii de cultură nu poate fi 
judecată în afara publicului căruia i se adresează. Teatrul posedă statistici 
din care reiese limpede că, printre spectacolele cu cea mai mare frecvență 
de spectatori, s-au numărat: Bucătăreasa se mărită, Zizi, Adam şi Eva; că 
s-a bucurat de un succes disproporționat cu valoarea sa turneul Teatrului 
din Constanţa cu un spectacol slab — Băiat bun... dar cu lipsuri. Dar şi — 
de aici începe surpriza — Hagi Tudose (care aduce la teatru numeroși spec- 
tatori, chiar şi în a doua stagiune), Omul cu miîrțoaga (a cărui popularitate 
este în creştere). Este un adevăr a cărui cunoaștere temeinică va servi de 
aici încolo mult orientării teatrului : căci el se adresează unui public neomogen 
şi parţial în migraţie — publicul unui oraş în transformare. Fostul oraș 
negustoresc se industrializează masiv, atrăgind spre uzinele şi şantierele sale 
foarte mulți tineri din satele dimprejurul Craiovei; mulţi dintre aceştia, 
dacă nu se întilnesc cu teatrul pentru prima oară, nu au avut încă, în orice 
caz, prilejul să-şi formeze deprinderi de spectator. (Un exemplu: media de 
vîrstă a salariaţilor principalei uzine craiovene — „Electroputere“ — este 
de 23 de ani!) Foarte numeroșii elevi ai şcolilor medii şi profesionale con- 
tribuie şi ei la înclinarea balanței publicului către categoria tineret. Este pe 
deplin firesc ca acest spectator să fie atras de farsă, de vodevil, de feerie 
(şi, în general, de spectacolul care comportă fast, strălucire), de comedia 
uşoară şi de melodramă, şi să se arate mai puţin receptiv la drama de idei. 
Și tot în aceste caracteristici — prospeţimea impresiilor, disponibilitatea 
afectivă, lipsa unei experiențe prealabile care să-i fi falsificat gustul — se 
poate găsi terenul pentru formarea unui spectator ideal. Repertoriul acestei 
stagiuni este în acest sens o încercare; meritul său principal este că a fost 
gindit pe mai multe direcţii. Deşi titlurile ce-l compun par să alcătuiască 
un mozaic a cărui logică se descifrează greu, el reunește: comedia atit de 
cerută, într-o gamă divers nuanţată, fără nici un fel de rabat la capitolul 
bun-gust în selecție (comedia lirică Şeful sectorului suflete, Omul cu mir- 
joaga, „comedia eroică“ Esop, anticonformista Scandaloasa legătură dintre 
domnul Kettle şi doamna Moon); drama cu un puternic conținut emoţional 
(Moartea unui artist de Horia Lovinescu şi Pogoară iarna de Maxwell Anderson) ; 


o tragedie shakespeareană — Othello; în sfirşit, spectacolul popular, colorat 
şi vesel, aparţinind unui gen apropiat commediei dell’arte (Dundamaroe [tra- 
dus — Aurul frumoasei curtezane] de dramaturgul clasic sîrb Držič). E un 


repertoriu care, realizat în registrul unui spectaculos de bună calitate, simplu 
şi clar, jucat cu sinceritate şi, acolo unde este cazul, cu o mare intensitate emo- 
țională, poate marca, în legătura teatrului cu publicul său, acea treaptă de 
comunicare stimulatoare către care, cu drept cuvînt, tinde. 
LE a i 

Dar proiectele, oricit ar fi eie de interesante, au valoare numai în măsura 
în care sînt traduse în spectacol. „Cartea cea mare“ pe care trebuie să 
mizeze teatrul în bătălia pe care a angajat-o este calitatea spectacolelor 
sale. O calitate care se traduce în forță de atracţie, în putere de convingere, 
în vibraţie intelectuală şi afectivă. 

în regia Georgetei Tomescu, Esop este, în contextul calitativ al primei 
părți a stagiunii craiovene, spectacolul cel mai meritoriu: clar în intenţii 
şi de o anumită ținută profesională. Nu numai motivul etern uman al nevoii 
de libertate — pe care este construită piesa — se face auzit cu pregnanţă; 
deslușit și totuşi cu subtile mijloace este scos în evidență motivul luptei 
dintre valoare şi nonvaloare, este caricaturizată impostura. 
i Spectacolul cîştigă adeziunea publicului în primul rînd vizual, prin ima- 
ginea scenică, lucrată cu multă îngrijire. Un decor simplu, cu trepte şi coloane, 
în care o asimetrică placă de aramă suspendată aduce o pată de culoare 
(decor ce nu-şi propune să reconstituie epoca, ci doar să facă aluzie la ea, 
permițînd orice actualizare — V, Penişoară-Stegaru), îngăduie interpreților 


n Pezi 


o mişcare elegantă, pe traiectorii uneori foarte frumos imaginate. Doi artişti 
a căror muncă rămine de obicei anonimă contribuie esenţial la frumuseţea 
plastică a spectacolului: maistrul de lumini „Vadim Levinschi (care area Îi 
să transmită o varietate de stări afective minuind o claviatură a spectrului 
solar), şi machieuza Constanţa Schultz (a cărei mască pentru Esop e o 
creaţie „de zile mari“, prin tragismul reţinut pe care-l exprimă). 

Dacă ne-am propune să desenăm însă o „curbă a intensității“ reprezen- 
taţiei, acesta ar prezenta oscilații de o amplitudine destul de mare, în special 
pentru că nu toţi actorii ine - în scenă la un moment dat folosesc acelaşi 
stil interpretativ. Şi dacă simplitatea de factură clasică şi profunzimea gîndirii 
lui Ion Pavlescu (Esop) izbutesc să se acorde, în multe momente, cu jocul 
de o incisivitate modernă al lui Constantin Sassu (Xantos), interpretele rolurilor 
feminine — Leni Pinţea (Cleia) şi Chira Scarlat (Melitta) — rămin prea 
aproape de suprafața rolurilor, din pricina preocupării primordiale pentru 
însemnele exterioare ale acestora; iar lancu Goanţă, în rolul căpitanului 
Agnostos, înclină spre caricatură grotescă. Această lipsă de unitate stilistică 
fragmentează spectacolul; chiar jocul celor ce şi-au conturat just rolul suferă, 
sub influența partenerului. Aşa se face că există şi „pauze intelectuale“, mo- 
mente albe, cind pagini frumoase din text nu trec, pur și simplu, rampa. 

în Șeful sectorului suflete (direcţia de scenă aparţine tot Georgetei To- 
mescu), această fragmentare devine şi mai evident condiţionată de calitățile 
individuale ale unuia sau altuia dintre actori; regizoarea nu izbuteşte să 
domine, să influențeze şi să ducă spre o confluență particularităţile diferitelor 
personalități artistice cu care lucrează. Din această pricină, o intenţie valoroasă 
— interpretarea frumoasei piese a lui Mirodan cu o echipă foarte tînără — 
a fost, în bună măsură, ratată. Pe scena craioveană, textul și-a pierdut din 
transparenţă şi poezie: apariţiile şi dispariţiile personajelor, circuitul lor 
pe uşile din casa Magdalenei, momentele în care aceasta rămîne cu Horaţiu, 
jocul dezinvolt, dar aparținînd unei maniere de comedie mai veche, al inter- 
pretului lui Costică — toate acestea trag spectacolul în jos, îl vulgarizează. 
Există o anumită lipsă de „acoperire în aur“ în modul cum sînt spuse replicile 
— „acoperire“ care ţine de pătrunderea în esența personajului, de înţelegerea 
exactă a termenilor şi a „mizei“ conflictului, pe care nu toți interpreţii 
izbutesc s-o realizeze corespunzător. Leni Pinţea (Magdalena) are o prezență 
scenică impresionantă şi o voce foarte frumoasă; dicția ei vădeşte însă supă- 
rătoare deformări manieristice, iar ţinuta şi mersul suferă și ele de pe 
urma unei anumite tendinţe de a poza. (Actriţa este însă foarte tînără şi se 
poate uşor dezbăra de aceste proaste deprinderi, dacă va fi atent şi cu 
exigență îndrumată). De o anumită autocenzurare ar fi avut nevoie și sce- 
nografia (realizată de un debutant, Vasile Buz); ea păcătuieşte prin încărcarea 
momentului din biroul şefului și prin aşezarea unor draperii urîte, sărăcăcioase, 
care dau intrărilor în scenă aerul meschin al unor dependinţe. în schimb, 
ultima imagine — fundalul de fereastră luminată spre care se îndreaptă 
Magdalena și Gore — regăsește elevația piesei. 

Simburele de adevăr artistic îl aduce în spectacol interpretul dublului 
rol Gore-Şeful, Valeriu Dogaru. Nu destul de ferm instalat în „Şef“, cîteodată 
depăşit de subtextul acestei ipostaze, el aduce, în Gore, o neprefăcută can- 
doare, un farmec al modestiei şi al purității sufleteşti care rimează într-un 
chip emoţionant cu o frumuseţe adolescentină. 


Omul cu mirțoaga are, pentru teatrul din Craiova, o valoare sentimen- 
tală ; aici a debutat, în urmă cu 60 de ani, autorul ei, actorul Gh. Ciprian. 
în ciuda naivităţii şi convenţionalului „actului rezolvărilor“, piesa a rezistat 
în timp, datorită suflului ei generos, credinţei fierbinţi într-o ţintă, precum 
și izbutirii unui portret memorabil al personajului principal. Şi, poate că nu 
în ultimul rînd, umorului. Valentina Balogh a descifrat unele din aceste 
sensuri şi le-a expus cu mai multă claritate în programul de sală şi cu mai 
puţină în spectacol. Desigur, nu se poate face din Omul cu mirțoaga o piesă 
foarte actuală; există un anumit parfum al epocii, care trebuie păstrat. Ar 
fi fost însă binevenite cîteva intervenţii în text, mai cu seamă în ultima 
parte, care sună pe alocuri desuet; ar fi fost utilă o ierarhizare a proble- 
maticii, o anumită estompare a ceea ce este secundar; şi, mai cu seamă, ar 
fi fost bine să nu se fi acceptat o scenografie atit de eteroclită. Şi aici, 

a și în spectacolele Georgetei Tomescu, „plusuri“ şi „minusuri“ ţin în pri- 
mul rînd de distribuţie. Rămiîne vie din spectacol în special relaţia Chirică- 
Varlam : Nicolae Radu şi Ion Pavlescu (unul timid, cu un aer absent, cu un 
soi de fervos screţiei şi a bunului-simţ trădind o înaltă calitate umană, 

lălalt ascuzindu-și fondul de integritate și omenie sub aere de bravadă şi 
cinism de împrumut) comunică și colaborează firesc, izbutind reale momente 
de emoție. Experienţă şi corectitudine profesională aduc în scenă, în por- 
tretele ce le revin, artiştii emeriţi Manu Nedeianu (Inspectorul general) şi 
Ilie Cernea (proprietarul calului). Printr-o apariţie de fantezie comică, dublată 
de un straniu tragism, debutează, în Omul cu idei, olventul dulah Cer- 
ch anunţind un talent înclinat spre roluri de compoziţie. Dar temperatura 
actului scenic coboară vertiginos îndată ce pe primul plan apare relația Ana- 
Nichita. Rodica Radu e înzestrată cu mult farmec feminin și vioiciune; Sorin 
Lepa e un actor cu prestanţă și cu o voce penetrantă, învăluitoare, melodioasă. 
întîlnirea lor este îr departe de a fi electrizantă și amenințătoare — întil- 


De la stinga la dreapta: Chira Scarlat (Melitta), Ion Pavlescu(Esop), C. Sassu (Xantos), lancu Goanţă 
(Agnostos), Leni Pinţea (Cleia), în „Esop“ de G. Figuciredo 


nirea a două fiinţe amorale, stăpînite de patimă și de egoism; ea îmbracă 
de la început aparențele aventurii banale, uşor triviale. 

Văzute astfel, într-o suită, cele trei spectacole ale primei părţi a sta- 
giunii dovedesc că teatrul n-a izbutit încă să realizeze acea substanţială înnoire 
necesară într-unul din sectoarele-cheie: regia. Este adevărat că acum sînt 
în colectiv trei regizori; dar, prins în diferitele probleme ale conducerii, 
Călin Florian montează doar cîte un spectacol pe an; iar Georgeta Tomescu 
şi Valentina Balogh desfăşoară o muncă evident sîrguincioasă şi pasionată, 
dar care nu și-a mai împrospătat de mult mijloacele. O legătură permanentă, 
creată, într-un teatru, între actori şi regizori, oferă, desigur, cele mai bune 
posibilități de cunoaştere și colaborare. Dar ea se transformă într-o frînă 
atunci cînd nu primeşte oxigen din afară; actori chiar dintre cei mai buni 
ajung uneori să se repete, regizorul îşi epuizează, la un moment dat, apti- 
tudinea de a observa şi fantezia. Şi astfel în muncă se instalează monotonia 
şi plictiseala lucrului dinainte ştiut, ameninţind cu rutina spectacolului „pro- 
vincial“. Teatrul din Craiova are urgentă nevoie de o comunicare cu viaţa 
artistică a ţării, realizată multilateral; el trebuie să găsească mijloace de 
a oferi regizorilor şi actorilor prilejul de a viziona spectacole şi chiar repe- 
tiţii ale teatrelor din Capitală, de a cunoaşte stilul de muncă și al altor 
echipe. Este vitală, pentru etapa în care se află, atragerea mai multor sau 
măcar a unuia dintre regizorii de frunte ai tinerei generaţii, care să aducă un 
suflu nou în gîndirea spectacolului, să deschidă actorilor orizonturile pe care 
le  presimt, le intuiesc, dar nu au mijloacele să le atingă singuri, să înde- 
plinească funcţia complexă de magnet și catalizator. (Există o foarte inspirată 
invitaţie, adresată regizorului Lucian Giurchescu, de a monta spectacolul Aurul 
frumoasei curtezane; dar nu o apariţie meteorică — explozie de idei şi 
fantezie comică —, ci o colaborare permanentă, un efort de durată, sînt, 
în primul rînd, necesare teatrului.) 

Există momente de răscruce în viața oamenilor, a colectivelor, determinate 
de un succes. Teatrul din Craiova are nevoie de un spectacol care să polarizeze 
atenția oamenilor de teatru din București şi din alte orașe, un spectacol 
care să-l scoată din penumbra în care se găsește de la un timp (şi dintr-o 
anume atmosferă de izolare, la care a contribuit și critica, neglijindu-l luni 
în şir). Această ţintă, spre care tind, în mod mai mult sau mai puţin afir- 
mat, aproape toţi, nu este o „deşartă vanitate“, ci o imperioasă nevoie de 
afirmare a unei trupe cu un potenţial de talente încă nevalorificat. Poate 
că acest spectacol va fi Othello, care se repetă sub conducerea regizorului 
Călin Florian. Deşi anticipările nu au sens, un spectacol shakespearean structurat 
pe laconism, eliberat de fast şi de tentaţiile de „mare montare“, centrat 
pe conflict, urmărind descifrarea nodului de relaţii şi interese creat în jurul 
lui Othello — așa cum îl anunţă realizatorul — îndreptățește speranţa în acel 
reviriment de care teatrul are, în momentul de faţă, nevoie. 

Efortul de pregătire a acestui spectacol nu este singurul centru de 
efervescenţă din colectiv. O echipă de tineret îl urmează pe Nicolae Radu în 
prima sa experiență de regie. lon Pavlescu este preocupat de un spectacol 
experimental care să reunească într-o suită cei mai importanţi bufoni sha- 
kespeareeni — spectacol care-i va permite să ducă mai departe creaţia sa 
din rolul Feste. în jurul secretariatului literar s-a creat un nucleu cu intere- 
sante preocupări teoretice. Aici se poartă (sub conducerea secretarului literar, 
I. D. Sîrbu) discuţii de estetică, de istorie a artelor, de filozofie a culturii, 
care pasionează un cerc din ce în ce mai larg. Scopul acestora este — după 
cum se exprimă organizatorul — „nu de a şcolariza, ci de a excita intelectual, 
de a oferi puncte de reper, de a crea antrenamentul dezbaterilor“. 

Evident, ceea ce s-a început la Teatrul Naţional din Craiova este un 
efort de perspectivă, ale cărui rezultate nu se pot împlini decit în timp. O 
concluzie se impune însă: acest efort nu trebuie să se rupă nici o clipă 
de strădania cotidiană, de lucrul „la amănunt“ asupra spectacolului în curs 
de Pregătire: orice neglijență în acest domeniu minează posibilităţile de afir- 
mare ale instituţiei, orice spectacol „oarecare“, mediocru, îndepărtează momentul 
saltului calitativ. Este o cerință care nu se referă numai la montările foarte 
importante, ci la orice reprezentaţie dată sub egida teatrului. 

leganţa cu care cineva rupe un 


E măr, încordarea cu care stă aple- 
cat asupra microscopului, sau triste- 
tea cu care mingiie un vas de por- 
telan capătă viață prin simplul gest. 
Cuvîntul îşi pierde utilitatea. Actorii, 
regizorii tind spre descoperirea unor 
asemenea soluții. Preocuparea pentru 
comunicarea ideii prin mişcare devine 
din ce în ce mai largă în teatrul nos- 
tru. Ea poate fi satisfăcută doar prin- 
tr-o cunoaştere şi stăpînire sigură a 
corpului, a legilor mişcării scenice. Cu 
toate că nu sînt încă organizate şi sis- 
tematizate precis, frecventele încercări 
de creare a unor cursuri dovedesc 
atenția acordată de oamenii de teatru 
acestui domeniu. Nu se tinde numai 
spre frumusețea contururilor, ci mai 
ales spre dezvăluirea încărcăturii de 
sensuri pe care o conține actul, 
spre descoperirea posibilităților de 
caracterizare de care dispune miş- 
carea. Cînd se realizează o sinteză 
între aceste două laturi, asistăm la 
rezolvări memorabile. De o asemenea 
forță expresivă mi se pare a fi mo- 
mentul merții lui Roma din piesa lui 
Brecht, Ascensiunea lui Arturo Ui 
poate fi oprită, interpretat de Colea 
Răutu. Contorsiunea căutată, strecu- 
rarea felină prin rețeaua de ochiuri 
a barelor de aluminiu, toate constituie 
elemente de mişcare prin care inter- 
pretarea atinge nivelul cel mai înalt. 
Uneori, fără a recurge la asemenea 
rezolvări-cheie, caracterul unui erou 
ne rămîne în minte doar prin alătu- 
rarea treptată a diverselor gesturi şi 
atitudini ce ajung să formeze o ima- 
gine unică. Eroina lui Gibson din Doi 
pe un balansoar îşi strînge genunchii 
sub ea, îşi pleacă fruntea puțin sau 
stă cu bărbia în podul palmelor, mer- 
ge în vîrful picioarelor şi, în final, ră- 
mîne dreaptă, tulburător de dreaptă. 
Aşa compun actrița Leopoldina Bălă- 
nuță şi regizorul Radu Penciulescu 
expresia vizuală a acestui rol. Nimic 


rar în gest, care te emoționează însă 
prin rotunjimea perfectă, prin purita- 
tea pe care o emană. Gîndurile, sen- 
timentele sugerate de mlădierea gîtu- 
lui, de mîna melancolic lăsată pe 
furca telefonului sînt nenumărate. 
Gittel, spunînd cu ochii închişi, cu 
capul înclinat „a iubi înseamnă să 
doreşti“, era asemenea celebrei ima- 
gini a dorinței de perfecțiune şi stră- 
duinței de înfăptuire — Enescu cîn- 
tînd „Poemul“ de Chausson. O ade- 
vărată „Giulietă a miracolelor“, cum 


ar numi-o Fellini. 
S înt oameni care te atrag prin gın- 

direa largă și gestul bogat, aseme- 
nea lui G. Călinescu; alții, prin de- 
senul discret al gîndurilor caligrafiate 
cu modestie, ca Ibrăileanu ; unii, prin 
dîrzenie şi curaj. 

Aşa se caracterizează şi actorii. As- 
pasia Papatanassiu Mavromatti sau 
Vraca, aducînd fiecare în felul său 
pe scenă patosul unei măreții aproape 
statuare, comunicau cu întreaga sală ; 
alții, adevărați bijutieri, nu ajung la 
asemenea spectaculoase demonstrații, 
dar obțin nuanțe de o subtilitate şi 
o discreție rară. Liviu Ciulei în Joe 
din Clipe de viață face parte dintre 
aceştia din urmă. Actorul aduce în 
joc o dramatică alternanță între sen- 
timent şi luciditate, dar mai ales în- 
tre erou şi actor. Şi, de aceea, te 
emoționează faptul că simți cum ne- 
numărate probleme ale lui Joe sînt 
şi ale lui Ciulei-omul. El nici aici, 
nici în Protasov nu se joacă pe sine, 
ci se regăseşte cu candoare în ase- 
menea eroi. Această mărturie deli- 
cată a propriei fiinţe răzbate uneori 


inocent — „Kitty Duval, la ce vi- 
sezi 7 —, alteori, cu o cuceritoare 
naivitate, „Jucăriile mi-au oprit şi 


mie odată plinsul“. Cu o ciudată fru- 
museţe, interpretul zouger să alter- 
neze acest lirism cu o luciditate pro- 


fundă, o luciditate care te captivează, 
căci simţi cum se naşte acolo, atunci, 
cuvîntul, ideea rostită. Joe vrea să-şi 
explice : „De ce beau?“ Nu ştie pre- 
cis. Poate acum i s-a pus pentru 
prima oară întrebarea, şi el se încă- 
păținează să răspundă ; raţionînd, une- 
ori se împiedică, pentru a merge apoi 
mai uşor, din nou se poticneşte şi, 
în sfîrşit, răspunde — „Din douăzeci 
şi patru de ore, 23 de ore şi jumătate 
sînt cenuşii, moarte. Le petrec aştep- 
tînd“. Şi astfel, ajungi să simţi mer- 
sul gîndurilor adunate, în timp ce 
Joe bea şampanie și visează la „ero- 
rile lumii ce trebuie îndreptate“. 

În acest rol iese la iveală viața as- 
cunsă a personajului şi actorului, care 
se întîlnesc şi se despart permanent 
de-a lungul spectacolului, jocul că- 
pătind atributul unei mărturii de o 
sinceritate neobişnuită. De aceea, cînd 
Joe vorbea despre cei trei copii la 
care a visat, m-am gîndit că acto- 
rul din personalitatea lui Ciulei ră- 
mîne pentru mulţi, ca şi pentru Joe, 
„cel de-al treilea copil, cel mai drag“. 
Poate nu e cel mai frumos sau cel 
mai bun, dar are un farmec care 
scapi uneori regizorului sau arhitec- 
tului. 


desea sîntem surprinşi, descoperind 

în spectacolele noastre rezolvări 
asemănătoare unor montări străine 
prezentate la Bucureşti. Poveste de 
iarnă, în regia lui G. Teodorescu, este 
mărturia unor încercări de inovație 
introduse în stilul obişnuit de însce- 
nare a comediilor shakespeareene. 
Preocuparea principală a regiei vi- 
zează eliminarea convenției teatrale, 
descoperirea poeziei doar din datele 
textului, prin intermediul unor actori 
care, eliberați de greutatea costumu- 
lui sau a atitudinii de epocă, urmă- 
resc o comunicare directă cu sala. 
Aceasta s-ar obține dînd spectatorului 
sentimentul că se afla chiar în mij- 
locul actului de creație. Participarea 
sa la acest act lasă impresia sponta- 
neității şi sincerității. Dar scena goală 
poate ridica sau distruge un specta- 
col, căci ea presupune anumite ce- 
rinţe — o fantezie regizorală debor- 
dantă, o construcţie bogată şi plină 
de ritm a rolurilor, actori cu pu- 
ternică personalitate — care, atunci 
cînd nu sînt satisfăcute, devin mai 
evidente decît oriunde. în această 
montare, drumul de la intenţie la rea- 


lizare n-a putut fi parcurs pînă la 
capăt. Pentru a susține modalitatea 
aleasă, este necesar un ansamblu con- 
dus, în primul rînd, de legile severe 
ale autocontrolului, ale intransigenţei 
față de orice slăbiciune, căci aici ges- 
tul obosit şi plictisit de reluarea jo- 
cului al cărui sfîrşit e cunoscut, re- 
plica scurtă aruncată la întîmplare 
atrag atenţia mai mult decit de obi- 
cei, capătă proporţii datorită nudităţii 
actului scenic. Un exemplu de alt or- 
din, dar nu mai puţin izbitor, îl con- 
stituie maşiniştii-figuranţi, care, deşi 
se află pe scenă ca participanţi 
la spectacol, se rezumă la contribuţia 
fizică pretinsă de regizor. Indiferenţa, 
necomunicarea lor cu atmosfera, cu 
ritmul general duc la distrugerea sen- 
zaţiei de improvizație pe care tinde 
s-o obțină montarea. Scena impune o 
unică responsabilitate pentru întreg 
ansamblul. Figurantul care se uită la 
ceas în timpul monologului susținut 
de titular are aceeaşi putere ca şi 
acesta de a capta interesul nostru. 


P ictura şi arhitectura, muzica şi 

dansul se ocupă cu atenție spo- 
rită de folclor, în care descoperă mul- 
tiple surse de inspirație. E vorba de 
folclorul primitiv, acela care se de- 
fineşte printr-o mare simplitate. Dra- 
maturgi contemporani celebri preiau 
adesea mijloace, soluții din teatrul pă- 
puşăresc sau cel asiatic, care este 
un teatru cu puternice nuanțe fol- 
clorice. La Paris, la Teatrul Națiu- 
nilor, discuțiile şi spectacolele care 
aduc diverse tradiții populare sînt în- 
totdeauna prezente. La noi, însă, fol- 
clorului dramatic i se acordă o aten- 
ție redusă, contactul direct cu el fiind 
dificil, în ciuda faptului că o cu- 
noaştere mai profundă ar putea fi 
inutilă multor dramaturgi şi regizori. 
Unui muzician i se pun permanent 
la îndemină formele de folclor care 
l-ar putea inspira ; la fel, unui pictor 
sau unui sculptor; un dramaturg nu 
se bucură de aceeaşi situație. Este greu 
să-ți închipui păpușile, haiducii, capra 
sau caloianul, din litera, mai mult sau 
mai puţin vie, a unor descrieri. G. Că- 
linescu a încercat asemenea reconsti- 
tuiri, de forme de teatru popular, dar, 
evident, într-un cadru restrîns, de 
cercetător. Cît de utilă şi interesantă 
ar putea fi realizarea unor spectacole 
de teatru popular și de poezie fol- 
clorică la Teatrul Mic sau la Studioul 

experimental „C. I. Nottara“. De exem- 
plu, în recitalul Nicolae Labiş ce se 
pregăteşte, cred că introducerea unor 
balade sau colinde ar contribui la 
sublinierea unor apropieri dintre o- 
pera poetului şi poezia populară, dar 
şi la rememorarea unor valori care 
ne aparțin numai nouă. Contactul di- 
rect cu asemenea mărturii ale artei 
naţionale este oricînd binevenit şi mai 
ales azi, pentru dramaturgia noastră, 
în căutare continuă de drumuri pro- 
prii. 


ăutarea din ce în ce mai perse- 
verentă a unei expresii proprii 
fiecărui teatru se manifestă şi în 
afişaj. Pînă nu de mult, teatrele ape- 
lau la un formular cu litere roșii pe 
un fond alb. Cite zece-douăsprezece 
exemplare de acest fel erau aşezate 
cuminţi, într-o ordine militară, ca nu 
cumva unul să atragă atenţia mai 
mult decît altul. Acum însă descoperi 
paje de afişe ale Teatrului „Lucia 
turdza Bulandra“ care, unite, aduc 
ceva din profilul repertoriului. For- 
mula aleasă este aceea a reproducerii 
unor scene din Srem pe un fond 
negru. Inspirata selecţie a fotografiilor, 
precum şi calitatea tehnică duc la 
realizări atrăgătoare. Teatrul Mic a 
preferat o anumită rigoare şi seve- 
ritate matematică în soluţia aleasă, 
în timp ce Teatrul „C. I. Nottara“ a 
lansat cunoscutul „3.3.3.“ pentru una 
din recentele sale premiere de la Stu- 
dioul experimental. Această preocu- 
pare începe să se manifeste şi în pro- 
vincie. Un exemplu îl constituie afișul 
semnat de Marcel Chirnoagă la spec- 
tacolul Britannicus de la Iaşi. Pictorul, 
încercînd să realizeze o unitate între 
stilul piesei şi cel al prezentării gra- 
fice, obţine o lărgire a formulei „spec- 
tacolul începe din foaier“. 

Aceste cîteva exemple confirmă ten- 
dința de individualizare a teatrelor 
şi, în acelaşi timp, stima mereu spo- 
rită ce o acordă publicului. 


F iecare montare cu o piesă clasică 

constituie o încercare, o încer- 
care a fanteziei şi a întregii perso- 
nalități a creatorilor. De aceea, poate, 
succesul e mai uşor de obţinut cu 
piese contemporane, cunoscute mai 
puţin, decît cu opere intrate în ma- 
nualele de școală. Mă gindeam la 
cîteva din asemenea dificultăţi, vă- 

zînd Să nu te joci cu dragostea a 
lui Musset, la Naţional, în regia 
lui Moni Ghelerter. Trăieşti aici o 
curioasă senzație : cunoşti emoția 
mai mult datorită  reîntilnirii cu 
textul lui Musset, pe care îl simţi 
foarte apropiat, decît sub înrîurirea 
spectacolului în sine. Acesta îţi su- 
gerează permanent drumul frînt, ne- 
continuat pînă la capăt, pe nici unul 
din făgaşele iniţiale. în decor, pro- 
porţia clasică, draperiile şi fundalul, 
amintind de Greuse şi Chardin, ne 
dau cel dintii semn: vom vedea un 
Musset grațios, un Musset care îşi 
ascunde dramele în spatele unor per- 
sonaje filigranate cu sensibilitate, mai 
puţin preocupat de culoarea locală, 
Musset-ul clasic. 


Roger Planchon ne-ar fi arătat, 
poate, un Perdican cu ochelari, o Ro- 
sette nu întotdeauna tulburător de 
frumoasă, niște țărani autentici. Ar fi 
fost însă un alt drum. 


în timp ce, cu aceste gînduri, ad- 
miram decorul, apare corul caracte- 
rizat cu linii puternice, uneori chiar 
îngroșate, amintind ceea ce credeam 
că ar fi făcut regizorul francez. Ase- 
menea ţărani însă nu se pot inte- 
gra în cadrul plastic creat, ei aduc 
o autenticitate străină premiselor ini- 
țiale ale spectacolului, pornind pe un 
alt drum. 

Numai cîteva clipe după aceea in- 
tră şi Baronul. în locul unei eleganţe 
puţin afectate sau al unei comportări 
uşor rurale, pe care le-am fi aştep- 
tat de la cele două modalităţi abor- 
date pînă atunci, întîlnim un Baron, 

entru a cărui caracterizare este uti- 
izată şarja, împinsă uneori pînă la 
grotesc. Deci, al treilea drum. Spec- 
tacolul promite să devină o surpriză 
continuă, 

Sosirea tinerilor ne readuce pe li- 
nia tradiţiei. Ciudat însă: aşa cum 
inovaţia s-a oprit la început, tradi- 
ţia rămîne numai exterioară, nereu- 
şind să transmită şi conţinutul ges- 
tului şi modulaţiile nuanţelor, stabi- 
lite la timp — farmecul şi fantezia, 
suferinţa şi regretul. Aceste date tră- 
iesc în muzica lui Şt. Mangoianu şi 
în decorul lui Dan Nemţeanu, care, 
împreună, izbutesc să comunice cu 
spectatorul pe linia tradiţiei ; aceasta 
obţine, abia în ele, adevăratele ei atri- 
bute. 


George Banu 


VĂ PREZENTĂM 


PIESA LUI 
ROLF HOCHHUTH 


Locțiitorul 
Domnului 


VICARUL) 


Rolf Hochhuth (născut la 1 aprilie 1931, în localitatea Eschwege, lingă 
Kassel) e fiul unui industriaş — fabricant de ghete; dar a intrat modest 
în viața cetăţenească, ocupînd un post de lector într-o editură. S-a exersat 
o vreme în proza epică de mici dimensiuni; dar nu a nutrit pretenţia de 
a fi neapărat şi publicat. Poseda în sertar cîteva povestiri şi citeva nuvele, 
cînd s-a gîndit să scrie și cînd a terminat de scris lucrarea dramatică ce 
avea, peste noapte, să-l scoată din anonimat şi să-l plaseze pe orbita uneia 
din cele mai rapide, mai prestigioase și mai zgomotoase cariere din cite 
cunoaște istoria modernă a teatrului. Lucrarea care l-a „lansat“ poartă un 
titlu şters de urma oricărei intenţii de a şoca: Der Stellvertreter — locţii- 
torul, reprezentantul. E drept, în teatrul lumii ea a pătruns şi s-a făcut 
cunoscută cu un termen mai puţin evaziv. Vicarul (numele de circulație mon- 
dială al lucrării) trimite, cu adresă precisă, spre Sfintul Scaun, spre „locţiitorul 
Domnului“ — papa. Efectul acestei preciziuni îngustează, vom vedea, şi uni- 
lateralizează sensul ultim, actual şi filozofic, al piesei. Dar îi corespunde pe 
deplin dacă piesa e privită în fabula ei — ca o dramă istorică — şi 
în elementele ei nemijlocite — ca o „tragedie creştină“ (cum, pentru unele 
versiuni, a calificat-o însuşi autorul). în orice caz, fabula şi elementele ei 
nemijlocite, nu titlul care centrează atenţia asupra suveranului pontif, 
i-au creat (înainte chiar de a fi fost reprezentată) surprinzătoarea celebri- 
tate de „dramma-scandalo“, cu care s-a incercat, din locuri de răspundere, 
dependente şi ataşate Vaticanului, să i se bareze drumul spre contactul cu 
marele public, 

Teama de riscuri — de „scandal“ — a determinat de altfel şi pe primul 
editor căruia i-a fost prezentat manuscrisul Locţiitorului... să revină asupra 
unui impuls iniţial şi să-l retragă din planul său editorial, în chiar momentul 
cînd urma să trimită şpalturile la paginare... Alt editor (L. Rowohlt din 
Hamburg), şi el puternic răscolit de textul ce-i fusese înminat, s-a încumetat 
să-l dea „pe piață“, în ciuda, ori tocmai datorită caracterului său exploziv. 
Neștiind prea bine dacă şi în ce măsură proporţiile cu totul neobișnuite ale 
lucrării (peste 200 de pagini de tipar) şi-ar putea afla loc pe vreo scenă, 
acelaşi editor a prezentat textul, încă înainte de apariţia volumului, spre lec- 
tură şi eventual spre punere în scenă, bătrinului Erwin Piscator (actualmente 
director în teatrul vest-berlinez de pe Kurfürstendamm, al venerabilei 
Freie Volksbühne). 

O critică teatrală, recunoscută pentru intransigența ei „estetică“, îl luase 
mai de mult în răspăr pe veteranul regiei germane (de cînd cu montarea 

— în stagiunea 1962 — a tetralogiei Atrizilor a lui Gerhardt Hauptmann, 
ca pe o mărturie antinazistă), susținind că Piscator „nu se poate dezbăra“ 
de vechea lui manie de a „ingusta“ rosturile teatrului la o „dădăceală poli- 
tică“. „Dădăceala politică“ pentru care era dojenit privea însă nu o manie, 
ci un program artistic, clar dominat de intenția de a „opri în loc pierderea 
ai Pie tru generala dorință de a uita (care se manifestă) în ches- 
tiunile ce privesc istoria noastră cea mai apropiată...“. De la acest program, 
socotit de dînsul, prin excelență, indicat unei scene a poporului, Piscator nu 
s-a lăsat clintit, în pofida oricăror şi oricitor dojeni. lar Locțiitorul... debu- 
tantului Rolf Hochhuth, în care descoperea netăgăduite, puternice valori expre- 
sive, ce-şi trag seva din patosul romantic schillerian, răminind totuşi de o forţă 
emoţională nespus de contemporană nouă, i s-a părut că vine turnat pro- 
gramului său prin tema şi chemarea pe care o lansează această piesă: „E 
una din puţinele contribuţii esenţiale — argumentează Piscator — aduse la 
depăşirea trecutului. Spune fără cruțare lucrurilor pe nume; demonstrează 
că o istorie care a fost scrisă cu sîngele a milioane de nevinovaţi nu poate 
fi niciodată prescrisă ; dă fiecărui vinovat, după măsura vinovăţiei; aminteşte 
fiecărui dintre ei că a putut să hotărască şi că, în fapt, a hotărît chiar şi 
atunci cînd nu s-a hotărit“.! 

Drama lui Hochhuth este un proces intentat, ca atare, trecutului, celor 
răspunzători de sîngeroasele lui orizonturi. Dar sensurile dramei depăşesc zonele 
unui simplu proces. În aspectele ei imediate, ea pune în discuţie normele şi 
condiţiile de funcţionare ale principiului de bază al eticii creştine — iubirea 
de aproapele. în loc de a fi, elementar, afirmat şi impus ex-cathedra, printr-o 
chemare care să ridice protestele omenirii spre zăgăzuirea crimelor, în plină 
desfășurare a negrelor practici genocide din lagărele de exterminare naziste, 
Hochhuth descoperă comandamentul iubirii de aproapele, subsumat de capul 
bisericii catolice unor funeste concepții oportuniste şi tactici de trecere cu 
vederea. Cumplită prin rezultatele ei, această contradicţie pe care o vede 
iscată între veleitatea umană a bisericii şi rosturile ei instituționale-politice, 
Hochhuth o discută în drama lui. Și, sub raportul acestei contradicții, con- 
damnă el „tăcerea“ şi pasivitatea papei Pius al XII-lea, atitudinea lui de 
eschivare, temătoare de riscuri, echivocă, diplomaţia lui tergiversatoare, pretextul 
neutralității Vaticanului în treburile războiului. Dar Pius al XII-lea nu este 
aici, în tragedia lui Hochhuth, decît prin forţa evocării trecutului, un personaj 
istoric ; înainte de toate, el rămîne însă personaj dramatic. El reprezintă, ca 
o chintesență funcţională, un punct nodal în dezbaterea problemei reale, mult 
mai cuprinzătoare decît iubirea creştinească de aproapele, pe care o ridică 
şi o dezbate piesa. Este vorba de problema relaţiei individului cu istoria, 
a normelor etice supreme față de rațiunea circumstanţială de stat; problema 
responsabilității omului în faţa propriului său principiu şi destin, a datoriei 
lui de a nu se dezminți pe sine, de a reprezenta, odată cu sine, omenia. 

în cercurile clericale şi politice — catolice, ca şi în cele aflate sub influența 
lor, piesa a fost însă, cum arătam, întimpinată în litera ei (universul dramei 
constituindu-se cu precădere din slujitori ai bisericii şi din dezbateri cu 
trimiteri la biserică), ca un pamflet evanghelic împotriva bisericii catolice 
(autorul fiind, din întîmplare, de formaţie protestantă), ca un „act deliberat 
de defăimare“ la adresa lui Pius al XII-lea, pe care, se susține, autorul 
piesei l-ar trece printre „principalii răspunzători de uciderea celor şase mi- 
lioane de evrei“, căzuţi pradă „soluţiei definitive“, născocite de barbaria regi- 
mului lui Hitler şi a slujitorilor lui. În această direcţie, piesa a fost soco- 
tită ca o răstălmăcire a adevărului istoric. Autorul, la rîndul lui, a socotit, 
fireşte, asemenea aserțiuni drept calomnioase răstălmăciri ale textului şi 
a fost pus în situaţia de a se explica, nevoit să se apere, să pună lucrurile 
la punct, protestind, lămurind, răspunzind la scrisori, dînd interviuri, vorbind 
în conferinţe... 


È 1 E. Piscator în „,Precuvintarea“ la volumul Der Stellvertreter, ed. Rowohlt, Ham- 
urg, 1963. 

* Iată-l, de pildă, ridicînd, îndată după premiera piesei, protest împotriva unor atare 
aserțiuni ale agenției de ştiri catolice : „Locțiitorul... este o piesă pronunțat catolică, nu aduce 
vreun atac nici credinței catolice, nici papalității ca instituție, ci mărturiseşte odată deschis 
o critică de mult scadentă față de purtarea decedatului papă în anii 1942/1944". Muiţi catolici 
care şi-au pus de mult cu neliniște întrebarea, de ce acest papă nu a protestat nici împo- 
triva deportărilor de maici şi de călugări, m-au înțeles.“ 

Rolf Hochhuth 


„Scandalul“ Locţiitorului.. nu s-a putut totuşi stinge. De la apariţia în 
volum și de la data premierei (în teatrul şi sub regia lui Piscator, la 20 
februarie 1963) pină azi, intervenţiile polemice şi critice (uneori nu numai 
critice, ci chiar de ordin polițienesc, administrativ), în care s-au încrucişat 
oameni de teatru şi literatori, cercetători ai istoriei, oameni politici şi capete 
bisericeşti, ba chiar foruri de stat şi ecleziastice, se țin lanţ. O întreagă lite- 
ratură a crescut și e în curs de creştere pe marginea piesei ori inspirată 
de ea, de problemele ei, de răsunetul ei. Nu e vorba doar de manifeste, 
broşuri, pamflete ocazionale. Nici de sutele, de miile de scrisori trimise auto- 
rului, editorilor, regizorilor piesei. Nici chiar de comentariile, mai mult sau 
mai puţin mărunte, publicate în presa literară, istorică, teatrală, politică, 
bisericească, de pe toate meridianele.! E vorba de tomuri în care se concen- 
trează rezultatul unor despuieri şi comentarii de documente, mai secrete 
ori mai puțin secrete, din vremea celui de-al III-lea Reich, aflate în arhive 
pînă azi superficial cercetate, documente menite fie să probeze — cum face 


1 Unele dintre acestea — cele dintii după „lansarea“ piesei — au fost adunate ca me- 
mento de editorul lui Hochhuth într-un volum: Summa injuria oder Dürfte der Papst 
schweigen ? — Hochhuths Stellvertreter in der öffentlichen Kritik. 

Scenă din „,Locţiitorul Domnului“ de Rolf Hochhuth (actul V — „Auschwitz“ — cu Günther Tabor şi 
Richard Häussler), în regia lui Erwin Piscator 


unul dintre cercetători — Hochhuth a „falsificat istoria“ !, fie dimpotrivă 
— cum face dr. Saul Friedländer, profesor de istorie modernă la Institutul 
universitar de înalte studii internaţionale din Geneva — că, necunoscîndu-le 
pe toate şi pe cele mai revelatoare, Hochhuth a muiat datele istoriei: E 
vorba de replicile artistice-teatrale, ori măcar pretinzindu-se ca atare, ce s-au 
încercat a se da lucrării lui Hochhuth: la New York locumentul-dramă 
Consolatorul, scris cu încuviințarea cardinalului Spellman de către părintele 
redemptorist Edward A. Molloy, şi car fost pus pe scena teatrului Black- 
Friar pentru a contracara reprezentatie cu Locțiitorul... la Atkinson-Theatre ; 
la Madrid, piesa Pastor Angelicus, scrisă de Juan Antonio de Laiglesia, pentru 
a liberă de concurență (Locțiitorul... fiind interzis să apară pe vreo 
stă literatură e destinată însă, în cea mai mare 
parte, a se încorpora latur necdotice a mult furtunoasei biografii pe care 
o trăieşte ierea lui Rolf Hochhuth. 
În ce ne privește, nu avem căderea, nici nu ni se pare util să discutăm 
la rîndu-ne, în această lumină, locul ce cîştigat Locţiitorul Domnului in 
dramaturgia universală şi în problematica gîndirii artistice teatrale de astăzi 


1 Walter Adolf, Verfălsechte Geschichte; Antwort an Rolf Hochhuth. — ed. Morus. 
2 S. Friedländer, Pie XII et le Ill-e Reich, Paris, 1964. 


Pe de altă parte, ni se pare că polemica iscată de piesă, din acest punct 
de vedere, al prestigiului clerical şi al adevărului arhivistic istoric, este, pe 
cît de pătimaşă şi de imensă, pe atit de sterilă față de forța de penetraţie 
şi de agitație a piesei. Dovadă, drumul extraordinar pe care l-a străbătut 
în cei doi ani de la apariţie, pe scenele lumii şi în rîndul spectatorilor şi 
cititorilor de pretutindeni. După Erwin Piscator, de lucrarea lui Hochhuth 
s-au interesat și s-au grăbit s-o pună în scenă fruntași ai teatrului mondial: 
Peter Hall, de la Royal Shakespeare Company, pentru teatrul Aldwych din 
Londra; Leon Epp, pentru scena Volkstheater-ului din Viena; Peter Brook, 
pentru o adaptare scenică folosită de Frangois Dubois în montarea pariziană 
de la Theatre de lAthenee; Lars Schmidt, pentru teatrele din Scandinavia ; 
Max Brod, pentru Teatrul Habima din Tel Aviv; etc. etc. Locţiitorul... s-a 
jucat, sute de reprezentații, săptămîni și luni în şir, cu casa închisă, în ambianța 
polemicilor, ba chiar a unor manifestații ostile dinainte pregătite: la Berna, 
ca şi la New York (aici cercurile potrivnice au iniţiat o polemică a... tăcerii 
„pentru a nu se crea piesei o poriu neprielnică“); la Frankfurt, ca 
şi la Atena, la Helsinki, ca și la Haga; ș.a.md. Case americane de filme au 
solicitat dreptul pentru filmarea lucrării; Georges de Beauregard de la Socie- 
tatea de filme Roma-Paris l-a obţinut... În cinci luni de la apariţie, volumul 
Locțiitorul... a fost vîndut în Germania în peste 80.000 de exemplare. „Best- 
seller“ de prim-ordin în S.U.A, și-a văzut epuizate în patru săptămîni trei 
ediţii (respectiv, 45.000 de exemplare), iar ec în februarie acum un an, 
vinzarea trecuse de 180.000. De un succes de librărie similar s-au bucurat 
şi versiunile franceză, olandeză, suedeză, engleză, italiană. 

Neîndoios, drama lui Hochhuth are a-şi mulțumi succesul de care 
se bucură nu neapărat senzaționalului pe care l-ar purta cumva cu sine. 
Tema dramei, ca şi o seamă de dezvăluiri existente în ea nu sînt, în esența 
lor, noi. De-a lungul -celor 20 de ani scurşi de la prăbuşirea Reichului nazist, 
evocarea atmosferei negre de fărădelegi ce l-au caracterizat, a figurilor întu- 
necate ce l-au populat, s-a incercat în cele mai felurite genuri şi specii lite- 
rare, în cele mai felurite chipuri, pe toate planurile de investigaţie şi de 
expresie. De la Generalul diavolului, ambigua evocare dramatică a lui C. Zuck- 
mayer, şi de la Jurnalul Annei Frank, cu ingenua şi trista ei experiență, pînă 
la acest Locţiitor, trecutul anilor de prigoană şi de anxietate ai celui de-al 
III-lea Reich a fost neîncetat sondat şi continuă să fie obiectul de sondaj 
şi de întrebări al creatorilor de artă din literatură. Cele mai multe lucrări 
sint însă expresia unei necesități de a da mărturie, de a se elibera de trecut 
ca de o povară a cugetului. Ele înfăţişează, în marea lor majoritate, cazuri, 
experienţe de viață personală — elocvente, desigur, şi ilustrative. Dar, ca 
experiențe individuale, ele se situează pe planul descoperit al vieţii, al rela- 
ţiilor şi condiţiilor vremii; nu ajung la tenebrele reale, la motorul acelor 
condiţii. Ele aparţin istoriei, dar nu înfăţişează istoria: sînt „istorisiri“ şi, 
ca atare, se păstrează în zone strimte şi unilaterale. Ele constată şi comen- 
tează istoria din unghiuri de vedere în funcție de aceste destine şi nu ajung, 
de aceea, să-i surprindă vii, în acţiune, resorturile, pentru a ne-o înfățișa 
operind de-a dreptul, divers, total, asupra destinului general al omenirii, 

Rolf Hochhuth incearcă asemenea dificil, vast și multilateral sondaj în 
substanța amarnicelor zile ale deportărilor şi uciderilor în masă, ale lagărelor 
de exterminare de la Belzek, Treblinka, Maidanek, Auschwitz, ale „fabri- 
cilor morţii“. 

. Rolf Hochhuth n-a avut în intenţie un act, în fond mărunt, de adum- 
brire a vreunei personalităţi, a vreunei reputaţii din realitatea anilor şi 
împrejurărilor pe care i-a cercetat. N-a avut intenția nici de a adăuga încă 
o pată şi de a arunca şi odiul său peste această realitate, înfăţişată, pînă 
la dinsul, de atitea ori şi de atiţia alții, pe măsura petelor şi a odiosului ei. 

„De, altfel, punerea în discuţie a bisericii şi a Vaticanului, înțelese ca 
autorităţi spirituale supreme, dar, văzute în angrenajul social-politic, organic 
legate de aparatul şi de interesele puterii dominante laice, nu este o iniţiativă 
cu totul inedită. Autoritatea bisericii şi a papei apare de-a dreptul confundată 
cu autoritatea civilă statală în Viaţa lui Galilei a lui Brecht, ca să ne rezumăm 
la un precedent de prim-ordin, contemporan. Şi, dacă e vorba să nu ne 

referim la parabole istorice, ci la „literatură directă“, să relevăm, odată cu 
criticul André Giselbrecht, că „literatura de inspiraţie creştină e plină de 
atacuri antipapale“. Pe de altă parte, chipul lui Pius al XII-lea, relaţiile lui 
cu Reichul nazist, poziţia lui față de politica şi „morala“ nazistă au făcut, 
pînă la cercetările şi creaţia lui Hochhuth, obiectul unor mai vechi şi bogate 
mărturii, comentarii, dezvăluiri, care, toate, stau explicit la primele izvoare ale 
lucrării lui. Atît doar că forța lor revelatoare nu a ajuns, pină la dinsul, 
să spargă cercul de interes şi de cunoaştere al istoricienilor de specialitate 
şi, în orice caz, nu a împins fapta crudă, relatată, dincolo de explicaţia res- 
trîns  circumstanţială, pînă la treapta semnificaţiilor şi concluziilor etice, 
filozofice. Adevărul faptic istoric, Hochhuth îl subsumează — cu toate că nu-l ig- 
noră, ba îl respectă cu scrupulozitate — adevărului ideii pe care o promovează. 
„Intenția de a tulbura epatoția lui Pius al XII-lea, mărturișește Hochhuth 
într-un interviu dat revistei „Der Spiegel“, a fost, orice s-ar zice, o intenţie 
secundară. Nu sînt istorician şi n-am, zău, în acest domeniu nici o veleitate. 
în primul rînd, am vrut să scriu o dramă.“ 

Și, drama lui Hochhuth este o dramă a omeniei — de înţelesuri supra- 
istorice, aşadar; dar, implicit, este şi o dramă a omenirii — o dramă istorică. 
Piscator o aşază în rindul dramelor de tip schillerian, în care omul este privit 
în acţiune, şi, ca om în acţiune, văzut ca „locţiitor“ al unei idei: liber în 
împlinirea acestei idei, liber de a se pătrunde de necesitatea „categorică“, adică 
morală, demn-umană, a acţiunii. De la această libertate, observă Piscator, pe care 
oricine o posedă, pe care oricine a posedat-o, chiar şi sub regimul nazist, 
trebuie să pornim, dacă vrem să biruim în noi trecutul nostru. A tăgădui 
această libertate ar mai însemna a tăgădui vinovăția pe care și-a luat-o asupră-și 
oricine nu şi-a folosit libertatea de a decide împotriva neomeniei. 

Hochhuth a ales în acest scop, nu ca istorician, ci ca artist şi ca fiu 
al unui popor sfişiat de obsesia unei grele culpabilităţi, o împrejurare extremă 
( —cheie) şi personalități extreme (— cheie): momentul în care practica 
nestăvilită a uciderilor în masă punea în cumpănă însuşi principiul umani- 
tăţii ; personalităţi care, prin calitatea lor, mai ales prin funcţia şi instituţia 
ce-o serveau, erau nu numai libere, dar şi în cel mai înalt grad chemate şi 
în stare să înfrunte şi să încerce a împiedica descalificarea umanului. Aceste 
personalități au fost căutate — exemplar — pe treptele bisericii: de la treapta 
de jos a canonicilor de rînd, pînă la treapta cea mai de sus, a papalității. 
Reprezentanţii acestei lumi — a iubirii de aproapele — au fost puşi față 
în față cu ei înşişi, cu îndatoririle lor, cu lumea ce se bucura felurit de 
fructul sîngeros al acelor stări de lucruri. Hochhuth are astfel în vedere 
şi prezintă, în tipuri reprezentative, mai toate categoriile — sociale, politice, 
militare, intelectuale — răspunzătoare de vidul moral ce a biîntuit Germania 
anilor naziști. Asupra celor din urmă, spre deosebire de unii dintre slujitorii 
bisericii (pe care îi descoperă cu durere în culpa neintervenţiei ori a acomo- 
dării), el lasă să cadă deschis, fără menajamente şi fără discuţie, cuvîntul 
lui acuzator. E vorba de puternicii industriei, de la Krupp, Siemens, I. G. Farben, 
Buna (în piesă: Baronul de Rutta, Muller-Saale); de ariviştii armatei (în 
piesă: colonelul Serge şi fiul industriașului Rutta, locotenent de aviaţie); 
de „geniile“ active şi organizatoare ale crimei (Eichmann); de instrumentele 
lor docile şi tîmpe (sturmbannfiihrerul Fritsche, şeful poliției germane din Roma 
— Salzer, majurul S.S. Witzel...); de „oameni de ştiinţă“ — bestii universitare 
(de tipul maniacal al crapă perde vai de cranii politico-judaice August Hirt); 
de încarnări ale răului, ale gîndirii satanice (medicul-şef al lagărului din 
Auschwitz, a cărui tristă figură — împletire hidoasă de cinism amabil şi de 
nihilism provocator, nevrednică de nume omenesc — trece prin piesă în rolul 
cutremurător al diavolului, „străveche figură a teatrului şi misterelor creştine“). 

Tabloul înfățișat are o cuprindere neîncercată încă în literatura germană 
în vreo altă lucrare dramatică anterioară şi este — deşi nu total angrenat în 
desfășurarea acţiunii — de o forţă revelatoare copleşitoare. Scena jocului de 
popice în „pivniţa vinătorilor“, în care apar — cu înfăţişarea, dialectul, tem- 
peramentul, formaţia morală, funcţia, preocupările, ticurile, obsesiile, gindirea 
lor automată şi porcină — aceşti reprezentanţi ai înaltei societăţi naziste, e 
nu numai scăldată într-o gilgîitoare baie de truculență specifică, dar mai este 
de o nespus de diversă şi adînc pătrunzătoare privire asupra epocii pe care 
respectivii protagonişti o colorau și o întrupau. 


PE. 1 AR 


Socotită, pare-se, „prea tare“ şi de natură a se revărsa, cu forța et 
generalizatoare, pînă în actualitate; pentru a nu trezi susceptibilități uşor de 
zgîndărit, scena popicelor este, pe unele scene ferimalie (excepţie, cea vie- 
neză), ca şi în alte montări (cea franceză, de pildă), în întregime ori în parte 
eludată. Este, desigur, păcat. De două ori: întîi, pentru că se pierde astfel, 
pe planul expresiei artistice, un element capital — suculența în caracterizare 
şi forța coloristică; în al doilea rînd, pentru că, mai ales, se pierd astfel, 
pe planul conţinutului şi al trimiterilor, diversitatea acestora, plenitudinea 
semnificației şi a argumentului piesei. 


Iată, din acest tablou, un pasaj, oripilant, în legătură cu „umanitatea“ 
practicii genocide a S.S.-ului : 


EICHMANN: Mai bine, domnilor, la chestie: / Gerstein a fost la Belzek să 
robeze / dacă n-am putea, cu ajutorul ciclonului B, / să realizăm 
ici definitivă / mai fără fricțiuni şi înainte de toate, / mai 
repede. 

HIRT : Credeam că o făceaţi cu hidromonoxid ? f . 

GERSTEIN : Pînă acum, da. Dar Diesel-ul descarcă un gaz / inutilizabil : gene- 
ratoarele se gripează / (foarte accentuat, sincer revoltat) mereu. Mi-a 
fost dat să văd, comandante, / oameni care au aşteptat aproape trei 
ore în camere, / pînă ce motoarele Diesel / s-au pus propriu-zis în miş- 
care. / Şi-apoi — de neînchipuit: / abia după jumătate de oră au murit! 

EICHMANN (e îngrozit, nu poate scoate o vorbă). à d 

HIRT (cu gură mare): O, dar asta-i monstruos, copii! Fiţi mai / omenoși! / 
De ce nu i-ați culca, pur şi simplu, / la pămînt, cum o faceţi în Rusia? / 

EICHMANN (neliniștit, acum fără nici o pedanterie): Să-i împuști! — ţi-e 
ușor să vorbeşti, / profesore. / Aş vrea să te văd pe dumneata, / 
culcînd la pămînt / patruzeci de vagoane de ţipete! / Adică, de ţipat, 
ţipă rareori. Cei mai mulți / stau cu resemnare fatalistă în fața gro- 
pilor / şi fac numai ochii mari, / pentru că realmente / la asta sînt 
supuşi... / Asta-i şi mai rău. Atitudinea lor / este / en masse, pur şi 
simplu, arică. Totuşi: / ici e bunica purtindu-şi în braţe / nepotul; 
colo, o puştancă în care / revezi prima fată dezbrăcată de tine / pe 
vremea cînd erai licean. / Şi burta mare, sarcina! — / aşa ceva, nici 
cel mai straşnic puşcaș / nu mi-ți îndură sufletește, prea multă vreme 
— / să aibă el în singe / şi nouăzeci la sută rachiu. Nu: / a-i îm- 
pușca / e imposibil. / Asta, profesore, îți dă insomnie şi impotență. / 
La urma urmelor, avem în Europa / opt milioane, numărați pe mu- 
chie, / pe care trebuie să-i prefabricăm — / şi anume, pînă la sfir- 
şitul războiului. 

HIRT (tinguitor): Dacă-i așa, e nevoie să se găsească un mijloc / eficace. 


Aşa, în orice caz — cum ne-a zugrăvit-o Gerstein, / nu merge! Impo- 
sibil! Ar trebui să lăsaţi toate astea pe seama noastră / — a medicilor — 
Eichmann. 


EICHMANN: Tocmai de aceea a şi făcut acum Gerstein / experiența cu acid 
prusic. / Cum a mers, Gerstein ? 


Pe măsura acestei „umanităţi“ apare şi aceea a marii industrii față de 
prizonierii luaţi și folosiți — la Essen, de pildă — drept mînă de lucru şi 
drept obiect de batjocură. în accentele celui mai stilat ori grosolan cinism, 
apar apoi „justificările“ tuturor crimelor — preconizate numai, ori puse 
în practică. Apar mărturisite, dinspre aripa intereselor Reichului, şi rapor- 
turile cu biserica (raporturi de cordialitate şi colaborare, în fond însă de sub- 
tilă duplicitate, de ascuns dispreţ, ce nu îndrăzneşte, din motive tactice, a 
se afişa). Sint înfățișate în această scenă, din plin şi viguros, mai toate 
aspectele crunte sub care se punea atunci problema omului, şi a cărei soluţie 
autorul e consternat să vadă a nu fi fost încercată, tocmai de forul— după 
opinia lui Hochhuth — cel mai înalt, chemat, prin convingerile pe care le 
susține, s-o afle şi s-o indice, dacă nu chiar s-o impună: Vaticanul. 

Rațiunea tragică a absenței bisericii de la datoriile ei umanitare şi 
umaniste, ba chiar şi rațiunea rezervelor şi, uneori, a adversităţii ei faţă de 
actele izolat-eroice, de rezistență la -neomenie, la care se deciseseră din por- 
nire proprie unii dintre clerici, e căutată şi descoperită, de-a lungul piesei, 
pe o largă scară de scuze, de argumente: atitudini declarat ori ocolit oportu- 

niste, înveșmîntate în aparente drame de conştiinţă, determinate de falsa dis- 
tincţie „necesară“ între „persoana particulară“ a clericului (care simte ome- 
neşte) şi „persoana oficială“ (care e constrinsă să evite „orice motive de 
conflict între Roma şi guvernul Reichului“); norme dogmatice şi învăţăminte 
istorice, ori judecăţi pretins lucide, realiste ale situaţiei (care n-ar fi îngă- 
duit — pentru prestigiul bisericii și al papalității — a se ridica proteste 
directe, necum alte măsuri de intimidare a ticăloşiei) ; jocuri de paradoxuri 
şi de interpretări pro causa etc. Şubrezenia acestor scuze şi argumente este 
pe cît de transparentă, pe atît de cutremurătoare în efectele pe care le 
produce: de pe piedestalul supremei ei autorităţi, iubirea de om pare a-şi 
pleda abdicarea de la propria ei virtute, din considerente vremelnice-lumeşti, 
de ataşament politic şi de interese financiare... Un sentiment greu de descum- 
pănire, de dezamăgire şi de răzvrătire din dezamăgire creşte, scenă cu scenă, 
în cititorul sau spectatorul care cunoaşte pe rind pe susţinătorii cu autori- 
tate ai acestei pledoarii. Mai întîi, pe nunțiul apostolic Cezare Orsenigo — 
dindu-se înapoi de la gestul, fără nici o consecință pentru el, de a anunța 
oficial Vaticanului ororile ce se petrec în văzul lumii, şi chiar sub ochii lui, 
în eşaloanele de deportaţi şi de exterminare; de a sugera Sfintului Părinte 
să ridice protest împotriva acestora. Degeaba insistă rezistentul Gerstein (fals 
și suspectat membru al S.S.-ului, convinsă conștiință umană) pe această linie, 
invocînd blestemul celor ce pier în cuptoare și în sînge. în zadar prevesteşte 
el: „ne atinge şi pe noi această vină a singelui dacă tacem“. Nunţiul e „incom- 
petent“ în asemenea probleme. 

Apoi, bonomul şi rotofeiul, prudentul și temătorul cardinal, iubitor de 
cancanuri şi de flori. Acesta e conştient de tot ce înseamnă, la Hitler şi la ai 
lui, josnicie şi crimă. Dar în chiar momentul cînd se bucură de înfringerea 
epocală de pe Volga, susține, cu o vervă exersată, de salon, necesitatea de 
a-l sprijini în „cruciada“ lui, de a-i trece cu vederea asasinatele, susține punc- 
tul de vedere potrivit căruia „şeful“ — papa — „şi-ar pierde creditul dacă s-ar 
expune pentru evrei“... 

Apoi, abatele, general al Ordinului iezuiţilor. De o adincă cuvioşie, acesta 
e satisfăcut să ştie că în miînăstiri sînt puşi la adăpost de prigoană şi de 
moarte, cu încuviințarea şi binecuvintarea papală, cîțiva privilegiați (chiar 
dacă mii) — din milioanele de năpăstuiţi ai Europei. Pus să judece însă Și 
să ia o hotărire practică, operis față de realitate, față de realitatea reală 
(că victimele au început a fi ridicate chiar de sub ferestrele Vaticanului; că 
aceste victime sînt duse să completeze şirul acelor milioane trecute de vii 
prin cuptoarele cremației şi ale gazelor; că împotriva acestor stări de lucruri 
nu se aude nici un cuvint din partea papei), el nu poate scoate decit un 
accent de stupoare şi revoltă, repede închircit în îndemn la supunere mona- 
hicească ori la paleativul milosteniei accidentale: „în cazuri particulare — 
să venim în ajutor !“ 


I se răspunde iarăşi: „A nu face nimic — e la fel de rău / ca şi a 
colabora. / Este — nu ştiu, poate e şi mai puţin de iertat!“ Şi i se dă a 
înţelege că: „Tăcerea papei, favorizind pe ucigași, / aruncă asupra bisericii 
povara unei vinovăţii / pe care trebuie s-o ispăşim. / Şi întrucît papa, / la 
urma urmelor, un om, / poate să ţină loc, pe pămînt / lui Dumnezeu însuşi: 
atunci... / atunci... / Un biet preot ar putea şi el, / cînd îl silesc împrejură- 
rile, / să ţină locul papei / — acolo, / unde el ar trebui să se afle astăzi.“ 


Posibilitatea unei atare inițiative din partea unui preot de rînd (de a 
asista durerile şi moartea deportaților, în locurile cruntelor torturi) îl cutre- 
mură și-l întăreşte naiv în credința că papa va interveni totuşi, că „papa vine 
în ajutor“... 

în sfîrşit, papa. „Marele refuz“ al papei a fost minuţios şi în puternice 
ciocniri de idei şi păreri pregătit de tablourile anterioare, semn că în cercu- 
rile ecleziastice de conducere, argumentele oficiale (şi mai puţin oficiale) ale 
„refuzului“ erau cunoscute. lată una din aceste ciocniri semnalizatoare. Ea 
priveşte relaţiile Vaticanului cu Hitler, pretextează distincţia dintre calitatea 
de om a papei și funcţia lui în lume; între sentimentele lui personale şi 
rațiunea de stat, care-i dictează acţiunile : 

FONTANA: Doamne, cum simplifici lucrurile; / crezi poate că papa / ar 
putea vedea un singur om / flămînzind şi în suferință? / Inima lui 
e-acolo, la victime. / 

RICCARDO: Şi glasul lui? Unde-i este glasul? / Inima, tată, este cu totul 
şi cu totul / neinteresantă. / Şi Himmler, şeful poliției lui Hitler, / 
pare a nu fi în stare / să suporte privirea victimelor lui — / aşa mi 
s-a relatat. / O vorbă ca asta îşi face drum / prin birouri; / papa nu 
vede victimele, Hitler nu le vede... ! à A 

FONTANA (repezindu-se amenințător spre Riccardo): Să știi că încheiem 
discuția / dacă rostești cu aceeaşi suflare / numele lui Pius al XII-lea 
şi / al lui Hitler. A | 

RICC O (dispreţuitor): Așa se întîmplă aliaților, tată / nu au pactizat 
oare unul cu celălalt ? 


Iată şi, printre consideraţiile politice, argumentele şi justificarea antico- 
munistă a „tăcerii papale“: „Și nu uita încă ceva, Riccardo: / orice ar mai 
întreprinde Hitler împotriva evreilor, / el singur deţine puterea / de a miîntui 
Europa de ruși.“ 3 

Replica e promptă şi „aproape sălbatică“: „Un asasin nu e un mîn- 
tuitor! Şi trăncăneala asta / despre Occident, despre creştinătate! / să ne 
ia dracul mai bine / decît să-l vedem pe papa luînd / un asasin, de un 
milion de ori asasin, / drept un cruciat.“ : 

Dar replica rămîne inoperantă: „Papa, desigur, o fi ştiind că protestul 
său / ar rămîne fără efect / ori că ar pune în cea mai mare primejdie / 
biserica, în Germania.“ 

Problema se cere aşadar pusă în cercurile Vaticanului mai puţin într-un 
context etic, filozofic (teologal), şi mai mult în implicaţiile şi complexitatea 
ei economică, politică. De aceea, cade în gol — dar cu o semnificaţie limpede 
— şi replica de simplu şi patetic bun-simţ: „Nu stă nicăieri scris că urma- 
şul lui Petru / se va înfățișa în ziua de apoi / în calitate de mare acţionar 
al lumii.“ De aceea, acelaşi bun-simţ, care priveşte sceptic acţiunile de ajuto- 
rare în minăstiri ale papei ca „soluţii“, are răsunetul unei pure judecăţi de 
valoare: „Eminenţă, acolo sînt cîțiva privilegiați, / prea puțini din atitea 
milioane — / ajung să deschidă uşa unei miînăstiri. / Cind papa le acordă un 
azil ascuns, / nu face decit ceea ce fac multe familii / pentru cei prigoniți, / 
şi în Berlin, şi în Amsterdam, în Paris, / în Bruxelles. / Numai că, Eminenţă: 
medicul, neguțătorul, / muncitorul care ia asupra lui un evreu, / riscă să fie 
decapitat. / Ce riscă papa ?" 

Sintem, prin urmare, preveniţi asupra poziției papei. Păstrăm totuși, 
odată cu eroul de bună-credință al piesei, Riccardo, o oarecare încredere în 
instanța creştină supremă, nutrim speranța că papa va recunoaşte în cele din 
urmă — ca reprezentant al Cosi felie a peste cincisute de milioane de 
credincioşi— autoritatea de care dispune şi cu care își poate impune cuvintul 
său chiar în rindul hitleriştilor; că el va da ascultare înțelegătoare, ome- 
nească — creştinească — apelului lui Riccardo şi va folosi această auto- 
ritate pentru a pune capăt ori măcar pentru a îmblinzi furia asasină a naziş- 
tilor, fie rupînd înțelegerea (concordatul) încheiată de biserică cu ei, fie cel 
puţin ridicînd protest riguros, răspicat, împotriva actelor lor bestiale, Aştep- 
tăm de aceea apariţia şi cuvîntul papei, cu speranţa iluzorie în surpriza unei 
infirmări a imaginii pe care tablourile anterioare ni le-au prilejuit despre el. 
Surpriza vine. Dar, marea scenă a papei — a „marelui refuz“ — răvăşeşte 
totuşi, prin hotăritoarea dezamăgire pe care o naște şi prin drumul sinuos 
cu care, nu „faţa instituțională“, ci cea dramatică-umană, a lui Pius al XII-lea, 
ni se revelează. Poziţia lui se mărturisește ex abrupto: din toate marile și 
gravele probleme ale zilei, el se arată cu „arzindă grijă“, în primul rînd 
pentru soarta fabricilor şi întreprinderilor în care sînt investite finanţele 
bisericii, pentru soarta acțiunilor periclitate de valul de bombardamente aeriene 
şi de evoluţia războiului, pentru felul cum va fi asigurată — în aceste con- 
diţii — şi vindută, în chip convenabil, beligeranţilor, producția de mercur 
din minele pe care Ordinul iezuiţilor le deţine în America, în Spania, în 
Italia. Straiele imaculate ale Sfîntului Părinte costumează un simbol al 
esenței capitalismului... Posibilitatea unei intervenţii a papei împotriva bom- 
bardamentelor există — în ce priveşte „Cetatea Eternă“: „...Am declarat / cu 
toată tăria că noi, ca episcop / al acestui oraș, şi ca cuvintător al unei / 
jumătăţi de miliard de catolici, / care privesc la Sfîntul Petru, / vom pro- 
testa energic, — nemijlocit.“ Bombardarea exploatărilor de interes militar 
este însă, cum bine susține pontiful, „un drept al războiului“ și exclude, fireşte, 


suf retto 


orice putință de protest. Cu atît mai mult, cu cît, şi în fabricarea bombar- 
dierelor, sînt investite interese ale bisericii: „Zici că părinții încasează / de 
pe urma bombardierelor: dragul meu conte, / să nu privim lucrurile cum 
nu sînt. / Avioanele sînt o invenţie binecuvintată. / Că astăzi, în vremuri 
aspre, / transportă bombe şi nu pasageri, / nu e vina scumpilor părinţi, nu-i 
aşa, / care şi-au investit banii buona fide / în aceste uzine. / Buna-credinţă 
e lesne supusă abuzului. / Dacă din această împrejurare rezultă / aseme- 
nea sume, / nu ne rămîne decît să i ne supunem, / potrivit spusei apostolu- 
lui: cînd păcatele au ajuns nemăsurat de mari, / şi harul Domnului a fost 
copleșitor.“ 

Dialectica papei e uluitoare. De aici — cu limbajul său elegant onctuos, 
aluziv derutant — pînă la a socoti „drept al războiului“ şi practica genocidă 
a naziștilor nu e decit un pas. Pe care il face cu tact: trecînd de la oroarea 
în fața asasinatului și asasinilor, la necesitatea de a trata împrejurările şi 
oamenii cu diplomaţie („un diplomat trebuie să vadă şi — să tacă“); de 
a căuta soluția ajutorării victimelor lui Hitler, „fără a provoca pe Hitler“; 
ba, dimpotrivă, încercînd a determina în rîndul aliaţilor — împotriva inain- 
tării armatei sovietice, pentru prevenirea „primejdiei comuniste“ — „o dis- 
poziție ceva mai receptivă la compromisuri“ cu el, de a-i determina „să-i 
treacă cu vederea“ ticăloşiile, de vreme ce „este folositor în Răsărit“. („Oricum 
ar fi, rațiunea de stat — mărturiseşte papa — ne opreşte / să-l ţintuim pe 
domnul Hitler / la stilpul infamiei, ca pe un bandit: / el trebuie să rămină 
demn de a duce tratative. Nu avem de ales.“) 

în acest context de convingeri e nevoit totuși, şi „ii mai rămîne timp“, 
să conceapă şi să dicteze un „protest“, pentru a demonstra că nu îngăduie 
să se petreacă, fără nici un comentar, nelegiuirea deportărilor în masă, chiar 
sub ferestrele sale; şi pentru a adeveri „.că papa / se află cu cea mai 
adîncă compasiune de partea victimelor...“ Textul „protestului“ e evaziv, voit 
neconcludent, ba chiar echivoc. Se vorbeşte în el de „suferințele care în... 
în vreo formă oarecare / sînt urmările monstruoasei incendieri a lumii”; 
despre „activitatea ecumenică şi pămîntească de / ajutorare a papei“, acti- 
vitate care nu cunoaşte „nici o limită, nici în privința naţionalității, nici a 
religiei, nici a rasei“; etc. De preciziuni însă se fereşte. Cind cardinalul 
sugerează să se pună punctul pe i: „Această activitate multilaterală şi neos- 
tenită / a lui Pius al XII-lea / s-a adincit şi mai mult / în aceste ultime 
zile, / datorită arestărilor de israeliți, / întreprinse acum şi în Roma, / 
Cetatea Eternă care...“, Pius tăgăduieşte „cu violență“: „Nu, Eminenţă, nici- 
decum, nu! / Nu aşa de-a dreptul şi nu aşa detaliat: / asta ar însemna o 
luare de poziţie / chiar faţă de întimplările războiului. / Sfintul Scaun / e 
ținut să rămînă o reşedinţă a / spiritului neutralității. / Nu aşa de-a 
dreptul...“ 

Lipsit de orice eficiență şi dictat sub obsesia destinului şi a posibili- 
tăţii vinzării în timp util şi fără pierderi a acțiunilor Vaticanului la Căile 
ferate din Ungaria, periclitate de evoluţia războiului, „protestul“ papei degajă 
un sentiment de amară şi nemărginită deşertăciune. Pe care îl resimte, în 
piesă, mai ales minutantul Riccardo, cel ce a hrănit pînă în ultima clipă 
iluzia că — după încercări repetat neizbutite pe lingă apropiații Sfîntului 
Scaun — va izbuti să-l determine pe papa să protesteze „într-un strigăt care 
să împingă / compasiunea întregii lumi la acțiune“, în numele creştinesc al 
iubirii de aproapele, de om. Acest ultim eşec (legat de continua problemă de 
conştiinţă ce-l apasă: „cum ne vom putea scuza vreodată tăcerea noastră 2“) 
îl împinge la gestul crucialei răzvrătiri: îşi prinde de sutană steaua galbenă, 
infamantă a evreilor prigoniţi. E hotărît să ia, împreună cu evreii ridicați din 
Roma (ca „locţiitor al locţiitorului Domnului“), drumul deportărilor, calea 
spre moarte a Auschwitzului. Uluirea e generală în sala de audienţe a papei. 
Papa îşi pierde un moment cumpătul, îşi pătează (simbolic), cu cerneală, 
mîna cu care a semnat „protestul“ său, „se uită la ea și o arată adînc mihuit 
celor din jur, ca pe o rană, el de obicei atit de excesiv de îngrijit...“ 
aur „Apoi papa, revenindu-şi din stupoare, se păstrează în cadrele „Ta- 
țiunii de stat“ : „Non possumus. / Nu se poate şi nu vom / scrie lui 
Hitler. N-am face decit să-l provocăm — / iar in nefericita lui persoană / 
s-ar simți germanii in corpore / provocați şi denunțaţi. / Noi însă trebuie să 

fim priviți, / şi aşa trebuie să ne privească şi Roosevelt, / ca un interme- 
diar loial. / Şi-acum gata cu asta. Ad acta.“ 

Riccardo, înfruntindu-l pe Pius al XII-lea, și punindu-i fără perspective, 
în față, răspunderile umane ce-i revin, a fost, pe bună dreptate, asociat mar- 
chizului de Posa apelind la Filip II pentru libertatea de gindire... Sentimentul 
de confuzie şi zădărnicie în care se încheie — într-o împăcată rugăciune a 
papei — tabloul „protestului“ se însoţeşte cu sentimentul întăritor, luminos, 
al unei decizii necesare — dinculo de obstacole şi de înfrîngeri. Drumul „spre 
mucenicie“ al lui Riccardo e un gest metaforic. Care prelungeşte consec- 
vența lui umanistă, de la o înfrîngere fără soluţii în societatea şi condi- 
ţiile istorice date, pînă la limitele ei tragice. La Auschwitz va trebui să întil- 
nească și să înfrunte, în esența lui cea mai concentrată, mai pură, spiritul 
cinismului macabru ce-şi căuta loc de înscăunare în epocă. Omul nevrednic 
de nume — în piesă, Doctorul — îl angajează, cu satanismul său deopotrivă 
repulsiv şi magnetic, într-un infernal dialog cu o ambianţă de „viață“, con- 
struită suprarealist parcă din elemente de coșmar; şi, mai ales, cu un 
sistem de gindire ce depășește nihilismul curent. Acest sistem de gîndire 
e destinat a-i fi picurat în suflet, zi de zi, imagine a morţii cotidiene după 
imagine a morţii cotidiene, pînă la pierderea credinței în om, în viaţă, în 
necesitatea luptei pentru viața omului, în virtuțile bisericii privind apărarea 
omului. „Șarmantul diavol“ din Auschwitz îi impune lui Riccardo experiența 
de „a armoniza“ concret convingerile sale cu practica vie a uciderii profe- 
sionale, industriale. Şi e, aparent, pe cale să izbutească: „Nu mai pot. / Mi-am 
mai spus-o de sute de ori. / A fost un gest de trufie, atita doar, / venirea 
mea aici. / Nu pot rezista, nu pot rezista. (Plinge în tăcere, nimeni nu poate 
vorbi.) / De-o săptămînă... / nu fac decit să ard zece ore în şir, / zilnic / 
morți. / Şi cu fiecare om pe care-l ard, / ard o bucată din credința mea, 
arde Dumnezeul meu. / Cadavre — o bandă rulantă de cadavre, / un nesfirşit 
drum de mortăciuni, asta-i istoria... / Să fi ştiut că — El se uită pasiv la 
toate astea — / (cu silă) ar fi trebuit... să-l urăsc.“ 

Totuşi, ceea ce-l ţine pe picioare, fără să ştie „dacă mai are vreun 
preț“, este misiunea lui, aici în „infern“. Ultimul său gest în viață este să 
tragă cu pistolul în Doctor, în „ingerul morţii“; ultimul lui cuvint, care-l 
doboară: „nimiciţi-l!“ în clipa aceasta însă, Riccardo nu mai poartă sutană, 
nu mai acționează în el „locţiitorul Domnului“, ci. clar, „locţiitorul omului“ 
din el. Prăbuşirea lui e prăbuşirea gestului singuratic. Dar nu prăbuşirea ges- 
tului ca atare. 

Răzvrătirea izolată a lui Riccardo se întilneşte, în convingeri, consec- 
venţă şi patetism, cu acţiunile şi lupta izolată, „dinlăuntrul opresiunii“, a 
ofițerului S.S., medicul-inginer Gerstein. Acesta i-a pus lui Riccardo în față 
realitățile atroce care cereau să fie denunțate, veştejite — înlăturate, înlocuite. 
Acesta l-a incitat la acțiune: să cunoască, să vorbească, să se străduie — 
acolo unde domnea „tăcerea“ compromisului şi a poziţiei „neutre“ față de 
soarta omenirii — a determina rostirea hotărită a cuvintului „om“. Acesta 
l-a dus, fără voie, pe panta grea a prăbușirii. întîlnirea lor finală este însă, 
pentru semnificația destinelor lor — pentru semnificaţia dramei — edificatoare : 


GERSTEIN: : ...Vă am pe conștiință. / Eu v-am adus, cel dintii, pe drumul ăsta. 
RICCARDO (se apropie repede de dinsul): Şi ce-aș fi avut eu pe conştiinţă, 
de / n-aş fi aici ? / Doreşti să mă eschivez şi eu — nu ! 


Drumul și acţiunea lor în dramă ne poartă pe alt plan și pe alte dimen- 
siuni ale epocii. Pe planul umanităţii care se apără, care rezistă, care învinge 
chiar în temporare sau aparente înfringeri. Alături de victime, singuri, ei 
nu vor putea aduce efectiv alean victimelor. Se vor prăbuși amindoi în lupta 
cu monstrul, dar privu lor poartă, în tot tragicul ei, o boare de înse- 
ninare. Sentimentul de culpabilitate generală care cuprinde pe „cei ce au 
tăcut“ nu-şi poate afla — mulțumită lor — scuze, la umbra „tăcerii“ papei... 


*** 
_ Ne aflăm cu Locțiitorul Domnului în fața unei drame în care, mai mult 
decît subiectul, materia reală, apăsătoare a istoriei (chiar în datele ei anec- 


dotice) vorbeşte, tulbură, incită la meditație, la acțiune. Istoria: deşi perso- 
najele nu sînt, în marea lor majoritate, personaje reale. Fac excepție: Pius 


aie | ta 


al XII-lea, nunțiul apostolic Cezare Orsenigo, ofiţerul S.S. Gerstein, medicul 
Hirt, Eichmann.) încolo, nu personaje-ficțiuni, ci personaje-sinteză. Părintele 
iezuit Riccardo Fontana este sinteza acelor canonici rezistenți care au înţeles, 
din proprie iniţiativă, să înfrunte politica criminală a naziștilor. (Hochhuth 
închină lucrarea sa amintirii a doi dintre aceştia: preotul Maximilian Kolbe, 
„deţinutul 16.670 din Auschwitz“, și preotului P. Lichtenberg, arestat de Gestapo 
după ce a solicitat de două ori să fie trimis cu evreii deportaţi în ghetto.) 
Alte personaje — prelați, oameni de afaceri, militari, oameni de ştiinţă, din 
S.S, din miliția fascistă italiană, evrei, catolici, deportaţi etc. sint variante 
de funcţii, de rasă, de religie, de clasă, de profesie, de temperament, de 
convingeri. de atitudini, ale unor tipuri pe care istoria le consemnează mul- 
tiplu — fie în acţiunile lor nefaste, fie în încercările lor nefericite. Prezenţa 
lor în piesă e reclamată nu numai de necesităţi ale acţiunii, dar mai ales 
pentru a marca, pe fundalul social de ansamblu al conflictului, mecanisriul 
complex ce a străjuit şi alimenat acţiunea deportărilor şi a „soluţiei finale“ 
a omorurilor în masă, precum şi substratul real — economic, politic — al 
„tăcerilor“ în fața acestora. 

altfel, în cadrele unei asemenea drame, ficțiunea totală ar fi fost 
puţin operantă. O dovedesc, printre altele, lucrările cu teme similare, scrise 
cam în răstimpul în care era conceput şi Locţiitorul... Parabola lui Max Frisch, 
bunăoară, Andorra, are toate datele unei inventivităţi magistrale metaforice, 
pentru a convinge artistic despre consecinţele amare ale lașităţii sociale şi ale 
supunerilor complice. Ea pluteşte totuși, oricît de puternică, pe planul emo- 
ţiilor, într-o realitate imaginată, deci condiţional concludentă. De altă parte, 
Semnul de pe perete, drama austriacului Franz Theodor Czokor, urmărind 
liber adevărul istoric, circumstanțele care au dus la prinderea și arestarea 
lui Eichmann, riscă să teşească orizonturile şi să reducă în simplism impli- 
caţiile cazului. Aşa cum, abstractizarea pînă la criptic a datelor istoriei 
întoarce, împotriva sensurilor pozitive dorite, înţelesul dramei Vremea ino- 
cenților de Siegfrid Lenz. 

Hochhuth a socotit că dramele istoriei de tipul aceleia în care s-a 
angajat nu pot fi lăsate la voia fanteziei, fără primejdia de a li se putea 
reproşa o construcţie artificială, de efecte deliberat izbitoare, de pură fabu- 
laţie. Lumea dramei lui se constituie, de aceea, din figuri, în esenţa lor, bio- 
graficeşte autentice ale epocii. Structura lor intimă, faptele lor, locul ce l-au 
ocupat, rolul ce l-au jucat în epocă au fost construite după minuţioase studii 
de bibliotecă şi de arhivă, după indelungi lecturi și fişări de monografii, 
culegeri de documente, dosare de procese, după lungi şi scrupuloase anchete 
i convorbiri cu martori ai locurilor şi vremurilor în care se petrece drama 
ui. „Autorul — arată el — şi-a îngăduit libera desfăşurare a fanteziei, numai 
într-atit cît a fost nevoie pentru ca materialul istoric brut (înfăţişat) să se 
poată transforma în piesă de teatru. Realitatea a rămas statornic respectată, 


doar curățită de zgură“ şi transpusă pentru înnobilarea ei artistică — și 
dintr-o s eriană convingere în necesitatea de a purta „cinstit şi deschis 
război naturalismului în artă“ — în ritmul, bogat în resurse expresive, al 


versului alb neregulat. i 

Ceea ce nu împiedică piesa de a se rindui, printre cele mai elocvente 
şi mai tulburătoare, alături de scrierile de acută problematică actuală, iar pe 
autorul ei, de a fi caracterizat drept „un tinăr furios al literaturii dramatice 
germane“... În adevăr, Locţiitorul Domnului merge pe drumul acelor lucrări 
literare ale Occidentului, care aşază, cu puternice accente critice şi chiar de 
răzvrătire, problema demnităţii umane, a destinului omului, a responsabili- 
tăţii lui în societatea şi momentul istoric de azi, în fruntea problemelor — 
obsesive — ale contemporaneităţii. 

Aici, în răspunsul pe care îl dă problemei şi în meditaţia clocotitor 
umanistă la care invită pe omul de astăzi, stă secretul marelui succes de care 
se bucură în lume Locțiitorul Domnului de Rolf Hochhuth. Aici, în darurile 
artistice ale piesei (asupra cărora n-am stăruit) stă indreptățirea premiilor 
(cel de încurajare din Premiul „Gerhardt Hauptmann“, 11 februarie 1962, şi 
cel al „Tinerei generaţii“, 21 aprilie 1963) cu care a fost răsplătit la Berlin. 

În nou spectacol 
Tovstonogov 


„TREI SURORI“ DE CEHOV 


„Noile idei şi noua formă (a spectacolului cehovian — 
n.n) se află în înseși piesele lui Cehov. Trebuie timp ca să 
fie descoperite. Acest timp va sosi. Şi atunci Cehov va veni 
iarăşi la noi — visător, tînăr şi inspirat, prieten înțelept, 
judecător sever şi dascăl — pentru a ajuta pe strănepoții lui 
Astrov şi Verşinin, ai unchiului Vania şi ai celor trei surori, 
să iubească şi mai mult viața, să o înfrumusefeze şi mai 
mult, să viseze cu şi mai multă îndrăzneală la cerul plin de 
diamante... Îl voi pune în scenă pe Cehov... şi aceasta va con- 
stitui probabil cel mai plin de răspundere examen peniru 
dreptul de a fi considerat un regizor contemporan...“ 


(G. A. Tovstonogov, „Teatr“, nr. 1/1960) 


u trei ani în urmă, G. A. Tovstonogov declara public că nu pune în 

scenă pe Cehov, deoarece nu ştie cum trebuie montate și jucate astăzi 

piesele marelui dramaturg, în aşa fel încît să capete rezonanță con- 
temporană. Piedica principală şi de netrecut în calea dezvoltării acestei pro- 
bleme o constituiau — spunea regizorul — spectacolele Teatrului Academic de 
Artă din Moscova şi, în special, celebrele Trei surori, puse în scenă în 1940 
de VI. I. Nemirovici-Dancenko. Acestea atinseseră o asemenea perfecțiune, 
încît era cu neputinţă ca Cehov să poată fi imaginat în altă formă scenică 
și cu atît mai puţin într-o interpretare care să depăşească pe aceea deve- 
nită etalon. 

Și iată că, la începutul acestui an, Teatrul Mare de Dramă din Leningrad 
prezintă o mult așteptată premieră: Trei surori, în regia reputatului” său 
conducător. 

Prima montare a dramei lui Cehov — realizată de M.H.A.T. la începutul 
secolului şi intrată în istoria teatrului — vorbea despre frămintările, cău- 
tările, deznădejdea şi speranţele intelectualității ruse descrise de teatrul acelei 
vremi cu toată ascuțimea acestor trăiri. Moscova se ducea să bea ceai îm- 
preună cu cele trei surori. 

Teatrul de Artă rezolva atunci şi capitale probleme de creaţie: cuce- 
rirea pentru scenă a unei dramaturgii de o factură cu totul nouă şi crearea 
unei noi școli de joc actoricesc capabile să servească această dramaturgie. 


Cînd același teatru relua piesa, în montarea lui Nemirovici-Dancenko, 
trecuseră peste 20 de ani de la Revoluţia din Octombrie. Marele regizor — 
sensibil, ca orice artist adevărat, la glasul epocii sale — înţelesese că specta- 
colul nu putea să nu țină seama de perspectiva schimbărilor radicale petre- 
cute în jur. În montarea sa, simpatia pentru eroii piesei şi, în primul rind, 
pentru cele trei surori s-a conjugat cu distanțarea pe care o cerea vremea. 
Spectacolul, care avea să devină clasic, vorbea despre căutările oamenilor cin- 
stiți ai unei epoci definitiv apuse, descriindu-i cu căldură, cu surisul unei 
alte lumi, mai drept întocmite, care înţelegea că frămiîntările trecutului au con- 
tribuit la făurirea prezentului, dar au dispărut pentru totdeauna. 

Și iată spectacolul lui G. A. Tovstonogov: o tragedie modernă, care con- 
damnă fără cruțare mlaștina stătută a inerţției şi compromisului, a inactivi- 
tăţii şi speranţelor sterile. Acest verdict fără drept de apel reprezintă linia 
directoare a noului spectacol, iar patosul acuzator îi conferă o semnificaţie 
acut contemporană, lovind într-unul din cele mai cumplite rele ale spiritului 
mic-burghez de astăzi: indiferența și refuzul laş de a acţiona, de a lupta. 

O lume strimbă, în care domnește neputința de a interveni în conflic- 
tele sociale, supune uzurii morale, chiar pe cei mai buni oameni. Nici cultura, 
nici inteligenţa, nici rafinata sensibilitate intelectuală nu-i pot salva pe eroii 
dramei de la îndobitocirea treptată, dar ireversibilă, la care îi condamnă 
propria "lor teamă de viaţă. Fiecare, sau aproape fiecare, suferă din cauza 
asta şi se chinuie, fiecare, sau aproape fiecare, nădăjduiește să scape, încearcă 
chiar să evadeze, să înfringă împotrivirea propriului mediu, dar fiecare încheie 
la un moment dat un compromis cu sine însuși; fiecare are o limită interioară, 
fiecare acceptă, la un moment dat, conștient sau nu, acest mediu. Atmosfera 
spectacolului este încărcată, grea. Este atmosfera premergătoare unei explozii. 
Şi cum explozia adevărată nu se produce, tensiunea devine tot mai mare şi 
culminează într-un tragism a cărui lipsă de orizont este încă mai apăsătoare 
decit zbuciumul surd dinainte. 

Critica va arăta la timpul său în ce măsură fiecare interpret a realizat 
intenţiile regizorului; deocamdată sînt importante intenţiile înseși. 

Cel mai grăitor exemplu de degradare morală din spectacol este doc- 
torul Cebutikin (N. N. Trofimov). Cindva a iubit-o pe mama celor trei surori 
şi a lui Andrei, şi se prea poate ca aceasta să fi lost marea, unica pasiune 
a vieţii lui. Astăzi, e cu totul senilizat. Cei din jur îl tolerează şi íl compă- 
timesc. Din delicateţe, nimeni nu i-o spune. El însuşi nu-și dă seama. Pro- 
vocat întimplător, lasă să-i scape cuvinte care par să însemne că înțelege 
totuși ceea ce se petrece. Dar Cebutikin se teme de propria luciditate şi se 
refugiază în băutură, se amăgeşte, se consolează, se scuză prin „Poate ni se 
pare numai că trăim... dar de fapt nici nu existăm... nimeni nu ştie nimic!“ 
Scena beţiei e dezgustătoare. în mijlocul ei, episodul cu spargerea ceasului 
de porțelan care a aparţinut cîndva marii lui iubiri — şi însăși amintirea 
acestei iubiri — sună ca o profanare, căci doctorul a decăzut într-atit încît 
reneagă pînă şi singurul lucru frumos din viața lui, fără sens și înjositoare. 
Asta nu prezintă încă treapta cea mai de jos a decăderii. Cebutikin ştie despre 
incidentul petrecut între Tuzenbach şi Solionii şi urmează să fie martor la 
duel, dar, întrebat de Irina, îi ascunde adevărul: „Parcă nu-i totuna?“ Maşa 
încearcă să-i redeșştepte conştiinţa: „Poate să-l ucidă“. (Ea însăși nu între- 
prinde nimic pentru a împiedica duelul, fiindcă e mult prea preocupată de 
propria ei dramă — despărțirea de  Verşinin.) „lotuna e!“ — răspunde 
Cebutikin. Andrei insistă, pentru a-și face datoria (el însuși e prea adînc intrat 
în mocirla mediocrelor griji familiale pentru a interveni în soarta altuia). 
„Ţi se pare numai!... Ni se pare numai că trăim.. Dar la urma urmei, 
totuna e“ — răspunde Cebutikin, cu cinica formulă descoperită la beţie. Refu- 
giul în obtuzul „totuna e“, care, la început, e o simplă camuflare, apoi o scuză, 
apoi îndiîrjire agresivă, se transformă într-un sinistru simbol al complicităţii 
la crimă. Căci dacă despre duel se știe, dacă nimeni nu întreprinde nimic, 
fiindcă fiecare este preocupat de propriile neplăceri, Cebutikin, prevenit și 


conştient, se duce să asiste la ceea ce e în fond un asasinat; cea mai grea 
parte a vinei, în concepţia teatrului, îi revine lui. Inocentul „tarara-bumbia“ — pe 
care inegalatul Gribov, la M.HA.T, îl fredona cu oboseală, scepticism şi o 
urmă de inteligență trează — sună, în finalul noului spectacol, ca o mon- 
struozitate. 

O răsturnare hotăritoare de valori se petrece şi cu personajul Ver- 
şinin, cel care reprezintă la Cehov centrul ideologic al piesei, cel care rostește 
cele mai numeroase şi mai arzătoare tirade despre viitor. în interpretarea 
lui E. Z. Kopelian, el apare ca un laş iremediabil înfrint de viață, iremedia- 
bil înghiţit de mizeriile ei şi iremediabil resemnat. 

Prima tiradă despre viitorul fericit, Kopelian o rostește în actul întîi, 
cu intenţia precisă de a fixa asupra sa atenţia Maşei, care l-a interesat. în 
actul al doilea revine cu Maşa, și iată-i aşezaţi în faţa căminului. Maşa tră- 
ieşte cea dintii dragoste din viaţa ei, şi joacă — fără prea multe iluzii — 
ultima carte care o poate salva din mediocritate: reciprocitatea în dragoste. 
Cu neputinţă ca Verşinin să nu fie fascinat de femeia care şade lingă el, fără 
să-și ascundă ciîtuşi de puţin senzualitatea. Dar Verşinin-Kopelian e tot 
timpul în defensivă faţă de provocările Maşei, nu din scrupul morai, ci din 
teamă. „Aş bea un ceai...“ repetă el, mereu surizător, şi e limpede că prin 
asta evită să răspundă la insistența Maşei. El divaghează despre asemănă- 
rile dintre militari şi civili, povesteşte despre soţia nebună, face complimente 
Mașei, îi repetă chiar „Te iubesc!“ — tot timpul cu intenţia de a întrerupe 
o discuţie care-l poate "duce prea departe. Maşa simte că Verşinin se apără, 
şi asta explică risul ei încet, îndrăgostit, dar ironic, treaz. „Nu ştiu de ce 
îmi vine să rîd cînd îmi vorbeşti astfel.“ La sosirea Irinei cu Tuzenbach, 
Verșinin propune, nu fără autoironie: „Să facem şi noi, atunci, puţină filozofie.“ 

Regia dezvăluie dinăuntru sensul adevărat al reveriilor lui Verşinin des- 
pre o viaţă fericită „peste două-trei sute sau o mie de ani...“. Visarea despre 
viitor este un narcotic, o autoamăgire conştientă şi o scuză. Maşa ride iar — 
pentru că înţelege asta. 

Apoi, Verşinin devine sincer. „Cit aş vrea să vă dovedesc că fericirea nu-i 
pentru noi, că nu trebuie să fie şi nici nu va fi...“ îi spune lui Tuzenbach, 
dar adresindu-se Maşei, cu un gest de neajutorare şi neputinţă. Acesta e răs- 
punsul pe care îl dă pasiunii Mașşei — scuza propriei laşităţi şi a compro- 
misului încheiat cu viața: „Fericirea e hărăzită urmașilor noştri îndepărtați“. 

Mărturisirea sinceră, dar în fond cinică, a lui Verşinin, adresată Maşei, 
nu e înțeleasă de Tuzenbach. De altfel, şi pentru acesta „filozofarea“ despre 
viitor este un narcotic, numai că Tuzenbach nu-şi dă seama de asta şi se 
azvirle cu fervoare juvenilă asupra subiectelor de „filozofie“. Fraza lui Ver- 
șinin face să-i fugă terenul de sub picioare şi Tuzenbach exclamă, cu încă- 
păţinare şi cu o iritare pe care umorul n-o poate ascunde: „După dumneata, 
nici să visăm la fericire n-avem voie. Dar dacă eu mă simt fericit!“ 

Incitat de rîsul Maşei, Tuzenbach continuă, cu pasiune uşor teatrală, 
să susțină teza eternității vieţii şi a perenităţii filozofiei. întrebarea lucidă 
şi crudă a Maşei: „Bine, dar pentru ce?“ îl descumpăneşte. „Uite, afară ninge“ 
— răspunde el, convins de realitatea purificatoare a ninsorii, dar, de fapt, 
dîndu-se bătut. 

Punctul culminant al acestei scene sint cuvintele Maşei: „Mie însă mi 
se pare că tot omul trebuie să aibă o credință, sau cel puţin să o caute... Ori 
ştii de ce trăieşti, ori toate pe lume sint fleacuri... nimicuri...“ 

Maşa pune cu cruzime degetul pe rană. E poate singurul personaj care 
nu şi-a pierdut luciditatea. Ea rostește pentru prima oară în spectacol cuvin- 
tele prin care ideea lui centrală e formulată fără echivoc: viaţa fără ideal, 
fără convingeri, distruge. Maşa e cu atit mai lucidă și mai crudă cu cît, ros- 
tind aceste cuvinte, se are în vedere şi pe sine. Intransigenţa ei îl copleşește 
pe Verşinin. „Şi totuși, ce păcat că s-a dus tinerețea !“, nu se poate opri el 
să răspundă, şi în cuvintele lui se simte o notă de tragică deznădejde. 

Cînd, în actul al treilea, după incendiu, Verşinin începe din nou să filo- 
zofeze în prezența Mașşei, se surprinde singur într-o postură ridicolă şi îşi 
cenzurează verva. Discuţia ia o altă întorsătură: Verşinin o iubeşte într-adevăr 
pe Maşa, în felul său. 

Această poveste de dragoste cuprinde un fel de răzbunare împotriva 
stupidităţii vieţii înconjurătoare. Şi pasiune. Dar spectacolul smulge fără cru- 
ţare aureola de poezie idilică din jurul ei. Faimosul „tram-tam-tam“ — deve- 
nit un fel de cod între Maşa şi Verşinin, cu un subtext precis, fără echivoc 
— reprezintă o înţelegere pentru o întîlnire. Mai tirziu, Verşinin o va chema 
„din culise“ pe Maşa cu acest „tram-tam-tam“ foarte prozaic, şi Maşa con- 
firmă că l-a auzit şi vine, printr-un „tra-ta-ta“ analog. 

Pentru Verşinin, care nu mai are nici iluzii, nici speranţe, despărțirea 
de Maşa e tristă şi tulburătoare, dar nu tragică. Pînă în ultimul moment, el 
continuă să divagheze şi să se amăgească — pentru că altceva nu-i mai 
rămîne de făcut. 

Treptele decăderii lui Andrei sînt evidente. Scena primei explicaţii de 
dragoste cu Nataşa şi a primului sărut, plină de freamăt tineresc, este adusă 
în primul plan şi inundată de nesfîrşită poezie. Urmează dureroasele îndo- 
jeli şi reflecţii din actul al doilea, cînd Andrei — O. V. Basilaşvili — se complace 
încă în suferință, apoi disperarea reală din mărturisirea pe care o face în 
actul al treilea surorilor. în ultimul act, Andrei va pronunța singur sentința 
sa şi a tuturor celorlalți. Subtilitatea lui Cehov a făcut ca aceste spovedanii 
să fie adresate lui Ferapont, uşierul surd al administraţiei zemstvei, care nu 
e pentru Andrei un interlocutor real. Dar, chiar cu acest subterfugiu, Basilaş- 
vili subliniază cu fineţe sensul exact al sentinţei. Andrei a acceptat alianța cu 
vulgaritatea, şi acum, cînd şi-a înţeles, dar prea tîrziu, greşeala, patosul lui 
sincer izbucneşte împotriva realităţilor sociale dezolante — cauză și efect al 
răului. Patosul actorului devine aci patosul cetăţenesc al spectacolului, care 
trage concluziile asupra istoriei tragice a Prozorovilor. 

După aceste reflecţii, în final, după cuvintele Olgăi: „Dacă am şti!“, 
Andrei își plimbă copilul în cărucior; faptul nu mai este o mingiiere şi o 
speranţă, ci un cumplit memento : răul se perpetuează. 

Personajele celor trei surori suferă şi ele schimbări de accent, unele foarte 
subtile. 

Olga — Z. M. Şarko — cea virstnică, cea mai echilibrată — trăiește 
tragedia singurătăţii. îşi impune să fie demnă și să nu-și manifeste suferința, 
dar această demnitate se transformă în tortură. Nu se plinge, dar atunci 
cînd exclamă (actul al doilea): „Miine sînt liberă... ce fericire, doamne!... 
Mă doare capul, capul..“, în această exclamaţie se aud, neașteptat, atita 
exasperare reținută şi atita strivitoare deznădejde încît înţelegem şi preţul 
demnităţii şi echilibrului Olgăi, şi neputinţa ei. Olga-Șarko suferă cu acuitate 
dureroasă. Ea a ajuns, în fapt, fată bătrină. Nici împrejurările, nici mai cu 
seamă ea însăşi nu-şi mai poate ajuta. Şi tocmai asta o împinge chiar şi pe 
Olga la compromis şi minciună. 

La începutul primului act, ea afișează o dispoziţie sărbătorească, pentru 
a-i reproşa Maşei — pe care o invidiază ascuns, fiindcă e măritată — ipohon- 
dria, şi apasă, demascîndu-se, pe detaliul: „..dacă mă măritam... mi-aş fi 
iubit bărbatul“. 

în dorinţa ei frenetică de a se deghiza şi de a se pierde, a uita totul 
în atmosfera de sărbătoare este cel dintii compromis al Olgăi. 

Al doilea se va produce atunci cind ea va fi văzut, fără putință de 
îndoială, că cele mai bune intenţii se spulberă în fața agresivității meschină- 
riei. în fața vulgarităţii și cruzimii Nataşei, Olga-Şarko este uluită, dezar- 
mată, incapabilă să protesteze. 

în atmosfera apăsătoare, de coşmar, din noaptea incendiului, Olga o 
sfătuieşte pe Irina să accepte propunerea lui Tuzenbach, pe care Irina nu-l 


iubeşte. Acest compromis — de care Olga este perfect conştientă, căci e prea 
cinstită şi prea integră ca să nu-l înţeleagă — constituie vina ei tragică. Deli- 

catețea proprie o ucide. în zadar se străduie s-o convingă pe Irina şi să se 
convingă pe sine însăşi că propunerea aceasta înjositoare nu reprezintă o 
catastrofă. Contrariul este atît de evident, încît propunerea echivalează cu o 
negociere cu propria conştiinţă. în ultimul act, Olga apare elegantă (a accep- 
tat între timp să devină directoare), dar sufletește desfigurată, căci s-a resem- 
nat, a acceptat mediocritatea. 

Sînt chinuitoare momentele în care Olga asistă la conversațiile lui Ver- 
şinin cu Maşa. Dragostea surorii îi răscoleşte propria dramă. Olga-Şarko 
ascultă, adesea cu spatele la cei doi, şi intervine cu remarci („Sfirşeşte!... 
Ajunge...!“), în care se descifrează nu reacţia unei rigide şi ipocrite directoare 
de şcoală, ci tortura insuportabilă de a fi martora nefericită a fericirii altora, 
sau, mai exact, camuflarea acestei suferinţe printr-un simţ al pudoarei şi o 
moralitate demonstrative. 

Deosebit de interesantă este interpretarea dată de T. V. Doronina Maşei. 
Eroinele Tatianei Doronina sînt întotdeauna naturi puternice, care-și păstrează mă- 
reţia şi în cădere. Maşa ei este seducătoare şi senzuală, inteligentă şi lucidă, mai 
lucidă chiar decît Olga. Maşa nu este numai caracterul cel mai tare și mai 
pasionat dintre cele trei surori, ea resimte şi cel mai sensibil tragedia măci- 
nării prin inutilizarea forţelor. De aceea, Maşa devine în felul său conștiința- 
barometru a Prozorovilor. Asta o irită pe Olga, care-i spune înciudată: „lu 
eşti cea mai proastă din familia noastră“. Dar Maşa-Doronina este înrăită, 
crudă şi înveninată. În aproape tot ce spune și face este o doză de provocare, 
de sfidare, de ostentaţie. în actul întîi, strică, absolut conştient, petrecerea 
pe care o organizează surorile. Cu obiectivitate rece şi rea ea reaminteşte că 
totul e în zadar şi că e momentul să renunţe la iluzii şi la masca veseliei. 

Apariţia lui Verşinin, care o izbeşte, răstoarnă comportarea Mașei. Aten- 
ţia şi interesul fățiş cu care îl examinează pe noul venit lasă să se vadă şi 
speranţele ei, încă vii, şi refulările şi capacitatea reală de a se dărui unei 
mari pasiuni. Cînd hotărăște să nu plece de la petrecere şi îşi scoate pălăria 
și mănușşile, Doronina pune în acest gest o sfidare aproape indecentă. E o 
manifestare demonstrativă de independenţă şi de nonconformism. Apariţia lui 
Kulighin chiar în momentele de strălucire a tiradei lui Verşinin, care se 
umflă ușurel în pene în fața Mașei, distruge dispoziţia celor doi, amintind 
fiecăruia de cătușele pe care le poartă. Maşa nu-şi ascunde aversiunea față 
de soț, împinsă aproape pînă la repulsie şi, cu aceeași neindurare cu care 
adusese la realitate pe surori, taie tot elanul prefăcut al acestuia. 

Și în al doilea act, după plecarea lui Verşinin — chemat de veşnicele 
neplăceri familiale —, Doronina-Mașa nu-şi maschează ciuda, care se trans- 
formă în răutate capricioasă, iar apoi într-un nu mai puţin capricios şi dez- 
lănţuit chef de petrecere. După o asemenea demonstraţie, motivul acestei 
purtări nu este pentru nimeni un secret. 

Dar, cu toată cruzimea ei, cu toate că mizează pe o carte vădit proastă, 
Maşa continuă să reprezinte un fel de conştiinţă trează între cele trei surori. 
în actul al treilea, faimoasa spovedanie a Mașei — imediat următoare reco- 
mandării pe care Olga o face Irinei, de a se mărita cu Tuzenbach — capătă 
un sens nou: Maşa se îndreaptă către sora ei mai mare acuzind; Olga nu 
este vinovată numai de sfatul oribil pe care îl dă mezinei, dar e vinovată şi 
de viaţa de infern a Maşei. 

Imensa sete de viaţă şi dragoste a eroinei, pe care Doronina o exprimă 
cu o forță încă neiîntilnită în rolurile ei, nu poate fi însă satisfăcută. în actul 
al patrulea, Doronina a reușit să exprime nu numai durerea sfişietoare a 
despărțirii de Verşinin, dar și convingerea deprimantă că Maşa e condamnată 
la o moarte lentă şi fără sens. Actriţa tălmăceşte cu pregnanţă intensitatea 
insuportabilă a durerii. Ca în delir, repetă „Pe plaiu-ntins, sub geana mării, 
smălţat în aur, e-un tufan...“; simte că se dă în spectacol şi încearcă să se 
stăpinească ; apoi, cu intonaţii tot mai bolnave și mai exasperate, repetă ver- 
surile şi se calmează iarăși, pentru a-şi pune — cu aceeași crudă luciditate — 
diagnosticul: „O viaţă irosită...“ După asta nu mai rezistă şi izbucnește într-un 

urlet nestăpînit, de animal înjunghiat: „Ce înseamnă «plaiu-ntins» 2“. Țipătul 
creează o senzaţie înspăimîntătoare de demenţă, fără să iasă, bineînţeles, din 
limitele esteticului. 

Și în rolul Irinei este scos în relief momentul în care eroina înţelege 
neîncetata şi inevitabila destrămare a personalităţii. 

Dacă, în primul act, speranţa Irinei într-un viitor fericit, într-o salvare 
posibilă, este reală, sinceră, cu cit timpul trece, de la act la act, conștiința 
ratării devine tot mai puternică. Irina nu suportă ratarea. Actriţa E. A. Popova 
transmite această stare de spirit cu o forță de convingere transpusă într-o 
senzație de măcinare aproape fizică. Eroina ei e prea sensibilă, prea delicată 
pentru lumea în care trăieşte. De aici, nota inefabil bolnăvicioasă, de vietate 
condamnată. Chiar bucuria tinerească din primul act are o nuanţă silită, 
lipsită de prospeţime şi seninătate. Drama Irinei constă în faptul că nu 
iubeşte pe nimeni, că nu cunoaşte dragostea, deşi o aşteaptă încă şi o doreşte. 
Tuzenbach i se pare jalnic și îi provoacă milă, dar îl respectă şi recunoaște 
comunicarea interioară posibilă dintre ei. Dar asta e mult prea puţin. Solionii, 
singurul care îi poate oferi nu numai dragoste, dar şi pasiune arzătoare, o 
sperie. Comportarea lui i se pare anormală. Irina se teme de el, cu o teamă 
vecină cu panica. Sint greu de descris expresia de jenă cu care Irina-Popova 
ascultă cuvintele de dragoste ale lui Tuzenbach, uluirea şi spaima cu care 
ea, încremenită într-un gest de apărare, primeşte declaraţia lui Solionii. 

Irina simte cu o ascuţime dureroasă scurgerea timpului, monologul din 
actul al treilea — clipa de adevăr — e rostit de ea la limita rezistenţei 
umane. Sora cea mică suferă pentru că se înrăieşte și acceptă inert sfatul 
Olgăi de a se mărita cu Tuzenbach. Această hotărire fără sens, la care o 
împinge  deznădejdea, devine motorul absurdei crime din final. Cutremu- 
rătoare este reacția Irinei-E. A. Popova la ştirea morții lui Tuzenbach. Cre- 
dincioasă lucidităţii fără drept de apel a lui Cehov, actrița comunică specta- 
torului un singur gînd : Irina a rămas singură, şi pentru totdeauna. 

în scena finală, tensiunea ajunge la paroxism. Învinse de existenţa filistină 
şi sufocantă, cele trei surori caută un mijloc de a se consola. Nici o urmă 
din speranţa îndurerată — totuşi senină — în viitor, care dădea poezie trans- 
parentă celebrului final al spectacolului de la M.H.A.T. Lecţia primită de la 
viață a fost cumplită. Nici o scăpare nu e posibilă. Surorile caută cu înfri- 
gurare o consolare imediată şi o găsesc în aceeaşi „filozofare“ neputincioasă, 
care constituie stupefiantul lor obişnuit. Intonaţiile — împietrită, a Maşei, 
sfişiată şi neajutorată, a Irinei, şi aproape isteric-iîncăpăţinată, a Olgăi, punctate 
de sinistrul „tarara-bumbia“ al lui Cebutikin şi de scîrţiitul exasperant al 
căruciorului de copil împins de Andrei, încununează patetic un act ultim de 
o armonie desăvirşită şi de o muzicalitate simfonică. 

Intenţiile regizorului au modificat substanţial şi semnificaţiile altor personaje. 

Interesantă este concepţia asupra Nataşei (L. I. Makarova), pornind 
de lao indicație alui Cehov: Trei surori esteo poveste despre patru femei din 
mediul intelectual. Regizorul şi interpreta nu se grăbesc să compromită per- 
sonajul. Prima sa apariţie nu este lipsită de poezie — o poezie aparte, fără 
îndoială, fără profunzime și trăinicie; dar afecțiunea şi avîntul lui Andrei, 
nădejdile pe care şi le pune el în dragoste devin astfel perfect inteligibile. 

Nici măcar în actul al doilea, Nataşa nu e cu totul alterată de trivia- 
litâte. Are tot timpul aerul de a fi stînjenită, de a cere iertare şi, cînd 
pleacă să se plimbe cu Protopopov, vedem cum se convinge singură că 
această mică distracţie e inofensivă. Nataşa resimte şi ea, în felul său, acţiunea 
înăbușitoare a mediului, şi încearcă o evadare; escapadele urmează să devină 
pentru ea anestezicul care este pentru ceilalți reveria „filozofică“. De altfel, 
pînă în ultimul moment, se simte că dragostea sinceră şi profundă pentru 
copii a Nataşei, cu toate exagerările şi tot ridicolul ei, este încă un mod de 
evaziune din realitate. 

O figură de prim-plan a devenit în spectacol Kulighin-V. I. Strjelcic. 
Apariţia grotescă a  „institutorului“ pedant şi mulţumit de sine deşteaptă o 

antipatie căreia nu i te poţi împotrivi. Dar, pe măsură ce se desfășoară 
acțiunea, pe măsură ce Kulighin își înmulțește afirmaţiile aproape maniacale 
despre bunătatea Mașei, despre fericirea căsniciei lor, devine tot mai limpede 
că inspectorul se minte voit, că încearcă să-şi influenţeze soţia, că se camuflează 
cu cît mai insistent, cu atit mai neîndemînatic. Dragostea și grija lui pentru 
Maşa nu sînt prefăcute. Soţia este singura bucurie a existenței lui plate. 
Kulighin suferă că nu-i poate oferi dragostea de care e însetată, dar, cu cît 
e mai conştient de postura lui jalnică, tragicomică, cu atît se cramponează 
mai puternic de aparenţa fericirii. Chiar sicîitoarele citate latine, trădind 
uscăciunea sufletească şi pedanteria didactică a omului de la catedră, capătă 
un tot mai pronunțat sens nou: Kulighin se agaţă de aceste fraze ca de un 
colac de salvare, de cite ori nu ştie ce să spună. Ridicola lui miîndrie îi 
e singura salvare. Cînd, în final, încearcă febril s-o liniștească, s-o mîngiie, 
s-o înveselească pe Maşa, cînd îşi pune pe față masca de carnaval a unui 
faun care ride, întreaga tragedie a acestui înfrint (şi a perspectivelor Mașei) 
este scoasă la lumină cu un grotesc fără reţineri. 

Rolul lui Tuzenbach a fost încredințat în spectacol lui S. I. Iurski. 
Actorul i-a dat o interpretare emoţionantă şi fină, al cărei simbure îl con- 
stituie dragostea pură şi răvăşitoare pentru Irina şi durerea sentimentului 
fără răspuns. Dar nici lurski nu este indulgent cu personajul său. Tuzenbach 
e inapt pentru acţiune, e covirşit de un complex de inferioritate şi își 
întrebuinţează toată energia pentru a-l ascunde. O nuanţă abia simțită de 
uscăciune interioară subliniază acest complex. Tuzenbach-lurski se azvirle cu 
entuziasm asupra subiectelor abstracte, fiindcă acesta e singurul domeniu 
în care se mişcă nestingherit. Culminaţia rolului o constituie scena despărțirii 
de Irina, din ultimul act: Tuzenbach mimează fericirea apropiatei căsătorii, 
ştiind că acest moment este singurul în care îi poate împărtăşi în întregime 
dragostea lui. Dar Tuzenbach ştie că Irina nu-l iubeşte. Pentru el, falimentul 
în dragoste devine semnul ratării întregii vieţi. în ultima clipă încă, Tuzenbach- 
lurski încearcă să schiţeze o reflecţie metafizică despre viaţă — care tre- 
zeşte risul, fiindcă e o ultimă dovadă de laşitate. Duelul s-a transformat 
în sinucidere. 

Reversul lui Tuzenbach este Solionii-K. I. Lavrov. Sint încă prezente 
în memoria tuturor obtuzitatea monumentală, răutatea rece şi cinică a per- 
sonajului, în interpretarea magistrală a lui B. Livanov. Lavrov și Tovstonogov 
au conceput rolul pe cu totul alte coordonate. Solionii este inteligent şi 
lucid. „Călcatul în străchini“, frazele lui absurde şi deplasate sînt manifes- 
tarea acestei teribile lucidităţi. De cite ori cei din jur o „iau razna“, filo- 
zofind, şi începe îmbătarea cu visuri, Solionii îi readuce la realitate. Perso- 
najul devine astfel un fel de cor antic sui-generis, comentind evenimentele 
cu un cinism absolut involuntar, crud. De aici, zeflemisitorul „pui,pui,pui“, 
subliniat de gestul corespunzător deasupra creştetului lui Tuzenbach, ale 
cărui nostalgii îi sînt lui Solionii cu deosebire nesuferite, fiindcă Tuzenbach 
îi este rival şi toți ceilalți subliniază comuniunea sufletească a baronului 
cu Irina. 

Complacerea în bizarerie şi luciditatea afişată au şi o altă explicaţie. 
Solionii imită singurătatea romantică a lui Lermontov. Actorul și-a compus 
şi o mască excepţională, amintind, conform recomandării lui Cehov, pe poet. 
Aici, actorul dezvăluie și limita pozei adoptate de Solionii — masca rece 
și superioară. Solionii pare profund convins că se comportă analog excen- 
tricităţii protestatare a scriitorului. Dar între cei doi există o neconcordanță 
de valori şi destine care-i devine fatală lui Solionii. 

Tragic şi comic în același timp este momentul în care Solionii îi măr- 
turiseşte, în secret, lui Tuzenbach: „Şi se spune că semăn puţin cu el“ (cu 
Lermontov). Lavrov rostește aceste cuvinte însoţindu-le cu un suris infatuat 
şi imbecil care pune în evidență — pentru o singură clipă în decursul între- 
gului spectacol, dar cu o forță de neuitat — întreaga neconcordanță dintre 
idealul livresc şi personalitatea reală. Zimbetul cu care îi răspunde Tuzenbach 

îl crispează, și Solionii se închide din nou în carapacea lui. Echilibrul lui 
Solionii e zdruncinat de faptul că el intuieşte nepotrivirea, contrastul dintre 
el şi Lermontov. 

Momentul declaraţiei din actul al doilea este răscolitor. Adresindu-se 
Irinei în semiîntuneric, de departe, aproape fără să se miște din loc, sincer 
şi deschis pentru prima și singura oară în viaţă, cu o voce schimbată şi 
aproape neomenească, Solionii își afirmă iubirea şi încearcă să o miîngiie 
pe Irina, ştiind totuşi că dragostea lui e fără speranță (așa cum, de altfel, 
o ştiu toţi ceilalți care îl tolerează din pricina asta, deși le e tuturor neplăcut). 
Din situaţia în care se află decurg reținerea și înrăirea lui. După acest moment 
de adevărată grandoare, Solionii începe să-l urmărească implacabil pe Tuzen- 
bach. în atitudinea lui este ceva cu adevărat fatal, înrudit cu Lermontov. 

Şi Solionii înţelege falimentul vieţii sale: faptul că este ireparabil mu- 
tilat sufleteşte, încercînd în zadar să înfringă mediocritatea vieţii, printr-o 
poză care îl conduce numai la crimă banală. O frază pune asta în lumină 
din nou, cu o forță cutremurătoare: „Miros a cadavru mîinile astea!“ Dar 
chiar şi în aceste cuvinte este o urmă, abia perceptibilă, de teatral. 


Aceste note nu pot cuprinde, desigur, nici pe departe întreaga comple- 
xitate a spectacolului de la Teatrul Mare de Dramă din Leningrad. 

Regia nu răpeşte piesei poezia. Dar e o altă poezie: aspiraţiile nobile 
rămîn, personajele inspiră compasiune și degajă un anumit farmec, dar ele 
sînt condamnate, şi în primul rind din propria lor vină. Spectatorul trebuie 
să înțeleagă asta. Nostalgia dispare, făcînd loc unei emoţii care obligă 
la acţiune. 

Nu m-am oprit aici la complicata rezolvare scenografică a spectaco- 
lului. Reconstituind ambianța într-un ansamblu în care convenţia joacă un 
rol hotăritor, folosind culori tari pentru crearea atmosferei — de la galben, 
în primul act, la negru, în ultimul — pictorița (S. M. Ilunovici) şi regizorul folosesc 
culisantele şi turnanta, ale căror mişcări aduc mereu în centru evenimentul 
cel mai important şi creează posibilități bogate de compoziţie dinamică. 

Nu m-am oprit nici la partitura sonoră, a cărei precizie pare o reve- 
nire cu nuanță polemică la naturalismul ilustraţiei sonore de la M.HA.T. De 
mare eficacitate este ideea regizorului de a folosi între acte muzica de cameră 
a lui Rahmaninov, ca o continuare a atmosferei spectacolului şi ca un îndemn 
la reflecţie (în cursul reprezentaţiei, muzica nu apare decit acolo unde este 
indicată în text). 

Spectacolului de la Teatrul Mare de Dramă din Leningrad îi este fără 
îndoială sortită o lungă existență. El se va șlefui necontenit, va dobîndi acea 
armonizare a ritmurilor, caracteristică celor mai bune realizări ale teatrului. 

Montarea exprimă plenitudinea forţelor creatoare ale regizorului. G. A. Tov- 
stonogov continuă opera începută cu punerea în scenă a Barbarilor lui Gorki 
şi, mai tîrziu, cu redescoperirea comediei lui Griboedov, Prea multă minte 
strică. îmbogăţit de această experienţă, teatrul deschide calea spre un Cehov 
actual, fără melancolii şi spleen poetizat, fără clişee prăfuite „cehoviene“, 
militant, combativ şi virulent. 


Gheorghe Miletineanu 


Leningrad, ianuarie 1965 3 

STAGIUNEA TEATRALĂ VARŞOVIANĂ 


u fost ani cînd teatrele varşoviene erau guvernate de mode. A existat 

un timp exclusiv dedicat pieselor contemporane polone — bune sau rele, 

dar contemporane, a venit apoi „furia“ pieselor lui Eugen Ionescu, Arthur 
Miller, Fr. Diirrenmatt, Max Frisch sau Slawomir Mrozek (deşi marele reper- 
toriu clasic, naţional şi mondial, sau piesele lui Leon Kruczkowski n-au părăsit 
afişul nici o clipă). Teatrul devenise obiectul unor îndelungate şi febrile 
discuţii, dar această preocupare s-a dovedit a avea suflu scurt, iar afluxul 
publicului spre sălile varşoviene sau din alte oraşe manifesta o permanentă 
scădere. 

începutul actualei stagiuni a marcat în viața centrelor teatrale o nemai- 
întiîlnită afluență de spectatori. La Varşovia, biletele de teatru nu se mai 
cumpără : ele se cuceresc. Pentru obţinerea lor se pun în mişcare „relaţiile“ ; 
se cer scaune suplimentare, se „mobilizează“ cunoștințele din lumea teatrală. 
Și aceasta nu numai pentru premiere, ci, în general, pentru majoritatea spec- 
tacolelor. Același lucru se repetă la Cracovia, Gdansk, Lodz şi în alte oraşe. 
Viaţa teatrală este animată de un puls viu, se succed premiere interesante, 
actorii caută să se depăşească, regizorii, să-şi înnoiască mijloacele de expresie 
scenică. Numele unora — K. Dejmek, Erwin Axer, Al. Bardini sau Andrzej 
Wajda — sînt pe buzele tuturor. 

Cum se explică acest reviriment teatral? Este vorba de un fenomen 
trecător ? N-aș crede. Masivul aflux spre teatru e — cred — rezultatul unei 
munci perseverente, depuse timp de cel puţin un deceniu, pentru realizarea 
unui teatru de calitate, diferențiat, cu un repertoriu variat (de la dra- 
maturgia clasică greacă la teatrul de avangardă), şi pentru spectacole inte- 
resante, însuflețite de ambiția autodepăşirii. Şi încă ceva, la fel de important: 
un public interesant, pe care teatrul şi l-a crescut în acest timp şi la a 
cărui educație a contribuit mult şi teatrul televiziunii poloneze. 


*** 


În primul rînd merită să fie vizionată, la „Ateneumul“ varşovian (direc- 
tor: Janusz Warminski), piesa lui Stanislaw Ignacy Witkiewicz (Witkacy) 
Găinuşa apelor, jucată de actori remarcabili, cum sînt Halina Mikolajska, 
Barbara Kraftowna (pe care spectatorii romîni au avut ocazia s-o vadă în 
filmul Dragoste neîmplinită), Wienczyslaw Glinski şi Andrzej Szczepkowski. 
Reluată pentru întiia oară după război, această piesă a cunoscutului drama- 
turg, filozof şi pictor polonez (1885—1939) — constituie un adevărat eveni- 
ment teatral. Ea a demonstrat că Witkacy este o personalitate artistică cu 
profil original, un precursor al teatrului modern. În perioada dintre cele 
două războaie, piesele sale erau fluierate, neînţelese, şocau. Astăzi, convenţia 
lor suprarealistă a devenit întrutotul inteligibilă pentru receptivitatea spec- 
tatorului. 

Pe ea, Găinușa apelor, o ucide „El“, soţul. Singură i-a cerut-o. De ce? 
Pentru a se elibera unul de altul, pentru ca „să se întîmple ceva“. Dar nu 
se întîmplă nimic. „Urmează aceeaşi linişte, globul pămintesc se învirte încet 
în jurul axei sale“. „De ce? De ce? Pentru că omul nu trăieşte ca toţi cei- 
lalți, dacă nu se învirte ca un cal cu ochii legaţi, în jurul tocătoarei de 
nutreţ...“ Găinușa ucisă, la început, revine pe scenă, vie, spre a complica şi 
mai mult acţiunea, în care toți se atrag reciproc în capcană, şi „El“ o ucide 

pentru a doua oară. Tot ce s-a întîmplat este fără sens, dar, la un moment 
dat, publicul, pină atunci amuzat la culme, încetează să ridă, deoarece pe 
scenă se desfăşoară o tragedie. Autorul reuşeşte să ne sugereze în cercul 
închis al existenței umane unele aspecte reale ale vieţii din Polonia dece- 
niului al treilea al secolului nostru. Prezentînd „întimplările unei bande de 
degeneraţi, foşti oameni“, Witkacy demonstrează că aceste epave umane tre- 
buie să fie măturate de revoluţie. Scrisă în 1921, atunci cînd nu se ştia nimic 
despre existențialism, piesa dovedeşte că anumite concepţii filozofice şi lite- 
rare s-au format în Polonia în mod de sine stătător şi pune întrebarea: n-a 
fost oare Witkacy scriitorul polonez cel mai intransigent şi mai clarvăzător 
din perioada dintre cele două războaie mondiale? Găinușa apelor, cea de-a 
patra reluare a lui Witkacy, din perioada postbelică (după Nebunul şi călu- 
gărițele, Într-un mic conac, Mama), a înfăţişat publicului polonez un scriitor 
căruia i se cuvine, neîndoielnic, un loc de frunte în repertoriul naţional per- 
manent; astfel se subliniază, totodată, că dramaturgia lui Slawomir Mrozek 
îşi are originea în tradiţia naţională. 

Alături de Tadeusz Rozewicz și Jerzy Broszkiewicz — fiecare dintre ei 
promovind un alt tip de teatru, Mrozek aparţine autorilor polonezi contem- 
porani cei mai prodigioși şi mai des întilniți în repertoriu. Piesele sale sînt 
Jucate de obicei de teatrele cele mai ambiţioase, iar afişele premierelor atrag 
un public numeros. În prezent, se joacă la Varşovia două spectacole alcătuite 
din piesele sale într-un act: la „Teatrul Contemporan“ se joacă Noaptea 
fermecată şi Petrecerea, iar la Teatrul „Ateneum“, În largul mării şi Strip- 
tease. în plus, „Teatrul contemporan“ (Wspolczesny) anunţă, pe curînd, pre- 
miera unei noi piese de S. Mrozek, Tango, aşteptată cu un deosebit interes. 
Personajele lui Mrozek nu au nume, descrierea lor conţine cel mult o defi- 
nire ironică: „slabul“, „cel cu mustăţi lungi“ etc.; dialogul dramaturgului 
este foarte dens. Acţiunea se desfăşoară aparent simplu; în realitate însă, 
ea răstoarnă orice convenție curentă, construindu-se pe negaţie (în Petrecerea, 
de pildă, tineretul din sat vine la casa de cultură sătească, la o petrecere 
inexistentă). Autorul demască violent unele scheme prezente în procesul de 
percepere a lumii, unele şabloane ale vieţii spirituale. Petrecerea nu satiri- 
zează o serată-tip dintr-un cămin cultural (deși piesa poate fi prezentată şi 
în modul acesta), ci viziunea stereotipă asupra unei astfel de petreceri. Ast- 
fel, Mrozek amuză publicul şi, în același timp, îl face să se gîndească la per- 
sistența unor convenţii infiltrate mecanic în gîndirea socială. 


*** 
Căutarea materialului scenic în afara dramaturgiei — în înțelesul strict 
al cuvîntului — este, în prezent, o preocupare caracteristică pentru teatrele 


poloneze. De mai multă vreme, conducătorii teatrelor şi regizorii adaptează 
pentru scenă lucrări literare cunoscute. Adevărate evenimente ale stagiunii tre- 
cute au fost adaptarea, la „Teatr Powszechny“ din Varşovia, a romanului 
Frații Karamazov de F. Dostoievski, în regia lui Adam Hanuszkiewicz (în 
acelaşi timp interpret al rolului principal), şi transpunerea scenică a roma- 
nului lui Hemingway Cui îi bate ceasul la Teatrul „Litoralului“ din Gdansk. 
Această tendință a dramatizărilor s-a manifestat puternic la festivalurile tea- 
trale din toamna trecută: Festivalul pieselor contemporane polone din Wro- 
claw, Festivalul pieselor ruse şi sovietice din Katowice, Festivalul teatrelor 
studenţeşti din Lodz şi Festivalul echipelor de estradă de la Olsztyn. Spec- 
tacole remarcabile au prilejuit şi alte dramatizări: Oficiul, după romanul 
lui Tadeusz Breza, Kordian şi ţăranul, după romanul lui L. Kruczkowski, sau 
Modul de a fi, după Kazimierz Brandys. Printre premierele anunţate figu- 
rează şi alte adaptări după romane contemporane : Fiii vitregi de Jerzy Putra- 
ment, Carte de vise contemporane de Tadeusz Konwicki, Dimineaţa a trecut 
uraganul de Wladyslaw Machejko, Un dejun la Tiffany de Truman Capote, 
Kaputt de C. Malaporte etc. 

Aceste încercări de a ieşi din cadrele clasice ale dramaturgiei denotă 
o mai accentuată preocupare a regizorilor pentru elaborarea şi finisarea sce- 
nică a materialului literar. (Majoritatea adaptărilor se datorează tocmai unor 
puternice personalităţi regizorale.) Dacă aceasta este o tendinţă rodnică, dacă 
ea va aduce în dezvoltarea teatrului valori durabile — e o întrebare al cărei 
răspuns nu poate fi găsit decît în viitor. Dacă, în general, arta contemporană 

cunoaște un proces de ştergere a limitelor dintre genuri, atunci și estom- 
parea graniţelor dintre dramaturgie și proză poate fi justificată. 


xxx 


O altă tendință — evidentă mai de mult în teatrele din Varşovia, care 
devine tipică şi pentru alte centre teatrale, cum sint Cracovia, Gdansk, Wro- 
claw şi Lodz — este orientarea spre un profil teatral limpede diferențiat al 
fiecărui teatru. Este bine ştiut că Teatrul „Ateneum“ din Varşovia s-a specia- 
lizat mai ales ín prezentarea dramaturgiei polone contemporane. De mai 
mulți ani, teatrul acesta, sub direcţia lui Janusz Warminski, organizează anual 
un concurs de debuturi, asigurind totodată montarea lucrărilor celor mai 
interesante primite la concurs. O individualitate remarcabilă a vieţii teatrale 
polone, cum este Kazimierz Dejmek — în prezent director al Teatrului Naţio- 
nal din Varşovia — va pune aici în scenă piesa de debut a lui Maciej Zenon 
Bordowicz, actor şi colaborator al televiziunii: Cel ce merge în zori. 

Dacă Teatrul Dramatic îşi formează un repertoriu mai mult „intelec- 
tual“ (Fr. Dürrenmatt, Max Frisch, Arthur Miller, Eugen Ionescu etc.), tea- 
trele „Narodowy“ („Naţional“) şi „Polski“ reprezintă în primul rînd drama- 
turgia clasică polonă şi mondială. Capetele de afiş sînt aici A. Mickiewicz, 
J. Slowacki, Al. Fredro, St. Zeromski, Shakespeare, Goethe, Schiller şi alții. 
De la sosirea lui Kaziemierz Dejmek, din Lodz, la conducerea Teatrului Naţio- 
nal din Varşovia, acest teatru a înregistrat succese de mare răsunet. Specta- 
colul Istoria despre învierea glorioasă (mister medieval în stil popular) a fost 
aplaudat la Teatrul Naţiunilor din Paris, la Festivalul din Veneţia, la Moscova. 

Deoarece anul 1965 marchează bicentenarul înființării Teatrului Naţional 
din Varşovia, se vor monta în toată ţara un mare număr de piese clasice 
poloneze. Din informaţiile de pînă acum rezultă că teatrele nu se vor limita 
la aşa-numitul „repertoriu de fier“, ci vor alege şi piese care n-au mai fost 
jucate de mult. 


*** 


Renaşterea teatrului polonez a fost în mare măsură influențată de tele- 
viziune — mai precis, de teatrul televiziunii. Teatrul acesta joacă un rol tot 
mai important în viața culturală a Poloniei, fiind numit „teatrul milioanelor“. 
În decurs de şase luni, în 1964, televiziunea polonă a transmis aproape două 
sute de spectacole, în majoritate montări proprii. Fireşte, o parte din acest 
program îl constituie adaptările destinate tineretului şcolar. Cu prilejul celei 
de-a XX-a aniversări a Poloniei populare, teatrul televiziunii a fost acela care 
a prezentat o trecere în revistă a celor mai bune piese din cele două decenii; 
în seria aceasta au figurat Revanșa de L. Kruczkowski, Bacalaureaţii şi Sal- 
timbancii de Zdzislaw Skowronski, piesa lui Jerzy Lutowski, Gardă grea. Fes- 
tivalul a demonstrat că majoritatea pieselor prezentate au rezistat probei 
timpului, că ele cuprind mult din istoria societăţii poloneze în aceste două 
decenii. Emiţind interviuri şi convorbiri cu actori, regizori şi directori de 
teatre cunoscuţi, televiziunea a contribuit și la apropierea oamenilor de teatru 
de spectatori, la popularizarea teatrului ca atare. Şi mai interesant este faptul 
că teatrul TV — care oricum, prin forţa lucrurilor, se deosebeşte de repre- 
zentaţiile obişnuite — şi-a format cadre proprii de regizori (Jerzy Antczak, 
Jozef Slotwinski, Jerzy Gruza şi alţii), care se bucură de faimă în viaţa cul- 
turală a Poloniei. în acelaşi timp, televiziunea recurge şi la sprijinul unor 
cunoscuţi regizori din teatre, cum sînt Adam Hanuszkiewicz, Krystyna Skus- 
zanka, Al. Bardini. Conlucrarea tuturor sectoarelor culturii a devenit posi- 
bilă datorită depășşirii şi înfrîngerii concepţiei simpliste despre cultura socia- 
listă — concepţie care opune cultura înaltă culturii de masă. 

Teatrul polonez a lăsat în urmă perioada admiraţiei fără rezerve faţă 
de dramaturgia clasică şi față de experimente ca atare. Etapa actuală poate 
fi numită o etapă a echilibrului: fiecare reprezentaţie cu o piesă străină sau 
polonă, fie ea clasică sau de avangardă, este apreciată în măsura în care 
colectivul, în ansamblul său — regizori, actori, scenografi —, a izbutit să 
creeze laolaltă. Acesta este bilanţul pozitiv a două decenii de muncă şi căutări. 

URMUZ 


TRADUS DE EUGEN IONESCU 


în ultimul număr al revistei „Let- 
tres nouvelles“, Eugen Ionescu tăl- 
măceşte în franceză cîteva pagini din 
opera lui Urmuz (Ismail şi Turna- 
vitu şi După furtună). Merită să ne 
oprim o clipă asupra faptului, fiindcă 
asocierea numelui lui Eugen Ionescu 
celui al lui Urmuz s-a făcut în critica 
noastră literară şi, fără îndoială, există 
temeiuri serioase pentru a vedea în 
această traducere mai mult decit un 
simplu act de cultură. Ea constituie 
o altă mărturie asupra surselor lite- 
rare romîneşti care alimentează crea- 
ţia dramaturgului. În adevăr, spiritul 
operei lui Urmuz este apropiat de cel 
al teatrului lui Eugen Ionescu prin 
aceeaşi adversitate față de personaje 
definitiv -certate cu logica şi care tră- 
iesc într-o lume aflată într-un concu- 
binaj monstruos cu absurdul. Le este 
comună, apoi, aceeași polemică des- 
chisă cu o inspiraţie artistică leneşă 
şi mediocră, înfundată într-un arse- 
nal de convenţii şi clișee verbale. Ca 
şi Urmuz — care, în opera sa, arată 
că printre ruinele retoricii şi ale aca- 
demismului se află nonsensul şi in- 
coerenţa, că penița multor scriitori 
urmează un reţetar, iar scrisul lor se 
închide în cadrele asociaţiilor presta- 
bilite şi ale conformismului plat —, 
Eugen Ionescu îşi exprimă frecvent 
aversiunea față de o artă care ur- 
mează un drum stereotip, după un 
cod străin de adevăr şi ostil oricărei 
spontaneităţi. Cel ce citeşte — spre 
exemplu — prima versiune în romi- 
neşte a piesei Cintăreața cheală va 
constata îndată că elementul de ab- 
surd, menit să pună în evidenţă for- 
malismul gol al dialogului, îşi trage 

Kenneth Tynan despre 
dramaturgia contemporană 


Kenneth Tynan este unul dintre 
cei mai prestigioși tineri critici tea- 
trali din ţările anglo-saxone. Croni- 
cile sale, apărute ani de-a rindul în 


rădăcinile deopotrivă din opera lui 
Caragiale şi din cea a lui Urmuz. 
Evident, Eugen Ionescu a împins pe 
o cale proprie această tehnică de eli- 
berare a literaturii de propriile ei 
automatisme și a subsumat-o unei vi- 
ziuni asupra lumii care are un alt sub- 
strat ideologic. Punctul de vedere al 
dramaturgului este, după cum se ştie, 
acela că în epoca noastră gindirea 
şi limbajul sînt supuse unui proces 
de dezagregare ; acest punct de ve- 
dere îşi are izvorul într-o viziune ni- 
hilistă asupra existenţei. Dar nu e mai 
puţin adevărat că, printre cei ce au 
manifestat ostilitate față de confor- 
mismul social burghez şi de formule 
artistice uzate, Urmuz a fost un 
precursor al lui Eugen Ionescu. Şi 
dramaturgul nu ezită s-o mărturi- 


sească : „Urmuz este unul din 
precursorii revoltei literare univer- 
sale...“ 


Ce aspecte ale operei lui Urmuz 
l-au izbit, în primul rînd, pe Eugen 
Ionescu se poate deduce din chiar 
portretul pe care i-l face: „Este Ur- 
muz un autentic suprarealist ? Poate 
că, neabandoniînd niciodată luciditatea 
ironică, el este numai un scriitor bur- 
lesc, frate spiritual cu Jarry ?... Poate 
fi el considerat ca un fel de Kafka 
mai mecanizat şi mai grotesc ?“ 

Exegeţii francezi ai operei lui Eu- 
gen Ionescu, care au luat în conside- 
rație relaţiile dramaturgului cu pie- 
sele lui Caragiale, stabilind chiar pa- 
ralele (vezi cartea lui Philippe Senart), 
vor trebui, de aici înainte, să ţină 
seama şi de Urmuz. 


B. E. 


NOTE e NOTE e NOTE 


coloanele ziarului „Observer“, au con- 
stituit un fapt cultural viu, anticon- 
formist, lipsit de prejudecăţi. Osborne, 
Wesker, Pinter — dramaturgi ai nou- 
lui val, furioşi sau nu, care s-au afir- 
mat în Anglia, din anii '50 şi pînă as- 
tăzi — îi datorează lui, mai mult decît 

altor critici, faptul că au reuşit să 
pătrundă în marile teatre din West 
End. 

în prezent, Tynan a părăsit critica 
pentru a deveni secretarul literar al 
Teatrului Naţional Englez. El lucrează 
în strînsă colaborare cu Laurence 
Olivier şi cu Peter Wood şi L. Ander- 
sen, cei doi regizori ai teatrului. 
Aceşti patru conducători ai teatrului 
definitivează repertoriul, aleg distri- 
buţia etc. 


Publicăm mai jos, în rezumat, in- 
terviul acordat de către Kenneth Ty- 
nan revistei italiene „Sipario“ în le- 
gătură cu unele probleme ale vieții 
teatrale. Fiind întrebat care sînt noii 
autori dramatici apăruți după Os- 
borne, Pinter și Wesker, Tynan a răs- 
puns : 


„După apariția acestor trei drama- 
turgi, care sînt la ora actuală cei mai 
cunoscuţi peste hotarele Angliei, dra- 
maturgia engleză n-a mai prilejuit 
descoperiri senzaţionale. Mulţi tineri 
de valoare lucrează pentru cinema şi 
televiziune, şi eu personal nu sînt 
împotriva acestui mod de a-şi ve- 
rifica propriul talent. De cînd a scris, 
în 1959, The Caretaker, Pinter a rea- 
lizat o serie de comedii scurte pen- 
tru televiziune. De asemenea, a scris 
scenarii pentru trei filme, adaptări 
după romane. Pinter are o deosebită 
sensibilitate pentru anumite situaţii 
comice, de tip popular, pentru ca- 
racterizări subtile. Am auzit că în 
străinătate el este considerat ca un 
exponent al teatrului absurdului. Ni- 
mic mai greşit. Probabil că este o 
chestiune de traducere. Desigur, este 
greu să redai într-o altă limbă acel 
umor caracteristic unui anume me- 
diu popular englez. Dar aici nu este 
nici o umbră de absurd. Personajele 
lui Pinter suferă de temeri dintre cele 
mai simple: de pildă, teama care-l 
cuprinde pe copil în întuneric, de- 
parte de camera sa. Pinter este, mai 
ales, fascinat de puterea atît de mis- 
terioasă, aproape hipnotică, pe care 
un om o poate exercita asupra al- 
tuia. De exemplu, într-una din pie- 
sele sale scrise pentru televiziune, 
două personaje se privesc în faţă, 
fără a spune nici un cuvint, timp de 
cîteva minute. Dar cu o intensitate 
atît de mare, încît la sfîrşit unul din- 
tre cei doi cade mort. În acest punct, 
comedia se termină“. 


La întrebarea care dintre drama- 
turgii de limbă franceză afirmaţi mai 


ales în deceniul al VI-lea — Ada- 
mov, Gânet, Beckett — i se pare mai 
semnificativ, Tynan răspunde : 

„Adamov este un om pe care, fără 
îndoială, poţi să-l simpatizezi. Dar, ca 
scriitor, este foarte crud. Genet are 
darul de a gîndi în imagini tea- 
trale, cu o intensitate care-i depă- 
şeşte pe toţi ceilalți. Beckett are o 
viziune foarte limitată, dar de o forță 
deosebită. Am pus recent în scenă, 
la Teatrul Naţional Englez, lucrarea 
sa The Play (Piesa). Beckett a asis- 
tat la toate repetițiile“. 


întrebat ce gîndeşte despre dezvol- 
tarea dramaturgiei americane (pro- 
blemă pe care Tynan o cunoaşte deo- 
sebit de bine, deoarece în anii 1958— 
1960 a făcut cronică dramatică la 
New-York), Tynan a spus: 

„Broadway-ul se restrînge rapid din 
motive multiple, dar mai ales eco- 
nomice. Rămin pe poziţie spectacole 
muzicale, reviste şi altele de același 
gen. E în curs un proces de descen- 
tralizare, orientat spre alte oraşe ame- 
ricane. Această descentralizare ne 
poate aduce lucruri interesante. în 
ceea ce priveşte dramaturgii ameri- 
cani, ei s-au obișnuit de atita timp 
să privească viața numai din punct 
de vedere freudian, încît au uitat cw 
desăvirşire că realitatea mai are şi 
aspecte sociale. Un exemplu perfect 
al celor afirmate mai sus este Arthur 
Miller. Eu consider toate acestea mai 
mult decît deprimante. Un alt dra- 
maturg care acum se bucură de o 
mare faimă este Edward Albee. Pri- 
mele sale comedii — de mică întin- 

ere — reprezintă o variantă ameri- 
cană a teatrului european al absur- 
dului. Cui i-e teamă de Virginia 
Woolf ? este o bună analiză a con- 
diţiilor conjugale în ambianța inte- 
lectuală americană, făcută de cineva 
care nu este intelectual. Albee este in- 
teligent, strălucitor, pune în scenă cu 
dezinvoltură lumea profesorilor uni- 
versitari ; dar eu, personal, nu i-aş 
încredința o catedră de literatură“. 

întrebat dacă în Anglia există un 
cult şi o modă a lui Brecht, ca în 
Italia şi în Franţa, Tynan a răs- 
puns : 

„Influenţa lui Brecht s-a făcut sim- 
țită cu putere asupra regizorilor şi 
actorilor, cu alte cuvinte asupra oa- 
menilor de teatru, şi nu asupra publi- 
cului. De altfel, în Anglia, un număr 
restrîns de spectatori au putut vedea 
Berliner Ensemble. Dar, o dovadă a 

influențelor brechtiene asupra modu- 
lui de a face teatru în Anglia este 
montarea la Teatrul Naţional Englez 
a piesei Recruiting Officer de Far- 
quhar“. 


Irina Vrabie 


Premieră De Fiilppo: 
„Arta comediei“ 


De un mare succes se bucură noua 
piesă a cunoscutului dramaturg şi ac- 
tor italian Eduardo De Filippo: Arta 
comediei. Premiera a avut loc re- 
cent, la Neapole, şi presa italiană 
apreciază piesa ca un apel pasionat 
al artistului creator la lupta pentru 
libertatea personalităţii și pentru dem- 
nitatea omului. 

Un bătriîn actor, conducătorul unei 
trupe ambulante (rolul este interpre- 
tat chiar de Eduardo De Filippo), vine 
la prefectul unui mic orăşel italian, 
cu rugămintea de a fi ajutat. Prefec- 
tul în trecut, mare amator de 
teatru — îl ascultă cu amabilitate. 
Curind însă se descoperă prăpastia 
care-i desparte pe acești doi oameni : 
prefectul consideră teatrul ca un mij- 
loc de evadare din realitate; pentru 
bătrinul actor, teatrul este un mijloc 
care permite dezvăluirea ororilor aces- 
tei lumi. Prefectul izgoneşte trupa de 
actori ambulanți din oraş, bătrinul ac- 
tor îl ameninţă că, în locul unor soli- 
citanţi obișnuiți, vor veni actori ma- 
chiaţi, și atunci prefectul va trebui să 
ghicească unde este viaţa şi unde este 
teatrul... Şi iată că în faţa spectato- 
rilor se dezvăluie viața tragică a pa- 
tru italieni : un medic, un preot, o în- 
văţătoare şi un farmacist. Și cum 
prefectul este recent numit în oraș 
şi nu-și cunoaşte concetăţenii, nu în- 
țelege dacă în faţa lui se află actori 
deghizați, sau victime autentice ale 
realității crude. Eduardo De Filippo 
nu dezvăluie secretul, care, de alt- 
fel, nici nu prezintă o importanţă 
deosebită. „Cînd moare un om pe 
scenă — spune eroul său —, înseamnă 
că undeva, în lume, cineva moare cu 
adevărat... Dacă loveşti pămîntul cu 
piciorul, nu te aude nimeni, dar dacă 
lovești în scenă, se aude un bubuit...“ 

într-un interviu acordat recent, 
Eduardo De Filippo a împărtășit citi- 
torilor preocupările sale actuale: 

„Acum sînt deosebit de ocupat. Lu- 
crez zile în şir şi nu am, literalmente, 


nici o clipă de răgaz. Dimineţile re- 
văd noua mea piesă Arta comediei ; 
după-amiaza repet Domnul de Pour- 
signac, a cărei premieră va avea loc 
la Piccolo Teatro din Milano. Mai joc 
şi într-o mai veche piesă a mea, scrisă 
încă în 1921 — Omul și gentlemanul. 
într-un cuvînt, nu am timp să scriu 
nimic nou. În martie, voi pune în 
scenă, la Neapole; opera lui Donizetti 
Don Pasquale. Apoi, voi pleca la 
Roma, unde voi juca la teatrul „Qui- 
rico“, în Bărbierul din Sevilla.“ 


Jean Vilar și Oppenheimer 


Dosarul Oppenheimer este titlul re- 
centei premiere a Teatrului „Athénée“ 
din Paris, care prezintă o piesă scrisă 
şi jucată de Jean Vilar. De fapt, nu 
este vorba de o piesă propriu-zisă, ci 
de un montaj scenic bazat pe docu- 
mentele Comisiei de Securitate a 
Energiei Atomice din Statele Unite, 
privitoare la şedinţa celebră din apri- 
lie 1954. O dramatizare mai veche, 
realizată de Heinar Kipphardt, a fost 
primită cu obiecţii serioase chiar de 
către profesorul Oppenheimer. Jean 
Vilar a preferat să-și limiteze drama- 
tizarea la transcrierea scenică a ra- 
portului publicat asupra interogato- 
riului de către Departamentul de Stat, 
după terminarea dezbaterilor. Astfel, o 
seară întreagă ne transpunem în sala 
în care au avut loc şedinţele Comisiei 
prezidate de Gordon Gray, fost se- 
cretar al Forţelor Armatei. Robert Op- 
penheimer se află acolo, asistat de 
avocatul său Lloyd Garrison, și face 
față avocaţilor Comisiei de Energie 
Atomică, care îl tratează cu o cru- 
zime de inchizitori, ca şi cum ar tre- 
bui să-l oblige să recunoască o crimă 
de nemărturisit. 

Cadrul este auster, acțiunea lipsită de 
„Suspense“, dar dezbaterea este pa- 
sionantă. Nu este procesul unui om 
a cărui soartă personală se află în 
joc, ci al unui savant care a dezlăn- 
tuit forţe pe care nu mai e stăpiîn, 
aflat în imposibilitate de a da înapoi. 
Este procesul viitorului nostru, al vie- 
ţii noastre, reconstituit de Jean Vilar 
cu o rigoare şi o cinste exemplare. 
Părerile consemnate în presa franceză 
sint diferite. Unii cronicari îi repro- 
şează lui Vilar că înfăţişează un Op- 
penheimer exagerat de pasiv, pe care 
nu-l vedem trăind şi acţionind sufi- 
cient, un Oppenheimer pe care-l cu- 
noaştem mai mult din cuvintele celor 


care vorbesc despre el. Și imaginea 
pe care o creează aceste cuvinte nu 
corespunde întru totul celei pe care 
ne-o înfăţişează Vilar. Alţi cronicari 
consideră că Vilar a avut dreptate 
să-şi estompeze personajul. În acest 
mod, el sugerează limpede că-l apără 
nu atit pe Oppenheimer, un om vul- 
nerabil şi care poate greşi, ci pro- 
blema generală a cazului său — do- 
sarul său. Diversele elemente ale aces- 
tui dosar sint uimitor de vii. Regi- 
zorul conduce cu virtuozitate ansam- 
blul şi fiecare personaj este admira- 
bil realizat. Galeria oamenilor de 
ştiinţă, ale căror modele sint contem- 
poranii noştri, se reconstituie cu -o 
autenticitate remarcabilă. Acest spec- 
tacol merge pe linia marilor realizări 
ale lui Jean Vilar, înscriindu-se con- 
secvent pe linia convingerilor sale 
etice. 


După Camus, lonescu: Ciuma 


Ca şi Rinocerii şi Pietonul aerului, 
ultima piesă a lui Eugen Ionescu — 
Foamea şi setea — a fost jucată în 
premieră mondială la Diisseldorf. în- 
trebat de ce oraşul renan se bucură 
de acest privilegiu, Ionescu răspunde 
cu o aluzie malițioasă la mereu dis- 
cutatele proiecte de integrare vest- 
europeană : „Europa e doar o singură 
țară, nu?“ Apoi adaugă: „Sint mai 
operativi. Un dramaturg vrea să fie 
jucat cît mai repede, piesa lui e a ace- 
luia care o pune în scenă cel dintii. 
Am terminat Foamea şi setea în au- 
gust, am dat-o în septembrie lui Jean- 
Louis Barrault, în octombrie, teatru- 
lui din Dusseldorf, care a pus-o ime- 
diat în repetiţie...“ 

Cu acelaşi prilej, dramaturgul a 
fost chestionat în legătură cu pro- 
iectele lui de viitor. Scriitorul, „care 
lucrează patru luni pe an şi restul 
timpului «suferă că nu scrie» — re- 
latează săptăminalul francez „L'Ex- 
press“ —, îşi descoperă cu îngrijo- 
rare, de la Regele e pe moarte în- 
coace, o tendință de a lua lucrurile 


în serios. El bănuie că ficatul lui n-ar 
fi străin de această înclinaţie“. În 
momentul de faţă, îşi propune să 
scrie o Ciumă (după Ciumă la Lon- 
dra de Daniel de Foe, care l-a in- 
spirat şi pe Camus). 

În noua sa operă, „se va muri pe 
capete“, declară Ionescu, radios. „Va 
fi nostim de tot, piesa cea mai umo- 
ristică pe care am scris-o vreodată“. 


O carte despre dramaturgia 
americană contemporană 


în editura pariziană Seghers a apă-. 
rut Panorama teatrului american de 
prof. Léonie Villard, de la Universi- 
tatea din Lyon. 

Specialistă cunoscută, autoarea exa- 
minează dramaturgia americană din 
1919 şi pînă în zilele noastre, susţi- 
nînd că această literatură are drept 
coordonate fundamentale realul şi 
actualul. Primii recenzenţi ai lucrării 
observă că teza autoarei îşi găseşte 
o mai deplină ilustrare în perioada 
19r9—1945, cînd operele cele mai im- 
portante urmăresc îndeaproape as- 
pecte ale realităţii istorice şi sociale 
(primul război mondial, criza econo- 
mică, al doilea război mondial, rapor- 
turile dintre puterea banului şi pute- 
rea politică, reflectarea contextului 
social în viaţa cotidiană etc.), decit 
în literatura dramatică a ultimilor 
20 de ani. într-adevăr, în afară de 
o piesă ca Vrăjitoarele din Salem şi 
de alte citeva de mai redusă noto- 
rietate, opera lui Tennessee Williams, 
de pildă, şi chiar a unui Arthur Mil- 
ler se desfăşoară numai parţial şi de- 
seori foarte indirect pe coordonatele 
despre care vorbeşte Léonie Villard. 
Cît despre așa-numitul teatru al ab- 
surdului, reprezentat în S.UA. de 
Edward Albee, Arthur Kopit, Jack 
Gelber, unul dintre recenzenți no- 
tează că opera lor „nu păstrează cu 
realul şi actualul decît legături sim- 
bolice — şi încă trebuie să le cauţi 
bine, dacă vrei să le vezi“. 

TEATRUL „LUCIA STURDZA BULANDRA“ 
prezintă în premieră 
în sala din Bd. Schitu Măgureanu nr. 1 (Podul Izvor) 


„NIMIC NU SE PIERDE, DRAGUL MEU” 


piesă în trei acte de IONEL HRISTEA 
cu: 


Clody Bertola, Septimiu Sever, V. Ronea, artiști emeriţi, Lucia Mara, 
George Oancea, George Carabin 

Regia: George Carabin Decor: Paul Bortnovschi 

artist emerit 

Costume : Doris Jurgea Ilustrația muzicală: Lucian Ionescu 


în sala STUDIO din str. Al. Sahia Nr. 76 A. (Grădina Icoanei) 


„INTRIGĂ ŞI IUBIRE“ 


piesă în cinci acte (nouă tablouri) de FRIEDRICH SCHILLER 


cu: 


Ștefan Ciubotărașu, artist al poporului, Ileana Predescu, Gheorghe 

Aurelian, artişti emeriţi, Puiu Hulubei, Anca Verești, Mihaela Juvara, 

Aurelia Sorescu, Aurora Şotropa, Emmerich Sehăiter, Vasile 
Florescu, Ileana Mîndrilă, Maria Pricop, Jean Reder şi alții 


Regia: Dan Nasta, Decor: Ziviu Ciulei, 
artist emerit, artist emerit 


Costume: Ovidiu Bubulac 


În pregătire : 

„PROȘTII SUB CLAR DE LUNĂ“ de Teodor Mazilu 
„NU SÎNT TURNUL EIFFEL“ de Ecaterina Oproiu 
„CANIOTA“ de Eugene Labiche 
„UN TRAMVAI NUMIT DORINȚĂ“ de Tennessee Williams 

TEATRUL „BARBU DELAVRANCEA“ ? 


Soseaua Ștefan cel Mare nr. 34 — tel. 12.94.43 d 
prezintă: 
ŞCOALA NEVESTELOR 
de MOLIERE, traducere de G. GESTICONE 
În distribuţie: Dimitrie Dunea, Victoria Dinu, Doru Atanasiu, Marius Marinescu, 
STAPINUL APELOR 


Ica Molin, Eugen Petrescu, Voicu Jorj, George Costin, Niki Rădulescu, Aurel Tunsoiu, 
de CONSTANTIN PASTOR 


Stefania Georgescu 
Regia: LON SIMIONESCU Decor: Arh. VLADIMIR POPOV 
Muzica: ŞTEFAN MANGOIANU Costume: Arh. IGOR SKAKUN 
În distribuţie : Toma Dimitriu — artist emerit (de la Teatrul Naţional din București), 
Ana Dorneseu, Dorina Lazăr, Alexandra Polizu, Cornel Gîrbea, Dumitru Fedoreac, 
Ion Niciu, Constantin Rășehitor, Dominie Stanca, Aurel Tunsoiu, Gheorghe Mihalache, 
Vasile Ichim, Mihai Marsellos, Cornel Nicolescu, Costin Prişecoveanu, Costin Popescu, 

Valentin Grecea 


Regia: DINU CERNESCU Scenografia: Arh. VLADIMIR POPOV 


POVESTE DE IARNĂ 


de SHAKESPEARE, traducere de ION VINEA 


În distribuţie: Cornel Girbea, Angela Macri, Victoria Dinu, Mihai Pălădescu, 
Rodica Popescu, Voicu Jorj, lon Niciu, Constantin Răşehitor, Dimitrie Dunea, 
Eugen Petrescu, Marius Marinescu, Dorina Lazăr, Anda Caropol, Dumitru Fedoreac, 
Icea Molin, Aurel Tunsoiu, Cornel Nicolescu, Vasile Dinescu, Constantin Florescu 
Regia: GEORGE TEODORESCU Decor: PAUL BORTNOVSCHI 
Muzica: PASCAL BENTOIU Costume: OVIDIU BUBULAC 


În distribuție: Sandu Rădulescu (artist emerit)» Angela Macri, Voicu Jorj, 
Eugen Petrescu 


Regia: ION SIMIONESCU Scenografia: Arh. VLADIMIR POPOV 
Muzica: ŞTEFAN MANGOIANU 
PINĂ LA CER FĂRĂ SCARĂ a. coman şova 
Regia: ION SIMIONESCU Scenografia; Arh. VLADIMIR POPOV 
AMPHITRION ae PLAUT 
Regia: DINU CERNESCU 
ANTON PANN ae LUCIAN BLAGA 

CĂCIULATA | HARGHITA | 
HARGHITA, SÎNCRĂIENI 


CIUC, LIPOVA, viuceue] 


COVASNA, HEBE, MAL 


HARGHITA, SINCRAIEt 
—— 
NI-CIUC, LIPOVA, VÍL 
— 


CÀCIULATA, MALN 


SINCRĂIENI-CIUC, indicate pentru masă şi pentru 


tratarea bolilor de nutriție — 
stomac, ficat, intestine 

Lăsaţi ochii să vorbească, dar subliniați-le expresia folosind: 


— fardul pentru gene „CONTUR“; 
— fardul pentru pleoape „SANDA“; 

